- MARC LEVY - - S-A ÎNTÂMPLAT NOAPTEA - MARC LEVY S-A ÎNTÂMPLAT NOAPTEA Primul volum din seria GRUPUL 9 Traducere din limba franceză Ela Negreanu Ilustraţii de Pauline Lévêque Titlul original: C'est arrivé la nuit, 2020 Editura Trei, 2021 Versiune ebook: v1 0, septembrie 2021 Cuprins 1 8 2 15 3 24 4 34 5 42 6 48 7 61 8 74 9 81 10 95 11 106 12 113 13 119 14 124 15 136 16 146 17 152 18 163 19 173 20 183 21 193 22 204 23 213 24 224 25 234 26 248 27 258 28 266 29 274 Mulţumiri 285 „Cei care trăiesc sunt cei care luptă ” VICTOR HUGO Celor opt persoane al căror nume nu-l pot dezvălui şi fără de care această poveste n-ar fi văzut niciodată lumina zilei Orice asemănare cu persoane adevărate sau cu fapte reale este, bineînţeles, pură coincidenţă *** O sală de videoconferinţă Ecranul licăreşte, difuzorul pârâie Conexiune stabilită la 00:00 GMT prin protocol criptat — Mă auziţi? — Vă aud foarte bine Dar dumneavoastră? — Sunetul e clar, dar nu am încă imagine — Daţi clic pe butonul verde din partea de jos a ecranului, cel cu semnul în formă de cameră de luat vederi Aşa, acum ne vedem Bună ziua! — Cum trebuie să vă spun? — Să nu pierdem timpul, nu ştiu dacă putem rămâne prea mult aici — Suntem în — Înainte de a stabili această întâlnire, am hotărât că nu va exista niciun indiciu despre dată şi loc pe înregistrare — Atunci, să începem 00:02 GMT Începutul transcrierii — Va veni o zi când studenţii îşi vor pune întrebări despre alegerile dumneavoastră, despre traseul care v-a condus la clandestinitate şi la privarea de majoritatea bucuriilor oferite de viaţă Ce-aţi vrea să le spuneţi înainte să vă judece? — Că soarta celorlalţi mă preocupa la fel de mult ca şi propria soartă Aveam un sentiment care m-a forţat să privesc lumea dincolo de situaţia mea, nu doar să mă supăr, să protestez, să condamn, ci şi să acţionez Iar Grupul 9 era mijlocul potrivit De ce? Pentru că şi alţii se interesează de un viitor care va deveni inevitabil al lor, înainte să-i înţeleagă consecinţele Pentru a-şi apăra libertăţile libertatea! Îmi închipui că, formulat aşa, totul poate să sune foarte pompos, dar nu uitaţi să scrieţi în articol că, în momentul în care mă destăinui dumneavoastră, eu şi prietenii mei suntem căutaţi asiduu şi riscăm să fim asasinaţi sau să ne petrecem restul vieţii închişi Sper că asta va conferi o nuanţă de modestie spuselor mele La urma urmei, am făcut totul pentru că-mi plăcea, pentru că-mi place Teama a apărut mai târziu *** 1 Prima noapte, Oslo La 2 dimineaţa, ploaia, biciuită de vânt, răpăia pe acoperişurile din Oslo Ekaterinei i se părea că aude valuri de săgeţi trase de la linia orizontului În ajun, cerul încă era degajat, însă nimic nu mai semăna cu ziua de ieri De la fereastra apartamentului său, contempla oraşul ale cărui lumini se întindeau până pe ţărm Ekaterina se apucase iar de fumat, însă nu asta o îngrijora cel mai tare, ci faptul că trebuia să se lase iar Îşi aprinsese o ţigară ca să-şi omoare timpul şi să-şi potolească nerăbdarea Uitându-se la propria reflexie din geam, constată că trăsăturile îi erau marcate de oboseală Un declic o trezi din gândurile sale şi Ekaterina se repezi spre computer ca să citească e-mailul care o aştepta Nu era niciun text, doar un fişier conţinând două pagini dintr-o partitură muzicală Pentru a le descifra, nu trebuia să fii expert în solfegiu, ci în codare Aşezată comod în fotoliu, Ekaterina se amuză văzând provocarea Îşi desfăcu părul, se îndreptă de spate, aruncă o privire spre pachetul de ţigări, renunţând să mai fumeze una, şi se apucă să decodeze mesajul Imediat ce-i înţelese conţinutul, scrise ca răspuns câteva cuvinte enigmatice — Ce cauţi în oraşul meu, Mateo? Se presupunea că nu ne vom întâlni niciodată — O să-ţi explic la momentul potrivit, dacă ai priceput unde — Unde a fost cam prea uşor, dar nu mi-ai spus când, tastă Ekaterina — Du-te imediat la culcare Mateo nu-i sugera să se bage în pat, ci să întrerupă conexiunea Paranoia prietenului ei nu se ameliora deloc Ekaterina se întrebase adesea ce gen de bărbat era Mateo, cu cine semăna, ce înălţime avea, ce greutate, ce culoare a părului Era blond, brunet, poate roşcat ca ea, dacă n-o fi fost cumva chel Era şi mai curioasă în privinţa vocii Vorbea precipitat? Rostea cuvintele apăsat? Cel mai mult la un bărbat o seducea vocea Dacă era frumoasă, putea să lase în umbră multe defecte; dacă era pedantă, ironică, prea ascuţită, descalifica orice pretendent, chiar şi pe unul sublim Ekaterina avea darul urechii muzicale absolute Ceea ce era o binecuvântare sau o calamitate, în funcţie de circumstanţe În mod bizar, nu se gândise niciodată la vârsta lui Mateo Îşi imagina că ea este decana de vârstă a Grupului, o decană tânără totuşi, dar se înşela Ezită puţin cu degetele deasupra tastaturii şi sfârşi prin a-şi împărtăşi îngrijorarea: — Dacă vremea nu se îmbunătăţeşte, va trebui să ne schimbăm planurile Reacţia interlocutorului se lăsă aşteptată Într-un târziu, Mateo îi dădu o informaţie ce părea să-l preocupe mai mult decât buletinul meteo de a doua zi — Maya nu răspunde — De când? tastă Ekaterina Ecranul rămase inert Ekaterina înţelese că Mateo pusese capăt brusc discuţiei lor Scoase stick-ul USB din computer, întrerupând la rândul ei orice legătură cu serverul-releu care nu permitea să fie localizată Se întoarse la fereastră şi neliniştea îi spori când văzu că ploaia îşi dubla intensitatea Ekaterina locuia la ultimul etaj dintr-un imobil ce adăpostea cadre didactice din regiune Un turn dreptunghiular, înalt de 14 etaje, din cărămizi şi placaje, înălţat la intersecţia dintre Smergdata şi Jens Bjelkes Gaten Pereţii despărţitori erau atât de subţiri, că auzeai tot ce se petrece în garsonierele alăturate Ekaterina putea foarte bine să se lipsească de ceas, recunoştea fiecare oră din zi şi din noapte după sunete Vecinul de palier tocmai închisese televizorul Trebuie să fi fost 1:30, era momentul să se odihnească puţin dacă voia să aibă mintea limpede la trezire Stinse veioza de birou şi traversă încăperea ca să se bage în pat Însă somnul nu venea Ekaterina repetă în gând ce urma să facă Dimineaţă, la 8, o să se aşeze pe terasa de la Theatercaféen, la parterul hotelului Continental, unde, în zilele frumoase, clienţii luau micul dejun Geanta ei o să conţină un echipament electronic uşor, un modem, un analizor de frecvenţe, un secvenţiator de coduri Va avea la dispoziţie 10 minute ca să spargă şi să preia controlul asupra reţelei Wi-Fi a hotelului Odată terminată treaba, toate telefoanele mobile care se vor conecta la respectiva reţea vor fi la discreţia ei *** — Nu vă faceţi idei greşite, niciun membru al Grupului 9 nu şi-ar irosi talentele furând numerele cardurilor de credit sau piratând conţinutul e-mailurilor în scopuri criminale Există trei feluri de hackeri Cei din categoria Black Hat aleargă după bani; ei sunt răufăcători care operează în lumea digitală White Hat, adesea foşti delincvenţi ai internetului, au ales să-şi pună experienţa în serviciul securităţii informatice Majoritatea lucrează pentru agenţii guvernamentale sau pentru mari întreprinderi Hackerii proşti sfârşesc întotdeauna prin a fi prinşi, cei foarte buni, prin a fi recrutaţi Black sau White, cei care excelează formează o castă aparte şi poartă un război permanent în care orice lovitură este permisă Victoria nu implică doar sume importante, de cele mai multe ori e o chestiune de glorie, de onoare sau de ego — Şi Ekaterina în care dintre aceste două categorii se încadrează? — În niciuna Ca toţi membrii Grupului, Ekaterina este o Grey Hat, o infractoare care lucrează de partea binelui N-a vânat niciodată altceva decât prăzi grase, iar în ziua aceea se afla pe urmele uneia măricele Stefan Baron, un individ ticălos şi puternic *** Baron era un lobbyist bogat, căruia succesele repurtate îi dăduseră aripi După ce servise interesele unor conglomerate petroliere, carboniere şi agrochimice, după ce mituise parlamentari şi senatori pentru abrogarea unor legi referitoare la mediu, se lansase într-un business şi mai profitabil Din lobbyist devenise „consilier de comunicare politică”, sintagmă care desemna de fapt un propagandist fără scrupule, un fabricant de teorii complotiste, de crime imaginare, imputate mereu unor străini care se aflau ilegal în ţară, sau de aşa-zise măsuri adoptate de guverne ca să primească şi mai mulţi străini Baron orchestra cu brio un arsenal de ştiri false, abil difuzate pe reţelele sociale de către emulii săi, ştiri menite să-i înspăimânte pe oameni, anunţând dispariţia inevitabilă a claselor de mijloc, distrugerea culturii lor şi un viitor lipsit de speranţă Teama era capitalul său de lucru Semăna haos ca să se îmbogăţească, făcându-şi clienţii să tot urce în sondaje până erau aleşi Cu astfel de scopuri, începuse un al doilea turneu european Din capitală în capitală, Baron se întâlnea cu şefi ai unor formaţiuni politice mărunte şi partide extremiste pentru a descoperi lideri, a le vinde serviciile sale şi a-i ajuta să câştige voturi Orice ţară aflată sub tutela unui autocrat devenea o sursă de profit pe termen lung Dacă ar fi reuşit să influenţeze continentul, şi-ar fi asigurat intrarea în cercul marilor averi planetare Baron îşi desfăşura campaniile fără menajamente, cu rapiditate şi energie, profitând de conflictele mondiale şi de tristul lor cortegiu de refugiaţi Harta Europei atârnată în spatele biroului său căpătase aspectul unui joc de societate în mărime naturală, unde fiecare steguleţ înfipt stătea mărturie pentru o victorie recentă Ungaria, Polonia sau chiar Crimeea, pe care clienţii săi ruşi o anexaseră după ce Ucraina fusese asediată de miliţii Italia, unde protejatul său triumfase Nimic nu părea să-i blocheze calea În consecinţă, cum să-şi fi imaginat Baron că un grupuleţ de hackeri ar îndrăzni să-l atace? Ekaterina era prima care se îndoia uneori de reuşita planului lor Da, dar Bunicul ei făcuse parte din Rezistenţă, pe vremea când lupta de partea binelui părea să aibă şi mai puţin succes, însă asta nu-l descurajase Şi nu rumegând astfel de idei avea ea să-şi găsească somnul Ekaterina îşi scoase tricoul şi îl aruncă la picioarele patului De ce să nu domolească tensiunea care o împiedica să doarmă oferindu-şi puţină plăcere? Şi nu doar ei înseşi, ci probabil şi vecinului care nu va rata ocazia să-i asculte respiraţia amestecată cu vuietul ploii ce continua să bată în ferestre Ca în fiecare seară, ultimul ei gând se îndreptă spre cei care îşi petreceau noaptea afară; era un gând care o trimitea înapoi, la propria tinereţe La vârsta de 10 ani, Ekaterina asistase pentru prima dată la un omor Se întâmplase într-o fundătură din Oslo, unde se refugiase într-o seară când mama ei se întorsese acasă mai beată decât de obicei O imagine obişnuită a străzii, când îţi petreci viaţa acolo La 12 ani, sătulă de insulte, de dezinteresul unei femei care nu o dorise niciodată, Ekaterina plecase definitiv, căutându-şi pacea pe băncile din parc, unde dormea ziua, la adăpostul podurilor, unde citea noaptea, şi, odată cu primele vânturi reci, în pivniţele unor imobile ale căror încuietori le deschidea cu o dexteritate remarcabilă La vârsta presupusă a inocenţei, Ekaterina îşi luase zborul Rămasă de capul ei, învăţase foarte repede să scotocească prin pubele ca să se hrănească Ce conta igiena pentru o fetişcană ce nu văzuse în viaţa ei o periuţă de dinţi? Copilăria îi fusese marcată de litania continuă a mamei: „Născută din nimic, eşti nimic şi n-o să fii niciodată altceva” *** — Ekaterina a împlinit de curând 36 de ani, este profesoară de Drept la facultatea din Oslo, activistă clandestină şi hacker, membră a Grupului 9 — Cum a intrat în Grup? — Pe noi ne-au adus laolaltă nu atât talentele noastre deosebite în materie de programare, cât poveştile personale şi o voinţă comună care ne-a unit în jurul unui proiect de a cărui amploare nu ne-am dat seama imediat Dar să revenim la seara aceea de la începutul verii trecute *** În timp ce Ekaterina îşi oferea o plăcere solitară, Mateo reflecta Înainte de a părăsi centrul de afaceri de la hotelul Continental, îşi şterse toate urmele din computer, apoi străbătu holul pustiu şi aruncă o ultimă privire înainte de a urca în camera lui Dacă ploaia continua, el era pregătit, nu avea decât să-i trimită un mesaj complicei sale pentru a o anunţa că se ocupă el de tot şi că ea trebuia să părăsească locul; ei nu-i rămânea decât să-i asculte ordinele, lucru de care Mateo se cam îndoia 2 Prima zi, Oslo În zori, Ekaterina se urcă în tramvai, cu geanta pe umăr Se întreba dacă tensiunea pe care o simţea avea legătură cu misiunea, cu ideea de a-l vedea în sfârşit pe Mateo sau cu faptul că nu ştia de ce încălca el regula stabilind o întâlnire Dar, în definitiv, se gândi ea, de ce să urmezi regulile când trăieşti în afara legii? Coborî la staţia Teatrul Naţional, având de făcut doar câţiva paşi până la destinaţie Ploaia încetase, dar cerul era încă ameninţător, iar terasa udă rămânea închisă Ocazia era prea frumoasă; fără să ezite nicio secundă, se hotărî să-şi asume riscul de a opera din interiorul localului Cafeneaua hotelului Continental avea aspectul unei braserii vieneze Candelabre mari atârnau de tavanul boltit, luminând un lux cu aer de secolul al XIX-lea În sala circulară erau vreo 20 de mese O scară din fier forjat urca spre un palier unde odinioară trebuie să fi stat muzicienii care cântau pentru convivi Sala se prelungea spre un bar în spatele căruia lambriuri sculptate încadrau o oglindă lată Ekaterina observă două separeuri Banchetele din piele neagră, cu spătarele lipite de pereţii despărţitori din lemn de mahon ofereau o ascunzătoare perfectă Trase concluzia că ţinta ei va alege una dintre aceste nişe, iar oamenii ce se ocupau de securitate, pe cea alăturată Ekaterina se aşeză la o măsuţă de lângă vitrină, aproape de uşă Cafeneaua nu era deloc aglomerată, doar vreo 10 clienţi care luau micul dejun Ekaterina comandă ceai şi ouă Benedict şi îi ceru chelnerului parola de acces Wi-Fi a hotelului După ce bărbatul se îndepărtă, deschise geanta, activă modemul şi porni de pe mobilul ei aplicaţia care-i permitea să-şi îndeplinească misiunea Preluă controlul releului Wi-Fi, creă o copie identică, îi dădu acelaşi nume şi modifică parametrii reţelei originale pentru a o face invizibilă Cu această tehnică, hackerii rău intenţionaţi îi prind în cursă pe călătorii din cale-afară de fericiţi că beneficiază de conexiune gratuită în locurile turistice Datele lor sunt sustrase cât ai clipi Ekaterina lăsă smartphone-ul lângă farfurie şi începu să mănânce liniştită ouăle 10 minute mai târziu, Stefan Baron intră în cafenea pe uşa dinspre holul hotelului Aşa cum presupusese Ekaterina, se aşeză în ultimul separeu, iar responsabilul cu securitatea sa, în cel învecinat Nu peste mult timp, sosi şi clientul lui Baron Dădură mâna Unul avea o expresie încordată, celălalt, amabilă Cu ochii la ecran, Ekaterina remarcă ID-urile mobilelor care se conectau la reţeaua ei Bodyguardul îşi consulta telefonul, Baron, nu, şi nici interlocutorul său De-acum, era suficient să observe fluxul activităţii pentru a stabili cui aparţinea fiecare aparat Ekaterina îşi atinse uşor smartphone-ul şi le activă microfonul Totul se desfăşura potrivit planului Aparatura ei înregistra conversaţia şi capta datele lui Baron şi ale clientului său secundă de secundă; va trebui să le decripteze apoi, ceea ce o să dureze mai mult, aşa că se va ocupa de asta când va ajunge acasă Totul se desfăşură conform planului până când agentul de securitate se încruntă la vederea unui pâlpâit pe ecran Ca o interferenţă când mobilul său încerca să se reconecteze la reţeaua originală a hotelului Recopiind numele Wi-Fi, Ekaterina comisese o greşeală măruntă de tastare, ce nu avea să rămână fără consecinţe Bodyguardul se miră că N-ul din centrul cuvântului Continental apărea cu intermitenţe Fenomenul se accentua pe măsură ce modemul ascuns în geanta Ekaterinei pierdea din putere şi bateria se descărca Bărbatul se ridică brusc, ocoli bancheta şi îi şopti ceva la ureche şefului său Baron îşi scoase telefonul din buzunar Când bodyguardul îl luă şi îl închise, Ekaterina îi ceru chelnerului nota de plată Îşi strânse geanta lăsată la picioarele scaunului, evitând să întâlnească privirea omului de încredere al lui Baron, care scruta sala Într-o gară, un aeroport sau pe o esplanadă, e aproape imposibil să reperezi un hacker, dar într-un restaurant treaba e mult mai simplă Bodyguardul privea atent feţele puţinilor clienţi Instinctul nu-l înşelă Porni spre Ekaterina, iuţi pasul când o văzu că se ridică şi orice îndoială i se risipi când chelnerul strigă la tânăra femeie care se repezise spre ieşire fără să plătească Cu bărbatul pe urmele sale, Ekaterina traversă Stortingsgata şi alergă spre scuarul de la Teatrul Naţional, pentru a ajunge la grădinile patinoarului în aer liber Ca alergătoare încercată, avea suflu şi pas mare În plus, beneficia de experienţa fugii dobândită în zilele adolescenţei sale tumultuoase La rândul său, bodyguardul avea atuul antrenamentului militar şi al activităţilor serioase din trecut Când coborî în goană pe Karl Johans Gate, o arteră cu sens dublu, nu lipsi mult să fie trântită la pământ de o motocicletă Îşi pierdu echilibrul, dar se redresă în ultimul moment Aruncă o privire înapoi şi descoperi că urmăritorul ei, aflat încă la distanţă, îşi scosese pistolul Sângele îi îngheţă în vine Ce putea să conţină mobilul lui Baron pentru ca bodyguardul lui să fluture o armă pe străzile din Oslo? De peste 15 ani nu se mai confruntase cu o asemenea ameninţare Pe vremea când trăia pe străzi, o mai alergau vânzătorii de la care şterpelise ceva de mâncare şi de câteva ori evitase loviturile de cuţit în cursul unor încăierări, dar niciodată nu riscase să se tragă asupra ei! Frica îi readuse întreaga energie, îi trezi vechile reflexe Trebuia să se piardă în mulţime ca să se pună la adăpost Însă pe trotuarele străbătute de ea în viteză, pietonii erau rari O doamnă vârstnică, un muncitor ce încărca nişte lăzi în faţa unui magazin Coti pe Rosenkrantz’ Gate, trecu prin dreptul unei băcănii cu delicatese, al unui pub încă închis şi ocoli un camion cu marfă O luă la stânga, pe lângă faţada Teatrului de Nord, închis dimineaţa Ekaterina alerga din răsputeri, temându-se să n-o înşface o mână de gât, să nu-i pună piedică vreun picior sau, şi mai rău, să n-o oprească din goana ei vreun glonţ Ar îndrăzni bărbatul să tragă în plin centru al oraşului? De ce nu, dacă arma era prevăzută cu un amortizor? Oare până unde era dispus să meargă pentru a recupera datele pe care ea le furase? Îi veni o idee Coti iar la stânga, spre Paleet, un centru comercial unde burghezia locală şi turiştii se îngrămădeau încă de la deschidere O puzderie de magazine înşirate pe două niveluri alcătuiau locul ideal în care să dispară Avea de parcurs peste 100 de metri până acolo Simţi dorinţa puternică de a se uita înapoi, dar renunţă Experienţa într-ale fugii o învăţase să nu cedeze tentaţiei Ca să te uiţi în spate, eşti obligat să încetineşti, şi asta te costă secunde decisive, o greşeală pe care o comisese deja atunci când alunecase Ekaterina scoase un urlet războinic ca să-şi golească plămânii şi să-şi facă plinul de oxigen Zărea deja uşile de la Paleet Dacă agresorul ei nu o dobora, putea să se zbată, să-i care pumni, să strige „viol” Îşi pierduse răsuflarea, însă nu şi toate resursele Se năpusti în mall şi urcă pe treptele scării rulante până la primul etaj, îmbrâncindu-i pe cei care-i stăteau în cale Pieptul o ardea Trebuia să se oprească pentru a-şi mai domoli ritmul cardiac Sprijinită de balustrada de la primul etaj, examină parterul O fracţiune de secundă speră că scăpase de omul lui Baron, însă el apăru curând în holul de la intrare şi i se adresă agentului de pază Agentul încuviinţă din cap şi puse mâna pe aparatul de emisie-recepţie Probabil că bodyguardul lui Baron îl convinsese să ceară serviciului de securitate să o caute cu ajutorul ecranelor de supraveghere Era timpul să pună capăt acestui joc de-a şoarecele şi pisica Bărbatul ridică ochii Ea îl privi cu suspiciune şi intră într-un magazin de haine aflat chiar în spatele ei El avea să o ajungă din urmă curând, fără îndoială că urca deja pe scara rulantă Ekaterina înşfăcă o eşarfă scumpă, de 300 de euro Cine putea să dea atâţia bani pe o cârpă? Cu siguranţă nu ea, din salariul de profesoară Aşteptă cu eşarfa în mână Când bodyguardul dădu buzna în magazin, ea îi ieşi înainte şi se lipi de el Surprins, el o apucă de braţ — De ce să nu avem o discuţie ca între adulţi, în loc să ne încăierăm? Bărbatul se uită la ea stupefiat Ekaterina profită de moment ca să-i strecoare eşarfa în buzunarul sacoului şi îi trase un şut violent în fluierul piciorului, forţându-l să dea drumul prăzii Apoi ieşi în fugă Bodyguardul se repezi după ea, declanşând alarma antifurt de la intrarea în magazin În timp ce un gardian îl soma să stea pe loc, Ekaterina părăsea centrul comercial având un oarecare avans — Dobitocule! mormăi ea frecându-şi braţul care-o durea Totuşi, meciul nu se încheiase Îşi adună ultimele puteri ca să ajungă în staţie Era încă în stare de şoc când urcă într-un tramvai care se pregătea să plece Cu răsuflarea tăiată şi picioarele moi, se prăbuşi pe o banchetă, în timp ce tramvaiul pornea legănându-se pe şine Simţi vibraţia mobilului în buzunar Îl scoase cu mâna tremurându-i şi citi mesajul de pe ecran: Concertul începe peste o oră O aluzie a lui Mateo la partitura primită în ajun Noroc că se urcase în tramvaiul 19, al cărui capăt era la staţia Ljabru, lângă ţărm, în faţa insulei Malmö, destinaţia comunicată de Mateo — Cum o să găsesc rândul corect de scaune? tastă ea — O să-ţi fac semn Pe curând! Tramvaiul abia se târa, o să-i ia 20 de minute să ajungă la Ljabru Privind pierdută spre mare, Ekaterina se întreba cu îngrijorare cum o s-o recunoască Mateo Şi nu doar atât Stătuse el cumva prin preajma cafenelei? Asistase la toată nebunia? Şi ce căuta la Oslo? Avea legătură cu absenţa Mayei? În orice caz, ce voise să spună prin „Maya nu mai răspunde”? Fusese arestată? Se distanţase de Grup? Pe drum, tramvaiul se opri în staţia Hospital Ca să alunge amintirile urâte, Ekaterina se uită la ceas, aşteptând ca tramvaiul să se pună din nou în mişcare Trecuseră doi ani de la moartea mamei ei Ce ciudată întorsătură a sorţii, să trebuiască să închidă ochii unei femei care nu o dorise niciodată! Ultimele ei cuvinte fuseseră: „Ce încurcătură!” O încurcătură pe care fiica ei refuzase să o lase să-i definească viaţa În sfârşit, apăru şi ghereta roşie de la capătul liniei Ekaterina coborî şi porni spre adresa indicată de Mateo 10 minute mai târziu, ajunse în faţa micii tipografii din Ljabru Un bătrân aplecat peste o presă netezea cu infinită precauţie o foaie mare de hârtie Ekaterina tuşi uşor ca să-şi anunţe prezenţa, temându-se să-l întrerupă din ceea ce părea a fi o treabă foarte delicată Bărbatul, de o eleganţă care o surprinse, se îndreptă de spate Ea îşi ceru scuze că dă buzna aşa, nevoită să-i explice că i se „ceruse” să vină la imprimerie — Atelier de litografie, o corectă el pe un ton amabil, însă, dacă aţi venit să comandaţi ferpare sau hârtie de scrisori, mă văd obligat să vi-l recomand pe unul dintre confraţii mei — Aveam întâlnire cu un prieten, dar sunteţi singur în atelier, deci nu-i exclus să fi greşit eu locul — Vreţi să vedeţi cum se imprimă o litografie? o întrebă bătrânul meşter Şi, fără să aştepte răspunsul ei, acţionă o roată cu şase braţe ca nişte raze — Roata face carul să înainteze şi, când foaia se află sub piatra unsă cu cerneală, se petrece magia Cum vă numiţi? întrebă bărbatul, atent la munca sa Ekaterina se prezentă Litograful se opri brusc, părând jenat — Ce idiot sunt! Vă plictisesc cu detalii care nu vă interesează Mateo vă aşteaptă pe ţărm, la centrul nautic O denumire cam pompoasă pentru un chei unde sunt legate nişte bărci, dar nu te poţi pune cu egoul omului! I-am sugerat lui Mateo să vă primească aici, dar ştiţi cum e el, un băiat căruia îi place să se complice — Dumneavoastră îl cunoaşteţi de mult? — Întrebarea asta puneţi-i-o direct lui, răspunse bătrânul care îşi regăsise zâmbetul În spatele atelierului meu, e o bicicletă, luaţi-o! Pe jos aţi face peste un sfert de oră Să aveţi grijă, frâna din faţă e cam bruscă Ekaterina îi mulţumi litografului, dădu roată imprimeriei şi încălecă pe bicicleta pe care bătrânul meşter i-o pusese la dispoziţie cu generozitate Remarcând că e nouă, se întrebă dacă îi aparţinea cu adevărat lui sau dacă nu cumva Mateo o cumpărase pentru ea de parcă ar fi prevăzut evenimentele produse în cursul dimineţii *** — Cine e Mateo? — Un tip interesant, complicat, cum zicea şi litograful mai degrabă complex decât complicat, ca să fim corecţi Nici nu are un fizic comun Neras, îmbrăcat în blugi şi cu o pălărie veşnic îndesată pe cap ai crede că e un aventurier care navighează tot anul! Dar, dacă îşi pune un smoching, seamănă leit cu un lord — Poartă mai des blugi sau smoching? Această latură cameleonică e apanajul seducătorului? — Dimpotrivă, Mateo nu caută să atragă privirile, simte nevoia să se piardă în mediul lui, să fie un observator invizibil care deţine întotdeauna controlul Rănile din copilărie lasă cicatrici care nu mai dispar — Regula stabilită între membrii Grupului de a nu vă întâlni niciodată avea ca scop să împiedice pe oricine să facă legătura între voi? — Exact — Şi atunci de ce o încălca Mateo? — Pentru că datele din mobilul clientului lui Baron justificau asumarea unor riscuri excepţionale — Dar Mateo şi Ekaterina nu le cunoşteau încă! — Ei, nu Însă eu, da 3 Prima zi, Oslo Pedalând pe străzile înguste, în josul colinei, Ekaterina se jură că dacă un angajat al centrului nautic îi transmitea să continue acest joc de-a vânătoarea de comori până la insula Malmö, o să-i trimită lui Mateo un SMS cum că se poate duce la mama naibii Şi pe ăsta nici nu trebuia să-l cripteze Bodogănind, abandonă bicicleta la intrarea pe chei Lângă o tejghea de lemn, se înşirau câteva mese Una era ocupată de un bărbat la vreo 40 de ani, care citea ziarul şi care avea puţine şanse să fie corespondentul ei italian În rest, nici picior de om Exista totuşi şi o parte bună: litograful fusese prea sever, locul nu era lipsit de farmec, cu bodega lui vopsită în albastru, parcă transferată aici de pe o insulă grecească Ekaterinei i se făcuse foame La tejghea, consultă un meniu plastifiat al cărui conţinut se rezuma la trei feluri de sandviciuri, un vin alb ieftin, o bere locală şi câteva sucuri Proprietarul, cu părul şi barba roşcate, ieşi din bodegă cărând o ladă de bere Îi ură bun venit şi o întrebă dacă dorea să mănânce — Îmi convine oricare dintre sandviciurile astea, cu condiţia să nu fie de ieri, răspunse ea Oh, dar le pregăteşte cu propria mână în fiecare dimineaţă, o asigură el Preferatul lui era cel cu somon şi castravete Ekaterina aprobă din cap şi-i ascultă sfatul — În afară de tipul care stă la masa din spatele meu, n-aţi mai văzut pe nimeni? Am o întâlnire aici În loc de răspuns, patronul luă o bere Mack din lada frigorifică, o desfăcu şi o puse nonşalant pe tejghea — Nişte pescari au plecat în zori şi n-o să se întoarcă până la sfârşitul după-amiezii, mormăi el Dar s-ar zice că tipul ăla, cum îl numiţi dumneavoastră, dă din mână încercând să vă atragă atenţia Ekaterina se întoarse şi privirea i se încrucişă cu a bărbatului respectiv Lăsase ziarul pe masă şi îi făcea semn să se apropie Ekaterina îşi luă berea şi sandviciul şi se îndreptă spre el, contrariată — Mateo? — Cine altcineva? replică el cu voce gravă Ea se aşeză pe scaunul din faţa lui, fără să scoată o vorbă — Un italian cu ochi oblici, asta te uimeşte? — Nu în fine, da, se bâlbâi Ekaterina — Copil fiind, mă chema Mao, dar, când am sosit la Roma, oamenii m-au rebotezat Mateo, se pare că era mai bine aşa pentru integrare — De unde vii? — De la Roma, ţi-am spus adineauri — Şi înainte de Roma? — E o poveste lungă care te-ar plictisi — Nu ştiu cine a dat-o în bară azi-dimineaţă, schimbă subiectul Ekaterina, dar — Prea târziu pentru o astfel de întrebare, o întrerupse Mateo Îţi trimisesem totuşi un mesaj pentru a-ţi spune să mă laşi să acţionez — Nu l-am primit Şi-n plus, de ce te-aş fi lăsat să acţionezi, era misiunea mea Nu aveai încredere în mine? — În condiţiile meteo nu aveam încredere ştiind că tu trebuia să operezi de pe terasă Şi pentru o pradă de asemenea talie, preferam să fiu prudent Am făcut bine, nu? Aroganţa lui Mateo o enervă pe Ekaterina — Erai în cafenea? întrebă ea tăios — N-aş fi comis asemenea imprudenţă Stăteam la pândă în holul hotelului, poziţia ideală ca să spargi reţeaua fără a fi observat O simplă recunoaştere a zonei te-ar fi scutit de toate neplăcerile Ekaterina nu era genul care să permită cuiva să-i vorbească de sus şi cu atât mai puţin să-i dea lecţii Avea să-l pună imediat la locul lui, începând prin a-i reaminti că nu exista nicio ierarhie în Grup — Tu ai stricat totul parazitând modemul meu, conexiunile noastre au interferat Mateo rânji — Cum să fi ghicit eu că nu o să-mi urmezi instrucţiunile? Mi-am dat seama abia când ai tulit-o — Instrucţiunile tale? Dar cine te crezi? Şi mulţumesc că mi-ai sărit în ajutor! — Acum două minute îmi reproşai că nu am încredere în tine Vezi bine că am Nu mă îndoiam că o să scapi de bărbatul ăla Oslo e oraşul tău Şi oricum cineva trebuia să ducă la capăt misiunea ta Ekaterina auzise destul Îşi împinse scaunul în spate, gata să plece, fapt ce nu-l tulbură câtuşi de puţin pe Mateo El scoase un card de memorie din buzunar şi îl puse pe masă — Uite conţinutul telefonului lui Baron, precum şi al telefonului tipului cu care s-a întâlnit În plus, am reuşit să plasez un spyware în telefoanele lor Ekaterina se uita zăpăcită la cip, agasată şi că Mateo i-o luase înainte — M-aş mira ca spyware-ul tău să mai funcţioneze, zise ea aşezându-se iar pe scaun Omul de încredere al lui Baron nu-i un simplu bodyguard, altfel nu m-ar fi dibuit În mod sigur a distrus SIM-ul şi l-a înlocuit — Probabil, dar nu şi BlackBerry-ul ultimul răcnet al patronului său, un model devenit rar, care bate spre 1 000 de dolari Zgârcenia lui Baron e de pomină, e de-ajuns să vezi cum se îmbracă Spyware-ul meu se află în coprocesorul aparatului N-are decât să schimbe SIM-ul de câte ori vrea, lucrurile nu se schimbă Acum poţi să aplauzi şi să recunoşti că ai de-a face cu un om cu resurse nebănuite — Şi de o modestie nebănuită Până una-alta, ştie că avem ceva cu el — Discuţia cu clientul lui părea a dovedi contrariul — Pe clientul lui îl cheamă Vickersen, e preşedintele Partidului Naţiunii, un neonazist şi un megaloman — Ei bine, megalomania lui Vickersen ne-a scos din încurcătură A tras concluzia, fără nicio ezitare, că eşti o ziaristă care se interesa exclusiv de el Nu-ţi ascund că a existat o anumită suspiciune după plecarea ta, însă el l-a liniştit pe Baron I-a explicat că presa de stânga nu-l mai slăbeşte ăsta fiind preţul notorietăţii sale crescânde — Notorietate crescândă? Vickersen e cunoscut acasă la el la ora mesei şi în cercurile fasciste, dar în rest, nu cred, nu — Atunci, cum de-l cunoşti tu? — S-a vorbit despre el cu vreo 10 ani în urmă, când a fost bănuit că întreţinea legături cu Breivik, autorul masacrului de la Oslo şi Utøya Autorităţile n-au reuşit să adune destule dovezi ca să-l acuze de complicitate, dar scandalul i-a ridicat cota în rândul ultranaţionaliştilor Totuşi, te asigur că lucrurile nu vor merge mai departe — Atunci, întâlnirea lui cu Baron avea ca scop să-i salte cota şi mai mult — Probabil, admise Ekaterina Îi place să se prezinte drept o victimă a sistemului ca să-şi refacă o imagine acceptabilă Baron îşi pierde timpul aici, bombăni ea, Norvegia nu poate să cadă în mâinile extremei drepte Eşti convins că nu bănuieşte nimic? — E prea meschin, prea arogant şi mai ales prea plin de sine ca să conceapă că cineva ar îndrăzni să se atingă de el Nu s-a îndoit o clipă că îl vânai pe Vickersen Şeful diabolic al unui minuscul grup de extremă dreaptă are mai multe motive să fie spionat de o ziaristă localnică decât un discret consilier de comunicare american — Până la urmă, treaba n-a mers tocmai rău Mă rog, dacă lăsăm deoparte faptul că bodyguardul lui m-a alergat cu pistolul în mână Mateo se uită la ea perplex — Un pistol adevărat? — Am fost tentată să mă opresc ca să-l întreb dacă e de jucărie, dar, nu-mi explic de ce, am renunţat Mateo luă cardul de memorie şi i-l întinse — Deci treaba a mers chiar bine Dacă s-a ajuns la aşa ceva înseamnă că informaţiile furate de noi trebuie să fie preţioase Mai rămâne să le decriptăm înainte de a ne bucura Ei i se păru elegant că îi recunoaşte, în sfârşit, contribuţia la succesul misiunii Căci goana pe străzile din Oslo nu implica absolut deloc ideea de reuşită, în orice caz, nu dintre acelea cu care i-ar fi plăcut ei să se laude — Ce fel de spyware şi cum funcţionează? — Pe acelaşi principiu ca oglinzile din comisariatele de poliţie Putem să vedem şi să auzim tot, cu condiţia ca ţinta să se afle în sala de interogatoriu, şi noi, de cealaltă parte a geamului — Mereu te exprimi atât de metaforic? întrebă ea sarcastică — Reformulez Le-am infectat telefoanele cu un virus care înregistrează încontinuu datele: SMS-uri, e-mailuri, fotografii, fişiere şi conversaţii Dar pentru a le recupera, trebuie să fii conectat la aceeaşi reţea, ai priceput? — Îţi mulţumesc, înţelesesem de prima dată, doar că mi se pare cam arhaic sistemul tău — Arhaic, dar discret Ne urmărim prăzile de la distanţă, activăm legătura cu spyware-ul la momentul oportun şi, în felul ăsta, limităm riscul de a fi detectaţi Ekaterina bău pe nerăsuflate din bere şi îl studie pe Mateo — Tu cum îţi imaginai că arăt eu? îl întrebă — Nu mi te imaginam în niciun fel, răspunse Mateo — Mincinosule! Pot să te întreb cu ce te ocupi în viaţa adevărată? — Viaţa adevărată? Ce exprimare ciudată! Să aparţii Grupului 9 este o realitate, dacă nu cumva pentru tine e un vis sau un coşmar — Cândva, în adolescenţă, am furat dintr-un anticariat un binoclu mic, precum cele pe care le folosesc oamenii la teatru Nu fusesem niciodată la teatru, habar n-aveam la ce putea folosi binoclul, dar mi se părea drăguţ De curiozitate, m-am uitat prin el, era caraghios să văd lumea micşorată, nu de mare utilitate, dar ciudat, cum zici tu Când m-am întors la centru, au râs toţi de mine după ce vecina mea de dormitor mi-a explicat că-l ţineam invers În concluzie, ca să-ţi răspund, visul sau coşmarul sunt uneori o chestiune de viziune — Ce fel de centru? — E o poveste lungă care te-ar plictisi Nu mi-ai răspuns la întrebare — Cu cât ştim mai puţin unii despre alţii, cu atât riscăm mai puţin — Tu ai încălcat regula şi ai provocat întâlnirea noastră Şi-apoi, cine dictează regulile astea? — Se presupunea că o astfel de întâlnire nu o să aibă loc Nu ne-am afla aici dacă lucrurile n-ar fi fost pe punctul de a lua o întorsătură proastă dimineaţă Ăsta nu-i un joc şi, cu cât ne vom atinge de oameni mai puternici, cu atât mai puţin va fi Ei ne vânează aşa cum îi vânăm şi noi Primul care se împiedică riscă să piardă tot — Ascultându-te, aş zice că e totuşi un joc — Atunci, e un joc periculos — Ce fel de job ai ca să-ţi permiţi un sejur la Oslo, şi în cursul săptămânii pe deasupra? Mateo o fixă cu privirea, zâmbind — În toţi aceşti ani, ce idee ţi-ai făcut despre mine, în faţa ecranului tău? — Niciuna — Mincinoaso! replică el cu un surâs Ochii lui se opriră pe furiş pe pieptul Ekaterinei — Ţi-e frig? o iscodi — Nu, de ce? — Aşa Îmi răspunzi la întrebare? — Ai voce frumoasă, ceea ce nu-i deloc rău — E prima dată când aud o chestie ca asta — Există un început pentru orice Care e problema cu Maya, a păţit ceva? — N-am idee Acum câteva zile, mi-a trimis un mesaj bizar Zicea că a găsit un cadou de la soţul ei când s-a întors acasă, un cadou atât de preţios, încât se întreba dacă nu cumva era pentru amanta lui — E limbaj codat! A precizat natura cadoului? — Nu Ekaterina duse la gură sticla de bere şi o ridică pentru a scurge ultimele picături — Nu e niciun soţ în viaţa Mayei, spuse ea — Ca în cazul oamenilor respectabili, dar tu de unde ştii? — Dacă ar fi existat un soţ, ar fi fost o femeie În consecinţă, dacă a pomenit de un tip, înseamnă că voia să-ţi transmită un mesaj — Am răsucit cuvintele pe toate părţile Degeaba Am încercat să o contactez, dar tăcere totală — Maya călătoreşte mult în interes de serviciu, trebuie să fie între două avioane Mateo comandă încă un rând de bere şi se ridică să ia sticlele de pe tejghea Ekaterina constată că e mai înalt decât presupusese ea şi degaja o forţă care nu o lăsa indiferentă — Se pare că ştii multe despre ea, comentă el când se întoarse la masă — Ştiu ce a binevoit ea să-mi dezvăluie anul trecut, în timp ce atacam serverele Monsanto Când nu se afla în locuri relativ sigure, nu puteai da de ea Şi când asta dura prea mult, corespondam prin scrisori trimise la post-restant E uluitor când te gândeşti că am inventat un mijloc de comunicare incredibil ca să facem din el un instrument de supraveghere la care nici cele mai autoritare guverne n-ar fi îndrăznit să viseze E nebunie curată ca o scrisoare scrisă de mână să fie mai puţin compromiţătoare decât un e-mail În conversaţiile noastre codate, îmi făcea diverse mărturisiri uneori Maya voiajează foarte mult, lucrează la o agenţie de turism Ţine chiar şi un blog Nu consider că e foarte prudent, de altfel Mă rog, nu postează niciodată imagini cu ea, doar fotografii de călătorie, şi nu în timp real, evident — Prudenţa constă şi în a duce vieţi obişnuite, comentă Mateo — Mă trezesc la 5 dimineaţa, predau cât e ziua de lungă ca să trezesc conştiinţele unor studenţi dezabuzaţi, mă întorc acasă ca să-mi pregătesc cursurile pentru a doua zi În weekend, corectez lucrări, iar când am, în sfârşit, câteva clipe să răsuflu, vânez abjecţia acestei lumi de la ecranul unui calculator Nu cred că viaţa mea e una obişnuită — Nu asta voiam să spun, replică Mateo Nimic nu-i mai suspect decât să nu exişti pe web Totuşi, sunt curios să ştiu de ce Maya ţi se destăinuie ţie — Pentru că vrea să mă agaţe Bine, o să te ajut să câştigi timp În limbajul Mayei, „cadou” înseamnă „deplasare” Deci te informează prin mesaj că este plecată Prin „preţios” semnalează că ar putea să fie ceva referitor la Grup Ai prins şmecheria? — Deloc — Dar e simplu „Am primit un cadou de la un client”, adică e vorba de o călătorie de afaceri „Am găsit un cadou preţios când m-am întors acasă” înseamnă că a decis să plece după ce a obţinut o informaţie importantă Ai înţeles? — E absurd ca metodă de codare — O fi, dar funcţionează Dovadă că nu te-ai prins Acum, ce înţelege ea prin „amantă” rămâne un mister Alt mister e de ce ţi-a trimis mesajul ţie, în loc să mi-l trimită mie — Pentru că vrea să mă agaţe şi pe mine? sugeră Mateo pe un ton glumeţ *** — Cine este Maya? — De departe, cea mai ţicnită din grup, dar şi cea mai curajoasă Mă rog, cel puţin la momentul acela Maya n-a respectat niciodată regulile — Care erau aceste reguli? — În afară de cele deja pomenite, niciodată să nu vorbeşti despre Grup cu nimeni, nici măcar cu cei apropiaţi; niciodată să nu faci să intervină o terţă persoană în cadrul unei acţiuni; niciodată să nu te lansezi într-un atac informatic fără să-l fi pregătit cu atenţie şi să nu repeţi niciodată acelaşi atac, din cauza riscului de a fi identificat; să ştii să renunţi când situaţia o cere Se poate lucra în doi sau în trei, dar niciodată toţi împreună, pentru a nu expune Grupul Numai că, iată, ne-am abătut de la toate aceste măsuri de securitate, dintre care cea mai importantă spune că trebuie să operezi din faţa ecranului şi, dacă chiar se impune să mergi pe teren, trebuie să te ţii la distanţă de ţintă Însă meseria Mayei îi oferea nişte libertăţi de care ea nu se priva Ceea ce o să vă povestesc s-a petrecut cu câteva zile înainte ca Mateo şi Ekaterina să se întâlnească la centrul nautic Ljan 4 Cu câteva zile mai înainte, Paris Maya privea oblonul metalic coborând peste vitrina agenţiei de voiaj Zăngănitul lanţului o liniştea, de parcă oblonul, căzând ca o cortină peste ziua ei de lucru, îi reda libertatea Existau două Maya, cea din timpul zilei şi cea din timpul nopţii, două personalităţi complet opuse, sau aproape; cam aşa stăteau lucrurile cu toţi membrii Grupului 9, dar la ea dedublarea era mai accentuată Îl lăsase pe asistentul ei să plece cu 30 de minute în urmă După ora 17:00, clienţii nu mai sunau Ca în fiecare seară, se dusese în camera din spate, îşi scosese fusta şi bluza şi îşi pusese o ţinută sport ca să-şi facă obişnuitul jogging pe cheiurile Senei Când îi sună mobilul, se uită la ecran fără să răspundă, apoi îi trimise un SMS prietenei sale, scuzându-se că avea de terminat nişte dosare şi, prin urmare, nu puteau să ia cina împreună, aşa cum promisese O minciună dictată de cheful de moment, lucru obişnuit în cazul ei Se întoarse în birou, scoase o oglinjoară din sertar, dar nu-i plăcu ceea ce văzu În timp ce-şi corecta machiajul, căută să-şi aducă aminte când se simţise lipsită de griji ultima dată Gândul îi alungă orice dorinţă de a mai alerga Părăsi agenţia pe uşa din dos şi o luă pe aleea laterală, spre intrarea în parcarea Alma Tipul care prelua maşinile clienţilor de la restaurantul Marius et Janette tocmai intrase în tură Ea îi întinse cheile, zâmbind cu subînţeles ca urmare a micii lor combinaţii Maya avea locul ei printre cele închiriate de restaurant, chiar în faţa postului de pază În schimbul acestui serviciu, îi dădea lui Albert, la sfârşitul fiecărei luni, o bancnotă de 100 de euro El coborî să-i aducă Austin Cooperul Un model cum nu prea mai vedeai pe străzile Parisului, verde cu acoperiş alb, cu volan de bachelită, scaune îmbrăcate în piele Connolly şi mânerul schimbătorului de viteze din lemn O maşină nervoasă şi agilă Când se întorcea dintr-o călătorie, Maya se bucura să o regăsească Fiecare om are propriul refugiu, al Mayei era o maşină pe care tatăl ei i-o dăruise când împlinise 20 de ani I se mai întâmpla şi acum să se uite spre scaunul din dreapta şi să-l vadă stând acolo şi învăţând-o arta dublului debreiaj Uruitul motorului creştea pe rampa din parcare Angajatul restaurantului ştia cum să procedeze şi încetini fără scârţâit de pneuri Apoi, în timp ce el îi ţinea portiera, Maya îi mulţumi şi urcă la volan, reflectând la cel mai bun traseu până la apartamentul ei din Marais Odată ajunsă acasă, o să se răsfeţe cu o baie, o să comande sushi şi o să-şi petreacă seara trăgând cu un ochi la televizor şi supraveghind cu celălalt like-urile de la ultimele fotografii postate pe Instagram O vitrină mai eficientă pentru atragerea clienţilor decât cea de pe Avenue Marceau, a cărei închiriere o costa o avere însă tatăl ei era atât de ataşat de această agenţie, încât îi simţea uneori fantoma dând târcoale prin interior Prestigiul nu are preţ, îi repeta el, învăţând-o trucurile meseriei Încă din adolescenţă, o luase cu el peste tot în călătorii, ca să-i arate lumea şi s-o familiarizeze cu principalii lui clienţi, fără a se îndoi vreodată că într-o bună zi ea va prelua ştafeta, dar şi departe de a bănui că fiica sa, odată trecută de 20 de ani, nu va lucra doar la organizarea unor sejururi pentru o clientelă bogată Telefonul Mayei sună, nu mobilul său obişnuit, ci un altul, de unică folosinţă, iar asta însemna că trebuia să renunţe la planurile ei Când soneria se întrerupse la al treilea ţârâit, avu şi confirmarea Făcu imediat cale întoarsă pe Avenue George V şi o luă pe chei, spre podul Bir-Hakeim, încetinind în tunelul Citroën O seară din două, poliţiştii de la BAC stăteau la pândă, cu radarul-pistol aţintit spre candidaţii care nu aveau habar de capcană Maya parcurse rondul, străbătu un şir de străzi, apoi, Bulevardele Mareşalilor, înainte de a coborî pe o altă rampă de parking, până la nivelul cel mai de jos şi a parca în faţa peretelui din fund Stinse farurile şi opri motorul, cu ochii în oglinda retrovizoare După ce se asigură că zona e pustie, ieşi din maşină şi se îndreptă spre uşa unui local tehnic Înăuntru, se uită fix la o cameră mică de luat vederi, care îi scană retina, aşteptă ca un panou să culiseze pe o şină, apoi pătrunse într-o încăpere secretă, cu pereţi cenuşii, luminată de câteva tuburi cu neon Mobilierul era auster, un scaun şi o masă din metal, pe care aştepta un plic din hârtie kraft Maya îl deschise şi găsi fotografia unei fetiţe Pe spatele pozei nu scria nimic Ce vârstă putea să aibă? Şapte ani, poate opt? O mamă ar fi ştiut Cine era această copilă cu chip de înger obosit? În plic, Maya descoperi şi o bucată de carton alb, lucios, ca o carte de vizită, pe care era dactilografiat: 21:30, cybercafé-ul de pe Rue de Rome Ce însemna jocul ăsta? Nu exista loc mai sigur decât bârlogul celor trei maimuţele, cum era numită această încăpere izolata fonic, impenetrabilă pentru unde, în care nu puteai fi văzut sau auzit şi din care nu puteai să comunici Un loc rupt de lume Ceva nu mirosea a bine Maya se aşeză să reflecteze la întreaga situaţie Nimic nu o obliga să se grăbească Bârlogul exista tocmai ca să ofere timp pentru asimilarea şi înţelegerea unor documente ce nu puteau sub nicio formă să circule liber *** — Cine o chemase în bârlog? — Cu ani în urmă, Maya fusese recrutată drept curier de către Renseignements généraux În călătoriile ei, mai şoptea un cuvânt la urechea unui vizitator dintr-un muzeu, mai lăsa un bilet în buzunarul unei haine date cameristei unui hotel, mai ascundea un stick USB în toaleta unui restaurant, primea un plic sau făcea nişte fotografii pe furiş Cine ar fi bănuit-o? Maya organiza excursii pentru clienţii privilegiaţi ai marilor firme Ca însoţitoare sau singură în cursul vizitelor de recunoaştere, avea intrările sale în hoteluri de lux din toată lumea şi cunoştea căi discrete de ieşire, graţie complicităţii portarilor, angajaţilor care se ocupau de parcarea maşinilor, ghizilor locali, uneori chiar serviciilor de poliţie pe care le plătea ca să asigure protecţia invitaţilor ei sau să obţină autorizaţii speciale Maya era emisarul ideal — Emisar Nu era membră cu drepturi depline în RG? — Nu, cei din RG o foloseau ca pe un mercenar Era în avantajul lor Dacă apărea vreo problemă, Maya nu putea să apeleze la angajatorii săi, şi nici să fie asociată cu ei, întrucât aceştia nu o angajau stricto sensu Serviciile ei erau scumpe, dar discreţia şi eficacitatea de care dădea dovadă justificau din plin tarifele *** În aceeaşi stare de perplexitate, părăsi bârlogul şi urcă în Cooper Oare cineva folosise canalul oficial al RG pentru a-i transmite o scrisoare ce nu avea nimic oficial? Şi în ce scop, dacă aşa stăteau lucrurile? Spera să scape de îndoieli ducându-se la cea de-a doua întâlnire Porni spre Quartier de l’Europe şi, în cursul unei opriri la semafor, studie iar fotografia pe care o luase cu ea — Cine eşti tu? murmură ea Deocamdată, până avea să afle mai multe, Maya deduse că cel sau cea care îi indicase această adresă nu era deprins sau era prea puţin deprins cu arta de a rămâne invizibil Cybercafé-urile sunt echipate cu camere de luat vederi, iar computerele lor sunt şi mai supravegheate decât altele Însă Maya putea să corecteze această eroare, avea în geantă o tabletă 4G prevăzută cu o cartelă SIM de unică folosinţă Parcă maşina pe Rue de Rome, la 20 de metri de punctul de întâlnire În câteva minute, sparse serverul de la cybercafé şi se conectă de la distanţă la una dintre unităţile de calculator De-acum prezentă virtual, aşteptă un semn de la contactul ei Un şir de cifre şi litere ce confirma autenticitatea legăturii se afişă brusc pe tabletă Maya tastă un cod pentru a se autentifica la rândul său În scurt timp, alt text răsări pe ecran: @C9# 12 V27/ilTQ Instalată la volanul Cooperului, Maya începu să-l decripteze „C9” desemna un „pachet” foarte important, dar nu spunea nimic despre natura lui Semnul # însemna că ea trebuia să-l recupereze şi să-l ducă la loc sigur „12” indica faptul că următoarele instrucţiuni trebuiau luate de la post-restant Maya introduse restul secvenţei în programul de pe tabletă: V27/ilTQ Apăru harta unui oraş şi Maya recunoscu imediat Istanbulul Codificarea fusese reînnoită de curând Se gândi, pe bună dreptate, că, dacă cineva pătrunsese în canalul RG, era foarte bine informat Extragerea unui pachet sensibil dintr-un teritoriu străin nu făcea parte din contractul ei De ce să însărcinezi un simplu curier cu o astfel de misiune? Nu era normal Temerile Mayei erau fondate, fiindcă ar fi existat consecinţe grave dacă ar fi fost arestată în Turcia Cum să verifice dacă acest ordin de misiune chiar provenea de la comitenţii ei obişnuiţi? Alegerea acestui cybercafé era atât de puţin logică, încât Maya bănuia o capcană Închise tableta, scoase SIM-ul şi îl arse în scrumieră, la flacăra unui chibrit Apoi întoarse maşina şi porni cu viteză spre Marais *** — Eraţi la curent cu activităţile ei paralele? — Da! — Şi ceilalţi? — Nu, n-aveau motiv să ştie ce făcea ea în afara activităţii de hacker Când au aflat, unele lucruri s-au clarificat — Care anume? — Grupul era alcătuit din hackeri excepţionali, nu din supereroi Fiinţe umane, cu puterile şi slăbiciunile lor, dar programatori de geniu Ruşi, chinezi, americani, îi întreceam pe toţi Maya se bucura în plus de o solidă experienţă de teren, regula de a nu merge pe teren fiind inaplicabilă pentru ea — Şi asta n-a trezit niciodată bănuieli în cadrul Grupului, atâta timp? — Ekaterina a pretins că suspectase ceva, dar cred că se dădea mare — Aşadar, Maya avea trei feţe: agent de turism, curier pentru RG şi hacker în sânul Grupului 9? De ce doar dumneavoastră eraţi informată? — Dacă vreţi cu adevărat să înţelegeţi ce s-a întâmplat, trebuie să vă spun povestea în ordine, iar pentru asta, suntem nevoiţi să ne întoarcem la Oslo 5 Prima zi, Oslo De la terasa centrului nautic Ljan, Mateo privea spre insula Malmö Era îngrijorat Fapt rar, asta se şi vedea — Ar trebui să eviţi centrul oraşului vreo câteva zile Dacă aş fi omul de încredere al lui Baron, aş răscoli cerul şi pământul pentru a o găsi pe „ziarista” care-i urmăreşte pe patronul meu şi pe Vikersen Iar când aş descoperi că ea nu există nicăieri, aş fi cu atât mai vigilent — Şi-apoi ce-ai face, dacă ai fi acest tip care a scos arma? îl întrebă Ekaterina cu nonşalanţă — Aş încerca s-o identific Să sperăm că oamenii de la pază au refuzat să-i dea înregistrările camerelor din centrul comercial Dar în fuga ta, ai trecut cu siguranţă prin faţa unei bănci sau a unei instituţii echipate cu camere de supraveghere Într-un oraş mare e imposibil să faci un pas fără să fii filmat Şi pentru câteva mii de coroane, un angajat fără scrupule s-ar putea dovedi mai înţelegător decât agenţii de la Paleet Ekaterina se gândi la festa pe care i-o jucase omului lui Baron Acesta avea un motiv legitim să ceară să vadă înregistrările, pentru a dovedi că nu furase eşarfa După care era o simplă formalitate să plece de la Paleet cu o captură de ecran Iar în mediile de extremă dreaptă se găseau destui hackeri dispuşi să scotocească prin serverele din Norvegia ca s-o identifice Totuşi, nu intră în panică Nu mai semăna deloc cu adolescenta înregistrată în fişele câtorva comisariate din oraş Şi chiar dacă erau piratate serverele băncii, ale reţelei de transport în comun sau ale facultăţii unde preda, era puţin probabil ca un program de recunoaştere facială să stabilească o corespondenţă între fotografiile pentru documentele de identitate furnizate de ea şi chipul ei adevărat Când poza într-o cabină, avea părul când blond, când negru, niciodată în culoarea reală, şi cocoloaşe de vată în obraji ca să-i ridice pomeţii I se întâmplase ca vreun angajat mai conştiincios să manifeste neîncredere la vederea portretului ei, dar scăpase din încurcătură de fiecare dată datorită felul ei nevinovat de a spune: „Păi, da, eu sunt, doar nu m-am schimbat atât de mult în şase luni Sau o fi din cauza medicamentelor?” Totuşi, când la mijloc era anonimatul membrilor Grupului, Mateo devenea paranoic Nici vorbă să-i mărturisească îngrijorările ei, întemeiate sau nu Ar putea s-o excludă din Grupul 9 Şi se temea mai mult de acest pericol decât de un bărbat înarmat care ar urmări-o — Eşti foarte tăcută, la ce te gândeşti? — Sunt singura cu care te-ai întâlnit? — Am luat masa în restaurantul lui Diego acum mult timp, dar pentru el n-am fost decât un client printre atâţia alţii Ekaterina nu-l întrebă cum arăta Diego Mateo nu i-ar fi spus Însă tocmai aflase că Diego avea un restaurant — Dar Cordelia? Ai idee cu ce se ocupă în viaţa de zi cu zi? — Dar tu? — Foarte amuzant, te comporţi de parcă ai fi mai presus de noi Dacă Diego nu-ţi ştia identitatea, tu cum de-o cunoşteai pe-a lui? — Să zicem că a fost o coincidenţă fericită — Nu-i un răspuns Te crezi şeful nostru? — De când operăm împreună, am dat impresia măcar o dată că mă simt superior? Ekaterina îi susţinu privirea cu o intensitate aprigă Tensiunea deveni palpabilă în asemenea măsură, că patronul bodegii, făcându-şi griji, îi întrebă de la tejghea dacă totul era în ordine Mateo îl linişti cu un semn din mână — Vezi, oftă el, chiar şi în cele mai anonime locuri, se găseşte mereu cineva care să observe Un şef de orchestră nu le dă ordine muzicienilor săi, ci coordonează partidele de instrumente — Totuşi dirijează, replică Ekaterina, şi ai zis muzicienii „săi” Iar noi suntem ceea ce suntem tocmai pentru a lupta contra tiraniei şefilor mari şi mici — E ridicol şi jignitor să crezi asta despre mine — Îmi pun întrebări legate de prezenţa ta azi-dimineaţă Ploaia a servit drept pretext — Cu greu ai putea să-mi reproşezi asta, te-am informat înainte O dată pentru totdeauna, Ekaterina, Grupul nostru nu are şef, dar recunosc că am fost unificatorul, mărturisi Mateo Dezvăluirea o lăsă pe Ekaterina fără cuvinte Unificator sau iniţiator? Pentru ea, întrebarea căpăta o importanţă fundamentală Grupul era singura ei familie, pe care o găsise după ani de rătăciri Meseria de profesoară ar fi trebuit să o definească; aşa se întâmpla în societate Însă veritabila personalitate a Ekaterinei ieşea la iveală în activităţile clandestine, ele îi dădeau sens vieţii, ca şi cum adevărata lume a lui Alice s-ar afla de cealaltă parte a oglinzii — Să admitem, continuă ea Cine a fost primul recrut? Şi ce număr mi-ai atribuit mie? — Greşeşti pe toată linia Nu am afirmat niciodată că aş fi fost iniţiatorul, ci unificatorul, şi asta doar pentru o vreme Suntem nouă, eram legaţi unii de alţii chiar dinainte s-o ştim, împărtăşeam aceleaşi valori, aceleaşi obiective, aceleaşi coduri de conduită Atacam aceleaşi ţinte şi, în mod ciudat, cu aceleaşi moduri de operare Astăzi, fiecare contribuie cu propriile talente şi cunoştinţe Aplicăm reguli de securitate pe care nimeni nu le-a impus, dar care ni se par evidente, suntem complici, prieteni virtuali, de acord, dar cu adevărat prieteni Niciunul dintre noi nu poartă un număr, ar fi împotriva principiilor noastre O stea nu are un prim braţ — Braţele unei stele zise Ekaterina Îmi place imaginea, ni se potriveşte Ai talent la metafore de doi bani, Mateo — Mersi de compliment — Îţi faci griji pentru Maya? — Altfel, nu ţi-aş fi pomenit de asta — Sigur e prin vreun colţ de lume unde comunicaţiile nu sunt sigure Anul trecut, când a plecat în Tadjikistan, n-am avut veşti de la ea opt zile, la fel când a fost în — Nu voiajele mă îngrijorează, ci modul în care e formulat mesajului ei Şi ce-am aflat de la tine nu mă linişteşte deloc Privirea i se schimbă când rosti cuvintele Parcă se abţinea să mai spună ceva care îl apăsa — Ce-mi ascunzi? întrebă Ekaterina punându-şi mâna peste a lui Deşi gestul ei complice îl surprinse, Mateo nu se clinti — Ultimele noastre lovituri n-au fost lipsite de riscuri, însă tipii ca Baron sunt realmente foarte periculoşi, ai avut o demonstraţie azi-dimineaţă — Mai periculoşi decât traficanţii de fiinţe umane pe care i-am atacat anul trecut sau decât dictatorul sud-american ale cărui conturi din Statele Unite le-am dibuit? Ţii minte că, după ce New York Times a publicat dosarul nostru, am dispărut toţi de pe web trei săptămâni Eu vedeam spioni şi agenţi CIA peste tot Dar până la urmă niciunul dintre noi nu a avut vreo problemă Mateo îşi retrase mâna înainte de a-i răspunde — Ideea că cineva poate să îndrepte o armă spre tine depăşeşte cu mult orice lucru de care mă temeam — De acord, cedă Ekaterina, voi evita să mă plimb pe lângă hotelul tău, promit! — Poate ar trebui chiar să părăseşti Oslo pentru câteva zile, până vedem situaţia mai clar — Şi unde să mă duc? Jobul nu-mi permite să călătoresc oricând îmi vine cheful şi am un cip de decriptat Eşti prea anxios, Mateo Omul de încredere al lui Baron are fără îndoială lucruri mai importante de care să se ocupe decât să afle cine-l vâna pe Vickersen Peste câteva zile, şeful lui îşi va lua zborul spre alte ceruri ca să le transforme în infern, iar noi am face bine să descoperim unde va avea loc următoarea lui întâlnire şi mai ales cu cine — Spyware-ul meu ne va informa la momentul potrivit — Credeam că trebuie să fii prin preajmă ca să-l faci să funcţioneze — Exact, dorm în acelaşi hotel cu Baron şi noi am piratat reţeaua Wi-Fi Însă eu unul nu m-am lăsat reperat! — Te vezi cu cineva? — De ce? se miră Mateo — Pentru că femeile se satură repejor de bărbaţii care ţin să aibă dreptate mereu — La fel de repejor cum se satură bărbaţii de femeile care îi judecă pentru orice fleac? Ekaterina zâmbi, lui Mateo nu-i lipsea simţul replicii Bărbatul se ridică să achite nota, cash, apoi o invită să-l însoţească Merseră de-a lungul golfului Înainte să se despartă, Mateo îi dădu întâlnire a doua zi Aceeaşi oră, acelaşi loc Până atunci, ea trebuia să decripteze informaţiile sustrase din mobilul lui Baron *** — Membrii grupului se cunoşteau toţi între ei? — Nu, schimbam informaţii pe forumuri pentru a pregăti un atac, operam uneori mai mulţi, dar niciodată toţi, cum v-am spus deja Deşi componenţa echipelor varia, nimeni nu se putea lăuda că a lucrat cu întregul Grup Eram legaţi de o prietenie deosebită, foarte apropiaţi, curioşi de fiecare, dar neştiind o mulţime de lucruri despre ceilalţi — Cum ar fi? — Dubla identitate a lui Vitalik, de exemplu, sau că Diego şi Cordelia erau frate şi soră şi că un pact îi unea în aceeaşi măsură ca sângele 6 Cu 10 ani în urmă, Madrid Iunie 2010 Diego are 20 de ani Este în anul doi la Ştiinţe Informatice, la Universitatea Carlos III din Madrid şi se dovedeşte un student excepţional Această zi care începe îi va influenţa decisiv viaţa Urcă în autobuz, surprinde privirea unei fete de vârsta lui şi-i zâmbeşte Diego are farmec, dar nu ştie, iar asta i-l sporeşte Tânăra nu pare deranjată când el se aşază lângă ea El vede cartea de pe genunchii ei şi îi şopteşte că i-a plăcut la nebunie respectivul roman Ea crede că nu e adevărat, că-i doar un clişeu ca s-o agaţe, însă Diego îi mărturiseşte că s-a ataşat mult de personajul Cordeliei, poate în mod stupid, din cauză că pe sora lui o cheamă tot Cordelia Atunci, vecina lui de scaun înţelege că el nu se lăudase şi sinceritatea lui o impresionează Nu spune nimic, caută un stilou din geanta ei de pânză verde cu sigla US Army, mâzgăleşte ceva pe semnul de carte şi i-l întinde când autobuzul încetineşte Ea se ridică, iar Diego se retrage puţin ca s-o lase să treacă, aruncând în acelaşi timp o privire spre semnul de carte Pe el este scrisă o adresă de e-mail: Alb2010@uam es Nimic care să-i indice numele necunoscutei Strigă după ea, când fata coboară din autobuz: — Cum te cheamă? Însă uşile s-au închis deja şi, din stradă, ea îi dă de înţeles printr-un gest că n-are decât să-i scrie Domeniul „@uam es” este rezervat studenţilor de la Universitatea Autonomă din Madrid Acolo există o ramură de bioinformatică pe care el fusese cât pe ce s-o urmeze, o specialitate care-l tentase, însă preferase să studieze programarea Poate ea alesese această disciplină Diego ştie că rareori subiectele lui de discuţie trezesc entuziasmul fetelor care îi plac, aşa că ar avea mare noroc ca ea să fie studentă la bioinformatică Felul în care deschisese stiloul cu dinţii, în care mestecase capacul în timp ce scria Degaja poftă de viaţă, iar corpul ei era Diego caută cuvântul potrivit angelic Înainte ca autobuzul să o ia din loc, vrea să-i facă semn cu mâna, să-i spună la revedere, însă ea se îndepărtează deja cu pas grăbit Nici el nu stă bine cu timpul, se circulă prost şi mai are mult de mers până la destinaţie După cursuri, aleargă în centru, să-şi ia în primire postul la restaurantul unde lucrează Este epuizant să fii chelner la un local de renume, dar este şi o onoare Are nevoie de această slujbă ca să nu-şi împovăreze părinţii cu costul studiilor lui Se uită la trecătorii de pe trotuare şi, dus pe gânduri, se întoarce din când în când spre geamul din spate Evocarea numelui Cordeliei l-a tulburat Îi lipseşte teribil sora lui De când a obţinut o bursă la MIT Boston, nu a mai venit în Spania, din lipsă de bani Au trecut doi ani deja Cordelia şi Diego au fost întotdeauna inseparabili, cel puţin până când i-au despărţit studiile În fiecare duminică, îşi scriu de mână lungi scrisori, pe care le scanează şi le trimit pe e-mail O metodă cam demodată, însă Cordelia crede că e mai apropiată de adevăr Ea afirmă că, în textul scris de mână, sunt mereu vizibile primele intenţii, chiar dacă le-ai şters Degeaba i-a explicat Diego că nimic nu-l opreşte să treacă pe curat o ciornă, Cordelia e convinsă că el e prea leneş ca să facă aşa ceva Şi dat fiind că are dreptate – ea are frecvent dreptate –, a devenit un veritabil joc între ei să ghicească tot ce ascund tăieturile, să descifreze subînţelesurile Diego îşi petrece timpul alergând, din amfiteatru în amfiteatru, din autobuz în autobuz, dar singurul loc unde îi place să se grăbească este între sala restaurantului şi bucătării Să-şi tragă sufletul în faţa bucătarului-şef şi a trupei lui, să observe prepararea mâncărurilor, felul cum sunt aşezate pe farfurii şi să dea fuga să le ducă pe mesele clienţilor Îi place să le vadă plăcerea pe feţe atunci când gustă Diego are un simţ foarte ascuţit al onoarei şi e mândru să facă parte dintr-o echipă atât de capabilă La fel de mândru e, de şase luni încoace, că a reuşit să spargă serverul unui studio de filme californian Este cinefil; în copilărie, visa să devină regizor, însă a renunţat, e o meserie prea nesigură Prin urmare, îl încântă să aibă o cale de acces secretă la nişte filme care nu vor fi niciodată proiectate în Spania Îl amuză că liniile sale de cod rămân nedetectate; în fiecare săptămână, le deplasează în programul care controlează titlurile gigantului american Se fereşte să le vorbească altora despre isprăvile sale, ar risca să fie prins Aşezat în bancă, se uită la ceas Este două după-amiaza la Boston, Cordelia trebuie să fie la cursuri Deschide o fereastră pe ecran ca să-i trimită un mesaj, unul simplu: — Bună, ce faci? Pândeşte răspunsul ei, care nu întârzie să vină — La fel ca tine, învăţ, mă rog, nu chiar ca tine, fiindcă tu îmi scrii El se apucă imediat să-i povestească despre întâlnirea din autobuz, fără să omită niciun detaliu Ecranul pâlpâie şi vede apărând: — Şi tu ce faci, tâmpitule? — N-am nicio şansă, nu-i aşa? răspunde el — Nu, şi n-am spus asta — Atunci de ce mă tratezi drept tâmpit? — Fiindcă ar trebui să-i scrii ei, nu mie Ţi-a dat adresa de e-mail, nu? — Cine zice că am chef să-i scriu? — Atunci, chiar eşti tâmpit, Chiquito „Era aşa delicată, că am crezut că o să se ridice şi o să plutească atunci când s-a îndepărtat în rochia ei albă, cu modele albastre şi flori de levănţică ” Sunt cuvintele tale Niciun băiat nu remarcă detalii de genul ăsta, mai ales cretinul de frate-miu — Ai dreptate din nou, dar e inutil să mă tratezi drept cretin — Ba e foarte util, pentru că-mi place la nebunie s-o fac Diego vrea să afle noutăţi despre Cordelia E ruptă de oboseală De când i-a interzis tatălui lor să-i trimită bani, are, după cursuri, un şir de slujbe mărunte mult mai solicitante decât să serveşti într-un restaurant stilat La începutul după-amiezii, lucrează două ore pentru o firmă de curierat pe bicicletă, pentru şapte dolari pe oră; cu tot cu bacşişuri, câştigă uneori până la 30 de dolari Apoi munceşte la un fast-food, cu şase dolari pe oră, şi, la sfârşitul zilei, ca vânzătoare la un magazin de lenjerie deschis în serile de joi; aici e plătită regeşte, primeşte comision, minimum 30 de dolari pe seară; într-o săptămână bună, ajunge la vreo 300 de dolari, suficient ca să-şi asigure casă şi masă Dar el să nu-şi facă iluzii, timpul pe care nu-l dedică studiilor n-o împiedică să devină o programatoare mai bună decât el Dar Diego ştie deja — Bun, acum lasă-mă şi scrie-i dulcineei tale, sunt la cursuri — Şi eu Mi-e dor de tine — Şi mie, de tine, răspunde Cordelia înainte de a tasta detestabilul XOXO, ca să-i transmită sărutări Diego rămâne cu ochii la ecran Soarele Madridului se plimbă peste bănci Un asistent de la curs trage perdelele mari, portocalii, atârnate la ferestre Cu degetele pe tastatură, Diego scrie: — Cum te cheamă? Ezită puţin, apoi trimite e-mailul la Alb2010@uam es Pândeşte răspunsul, dar un supraveghetor îl trezeşte din reverie anunţând că mai e o oră până la încheierea examenului — Alba Pe tine? El îi răspunde, după care se adânceşte în lucrarea sa Când se întoarce acasă, e deja miezul nopţii Petrece o bună bucată de timp sub duş, extenuat Apoi îşi înfăşoară un prosop în jurul mijlocului, îşi pune un tricou şi se aşază pe taburetul din faţa calculatorului — Ţi-ai continuat lectura? La ce capitol eşti? îi scrie el Albei Aceste cuvinte pun bazele unei relaţii ce se va naşte trei luni mai târziu, într-un vechi cinematograf din Madrid, unde Diego o duce pe Alba să vadă Fructele mâniei S-au sărutat la puţin timp după ce luminile s-au reaprins Însă mai înainte au schimbat o privire, amândoi aveau ochii umezi de lacrimi; departe de a se simţi stânjeniţi, au făcut haz de asta Ea i-a cuprins faţa în mâini şi şi-a lipit buzele de ale lui; un sărut de cinema într-o sală de cinema era negreşit începutul unei poveşti care avea să dureze Şi a durat Alba are cu un an mai puţin decât el, nu studiază bioinformatica, ci Dreptul Şi totuşi, subiectele de conversaţie ale lui Diego o pasionează Mai ales când Diego îi vorbeşte despre cookies, nişte texte speciale care se implantează în computerele noastre imediat ce intrăm pe net Ca să vadă ce căutăm, ce citim pe web, ce cumpărăm, pe scurt, ca să afle tot — Ce să afle? întreabă cu nelinişte Alba — Totul! Vârsta, sexul, domeniile tale de interes, mediul social, credinţele, modul tău de viaţă, ce te face să reacţionezi, pozitiv sau negativ — Dar cu ce drept şi de ce? insistă ea — Ca să-ţi prevadă comportamentul, ca să-ţi creeze dorinţe, nevoi pe care nu le ai, ca să te manipuleze ca pe o marionetă Alba izbucneşte în râs, convinsă că o păcăleşte; lui îi place asta, iar ei îi place să-i ofere satisfacţie prefăcându-se că-i crede invenţiile, chiar şi pe cele mai gogonate – ăsta a devenit un joc al lor Când se întâlnesc seara târziu, la el, sau când îşi petrec duminica împreună, fiecare încearcă să-l prindă pe celălalt în plasa celei mai neverosimile minciuni Şi de fiecare dată când Diego câştigă, are dreptul la un sărut precum cel din sala veche de cinema, în urmă cu doi ani deja Săruturile lor nu îmbătrânesc şi nu vor îmbătrâni niciodată Însă de data aceasta, Alba nu se lasă înşelată, miroase de la o poştă a născocire, imposibil ca o chestie atât de josnică să poarte nume de prăjitură! Însă Diego s-a posomorât Şi totuşi, stau în faţa marelui bazin din parcul Retiro, e o zi magnifică, se iubesc nebuneşte, fără a se îndoi că sunt făcuţi unul pentru altul şi preţuind în fiecare clipă norocul de a se fi întâlnit în plus, Diego nu prea ştie să joace teatru Ea înţelege că el spune adevărul şi, ca ziua să nu devină şi mai înnegurată, îi zice că pentru asta trebuie să-i fi unit destinul Nişte legiuitori ca ea îi vor pune la punct pe cei care fură fără jenă viaţa privată a oamenilor, nişte programatori ca el le vor oferi probe ale delictelor şi, într-o bună zi, vor lupta împreună împotriva lor Să lupte un cuvânt care-l pune pe gânduri pe Diego Îi dezvăluie Albei micul tertip care-i permite să vadă toate filmele pe care le vrea Ea nu-l crede nici acum, însă Diego şi-a recăpătat zâmbetul şi o invită la el chiar în seara respectivă Şi îi cere să aleagă orice film doreşte Alba acceptă provocarea — Carlos Saura, Cria Cuervos — Am spart serverul unui studio american, nu cinemateca din Madrid, răspunde nonşalant Diego Alba bănuieşte că-i o farsă, dar rămâne impasibilă — OK Atunci, Avocatul din limuzină, cu Matthew McConaughey, tocmai a apărut, n-ai nicio şansă să-l găseşti — De ce, îţi place genul ăsta de bărbat? Nu semănăm deloc fizic, el şi cu mine, se îngrijorează Diego — Îmi plac filmele cu avocaţi, răspunde ea ironic Şi în timp ce Matthew McConaughey şi Marisa Tomei fac dragoste, Diego îi vorbeşte despre talentele lui de hacker Însă jură că le foloseşte întotdeauna doar pentru a face bine — Să piratezi filme e bine? îi dă replica Alba — Nu, dar nu face rău nimănui, răspunde Diego — Eşti mai bun de-atât, îi spune ea * Iunie 2013, anotimpurile trec, Diego şi Alba continuă să se iubească Sunt fericiţi, fericiţi la nebunie, până în ziua când Alba, ca urmare a rezultatelor sale strălucite, vede deschizându-i-se în faţă, la sfârşit de an, porţile unui program de schimb interuniversitar Diego se gândeşte că Boston e un oraş blestemat care îi fură tot ce iubeşte Mai întâi, pe sora lui, iar acum, pe Alba Însă pentru că o iubeşte, o încurajează să profite de această şansă Îşi vor scrie tot timpul cât ea va fi acolo E obişnuit Nu mesaje sau SMS-uri ca să nu-şi spună nimic, distanţa nu o să-i îndepărteze, îşi vor povesti ce au făcut toată săptămâna în scrisori adevărate, scrise de mână, pe care le vor scana şi le vor trimite pe e-mail duminica * Aproape doi ani au trecut de la plecarea ei şi nu au ratat în nicio duminică schimbul de scrisori Cordelia a vrut să o cunoască pe prietena fratelui ei Încerca să-şi formeze propria părere Alba şi Cordelia s-au simpatizat, însă programele lor nu le-au oferit ocazia să se vadă prea des Dacă ar fi locuit în acelaşi campus, lucrurile ar fi stat altfel Au împărţit o masă de Ziua Recunoştinţei în camera Cordeliei şi o cină de Crăciun în camera Albei Când studenţii americani se întorc la familiile lor, îşi abandonează colegii străini E o duminică de iunie, 2015 Diego e la calculator, trimiţând pe e-mail scrisoarea pentru Alba şi aşteptând-o pe a ei E 2 după-amiaza în Boston, 8 seara la Madrid Îşi pregăteşte o ceaşcă de cafea, a zecea pe ziua de azi Doarme foarte puţin E în ultimul an de facultate şi, în fiecare seară, după ce se întoarce de la restaurant, învaţă ore în şir Intră în baie, lăsând uşa deschisă Stă cu un ochi la oglindă în timp ce se rade şi cu celălalt la ecranul calculatorului, aflat pe masa din camera alăturată Lama alunecă pe obrazul drept, apoi urcă iar pe gât, când, brusc, Diego are un presentiment urât Nu contează tradiţia, Alba e mereu punctuală Formează numărul ei, telefonul sună la nesfârşit Diego se învârte de colo până colo prin garsonieră O sună iar Tot nimic Nu se îndoieşte nicio clipă de fidelitatea Albei, distanţa nu a diminuat câtuşi de puţin forţa iubirii lor Altceva îl îngrijorează La începutul relaţiei lor, prima dată când Alba a rămas să doarmă la el, Diego, curios să afle ce făcea ea atâta în baie, a împins uşa şi a surprins-o cu o seringă în mână S-au privit în ochi Diego remarcase punctuleţele roşii care apăreau şi dispăreau pe pielea ei, când pe pântec, când pe coapse, uneori pe braţe, dar nu-şi pusese prea multe întrebări Alba i-a zâmbit, lividă, apoi l-a întrebat: „Vrei să te-nvăţ să-mi faci injecţia?” Alba are diabet de tip 1 A impus în viaţa lor o igienă alimentară remarcabilă Diego ştie că ea îşi controlează scrupulos glicemia, dar poate a păţit ceva Ca atunci când Se aşezaseră pe marginea bazinului din parcul Retiro şi stăteau de vorbă Alba pălise şi broboane de sudoare îi apăruseră pe frunte Încercase să-şi ia geanta trântită pe jos, dar tot corpul i se înmuiase El se grăbise să o sprijine, însă îi alunecase din mâini şi se prăbuşise ca o păpuşă dezarticulată Mai sună o dată, dar nu primeşte nici acum răspuns Îi telefonează surorii lui şi o roagă să se ducă imediat la Alba Din fericire, Cordelia este pe drum, tocmai livrează un colet Înţelege din vocea fratelui său că, şi dacă Alba doar a adormit în faţa calculatorului, „ni se întâmplă tuturor”, spune ea ca să-l liniştească, trebuie să-i ia rugămintea în serios Niciodată nu l-a simţit atât de alarmat, atât de fragil Frânează brusc, întoarce bicicleta pe roata din faţă şi începe să pedaleze cu toată viteza Rockingham, apoi la stânga prin Granite, taie terenul de baseball, o ia pe contrasens pe Brookline ca să ajungă mai repede în rond, face slalom printre maşinile care urcă spre pod, trece peste râul Charles, virează scurt pe Mountfort, un taxi o claxonează, ea îi răspunde arătându-i degetul mijlociu, îşi continuă cursa nebunească, face slalom iar pe Beacon, se înclină cotind pe St Mary’s Street Se gândeşte că fratele ei e nebun, ba nu, mai degrabă ea o să înnebunească din cauza lui, dacă nu cumva cade de pe bicicletă până atunci şi-şi rupe gâtul Din fericire, Cordelia este un curier încercat Pe Monmouth Street, apasă pe frâne, controlează alunecarea, se opreşte lângă un felinar, prinde roata de el cu lanţul şi se năpusteşte în micul imobil Urcă etajele, sună la uşa de la 2C şi ciocăne Îl are şi acum pe Diego în căşti, apelul ăsta o să-l coste o avere — Ştii sigur că Alba e acasă? — Intră! urlă el Dar cum? Cordelia bate insistent în uşă, strigă după ajutor Un vecin iese pe palier E înalt şi vânjos Cordelia îi ordonă să spargă uşa Bărbatul se trage puţin înapoi, se aruncă în uşă cu toată puterea, după care geme şi îşi freacă umărul — Bueno, hasta aqui hemos llegado, oftează Cordelia Îi face semn vecinului să se dea la o parte, îşi ia elan şi izbeşte zdravăn cu piciorul în broască Uşa se dislocă Cordelia intră în garsonieră şi-i şopteşte fratelui ei că o să-l sune mai târziu Alba zace pe podea, în poziţia fetusului, cu braţele îndoite sub pântec Cordelia o întoarce cu delicateţe pe spate şi abia îşi poate stăpâni lacrimile când vede cât e de palidă Însă pieptul Albei se ridică, deşi foarte slab Cordelia o strânge în braţe, o strigă, o scutură ca s-o trezească Vecinul a rămas încremenit în prag, Cordelia ţipă la el, întâi în spaniolă, apoi în engleză, să cheme ambulanţa O leagănă pe Alba O sirenă răsună în depărtare Cordelia o imploră pe Alba să deschidă ochii, îi mângâie obrajii, se îngrozeşte când constată cât de rece îi e fruntea Sirena amuţeşte şi Cordelia îi aude pe paramedici urcând scările Bărbaţii intră şi o împing cât colo fără menajamente Cordelia le spune că Alba este diabetică Nu sunt medici, doar ambulanţieri Unul dintre ei observă trusa de pe masă şi îi cere Cordeliei să i-o dea O deschide, scoate aparatul pentru măsurat glicemia şi o înţeapă pe Alba în deget Se schimbă la faţă când citeşte rezultatul De-acum, fiecare minut contează Alba iese din casa ei legată pe o targă Cordelia o însoţeşte în ambulanţă Corpul se clatină pe brancardă, însă două centuri late, portocalii, îl împiedică să se rostogolească în lateral Urletul sirenei o împietreşte pe Cordelia Se agaţă de ce poate, inima îi bate prea tare, caută să prindă privirea ambulanţierului, însă el se uită fix la monitorul plin de fire conectate la pieptul Albei Intră în sasul de la Urgenţe, Alba este dusă în pas alergător pe un culoar, două uşi se deschid O infirmieră îi spune Cordeliei că nu poate merge mai departe, va veni cineva mai târziu la ea Cordelia aşteaptă, foindu-se de la o banchetă la alta, în această sală cu pereţi albastru-cenuşii Într-un târziu găseşte forţa să pună mâna pe mobil Diego a sunat-o de 100 de ori Încearcă să-l liniştească, lucrurile sunt în regulă, e convinsă, nu, medicii nu au venit încă să discute cu ea, va încerca să afle mai multe, îi promite O să rămână aici atât cât e nevoie, până când o să i-o poată da pe Alba la telefon, o să aştepte toată noaptea dacă trebuie, îi promite şi asta Sora lui mai mare s-a ţinut întotdeauna de cuvânt Totul va fi bine, adaugă ea înainte de a închide * Diego nu se mai uită la filme, a închis uşa secretă spre studiourile de cinema Anul acesta a împlinit 30 de ani şi, împreună cu doi amici, are un local în centrul vechi al Madridului E un bărbat inteligent care a reuşit prin propriile puteri sau aproape Cărţile i-au devenit cei mai fideli tovarăşi, eroii din romane l-au adus înapoi, în lumea celor vii Mereu amabil, ştie să se integreze în orice mediu şi totuşi, azi este un solitar, ţine cu patimă la libertatea lui Tatăl său era linotipist, iar mama, moaşă Cuplul s-a despărţit la scurt timp după naşterea lui Când era la şcoală, Diego se lăuda că are două camere şi de două ori mai multe jucării decât colegii săi Pe tatăl lui îl amuza ideea că ambii copii aleseseră să studieze informatica, disciplina care făcuse ca meseria lui să dispară Duminica, Diego se duce la cimitir, se aşază pe mormântul Albei şi îi citeşte o scrisoare în care îi povesteşte cum şi-a petrecut săptămâna La sfârşitul studiilor, Cordelia nu s-a întors la Madrid A părăsit Bostonul şi s-a stabilit la Londra Ea şi Diego continuă să-şi trimită în fiecare zi mesaje criptate E hotărâtă să-şi ţină promisiunea făcută fratelui ei Moartea Albei le-a schimbat vieţile, de cinci ani deja * În iunie 2015, Cordelia îşi sacrifică economiile ca să ia avionul împreună cu părinţii Albei veniţi să-i repatrieze corpul Diego o aştepta la aeroport Merseră împreună la casa funerară În ziua înmormântării, Cordelia aşteptă momentul potrivit ca să-i povestească totul fratelui ei Despre acea seară de duminică pe care nu o va putea uita niciodată, când medicul, tras la faţă, venise să o caute în sala de aşteptare O întrebase dacă face parte din familie şi ea minţise pretinzând că e cumnata Albei „Era minciună doar pe jumătate, îi spuse ea în şoaptă lui Diego, i-aş fi devenit cumnată ” Apoi tăcu El îi luă mâna şi i-o strânse foarte tare, prea tare, însă ea nu se clinti Cortegiul trecea pe lângă mormânt, oamenii se reculegeau, aruncau un trandafir şi se duceau să-i salute pe părinţii Albei Diego stătea deoparte, cu sora lui alături „Alba nu uitase să-şi facă injecţia”, îi dezvălui Cordelia Medicul îi mărturisise că vedea tot mai des astfel de cazuri Şi, cum ea nu înţelegea, doctorul scosese din buzunarul halatului un flacon de insulină şi-l ridicase în lumina de la fereastră „Este înmulţită, îi dezvăluise el Uneori de două ori, alteori chiar şi de patru ” Cordelia nu înţelegea „Bolnavii care nu au bani ajung să o dilueze”, adăugase medicul cu glas scăzut „Doar anul ăsta, laboratoarele au crescut preţul unei doze de trei ori, iar asigurările profită ca să nu îl ramburseze tărăgănând dosarele Trebuie să dispui de mijloace ca să-ţi continui tratamentul, şi studenţii mai ales cei străini Pe scurt, e o dramă sordidă”, încheiase el oftând Apoi o bătuse pe umăr pe Cordelia ca să o îmbărbăteze şi plecase Lopeţi de pământ proaspăt acoperiră sicriul Albei Cordelia încă ezita, dar, când îşi încheie povestea, îşi văzu fratele strângând din dinţi, cu o expresie pe care nu i-o cunoştea Pe drum spre ieşirea din cimitir, el îi cuprinse umerii cu braţul, iar ea simţi ceva ciudat, ca şi cum Diego devenise brusc fratele mai mare, ca şi cum fratele ei mai mic rămăsese aşezat pentru totdeauna pe mormântul Albei, „1991–2015” El o întrebă calm cine erau aceia care crescuseră preţul insulinei Diego este un om de cuvânt 7 Iunie 2020, Londra şi Madrid Despărţiţi de mii de kilometri, fiecare în faţa ecranului său, Cordelia şi Diego îşi uneau talentele ca să pătrundă în serverele unei societăţi farmaceutice situate în Anglia Un atac de o asemenea anvergură încununa multe luni de cercetare şi trebuia să se desfăşoare după un plan precis În bătăliile de genul acesta, loviturile se aplică prin linii de cod a căror eficacitate depinde de modul în care sunt implantate Există o sumedenie de metode pentru ca un hacker să-şi atingă scopul, însă toate se rezumă până la urmă la două moduri de operare: să acţionezi în forţă pe mai multe fronturi pentru a semăna panica în sistemele de apărare ale adversarului sau să înaintezi fără a trezi bănuieli, altfel spus, să ajungi la seif fără să declanşezi nicio alarmă Cordelia şi Diego aleseseră această cale şi ştiau cum să-şi atragă toate şansele de reuşită În sânul unei companii mari, există mereu un angajat zelos, gata să răspundă la orice oră unui e-mail urgent trimis de superiorul lui, un e-mail conţinând un document ce trebuie studiat prompt Tehnica e de o simplitate dezarmantă, documentul ataşat conţine un program minuscul care se propagă în sistemul informatic precum un virus într-un organism viu Câtă vreme apărarea nu-l detectează, sistemul imunitar nu se trezeşte Virusul îşi urmează drumul, alegând organele în care se răspândeşte Iar când e gata să treacă la acţiune, atacul se dovedeşte fulgerător Perfidul virus al gripei constituie un model perfect Cu o lună mai devreme, Cordelia reuşise să facă rost de organigrama unei sucursale engleze a grupului Talovi Pentru asta, se dusese într-o dimineaţă la Gilford, un orăşel aflat la aproximativ 50 de kilometri de centrul Londrei Oprise maşina într-o parcare publică, luase din portbagaj o cască de ciclist şi vesta de curier, suvenire ale vieţii din Boston, şi-şi completase ţinuta cu ochelari de soare ca să împiedice orice identificare prin intermediul camerelor de supraveghere Apoi se prezentase la recepţia unui complex de birouri moderne O anunţase pe recepţioneră că destinatarul plicului pe care îl adusese trebuia să semneze el însuşi recipisa Însă în registrul recepţionerei, nu exista nimeni cu numele respectiv Mestecând gumă, Cordelia oftase din rărunchi, ca atunci când vrei să-i dai de înţeles interlocutorului că din cauza lui pierzi timpul — Aţi puteţi verifica în chestia aia a voastră, insistase ea arătând spre ecranul care se zărea în spatele biroului Ceea ce recepţionera se şi grăbi să facă nu atât pentru a o ajuta pe Cordelia, cât pentru a scăpa de imaginea dezagreabilă a clefăitului ei Când începu să bată pe tastatură codul de acces la terminal, Cordelia îşi activă discret telefonul din buzunarul vestei Pentru ca operaţiunea să aibă succes, distanţa dintre cele două aparate nu trebuia să depăşească un metru Cordelia ar fi putut să-şi pună smartphone-ul pe computerul recepţionerei, care era cum nu se poate mai ocupată Serviciile informatice cred că atacurile apar din exterior, aşa că protejarea terminalului din hol nu reprezintă o prioritate Cât timp femeia se strădui să-l găsească pe destinatarul plicului, Cordelia extrase toată lista angajaţilor filialei engleze a grupului Talovi — Îmi pare rău, nu găsesc pe nimeni cu acest nume, oftase recepţionera la rândul ei — Să le fie de bine! exclamase Cordelia O să-mi plătească dublu cursa! Şi plecase cu plicul din hârtie kraft în care era un catalog de produse medicale vândute prin corespondenţă – nu strică niciodată să fii prudent A doua fază a planului necesită mai mult timp Cordelia şi Diego îşi împărţiră lista salariaţilor filialei engleze a laboratoarelor Talovi şi îşi începură căutările în paralel, examinând minuţios webul pentru a dibui un candidat adecvat: cadru superior, activ pe reţelele sociale Una dintre acele persoane care, cu o abundenţă de fotografii şi comentarii, adoră să vă arate că viaţa lor e mai frumoasă decât a voastră sau că modul lor de gândire e mai pertinent Diego găsi profilul ideal, iar Cordeliei nu-i trebuiră decât două nopţi de muncă pentru a descoperi numele superiorului său ierarhic Faza a treia presupuse spargerea parolei de la adresa de e-mail pe care prada lor o făcuse publică pe profilul LinkedIn Cordelia se ocupă de asta fără mare dificultate Edward Beauchamps, responsabil cu creaţia la serviciul de marketing, îşi oferea viaţa pe tavă Fotografii cu copiii şi soţia, făcute la sărbători aniversare, prenume marcate, fotografii de la mese de duminică localizate la reşedinţa lor secundară, fără a uita Aston Martinul parcat în faţa casei, cu numărul străzii şi placa de înmatriculare vizibile A patra şi ultima etapă constă în plasarea unui e-mail-capcană Ca să falsifice documentul ataşat, Diego reprodusese pur şi simplu un raport de activitate publicat de laborator cu două luni în urmă O oră mai târziu, Cordelia îi trimitea lui Beauchamps un al doilea e-mail, rugându-l să nu ţină cont de primul, care fusese expediat din greşeală Răul era făcut, Beauchamps deschisese raportul şi virusul se răspândea De acum, Cordelia şi Diego puteau să citească toate e-mailurile schimbate pe serverele Talovi, iar responsabilul cu serviciile informatice habar nu avea O singură activitate a laboratorului îi interesa pe cei doi fraţi: comercializarea medicamentelor din clasa terapeutică insulină, de care pacienţii diabetici nu se puteau lipsi şi al căror preţ crescuse cu 1 000 la sută în cursul ultimilor 15 ani O creştere pe care nimic nu o justifica Culmea cinismului, descoperirea insulinei data de 100 de ani, iar autorii ei cedaseră drepturile pentru suma simbolică de 1 dolar, astfel încât toţi bolnavii să beneficieze de tratament Totuşi, flaconul se vindea cu 300 de dolari în Statele Unite Un pacient diabetic folosea în medie trei pe lună, unii chiar patru Şi nu exista o alternativă generică mai ieftină pentru că laboratoarele îşi modificau periodic formulele ca să-şi reînnoiască brevetele şi să împiedice produsul lor, de care depindea supravieţuirea a zeci de mii de bărbaţi, femei şi copii, să intre în domeniul public Cordelia aflase toate acestea în lunile de după înmormântarea Albei Se întorsese la Boston şi, de fiecare dată când mergea cu bicicleta, retrăia cursa nebună din acea duminică după-amiaza, care continua să o obsedeze Se implicase într-o anchetă ce avea să-i ocupe majoritatea timpului liber din următorii trei ani În fiecare weekend, se ducea la spitalele din Boston şi din suburbia sa ca să adune mărturii ale infirmierelor, ale medicilor de la Urgenţe şi ale pacienţilor În fiecare seară din cursul săptămânii, petrecea ore întregi în faţa computerului, căutând dosare medicale, articole sau rapoarte statistice despre mortalitatea legată de diabet Pe măsură ce treceau lunile, descoperea amploarea scandalului şi pagubele care se traduceau în vieţi umane Medicul care îi închisese ochii Albei nu exagerase deloc, Statele Unite numărau sute de cazuri identice şi numărul deceselor creştea de la an la an Cauza era mereu aceeaşi: laboratoarele urcau într-atât preţurile, încât unii pacienţi tineri şi mai puţin tineri se găseau în incapacitatea de a-şi cumpăra tratamentul, inclusiv cei care aveau asigurare medicală Cordelia îşi orientă apoi ancheta spre felul în care era comercializată insulina şi găsi în rândurile personalului unei societăţi de distribuţie a produselor farmaceutice un agent care ducea lipsă de tovărăşie Reuşi să-l facă să vorbească după ce-l îmbătă într-o seară, la tejgheaua unui bar La a şasea tequila, Cordelia află că patru societăţi îşi împărţeau această piaţă mondială profitabilă Doar insulina le aducea laboratoarelor Talovi 15 milioane de dolari pe zi, adică 5,5 miliarde de dolari beneficiu în fiecare an 12 luni în care ea pedala în neştire ca să câştige doar cât să-şi continue studiile şi să supravieţuiască în Boston Agentul, care nu se mai dădea în lături de la nicio confidenţă, admise că laboratoarele se înţelegeau între ele asupra preţurilor, sub privirea complice a companiilor de asigurări, a distribuitorilor şi a curtierilor din domeniul farmaceutic Toată lumea trăgea foloase de pe urma sistemului El era în poziţia potrivită ca să ştie aşa ceva, îi mărturisise bărbatul pentru a-şi uşura conştiinţa A doua zi după această seară, care o costă pe Cordelia o migrenă memorabilă, ancheta ei luă o nouă întorsătură Însă avea nevoie de probe incontestabile pentru a dovedi că sistemul era corupt, pentru a denunţa înţelegerile ilicite şi a-i aduce în faţa justiţiei pe cei care trăgeau sforile Iar până acolo mai era drum lung Odată studiile terminate, Cordelia nu se întorsese la Madrid Obţinuse un post de analist în domeniul datelor la o societate informatică londoneză Doi ani mai târziu, fusese promovată inginer de reţea, obţinând astfel mijloacele tehnice de care avea nevoie ca să-şi atingă scopurile şi să facă dreptate De atunci, ducea o viaţă aparent normală, deşi mereu i se păruse extrem de dificil să definească normalitatea într-o ţară unde şase familii deţineau împreună atâtea bogăţii cât restul populaţiei De fiecare dată când o cuprindea disperarea, deschidea un caiet în care lipise o fotografie decupată dintr-o revistă cu celebrităţi italiană Preşedintele Talovi, în ţinută estivală, cu mobilul la ureche, îşi privea cu tandreţe, de pe puntea superioară a iahtului, soţia şi copiii care pilotau jetskiuri în rada Portofino Pe pagina alăturată a caietului, Cordelia lipise o poză cu Diego şi Alba, un seifie pe care şi-l făcuseră pe o bancă, în parcul Retiro * Doi ani de căutări, urmăriri şi pregătiri nu le permiseseră încă lui Diego şi Cordeliei să-şi atingă ţelul pe care mizaseră, să o răzbune pe Alba făcându-i să plătească pe cei răspunzători de moartea ei Sperau că atacul informatic asupra filialei gigantului farmaceutic avea să le schimbe situaţia În săptămâna următoare pătrunderii în servere, izolară dintre miile de e-mailuri pe cele care conţineau anumite cuvinte-cheie După o lună de muncă asiduă, negăsind nimic care să le permită să incrimineze pe cineva, Diego presupuse că tranzacţiile ilicite se desfăşurau departe de reţelele informatice Ceea ce însemna un impas pentru hackeri şi zădărnicirea tuturor eforturilor lor dacă şansa nu le surâdea Având în vedere riscurile, activităţile ilegale ale laboratoarelor nu puteau fi menţionate decât la cel mai înalt nivel al ierarhiei Aşa că fraţii se concentrară asupra a trei computere, al directorului general, al directorului financiar şi al directorului comercial Şi o mică minune se petrecu atunci când directorul financiar, uitându-şi încărcătorul smartphone-ului acasă, comise imprudenţa de a-l conecta la laptop Când conexiunea apăru pe ecranul ei, Cordelia simţi emoţia spărgătorului care, după două luni de săpat un tunel, dă ultima lovitură de târnăcop şi vede zidul depozitului de valori prăbuşindu-se Satisfacţia ei se dovedi atât de mare, încât nici măcar nu-şi puse întrebări despre deschiderea providenţială a acestei ferestre pe ecranul ei Iar ceea ce descoperi întrecu orice speranţă: o agendă personală, mai valoroasă în ochii ei decât un râu de diamante Ea şi Diego petrecuseră atâta timp spionându-l pe acest om, încât li se părea că-l cunosc mai bine decât apropiaţii lui Îi verificaseră e-mailurile, întâlnirile, nu rataseră nimic din ce posta soţia lui pe Instagram şi FriendsNet, ştiau când ea îşi petrecea seara cu prietenele în timp ce soţul lucra până târziu, ştiau când familia pleca în weekend la casa de la ţară, din Kent, fără a mai pune la socoteală puzderia de informaţii obţinute graţie domoticii cu care era echipată reşedinţa lor principală Videofon la uşa de la intrare, camere de supraveghere în părţile comune, în casa familiei Sheldon, chiar şi becurile erau conectate Diego putea să-i urmărească dintr-o cameră în alta Era aşa de uşor de intrat în aceste sisteme, încât uneori Cordelia se întreba dacă oamenii nu ar face mai bine să lase pur şi simplu cheia casei în broască pentru a le uşura sarcina hoţilor Pe lângă mulţimea de detalii despre viaţa privată a lui Sheldon, geolocalizarea smartphone-ului său şi folosirea cărţii de credit îi anunţau în timp real despre deplasările sale Premiul pentru informare îi revenea incontestabil dispozitivului Alexa Cel care trona pe un raft în bucătărie îi dădu un indiciu Cordeliei La micul dejun, doamna Sheldon îşi întrebase soţul dacă o însoţeşte la întâlnirea părinţilor elevilor, joia după-amiaza Sheldon se scuzase, avea o întâlnire importantă cu un oaspete din străinătate, nu putea s-o amâne Împinsă de curiozitate, Cordelia accesase agenda din computerul lui Sheldon, dar la data respectivă nu figura nicio însemnare Studie apoi agenda de pe smartphone-ul lui şi găsi cuvântul „Paddington”, notat în ziua şi la ora menţionate Anomalia îi dădu de gândit Căută în urmă şi observă că acelaşi cuvânt, „Paddington”, apărea în prima joi a fiecărui trimestru, mereu în telefonul lui Sheldon, niciodată în computerul de la birou Îşi extinse căutările la ultimii trei ani şi constată că anomalia era sistematică Cordelia se conectă la mesageria securizată ca să-i împărtăşească lui Diego concluziile ei „Infractorii cu gulere albe” erau destul de prudenţi ca să nu schimbe niciun mesaj pe telefon şi cu atât mai puţin prin poşta electronică Tatăl ei, ironizând într-o zi vidul lumii virtuale unde ea petrecea prea mult timp după părerea lui, îi spusese să nu neglijeze niciodată puterea unei conexiuni umane O lecţie pe care ea nu o uitase În concluzie, directorii laboratoarelor se puneau de acord asupra preţurilor insulinei întâlnindu-se personal — Dacă e aşa, suntem terminaţi, se plânse Diego — Nu, nu şi dacă îi prindem în flagrant delict! replicase Cordelia S-ar putea să am o idee, e destul de îndrăzneaţă, dar merită să o luăm în calcul Imediat ce-i trimise mesajul lui Diego, o altă fereastră se deschise pe ecranul ei La ce gen de operaţiune îndrăzneaţă te gândeşti? Cordelia se ofuscă Un alt membru al Grupului 9 se alăturase conversaţiei, dar care? Ekaterina şi-ar fi anunţat prezenţa, Maya ar fi început prin a saluta Vitalik, care învăţase limbi străine din ghidurile pentru turişti şi care de obicei stâlcea cuvintele şi făcea greşeli de sintaxă, ar fi scris: „Ce manevră ai în mintea ta?” Janice ar fi formulat în stilul ei înflorit, ceva de genul: „De-a ce vă jucaţi?” sau mai degrabă: „În ce rahat vă mai băgaţi?” O întrebare atât de condescendentă nu putea să vină decât de la Mateo — Eşti de mult aici? întrebă ea — Tocmai m-am conectat, te căutam — Eşti acasă? — În deplasare, răspunse el — Rămâi conectat, îţi dau ceva pe e-mail Într-un mesaj criptat, Cordelia îi trimise cele mai compromiţătoare elemente din dosar După ce parcurse doar câteva pagini, Mateo ghici ce-i trecuse ei prin gând — Nu vă sfătuiesc deloc să mergeţi pe teren fără să fiţi perfect pregătiţi Riscaţi să zgândăriţi viesparul şi să ruinaţi toată munca de până acum Dacă responsabilii care sunt compromişi bănuiesc ceva, oricât de mărunt, vor căuta sursa scurgerilor de informaţii şi vor examina cu lupa sistemele informatice Acţiunile tale mi-au inspirat mereu cel mai mare respect, ca şi ale lui Diego, de altfel, dar una e să lucrezi din spatele unui ecran, şi alta e să înfrunţi fizic pe cineva Nu subestimaţi puterea multinaţionalelor, mai ales când e vorba să-şi protejeze şefii Vor folosi orice cale pentru a-i identifica pe cei care intenţionează să le atace şi nu vor face economie de mijloace Cordelia nu răspunse imediat Exceptând momentele când operau împreună, Mateo nu-şi permisese niciodată să se amestece în planurile ei Cu atât mai mult o mira acum sugestia lui de a renunţa Se aştepta ca Diego să-i sară în ajutor, însă el nu dădea niciun semn — Ajunge cu tergiversările, să ni se alăture şi alţi membri ai bandei! se aprinse ea Dacă suntem mai mulţi, vom reuşi Întâlnirea are loc în gara Paddington — Paddington e imensă, continuă calm Mateo Şi ce speri să obţii? Miza misiunii tale e prea vagă pentru a risca să reunim Cordelia nu-i acordă timp să-şi termine fraza — Ţi se pare o miză prea vagă denunţarea unor oameni a căror lăcomie a dus la moartea a mii de persoane? Atunci, nu avem aceeaşi viziune asupra Grupului, se revoltă ea Şi ce propui? Să-şi desfăşoare fiecare micile proiecte în colţişorul lui, ca să nu rişte să fie descoperit? — Nici n-am spus, nici n-am gândit asta, protestă Mateo Şi Cordelia, şi Mateo aveau dreptate Dacă acţionau mai mulţi, Grupul risca să se expună, însă prevenirea altor morţi precum a Albei ilustra însăşi raţiunea lui de a fi Mateo îi cunoştea pe Diego şi pe Cordelia de suficient timp ca să ştie că nimic nu i-ar fi putut determina să renunţe Le sugeră să facă un tur prin Darknet, faţa ascunsă a internetului, unde, printre altele, hackeri de toate soiurile şi din toate ţările schimbau servicii pentru plăţi în criptomonedă Poate aveau să găsească acolo pe cineva care să fi piratat deja camerele video din gara Paddington Nu trebuiau decât să negocieze preţul pentru care li se ceda accesul În tranzacţiile de acest gen, nu ţi se punea nicio întrebare, însă pericolul de a folosi linii de cod scrise de un terţ era că acesta profita pentru a te ataca la rândul său Să acceseze reţeaua de supraveghere din gara Paddington în mai puţin de 48 de ore impunea acceptarea unor compromisuri — Cordelia are dreptate, interveni Diego Dacă ni se alătură şi alţi membri ai echipei, ne cresc şansele de a repera ţinta Merită efortul, adăugă el — Să admitem că funcţionează Şi după aceea? întrebă Mateo — Dacă suntem mai mulţi, am avea destui ochi pentru a acoperi toată gara, răspunse ea — Cu condiţia să putem controla camerele, insistă Mateo — Eu mă duc la Paddington, voi mă ghidaţi prin telefon şi-l urmăresc pe Sheldon până îl prind în flagrant delict — În flagrant delict de ce? Un schimb de bucăţi de hârtie? Cam puţin pentru a face să izbucnească un scandal — Fals! Dacă reuşesc să-i fotografiez pe cei doi directori de laboratoare farmaceutice discutând incognito într-o gară, deşi sunt concurenţi, am avea o dovadă a complicităţii lor — De ce au ales Paddington? Londra nu duce lipsă de locuri unde te poţi pierde în mulţime, întrebă Diego Ecranele rămaseră mute, Mateo şi Cordelia reflectau la întrebare — Unde merg trenurile care pleacă din această gară? vru el să ştie — Am găsit! scrise Cordelia Întrebarea nu este unde merg, ci de unde vin Ca Heathrow Express, care leagă aeroportul de gară în 20 de minute Persoana cu care se întâlneşte trebuie să sosească din Statele Unite E locul cel mai discret ca să se înţeleagă asupra preţurilor, în vagoane nu există camere de supraveghere În ora următoare, cei trei amici elaborară un plan de acţiune Imprudent, potrivit părerii lui Diego, periculos în ochii lui Mateo, însă niciunul dintre ei nu ar fi reuşit să o convingă pe Cordelia să dea înapoi — De fapt, de ce mă căutai? îl întrebă ea pe Mateo — Ekaterina o să aibă nevoie de noi zilele viitoare, dar, de vreme ce apelezi la serviciile ei, o să-ţi explice chiar ea După acest schimb de mesaje, seara târziu, discuţia se încheie La Madrid, Diego ieşi din birou Coborî scara în melc care ducea în restaurant, traversă zona de umbre şi lumini a bucătăriei, unde flăcările încă tremurau pe aragaz, şi auzi gălăgia din sală Împinse uşile batante: echipa lui de lucrători era strânsă în jurul barului Trecu în spatele tejghelei, îşi turnă un pahar de mezcal şi se alătură petrecerii La Londra, Cordelia îşi puse laptopul pe pernă, lângă ea, şi stinse veioza Furtuna bubuia, ploaia biciuia geamurile, un fulger lumină cerul Cordelia se ghemui sub pilotă şi încercă să nu se gândească la nimic La Oslo, de la fereastra camerei sale de hotel, Mateo se uita în stradă Luminile terasei Theatercaféen se stingeau Ekaterina era prea ocupată ca să-l caute Maya tot nu dăduse niciun semn, fapt ce-l îngrijora din ce în ce mai mult Ezită o clipă, apoi renunţă să-i prevină pe ceilalţi membri ai grupului *** — Ce gen de operaţiune l-ar fi convins pe Mateo să reunească Grupul, dacă nu asta? — Dar ei lucrau deja împreună! Doar că nu ştiau încă Fiecare viza în atacurile sale acelaşi tip de ţinte: oameni care abuzau peste măsură de puterea lor — „Ei”? Pentru dumneavoastră era altfel? — Ar fi trebuit să spun „noi” Dar am înţeles în primul rând spre ce se îndreptau toate acţiunile noastre, cât o să ne coste să mergem până la capăt cu adevăratul proiect care ne unea: distrugerea Hidrei, monstrul cu mai multe capete 8 Ziua a doua, Oslo Ekaterina îşi consacrase noaptea dezlegării secretelor de pe cipul pe care i-l dăduse Mateo În zori descoperi motivul pentru care omul de încredere al lui Baron îndrăznise să scoată arma în plină stradă: o conversaţie terifiantă Deşi era abia 4 dimineaţa, îi trimise un mesaj lui Mateo, pentru a devansa întâlnirea lor Având în vedere circumstanţele, nu putea aştepta până la prânz, aşa cum stabiliseră Mateo, care se obişnuia greu cu nopţile de vară norvegiene, dormea iepureşte Citi mesajul şi, la fel de îngrijorat de conţinutul său, schimbă locul de întâlnire, considerând că, pentru câteva zile, centrul oraşului era un teren minat Sugeră Sandvika, magazinul Ikea oferea o acoperire perfectă, Ekaterina putea ajunge acolo cu autobuzul Însă ea nu avea timp să se joace de-a vânătoarea de comori, aşa că îl rugă să se vadă la facultate, înainte de începerea cursurilor Se întâlniră la 7:30, în parcarea universităţii Ekaterina îi făcu semn să urce în Lada ei veche Kilometrajul era blocat de mult, însă, în afară de acest defect, habitaclul mirosea a curat şi pielea sintetică lucind de ceară dovedea grija profesoarei pentru automobilul ei Cu trăsăturile marcate de noaptea prea scurtă, Mateo acceptă bucuros paharul de cafea pe care ea i-l întinse — Ce-ai descoperit? o întrebă Ekaterina scoase din buzunar un reportofon şi îl aşeză pe consola dintre scaune — Prefer să afli de la sursă, pe mine nu m-ai fi crezut O să deosebeşti vocea lui Vickersen de a lui Baron datorită accentelor Apăsă pe tasta „play” Mateo auzi un pârâit, apoi conversaţia începu — Mă bucur să vă văd, se auzi vocea nazală a lui Baron — Bine aţi venit la noi, răspunse glasul ascuţit al politicianului din fruntea partidului naţionalist — Sunteţi pregătiţi? Se auzi un zgomot de veselă, o ceaşcă pusă la loc pe farfurioara ei — Suntem gata, îndată ce vom trecem la acţiune, va fi suficient ca dumneavoastră să — Sunteţi sigur de fidelitatea oamenilor voştri? interveni Baron pe un ton insistent — Am toată încrederea în ei, nu i-am ales la întâmplare Sunt la fel de hotărâţi ca şi noi să termine cu situaţia actuală, afirmă Vickersen — Puţin îmi pasă de sentimentele lor Sunt sau nu în stare să ducă la capăt o asemenea operaţiune? Ekaterina îl îndemnă pe Mateo să se aplece spre reportofon ca să nu scape niciun cuvânt — Sunt gata să se sacrifice, vi se pare o garanţie suficientă? — Nu văd niciun motiv să se ajungă la asta, dacă planul este executat cu precizie Dimpotrivă, peste 48 de ore, vor fi trataţi ca nişte eroi Baron râsese batjocoritor Un scrâşnet insuportabil îl făcu pe Mateo să se strâmbe Baron avea mania să-şi frece obrajii plini de eczeme şi prost raşi Continuă cu mai multă autoritate: — Şi vinovaţii noştri? — Sunt la loc sigur, răspunse Vickersen Tăcere Mateo recunoscu sunetele tastaturii unui smartphone; era un sunet numeric, cel produs de un BlackBerry ar fi fost mecanic Aşadar, Vickersen îşi deblocase aparatul Un foşnet de pânză Politicianul îi arăta lui Baron ce se afişase pe ecranul lui — Ştergeţi-o imediat, sunteţi inconştient să păstraţi aşa ceva în telefon! se indignă Baron — Doar pentru ochii dumneavoastră, răspunse Vickersen pe un ton amabil, care-i trăda plăcerea — Daţi-mi telefonul, domnule! O a treia voce, cu accent american, întrerupse discuţia Bodyguardul intrase în scenă Sonorul înregistrării deveni mai înfundat, Mateo desluşi un pocnet, zgomote de fond, apoi, nimic Trebuie să fi fost momentul în care Ekaterina o luase la fugă, urmarea o cunoştea Ea puse reportofonul la loc, în buzunar Mateo rămase tăcut — Despre ce vorbesc? întrebă el într-un târziu Ekaterina îşi luă geanta de pe bancheta din spate a maşinii, trase din ea un dosar şi-l puse pe genunchi — Dacă Baron nu i-ar fi zis lui Vickersen că e inconştient, n-aş fi descoperit niciodată, zise ea Însă am bănuit că Vickersen e atât de sigur pe el, încât nu se mai teme că e imprudent Îşi conectează frecvent smartphone-ul la computer I-am identificat IP-ul şi am stabilit o corespondenţă între el şi adresa fizică a biroului lui Te scutesc de amănunte, deşi cu ele mi-am petrecut restul scurtei mele nopţi Scoase din dosar o fotografie pe care o printase acasă Mateo văzu doi bărbaţi legaţi de scaune Feţele lor purtau urmele unor lovituri violente, iar culoarea pielii nu lăsa loc de nicio îndoială, nu erau colaboratori ai lui Vickersen — Iată-i pe „vinovaţii” despre care vorbea dobitocul de Baron, explică Ekaterina — Vinovaţi de ce? întrebă Mateo — La momentul respectiv al căutărilor mele, era cam neclar, aşa că am continuat să scotocesc în computerul lui După vreo oră, am găsit asta, spuse ea, extrăgând o altă foaie din dosar Îi întinse o fotografie aeriană în care apăreau numeroase clădiri, un itinerar trasat cu markerul şi trei cruci cu cerneală roşie Una marca o construcţie micuţă, cu acoperişul ca un V întors, o alta era desenată peste un imobil lung, a cărui faţadă părea arcuită, iar a treia scotea în evidenţă un edificiu mai modest, de formă pătrată — Ştii ce înseamnă? întrebă Mateo — Tu vezi un detaliu, un cadru mărit, doar o bucată din plan, e dificil de ştiut Îmi cunosc bine oraşul, dar obişnuiesc să circul pe străzi, nu prin nori Ar putea fi vorba de o suburbie, de o zonă administrativă, am făcut câteva încercări de a suprapune imaginea cu cele din satelit disponibile pe internet, însă Oslo şi periferia sa formează un teritoriu vast, am avansat pe bâjbâite fără să găsesc nimic concludent — O bancă? Poate intenţionează să dea o spargere ca să-şi umple cuierele? — Şi cum i-ar face asta eroi pe oamenii lui Vickersen în „48 de ore”? — Crima perfectă, sugeră Mateo Ei pun mâna pe bani şi le livrează autorităţilor doi falşi vinovaţi omorâţi în bătaie — Te înfierbânţi E puţin probabil ca nişte spărgători, chiar şi unii geniali, să atace trei bănci la rând, mai ales într-un perimetru atât de restrâns În plus, căile de acces care apar în acest plan nu seamănă a străzi, par mai degrabă nişte alei Ca să nu mai spun că bancnotelor noi li se ia urma foarte uşor N-ar avea timp să-şi recicleze prada până la alegerile care se desfăşoară peste două săptămâni E vorba de o acţiune mult mai gravă — Ce fel de acţiune? — Masacrul de la Utøya a provocat un seism în toată ţara şi a afectat mişcările de extremă dreaptă, care caută de atunci să-şi refacă reputaţia Ia imaginează-ţi că tipii din fotografie, doi bărbaţi cu ten negricios, ar fi răspunzători de un nou masacru Şi cei care îi opresc, nevoiţi fiind să-i ucidă în bătaie, ar fi nişte simpatizanţi ai lui Vickersen, să zicem, poate chiar membri ai Partidului Naţiunii Cine ar câştiga lozul cel mare? Sângele victimelor ar umfla valul alegătorilor care votează cu ultranaţionaliştii — Chiar îl crezi pe Vickersen capabil să meargă atât de departe ca să câştige alegerile? întrebă Mateo Ekaterina tăcu o vreme, apoi continuă: — Înţelegi acum de ce omul lui Baron a scos pistolul Chiar mă întreb ce l-a reţinut să tragă în mine Îţi mărturisesc că nici eu n-am prea dormit azi-noapte — Ai găsit unde şi când ar avea loc atacul? — Cred că am găsit deja destule, sublinie Ekaterina O să trimit totul la direcţia antitero — Ce să trimiţi? replică Mateo O schiţă fără explicaţii şi o fotografie cu doi tipi legaţi? Să pretinzi că şeful unui partid politic recunoscut, asociat cu un înalt consilier american, se pregăteşte să organizeze un masacru ca să-şi facă plinul la urne? Cine ne-ar crede? În cel mai bun caz, Vickersen ar fi interogat, apoi eliberat din lipsă de elemente concrete Şi cum va ieşi din comisariat, va stârni scandal, va urla că e un complot politic şi va beneficia de toată atenţia presei — Dar fără să se înregistreze niciun mort Merită totuşi osteneala, nu? — Numai că nu putem dezvălui ce-am descoperit decât în mod anonim, iar acuzaţiile anonime nu vor fi luate în serios Ca să nu mai punem la socoteală posibilitatea ca Vickersen să aibă susţinători în poliţie Ca de fiecare dată, acuzaţi vor fi cei care dau alarma, adică noi Să începem prin a strânge dovezi, să aflăm unde şi când au de gând să acţioneze, şi apoi mai vedem — De acord, să ne gândim atunci Vor acţiona obligatoriu noaptea; în plină zi, adevăraţii vinovaţi n-ar trece neobservaţi Baron a spus că oamenii lui Vickersen ar deveni eroi peste 48 de ore, iar discuţia lor datează de ieri-dimineaţă Deci lovitura va avea loc diseară — Ceea ce ne lasă foarte puţin timp pentru a descoperi unde anume, conchise Mateo — Am întârziat, lucru care nu mi se întâmplă niciodată, aşa că studenţii mei or fi început deja să se agite în amfiteatru Termin cursurile la 14:00 Ţi-am printat planurile oraşului şi ale periferiei şi nişte fotografii din satelit Studiază totul foarte atent La fel o să procedez şi eu după ce ies de la ore Facem iar un bilanţ pe la 16:00 sau mai devreme, dacă unul dintre noi are un indiciu După ce coborâră din maşină, Mateo o cuprinse pe Ekaterina în braţe ca să-i spună la revedere Un gest neaşteptat care o surprinse, dar care nu-i displăcu Apoi ea intră în clădirea unde preda, iar el se îndreptă spre motocicleta lui 9 Ziua a doua, Madrid Negocierea se dovedise complicată, însă Diego se înţelesese până la urmă cu un Black Hat a cărui identitate nu avea să o cunoască niciodată, la fel cum nici acesta nu avea să o cunoască pe a sa Vânzătorul aparţinea grupului PT82 Ca să dovedească validitatea mărfii sale, îi permisese lui Diego accesul la reţeaua de camere a gării Paddington Însă pentru a-i ceda codurile, cerea 20 000 de dolari, în criptomonedă, o sumă de care nici el, nici sora sa nu dispuneau Aşa că Diego îi propusese să închirieze conexiunea contra unei sume mai rezonabile, cu promisiunea că nu va profita de asta pentru a încerca să ajungă la sursă Grupul 9 avea o reputaţie destul de bună, astfel încât cuvântul său era suficient După tratative dure, purtate toată noaptea, cumpărătorul şi vânzătorul căzuseră de acord: două ore de conexiune la reţeaua de camere în schimbul a 1 000 de dolari Schimbară protocoalele informatice şi, odată banii transferaţi într-un portofel electronic, Diego obţinu accesul la un backdoor din computerele postului central de securitate al gării *** — Ce este grupul PT82? — Adversarii noştri! O emanaţie a Fermei, o vastă organizaţie de dezinformare finanţată de Moscova, al cărei scop e să semene discordie în Europa şi în Statele Unite — Prin ce mijloace? — Folosind o armată de troli Grupul PT82 a fost identificat în patru acţiuni majore: o campanie pe FriendsNet care îndemna la secesiunea Texasului – oricât de absurd ar părea, au existat numeroase aderări; un fals cont Black Lives Matter unde postau, tot pe FriendsNet, montaje video cu arestări făcute de poliţie la ieşirea de la urne, ca să-i terorizeze pe alegătorii de culoare americani şi să-i determine să nu mai meargă la vot; o campanie de intoxicare în care Hillary Clinton era acuzată că se afla în slujba unor puteri străine; o campanie de incitare la ură, pentru a-i uni pe membrii dreptei dure conservatoare, lăsându-i să creadă că minorităţile latino, hispanice, evreieşti şi arabe complotează ca să preia controlul ţării În total, 500 de postări care au fost văzute de 340 de milioane de ori — FriendsNet ştia că reţeaua era utilizată pentru atacarea frontală a democraţiei? — Evident! — Şi n-au făcut nimic ca să împiedice asta? — Dimpotrivă, traficul le aducea mulţi bani — Şi de ce această colaborare cu PT82, când obiectivele voastre sunt radical opuse? — Poate o să vi se pară ciudat, însă răspunsul stă într-o formă de interes comun Hackerii din PT82 presupuneau că noi o să compromitem anumite interese occidentale, respectiv laboratoarele farmaceutice, aşa că erau dispuşi, în schimbul unei plăţi, să ne dea o mână de ajutor Iar noi, noi gândeam pe termen lung; scopul te autorizează uneori să intri în zona roşie, deşi nu o faci cu inima uşoară *** Ziua a doua, Londra şi Madrid La 11:15, directorul financiar părăsi birourile laboratorului Graţie spyware-ului plasat în telefonul său mobil, Diego putea să-l urmărească şi-l spiona de când ieşise din casă, dimineaţă devreme O avertiză pe Cordelia, care îşi părăsi la rândul ei locul de muncă şi se precipită în adâncurile metroului londonez Ieşi la suprafaţă în staţia Paddington şi se aşeză să aştepte sub orologiu Purta blugi şi un hanorac comod, cu gluga lăsată pe umeri, avea căştile în urechi şi o geantă mare pe genunchi; o tânără femeie ca atâtea altele La 11:40, taxiul lui Sheldon se apropia de gară, Diego stătea în faţa computerului, în micul său birou de la restaurant Operaţiunea începuse, accesul la camerele de supraveghere funcţiona, însă deocamdată era singurul care-l folosea Nici un alt membru al grupului nu răspunsese la apel Aceeaşi zi, Oslo Mateo se întorsese în camera de hotel Îi scăpa ceva: de ce avea nevoie Vickersen de serviciile unui consilier american? Nu ducea lipsă de oameni pentru a organiza acţiuni violente, prin urmare, ce anume justifica voiajul lui Baron la Oslo? Chiar de-ar fi instigat la ceea ce părea a fi o lovitură de stat, de ce să-şi asume riscul de a călători în Norvegia? Mateo se opri brusc Tocmai formulase motivul Masacrul nu era decât preambulul unei operaţiuni de mai mare anvergură, atent pusă la cale Dezlănţuirea haosului, înteţirea urii reprezentau specialitatea lui Baron Odată masacrul comis, consilierul îşi va pune în funcţiune aparatul de comunicare Trupele sale vor inunda reţelele sociale cu informaţii false Printre alte activităţi, Baron conducea o revistă de extremă dreaptă care, de mai mulţi ani, răspândea teorii conspiraţioniste în rândul sutelor de milioane de utilizatori ai FriendsNet Iar pentru asta, dispunea din belşug de mână de lucru gratuită, adică adepţi care postau zilnic fotografii şi reportaje trucate cu agresiuni, violuri şi jafuri de toate felurile comise, chipurile, de imigranţi care nu ar fi trebuit niciodată să treacă graniţele Imediat după masacru, mii de mesaje vor exploda pe reţelele sociale pentru a denunţa laxismul guvernului în faţa unei invazii galopante, însoţite, de astă dată, de imagini reale şi mărturii ale ororii ca dovezi Tot atâtea motive pentru ca simpatizanţii lui Vickersen, care le vor cere socoteală vinovaţilor, să fie ridicaţi în slăvi Canalele de ştiri nu vor ezita să intensifice psihoza, difuzând în buclă aceleaşi imagini îngrozitoare Terorizarea populaţiei era cel mai eficient mijloc prin care mişcările populiste căpătau forţă şi-şi făceau auzit glasul Două săptămâni mai târziu, partidul lui Vickersen va câştiga alegerile O lovitură de stat de care nimeni nu va fi conştient Mateo se întrebă dacă nu cumva Ekaterina avea dreptate vrând să anunţe autorităţile De ce să nu-l ia din scurt pe Baron şi să dezvăluie complotul? Ar fi suficient să posteze pe internet fotografia cu cei doi tipi snopiţi în bătaie şi să anunţe că, peste 48 de ore, vor fi găsiţi morţi, acuzaţi de a fi comis un masacru, ceea ce, având în vedere starea lor, era evident imposibil Ar arunca astfel îndoieli asupra discursului pe care l-ar ţine Vickersen după masacru, dar, din păcate, ar amplifica şi confuzia, fără certitudinea că, până la urmă, publicul va înţelege clar totul În plus, l-ar pune în gardă pe Baron, trezindu-i bănuieli că aşa-zisa ziaristă care îi tulburase discuţia matinală de la Theatercaféen nu era interesată doar de Vickersen Dacă s-ar simţi vizat, ar dispărea, ar aştepta să treacă furtuna şi ar lua-o de la capăt mai târziu, în altă parte Mateo prefera să facă planuri pe termen lung, să-i distrugă afacerea lui Baron o dată pentru totdeauna Însă pentru asta trebuia să aibă răbdare, dar şi să găsească rapid un mod de a preveni drama ce urma să aibă loc seara Se apucă să studieze planurile oraşului şi fotografiile luate din satelit Aceeaşi zi, Londra Cordelia nu mai avea astâmpăr, se ridică, făcu doi-trei paşi, apoi se întoarse şi se aşeză iar sub orologiu De la Madrid, Diego îi vorbea în căşti, o simţea atât de nervoasă, încât se feri să-i spună că el era singurul ei sprijin — Relaxează-te, o să atragi atenţia, respiri aşa de tare, că am impresia că eşti lângă mine — Fac şi eu ce pot! Mi-ar plăcea să te văd în locul meu — Am găsit nişte informaţii pasionante despre gara ta Regina Victoria a fost primul monarh care, în timpul domniei, a călătorit cu trenul S-a urcat în el în 1842, la Paddington I-a plăcut în asemenea măsură călătoria, că a adoptat definitiv drumul pe calea ferată pentru a se duce la castelul Windsor — Diego, te ador, dar mă scoţi din sărite cu Wikipedia ta Încerc să mă concentrez, anunţă-mă când unul dintre voi îl reperează pe Sheldon — Nu-ţi face griji, e pe drum Uite, altă chestie fascinantă, se referă la unul dintre grupurile tale preferate Toată adolescenţa noastră, m-ai înnebunit cu Supertramp Închipuie-ţi că fundalul sonor al cântecului Rudy a fost înregistrat la Paddington Îţi aminteşti că undeva departe se aude o voce care anunţă că trenul de la 19:45 spre Bristol va pleca de la linia 2, cu opriri la Reading, Didcot, Swindon — Termină odată! mormăi Cordelia Ceea ce, fireşte, nu se întâmplă, de vreme ce îşi auzi fratele fredonând: Rudy’s on a train to nowhere, halfway down the line He don’t want to get there, but he needs time He ain’t sophisticated, nor well educated After all the hours he wasted, still he needs time Cordelia schiţă un zâmbet şi sfârşi prin a fredona împreună cu el continuarea refrenului: He needs time, he needs time for living Însă Diego se opri brusc — Ce e? întrebă Cordelia — Începe meciul Potrivit GPS-ului, taxiul lui Sheldon este pe Eastbourne Terrace, o să-l lase la intrarea laterală Gata, îl văd pe primul ecran Pardesiu din gabardină, şapcă maro, servietă de piele Intră în galeria comercială, nu te mişca, vine direct spre tine — Singur? se interesă Cordelia — Cum nu se poate mai singur, o să-l ai în raza vizuală peste stai face stânga-mprejur — Cum adică? — Vrei să-ţi explic ce înseamnă stânga-mprejur? — Imposibil să mă fi observat, nici nu m-am clintit — Calmează-te! oftă Diego Se duce la toaletă Cordelia înjură în limba maternă Nu se gândise că schimbul de informaţii s-ar putea desfăşura într-un alt loc lipsit în mod evident de camere de supraveghere: toaleta! Se ridică în grabă — Ce naiba faci? se îngrijoră Diego Doar n-ai de gând să intri după el în toaleta bărbaţilor! Cordelia examină vitrina magazinului Burberry, privind atent un impermeabil Ar putea să-şi ascundă părul sub glugă şi să se dea drept bărbat, dar îşi schimbă planul din lipsă de timp Se apropie Spera să-i surprindă pe cei doi când ieşeau Chiar dacă plecau pe rând, imaginile cu ei, fotografiaţi separat, ar fi fost elocvente Era complet improbabil ca directorii a două laboratoare concurente să se găsească în acelaşi moment în toaleta unei gări, pentru unul dintre ei aflată la mii de kilometri de locul de muncă — Ai o cameră îndreptată spre uşă? — Într-o lume civilizată, am putea aspira la respectarea vieţii private, într-o oarecare măsură Te văd clar de parcă ai fi la televizor, nu mă mai satur, se amuză el — Fii atent, Diego, îl rugă Cordelia Şi descurcă-te să-i înregistrezi pe toţi cei care ies de-acolo Cordelia îşi dedicase atâta timp, depusese atâtea eforturi ca să prindă într-o zi un tip ca Sheldon, încât nu se mulţumea nici cu probabilităţi, nici cu o înregistrare de slabă calitate şi cu atât mai puţin cu un eşec Luă smartphone-ul într-o mână şi cu cealaltă dădu să împingă uşa toaletei — Cordelia! o imploră Diego Nu face asta! — Profit de efectul surprizei, fac o poză şi plec în fugă — O să strici totul! În dreapta e o bancă, aşază-te acolo, prefă-te că te uiţi în telefon şi ai răbdare Cordelia auzi în căşti cântecul de mai devreme, de data aceasta interpretat chiar de Supertramp — Eşti chiar ţicnit, Diego El opri muzica Sheldon tocmai reapăruse pe ecran, încheindu-se la sacou şi trecând fix prin dreptul Cordeliei — Momentul adevărului, şopti Diego Fie părăseşte gara, fie Bingo, se îndreaptă spre peron Am avut dreptate, a fost să — Bine, am priceput O să-l urmăresc de la depărtare Iar tu nu-l pierde din vedere — Două trenuri pleacă spre Heathrow Primul, peste cinci minute, al doilea, un sfert de oră mai târziu Sper să-l ia pe-al doilea — De ce? întrebă Cordelia, grăbind pasul — Pentru că nu ţi-ai cumpărat încă bilet Cordelia se temea să nu-l piardă pe Sheldon în mulţime Trebuia să se ţină după el la o distanţă suficientă cât să nu fie observată, dar fără să-l scape din ochi — Supraveghează-l! îi zise lui Diego, apoi se repezi spre un automat de bilete Se scotoci în buzunare după cartea de credit, îşi cumpără un bilet dus-întors şi porni imediat spre hol — E la 100 de metri în faţa ta! strigă Diego Linia 13, cea din stânga, plecare peste 90 de secunde Cordelia o luă la fugă pe peron Se auzi o sonerie, uşile se închiseră, ea se aruncă pe scara primului vagon şi reuşi să urce în trenul care se punea în mişcare — Ai dispărut de pe ecranele mele, surioară De-acum nu te mai poţi baza decât pe ochii tăi — Te aud încă Dar unde sunt ceilalţi? bodogăni Cordelia, înaintând spre vagonul următor — E mai bine să te ghideze o singură voce, rămâi concentrată la ce faci Cordelia se deplasa prin trenul aproape gol Vreo 20 de pasageri ocupau cele trei vagoane pe care deja le străbătuse Heathrow Express mergea cu toată viteza, imagini ale periferiei defilau în spatele geamurilor, Londra era deja departe Cordelia trecu de încă o uşă şi contemplă mocheta şi scaunele purpurii Greu de găsit ceva mai de prost-gust, îşi zise în sinea ei Ajunse în vagonul 4, dar nici urmă de Sheldon Un controlor întâlnit pe drum îi spuse că business executive se găsea două vagoane mai încolo Cum de nu se gândise când îşi luase bilet? Executiv, un termen care i se potrivea mănuşă lui Sheldon, genul de om care refuza să călătorească la clasa economic chiar şi pentru 15 minute Grăbi pasul şi-l găsi pe directorul financiar aşezat în vagonul 6 Mocheta gălbuie şi scaunele maro justificau negreşit preţul locului Sheldon era singur, îşi pusese servieta de piele pe scaunul de alături Pe Cordelia o cuprinse îndoiala — Unde e persoana de contact? rosti cu glas tare, îngrijorată Heathrow Express ajungea la destinaţie în maximum 10 minute — Există două posibilităţi, sugeră Diego Întâlnirea are loc în terminal, ceea ce contrazice teoria ta cu camerele de supraveghere, sau, mai logic, pe drumul de întoarcere La ce oră pornesc ei spre Londra? Sper că nu trebuie să aştepţi prea mult — Poţi să consulţi orarul zborurilor care sosesc din Statele Unite? — Poţi să te exprimi mai precis? — Dacă nu mă înşală memoria, laboratoarele Rova sunt în Pennsylvania, sediul Gibartis e la New York, dar cele mai mari două laboratoare care vând insulină sunt în New Jersey şi Indiana Îl auzi pe Diego cum tastează — Zborul de la Philadelphia a aterizat la 10 dimineaţă, cel de la Newark soseşte peste o jumătate de oră, un altul de pe JFK ajunge o oră mai târziu Nu văd niciun zbor dinspre Indianapolis În orice caz, toţi pasagerii ies pe aceeaşi poartă de la Terminalul 3 — Sheldon nu va risca să-şi întâmpine contactul la poartă — Nu neapărat, replică Diego Oamenii ăştia se simt invulnerabili — Nu atât cât crezi tu Altfel, de ce şi-ar mai da osteneala să-şi ascundă şmenurile? Cordelia preferă să se mute în vagonul vecin înainte să-i ceară controlorul biletul Inutil să se facă remarcată plătind o amendă În sfârşit, Heathrow Express reduse viteza ca să intre în gara subterană a aeroportului Garnitura oprea întâi la terminalele 3 şi 4 Sheldon coborî Cordelia îl urmă pe peron şi se strecură în acelaşi ascensor, având grijă să se plaseze exact în spatele lui Când uşile cabinei se deschiseră, ea păşi afară numaidecât şi o luă înaintea lui de-a lungul coridorului ce ducea spre terminalul 3, apoi încetini pentru ca el să o depăşească Sheldon se opri în zona comercială, se uită la ceas şi se aşeză la tejgheaua unui bar-restaurant situat în centrul aerogării Podeaua de marmură strălucea în lumina de iunie ce pătrundea prin pereţii mari de sticlă Atâta lux într-o clădire care trebuie să fi costat miliarde Între acest loc, prin care oamenii nu fac altceva decât să treacă, şi centrul Londrei se întindeau suburbii care sărăceau din lipsă de mijloace pentru a le întreţine, suburbii pe care trenul expres le traversa cu viteză ca să nu le vadă nimeni Într-o doară, Cordelia consultă un meniu pus pe una dintre mesele de la barul unde se aşezase Sheldon Caviar, somon fumé, la preţuri ce depăşeau cu mult posibilităţile ei Aşa că pierdu vremea pe lângă un vânzător de ziare, apoi se prefăcu că admiră vitrina unui magazin de haine, fără a-şi scăpa din vedere prada care lua prânzul în linişte Cordelia nu se îndoia că întâlnirea va avea loc la bar Diego avea dreptate, sentimentul impunităţii era atât de mare, că tipilor ăstora li se rupea de camere Cordelia se sprijini cu spatele de o coloană Un post de observaţie ideal, între Sheldon şi sasul pe unde ieşeau pasagerii Porţile de control ale vămii se deschiseră Un tânăr flutură un buchet de flori, nişte şoferi îşi agitară pancartele, o mamă alergă spre fiica ei, care o aştepta cocoţată pe umerii tatălui Şi în mijlocul acestei învălmăşeli, apăru un bărbat care păşea apăsat şi nu se uita după nimeni Avea părul scurt, mustaţă, purta un costum elegant şi unicul său bagaj era o servietă tip diplomat Cordelia se deplasă în acelaşi ritm cu el, străduindu-se să rămână în dreptul lui, mergând pe lângă vitrinele magazinelor în timp ce bărbatul înainta spre bar Sheldon îşi pusese servieta de piele pe scaunul din dreapta sa, celelalte fiind ocupate Bărbatul cu mustaţă era la doar câţiva metri Sheldon se ridică şi făcu o mişcare discretă din cap Cordelia îi urmări privirea şi descoperi o altă tejghea, alipită de geamul imens de deasupra zonei unde staţionau avioanele, înţelese motivul acestei alegeri: în momentul schimbului, vor fi cu spatele, imposibil de fotografiat Nici nu se punea problema să eşueze atât de aproape de atingerea scopului, nici să-l dezamăgească pe Diego, chiar dacă ştia că fratele ei nu i-ar reproşa-o niciodată Sheldon se depărtă de bar ca să-şi aranjeze haina şi să-şi strângă nodul cravatei înainte de a se întâlni cu contactul său Cordelia nu-l scăpa din ochi La un moment dat, fără să ştie nici ea ce anume o îndemna, înaintă, trecu prin spatele lui, apucă mânerul servietei de piele şi îşi continuă drumul cu sânge-rece Fixă cu privirea ieşirea terminalului – avea 60 de metri de parcurs –, lipi servieta de pântec şi-şi văzu de drum fără să se grăbească 50 de metri Percepea agitaţia din spatele ei 40 de metri Îl auzi pe Sheldon strigând: „Hoţii!” 30 de metri Trei poliţişti se năpustiră spre ea 20 de metri Se intersectă cu poliţiştii, care trecură mai departe 10 metri — Ce sunt urletele alea? se nelinişti Diego — Nu acum, răspunse Cordelia în şoaptă Păşi pe trotuar O femeie tocmai cobora dintr-un taxi şi Cordelia îi luă imediat locul Şoferul se întoarse, îşi ceru scuze şi-i spuse că nu avea voie să accepte curse în acea zonă Amabil, îi indică staţia de la capătul peronului Cordelia improviză, povestindu-i că era însărcinată şi că nu se simţea bine Trebuia să ajungă la medicul ei cât mai repede, în Canary Wharf Şoferul o studie atent Nu avea pântecul rotunjit, dar ce-i drept, arăta rău, palidă şi cu broboane de sudoare pe frunte OK, oftă el O rugă să se aşeze cât mai comod, să-şi prindă centura şi să nu nască în maşină Când taxiul demară, Cordelia se uită înapoi Poliţiştii năvăliseră pe trotuar Însă haita urmăritorilor se micşora pe măsură ce Cordelia se îndepărta de terminal 150 de lire sterline până la Londra, preţul fugii sale Circulaţia era fluidă, un noroc chior, zise şoferul ca să o liniştească Din timp în timp, îi arunca o privire în oglinda retrovizoare Un tip simpatic De când rulau pe autostradă, o întreba periodic dacă se simte bine şi îi punea diferite întrebări ca să o încurajeze: „Băiat sau fată?” „Aţi ales numele?” „Tăticul ce face?” Cordeliei nu-i plăcea să mintă, însă reuşi să se descurce şi chiar se pretă cu oarecare plăcere la acest mic număr de improvizaţie Era în cinci luni, dar pântecul îi rămânea plat, se lamentă ea, doctorul pretindea că aşa impunea morfologia corpului ei O fetiţă, Carmen, în amintirea bunicii sale pe care o iubea atât de mult „Atenţia asta o va atinge până în cer şi va aprinde o stea norocoasă care să vegheze asupra micuţei”, o asigură şoferul Cordelia crezuse întotdeauna în steaua ei norocoasă Dacă o să aibă cândva o fiică, va trebui să-i dea nişte explicaţii despre alegerea prenumelui — Şi zi aşa, morfologia explică de ce ai pântecul plat? Chiar nu ţi-e teamă de nimic, şopti Diego Ce se petrece, mă lămureşti şi pe mine? adăugă el — Totul e bine, murmură ea — Evident că totul e bine, răspunse şoferul În 20 de ani de serviciu, îşi dusese mereu pasagerii la destinaţie Peste nici 10 minute, vor ajunge la adresă Cordelia îşi ceru scuze, trebuia să dea un telefon şi opri interfonul care permitea comunicarea prin geamul despărţitor — Era dificil să vorbim înainte, îi explică fratelui ei Sheldon cunoştea locurile mai bine decât mine, nu puteam să-i fotografiez dar tot i-am surprins — Ce-ai făcut? — I-am furat servieta lui Sheldon Pe moment, Diego amuţi, apoi îşi întrebă sora dacă îşi pierduse minţile Sheldon o să depună plângere, iar poliţia va examina înregistrările de pe camerele de supraveghere din terminal Cordelia o să fie identificată în câteva ore, o zi cel mult — Grozav, oftă ea Atunci am făcut bine că mi-am pus hanoracul ăsta cu glugă oribil Drept cine mă iei? Se uită în sfârşit ce conţinea servieta: două plicuri, unul mare şi unul mic, pe care îl deschise primul — Ce ai găsit? întrebă Diego Cordelia nu răspunse, dar după ce numără 50 000 de lire sterline, în cupuri mari, îşi dădu seama că Sheldon nu se va duce la poliţie Pentru a-şi acoperi maşinaţiile, responsabilii erau chiar mai prudenţi decât presupunea Diego Nu numai că nu discutau prin intermediul e-mailurilor, dar se fereau şi să se vadă Sheldon avea întâlnire nu cu un director ca el, ci doar cu un mesager, plătit generos pentru a duce informaţiile Ea furase servieta dintr-un impuls, fiindcă nu reuşea să găsească un unghi din care să facă o fotografie, dar acum zâmbi gândindu-se la asta; o fotografie nu ar fi dovedit nimic Sheldon nu se ascundea de camere, puţin îi păsa de ele Nimeni nu ar fi putut să-l asocieze pe contactul său cu un laborator concurent Dar care se pregătea să-i predea celuilalt documente atât de compromiţătoare, încât trebuiau înmânate personal şi transportate cu avionul? După toate probabilităţile, răspunsul se găsea în al doilea plic sau nu! Cordelia îl deschise, încordată Citi în grabă foile din interior şi zâmbetul îi deveni tot mai larg — Ce e în servietă? îşi pierdu răbdarea Diego — Două-trei chestii pe care trebuie să le studiez, nu te îngrijora, te sun spre sfârşitul după-amiezii, promise ea în timp ce taxiul oprea în Canary Wharf Şi închise Cordelia îi dădu şoferului două bancnote de 100 de lire şi refuză restul pe care el i-l întinse Aşteptă ca taxiul negru să se îndepărteze, apoi coborî la metrou Linia Jubilee mergea direct la West Hampstead De acolo, putea să se ducă pe jos acasă, în Camden 10 Ziua a doua, Oslo Fără a-şi întrerupe expunerea, Ekaterina aruncă o privire spre ceasul de pe zidul amfiteatrului Mai era un sfert de oră până la sfârşitul cursului Un curs pe care putea să-l recite cuvânt cu cuvânt, însă azi nu-i ardea să predea Se gândise să apeleze la studenţii ei, să le împartă copii ale schiţei cerându-le să identifice locul Însă ar fi trebuit să le explice de ce îi punea să facă un lucru ce semăna a joc în loc să le ofere învăţătura pe care o aşteptau ei În plus, şi-ar fi asumat un risc prea ridicat de a-şi dezvălui activităţile Limba cea mare a ceasului sări de la fără un sfert la fără zece, vechiul orologiu avansa prin salturi de cinci minute Brusc, Ekaterina tăcu Suficient de mult timp pentru ca elevii să se mire În rândul lor, apăru o stare de stânjeneală, manifestată întâi prin schimburi de priviri, apoi prin murmure, întrerupte de o tânără din primul rând care, cu glas copilăros, o întrebă pe Ekaterina: „Vă simţiţi bine, doamnă?” Ekaterina inspiră adânc şi, pentru prima oară în cariera ei, renunţă la planul cursului, ca să discute cu elevii — Ieri, zise ea, în faţa unei adunări de 10 ori mai numeroase decât aceasta, preşedintele Statelor Unite li s-a adresat studenţilor Da, oftă ea, în zilele noastre, politicienii îşi fac campanie chiar şi în universităţi În fond, de ce nu? Conducătorul celei mai mari naţiuni a lumii libere şi-a expus programul Să înalţe un zid de beton şi oţel la frontiera mexicană, în loc să construiască şcoli şi spitale, să interzică avortul, să-i trimită pe solicitanţii de azil înapoi în ţările lor, fiindcă, potrivit părerii lui, sunt nişte criminali Ridiculizând ştiinţa, şi-a bătut joc de încălzirea climatică Preşedintele şi-a încheiat diatriba exuberantă cu un precept, „America first”, un raţionament profund care se poate rezuma astfel: nu te sinchisi de soarta celorlalţi şi a planetei, şi gândeşte-te doar la tine Dar nu enormităţile pe care le-a rostit constituie lucrul cel mai incredibil, ci faptul că studenţii l-au aclamat şi s-au înghesuit să obţină autografe de la un om care se laudă că ar putea să împuşte un trecător pe Fifth Avenue în plină zi, fără să-i fie afectată cota de popularitate Acest preşedinte a fost condamnat de Camera Reprezentanţilor pentru abuz de putere şi corupţie, însă altceva mă interesează azi El s-a adresat unor tineri cu o medie de vârstă echivalentă cu cea a strălucitei adunări căreia mă adresez şi eu acum, aşa că vreau să înţeleg ce anume poate determina nişte spirite încă neatinse de lupte să adere la această negare a umanităţii Cu alte cuvinte, cum a putut ura să pună deja stăpânire pe acest tineret? Ekaterina îşi observă studenţii, aşteptând să vadă care dintre ei risca primul să răspundă Tânăra care se îngrijorase mai devreme din cauza tăcerii profesoarei sale se ridică şi sugeră: — Patriotism? — Nu, replică apăsat Ekaterina Patriotismul înseamnă să-ţi iubeşti ţara Să deteşti alte naţiuni înseamnă naţionalism — Îndoctrinare? propuse un student din rândul al treilea — Îndoctrinarea este un rezultat, nu o cauză Însă am putea să formulăm întrebarea altfel: de ce aderă aceşti studenţi la o doctrină ce li se propune, deşi ea sfidează cele mai elementare valori umane? Un al treilea student se ridică, se uită cu aroganţă la întregul amfiteatru, apoi anunţă cu răceală: — Răspunsul e simplu: nevoia de apartenenţă Când eşti singur, te simţi slab şi vulnerabil, grupul ne dă putere şi o raţiune de a exista Ekaterina îi ceru să-şi detalieze ideea — Haita, zise vecinul său Respectivii studenţi formau o haită, zgomotoasă şi înspăimântătoare pentru oricine ar fi vrut să i se sustragă Ca să existe, haita trebuie să aibă un inamic pe care să-l transforme în pradă Prin propagandă susţinută şi dezinformare, naziştii îi indicaseră pe evrei drept vinovaţi de toate relele din Germania şi astfel uniseră poporul, alimentând ura Preşedintele Statelor Unite foloseşte aceleaşi metode, aducându-i laolaltă pe marginalizaţi, extremişti, fundamentalişti religioşi, oligarhi, toţi cei care beneficiază de favorurile lui Orologiul care bătu de prânz îl întrerupse pe student Ekaterina îşi adună foile, cursul se terminase Adunarea se împrăştie într-o larmă care o puse pe gânduri Oare câţi dintre elevii ei aderau la ideile curentelor populiste care nu încetau să crească, câţi dintre ei erau gata să li se alăture ca să se simtă uniţi şi puternici în sferele lor de influenţă pline de ură? După ce părăsi amfiteatrul, Ekaterina se duse să se aşeze la umbră, pe treptele de la baza fântânii Îşi dedică pauza de prânz încercării de a-şi imagina unde ar avea loc atacul şi cum ar putea fi contracarat În fiecare an, îşi începea cursurile insistând asupra rolului metodei în procesul de învăţare Aplicând acest principiu la propriile gânduri, comparase schiţa furată din mobilul lui Vickersen cu planurile aeriene ale oraşului pe care le împărţise meticulos în pătrate Fără să descopere nimic deocamdată Zări doi studenţi de-ai săi ieşind din cafenea Magnus şi Andrea erau inseparabili şi nimeni nu reuşea să afle dacă erau un cuplu sau doar prieteni O salutară amândoi şi îşi continuară drumul spre bibliotecă După ce ezită câteva secunde, Ekaterina fluieră cu ajutorul degetelor, suficient de tare pentru ca ei să se întoarcă, stupefiaţi, şi să înţeleagă până la urmă că profesoara lor îi chema Ekaterina atinse treptele cu mâna, rugându-i să se aşeze lângă ea — De ce ne-aţi vorbit aşa mai devreme? întrebă Magnus — Habar n-am, minţi Ekaterina V-am şocat? — Da, şi cred că ar trebui să continuaţi în direcţia asta Care era răspunsul corect? întrebă Andrea — Hm, mormăi Ekaterina, pe care o preocupau alte lucruri Comparaţia cu îndoctrinarea naziştilor era tentantă, dar nu potrivită Preşedintele Statelor Unite n-a ajuns încă acolo S-a erijat în eroul propriei dramaturgii şi a făcut din viaţa politică americană un soi de ficţiune al cărei star este el Intensifică frustrările şi le transformă într-o furie de care se foloseşte O parte din populaţie se simte de-acum liberă de orice interdicţie morală şi îl idolatrizează pentru asta Însă, deşi narcisismul lui şi totala lipsă de empatie îl fac mai puternic în interiorul graniţelor, rolul Americii în lume a slăbit Şi, înainte ca Andrea şi Magnus să-i mai pună vreo întrebare – cine nu riscă nu câştigă –, le întinse fotografiile — Astea vă spun ceva? Cei doi studenţi se aplecară asupra imaginii — Fiţi fără grijă, nu-i un test, vă cer doar o mână de ajutor, preciză Ekaterina Magnus schimbă o privire complice cu Andrea şi ridică ochii, amuzat — Nu spune nimic, Andrea, sunt convins că-i un test — Ba nu, protestă vehement Ekaterina, vă asigur că nu e — Ei bine, calitatea imaginii nu-i grozavă, răspunse Andrea, dar curbura clădirii seamănă cu faţada arcuită a bibliotecii noastre, iar micul pătrat cu acoperiş ascuţit ar putea fi casa parlamentului studenţilor în orice caz, poziţia corespunde — Iar dreptunghiul din dreapta e, fără îndoială, Bunnpriss, centrul nostru comercial, conchise Magnus cu satisfacţie Bun, şi unde-i capcana? Ekaterina se ridică şi privi în jur Cum de putuse să facă abstracţie în asemenea măsură de personalitatea adversarului ei, de resentimentele şi de ranchiuna lui şi să nu înţeleagă mai devreme că această universitate unde el studiase era templul diversităţii pe care îl urâse dintotdeauna? Totuşi, beneficiaseră amândoi de aceeaşi învăţătură şi frecventaseră aceleaşi amfiteatre, un amănunt pe care se ferise să i-l împărtăşească lui Mateo Dacă acesta ar fi aflat că ea îl întâlnise pe Vickersen în timpul studiilor, că se înfruntaseră în discuţii înveninate la parlamentul studenţilor, paranoia lui ar fi căpătat un nou impuls Vickersen îşi pregătise atacul cu o metodă implacabilă Cele trei clădiri marcate pe schiţă cu o cruce aveau în comun faptul că erau deschise şi frecventate până noaptea târziu Aleile dintre ele erau aproape pustii după ora 22, ceea ce le-ar permite asasinilor să pătrundă neobservaţi şi să se mişte rapid dintr-un loc în altul pentru a comite masacrul Că se va întâmpla în sala de lectură a bibliotecii, la parlamentul studenţilor sau în centrul comercial al campusului, ucigaşii vor provoca un veritabil carnaj Însă metoda Vickersen nu se oprea aici Măcelărind tineri, atacul ar genera o undă de şoc fără precedent în ţară, raliind curente de gândire complet opuse în general Un seism care ar antrena un val de imagini, de mărturii ale ororii, pe internet, pe prima pagină a ziarelor, pe ecranele televizoarelor Populaţia ar fi bulversată, apoi revoltată, indiferent de generaţie Cine s-ar mai aventura atunci să atragă atenţia asupra generalizărilor şi a asocierilor negative, să apere comunitatea presupuşilor asasini, nişte imigranţi, nişte clandestini pe care bravii simpatizanţi ai lui Vickersen îi vor fi oprit din furia lor ucigaşă? Ekaterina fierbea de furie că Vickersen alesese să se atingă de studenţii ei Deşi era o profesoară tânără (mereu i se părea ciudat când i se spunea „doamnă”), se simţea răspunzătoare de viitorul elevilor ei Dublu răspunzătoare de-acum Expresia ei de mânie, de panică aproape, îi surprinse pe Magnus şi pe Andrea Când Magnus o întrebă ce se întâmplă, Ekaterina căută să-şi revină, străduindu-se să-şi recapete calmul — Ce înseamnă această schiţă? — Mă întreb dacă nu cumva administraţia ne pregăteşte una dintre loviturile ei perfide, cum obişnuieşte, improviză Ekaterina — Ce lovitură? interveni Andrea — Să reducă biblioteca pentru a crea noi săli de curs sau să ia clădirea parlamentului studenţilor, pe care ar putea să-l mute undeva în afara campusului Însă este prea devreme să tragem concluzii definitive, documentul n-ar fi trebuit să-mi cadă în mână Promit să vă ţin la curent; deocamdată mă bazez pe discreţia voastră absolută Şi ăsta chiar e un test de care depind rezultatele voastre de la sfârşit de an Clar? Cei doi studenţi dădură din cap aprobator, luând foarte în serios ordinul profesoarei lor Ekaterina îşi reproşă că se folosise de o ameninţare, dar circumstanţele o impuneau Îşi adună lucrurile, le explică lui Magnus şi Andreei că se grăbea, le mulţumi pentru ajutor şi alergă spre parcare După ce urcă în maşină, îl sună pe Mateo, rugându-se să răspundă — N-am găsit nimic, mărturisi el — Eu am găsit, nici n-ai idee ce acţiune amplă se pune la cale Ne întâlnim jos, în faţa blocului meu, peste 10 minute Închise şi izbi în volan, urlând de furie Un automobilist, oprit în dreptul ei la semafor, o privi insistent şi ridică degetul mare ca s-o întrebe dacă totul e în regulă Ekaterina îi răspunse arătându-i degetul mijlociu şi demară în trombă Mobilul pus pe scaunul alăturat sună Ekaterina îşi aruncă ochii spre ecran şi constată că apelul provenea de la un număr ascuns — Ce vrei? întrebă — Adresa ta, răspunse Mateo cu glas ferm Ekaterina i-o dădu, apoi trecu pe galben prin două intersecţii şi puţin lipsi să lovească un ciclist când schimbă brusc direcţia după o depăşire periculoasă Reduse viteza, nu era momentul s-o aresteze poliţia Cum va ajunge acasă, o să se apuce să scotocească în computerul lui Vickersen şi în ale colaboratorilor săi, o să găsească sigur ceva edificator Cu condiţia să lucreze metodic, îşi zise Pentru început, să inventarieze adresele tuturor destinatarilor e-mailurilor schimbate în cursul ultimelor săptămâni, să decodeze mesajele şi să-i identifice pe membrii celulei teroriste Puse mâna pe mobil şi-l sună iar pe Mateo — Te apropii? — Pe cât de repede pot fără să mor într-un accident de motocicletă — Vickersen e creierul, dar nu acţionează singur Trebuie să-i verificăm anturajul, să-i găsim locotenenţii şi să-i identificăm pe tipii care vor comite atentatul Şi să descoperim cine le-a procurat arme Imposibil să nu fi lăsat urme la transferurile de fonduri, la livrările de echipament — Şi cei doi tipi din fotografie? Vickersen nu-i ţine ostatici la el acasă, cu certitudine Sperând că mai sunt în viaţă, pe ei ar trebui să-i găsim mai întâi, nu? Nu se poate să fi dispărut pur şi simplu Probabil că rudele îi caută În plus, dacă am reuşi să aflăm cine sunt — N-avem timp Vickersen nu i-a ales la întâmplare Sigur sunt imigranţi clandestini, şansele ca o rudă să se ducă la poliţie şi să anunţe dispariţia sunt zero Dar poate că un e-mail sau un mesaj ne va oferi vreo informaţie despre locul captivităţii lor — OK, ajung în câteva minute Mateo închise Ekaterina se uită fix la drum, teama strângându-i stomacul Existau atâtea piste posibile, iar lor le rămânea atât de puţin timp până la căderea nopţii! *** — Dacă era atât de îngrijorată, de ce nu s-a dus direct la poliţie? — Ekaterina hotărâse, ca ultimă soluţie, să avertizeze paza campusului, chit că se autodenunţa Considera că, pentru a salva vieţi, merita să se sacrifice, mărturisind că, în spatele profesoarei, se ascundea un hacker căutat de mai multe agenţii de informaţii şi guverne străine Iar dacă poliţiştii s-ar fi îndoit de spusele ei, dacă o schiţă şi o fotografie n-ar fi fost suficiente ca să-i convingă, ar fi mers până-ntr-acolo încât le-ar fi povestit despre câteva dintre isprăvile ei Cele pe care le realizase singură, fiindcă n-ar fi riscat niciodată să-i pună în pericol pe ceilalţi membri ai Grupului — Ce isprăvi? — Atacul de la Deutsche Bank, de exemplu Scosese la lumină o impresionantă operaţiune de corupţie şi spălare de bani Dar scandalul fiind acum de notorietate a renunţat la această idee, i-ar fi fost greu să demonstreze că ea era sursa scurgerilor de informaţii Aşa că s-a gândit să dezvăluie un altul, confidenţial încă rodul unui atac asupra serverelor unei companii miniere Nişte înalţi funcţionari brazilieni luaseră mită pentru a autoriza construirea hazardată a unui baraj care se spărsese cu un an în urmă şi costase viaţa a 200 de locuitori din satul Brumadinho Dar, în acest moment al poveştii, încă spera să-şi protejeze anonimatul, găsind un alt mijloc de a-l împiedica pe Vickersen să-şi atingă scopul *** Ekaterina parcă, îşi luă geanta şi ieşi din maşină Mateo aştepta în faţa imobilului — Rişti să te muţi de la marele hotel, zise ea intrând în hol Şi unde mai pui că ai noroc, liftul funcţionează azi Mirosurile râncede din casa scării, pardoseala ciobită din hol, uşile cabinei zgâriate cu cheia îi treziră lui Mateo amintiri din anii de tinereţe, după sosirea la Milano, la periferie Ekaterina apăsă pe butonul pentru etajul 14 — Penthouse totuşi, remarcă el, ironic — N-ai decât să râzi, mi-e indiferent Din cuibul meu, panorama e frumoasă, mă simt bine în el Casa ta cum e? — Departe, foarte departe, ascunsă în amintirile mele, răspunse el laconic Se lăsă tăcerea Ekaterina se întoarse cu faţa la uşă Mateo profită ca să o observe din spate, găsea că are o alură elegantă — Ţinta lui Vickersen e universitatea mea, zise ea, ieşind pe palier Răsuci cheia în broască şi-l pofti pe Mateo să intre în apartamentul ei — De unde ştii? — Imaginea se potriveşte cu trei clădiri din campus Am înţeles toată amploarea planului, diabolic şi tragic Şi avem doar câteva ore la dispoziţie ca să-l împiedicăm să acţioneze Mateo îşi scoase laptopul din geantă Ekaterina îi dădu codurile de la reţeaua ei securizată şi amândoi trecură la treabă Timp de două ore, verificară atent hard diskurile lui Vikersen, pătrunseră în computerele a doi dintre colaboratorii săi, accesară camerele de supraveghere din apartamentul lui, care servea drept birou şi cartier general al Partidului Naţiunii, dar nu găsiră nimic edificator, în afară de fotografia cu cei doi bărbaţi rupţi în bătaie, pe care Ekaterina o avea deja Ekaterina îşi împinse scaunul înapoi şi se duse la fereastră Vara era atât de frumoasă — Ceea ce căutăm noi trebuie să fie protejat de un firewall al dracu’ de solid Nu vom reuşi niciodată să trecem de el la timp, conchise ea Mateo rămânea ciudat de calm, fapt ce o agasa şi o liniştea deopotrivă — Să-i chemăm pe ceilalţi în ajutor, propuse ea — Nu conta nici pe Diego, nici pe Cordelia, sunt ocupaţi — Ocupaţi cu ce? Ce e mai important decât asta? Din nou am impresia că ştii multe despre fiecare dintre noi, adăugă ea cu amărăciune — Termină cu aluziile, m-au contactat ei dimineaţă, aveau nevoie de noi — Şi de ce nu mi-ai spus? — Când să-ţi spun? În timpul cursurilor tale? Bun, Janice are un talent deosebit să atace firewall-urile, încerc să iau legătura cu ea, dacă vrea să-mi răspundă — Aici ştiu cum să procedez, răspunse Ekaterina Se întoarse la computerul ei şi tastă linii de cod care deschiseră o fereastră neagră pe ecranul ei La mii de kilometri, o fereastră identică apăru pe ecranul unei ziariste, în biroul pe care-l ocupa la Tel Aviv, la sediul cotidianului Haaretz 11 Ziua a doua, Tel Aviv Janice lucra la un articol pe care i-l promisese de două zile redactorului ei şef Efron era ultimul din branşă care binevoia să-i mai comande articole la bucată Lăsă pixul când văzu apărând o fereastră neagră pe ecran Acest canal de comunicare nu mai fusese utilizat de o veşnicie Janice răspunse printr-un mesaj codat ca să afle cine o contacta Un alt cod se afişă şi Janice recunoscu semnătura Ekaterinei — Mă bucur să te citesc, dar de ce ai intrat pe drăcia asta veche? scrise ea — Tocmai pentru că forumul ăsta e atât de vechi, încât nimeni nu-i mai dă atenţie Şi ca să-ţi stârnesc curiozitatea şi să-mi răspunzi imediat — Bine gândit — Am nevoie de tine urgent, mărturisi Ekaterina — Ce înţelegi prin urgent? Ekaterina îi expuse planurile lui Vickersen — Nu mă miră, replică Janice Mişcările de extremă dreaptă apar peste tot şi par mai dispuse decât oricând să treacă la fapte Acum o săptămână, noi le-am comunicat americanilor unde se află ascunzătoarea unei celule neonaziste, membrii săi înarmaţi până în dinţi erau la un pas de a trece la acţiune Am evitat un masacru într-o moschee — „Noi”? Lucrezi pentru Mossad acum? întrebă Ekaterina — Nu, e doar un mod de-a vorbi, dar le-am dat un pont O să te ajut Mă rog, dacă pot Ekaterina îi transmise adresele IP de care dispunea şi Janice îi ceru să precizeze ce anume trebuia să caute — Documente contabile, rapoarte ale reuniunilor, viramente anormale, material de propagandă, tot ce poate avea legătură cu operaţiunea lor Singura cale de a-i opri la timp e să găsim dovezi şi să-i denunţăm înainte să treacă la fapte Dacă se ştie expus, Vickersen va trebui să anuleze tot — De ce nu dezvălui ceea ce ştii deja? — M-am gândit, dar, având în vedere mulţimea de fake news care circulă pe net, nimeni n-o să mă ia în serios fără o chestie concretă Vickersen o să ne acuze că încercăm să-l compromitem Partidul naţionalist o să urle că e victima unui complot, iar asta nu va preveni nimic, doar va spori haosul O a doua fereastră se deschise pe ecranul lui Janice — Mai ales că, alertând presa, am atrage atenţia asupra noastră Serviciile de informaţii norvegiene vor munci până la epuizare ca să-i identifice pe cei care au dat alarma, interveni Mateo — Mateo, tu eşti? Cu genul ăsta de nelinişte, nu văd cine altcineva ar putea fi, se amuză Janice — Trebuie să-i expediem totul direct lui Vickersen, dar având în mână elemente suficient de compromiţătoare ca să-l speriem, continuă el — Dacă astă-seară vor fi ucişi studenţi, n-o să-mi iert niciodată că am refuzat să-mi asum riscuri, oricare ar fi ele, afirmă Ekaterina — Nu mişcaţi, zăresc ceva, tastă prompt Janice Le trimise o captură de ecran celor doi complici ai săi — O uşă, mică de tot şi încuiată al naibii de bine, dar e aici, în acest subregistru Rămăşiţa unui vechi program care a fost dezinstalat, fără îndoială O să ne coordonăm atacul, nu-i metoda cea mai discretă, dar fiindcă timpul ne presează La semnalul meu, intrăm în forţă Cei trei membri ai grupului erau conştienţi că o asemenea manevră va trezi instantaneu apărarea sistemului informatic al lui Vickersen Odată intraţi, trebuiau să copieze orbeşte conţinutul hard diskurilor, să sustragă maximum de informaţii înainte de blocarea accesului Aveau să trieze totul mai târziu — Staţi! tastă Janice Vickersen ăsta al vostru e un membru important al guvernului? — Ar vrea el, dar, din fericire, nu încă, răspunse Ekaterina De ce? — Pentru că nivelul de securitate pe care îl observ aici nu-i unul comun, ba este chiar anormal de sofisticat În afară de guverne şi de giganţii din domeniul tehnologic, nu ştiu să beneficieze altcineva de acest tip de protecţie Un firewall atât de solid nu-i la îndemâna publicului, a unui lider politic şi nici măcar a unei întreprinderi mari Schimbare de plan! Dacă intrăm direct, nu numai că le activăm alarmele, dar o să fim şi prinşi Lăsaţi-mă să acţionez singură N-am atacat niciodată un astfel de zid, am nevoie de cel puţin o oră ca să-l studiez, poate două Până atunci, nu interveniţi sub nicio formă, o să caut o cale de a ocoli apărarea, însă, ţinând cont că termenul e atât de scurt, nu promit nimic Ekaterina schimbă o privire plină de resemnare cu Mateo Nu aveau de ales decât să se bazeze pe talentele lui Janice Comunicaţia fu întreruptă — Cum a putut Vickersen să-şi ofere un sistem de protecţie atât de perfecţionat? se miră Mateo — Întrebarea este mai degrabă cine i l-a pus la dispoziţie — Baron? Mă îndoiesc Nici măcar site-urile lui de dezinformare nu sunt aşa de bine securizate Dacă dispunea de astfel de mijloace, nu-mi puteam implanta spyware-ul în telefonul lui Ekaterina reflectă Măcar, pentru prima oară, mintea ei era ocupată şi cu altceva decât să-şi imagineze masacrul din seara respectivă — Un intranet! exclamă ea O reţea ascunsă în reţea Stratagemă perfectă pentru a înşela nişte hackeri ca noi Seiful e în spatele tabloului, acolo unde te aştepţi să-l găseşti, dar prada este la adăpostul unui fund dublu Spărgătorii fac pe dracu-n patru să-l deschidă şi iau din el doar câteva bancnote lăsate pentru a-i păcăli Cum de nu s-au gândit fabricanţii de seifuri la o şmecherie ca asta? — Poate s-au gândit Dacă ai dreptate, va trebui s-o ajutăm pe Janice să găsească accesul la compartimentul tău secret, răspunse Mateo Deocamdată, arată-mi schiţa şi descrie-mi interiorul clădirilor vizate — Parlamentul studenţilor este o casă rustică din lemn, situată la intrarea în campus, oftă Ekaterina Tinerii se strâng acolo ca să discute despre texte referitoare la viaţa universităţii, despre bugete, despre programele de studii E o construcţie mică, ajunge să arunci un cocktail Molotov pe uşă şi ia foc imediat, înainte să apuce cineva să iasă — Şi biblioteca? — Trei milioane de lucrări repartizate pe două niveluri, două săli de lectură imense, o cafenea la parter, deschisă şi ea până târziu Cât despre centrul comercial, cea mai mare parte din el se află la subsol Accesul se face cu ajutorul unor scări rulante care nu sunt foarte late, nu destul pentru ca oamenii să fugă pe-acolo în caz de panică generală Există un fast-food, un salon de coafură, partea de jos a unui mic magazin alimentar cu autoservire, dar toate închid relativ devreme, în afară de sala de gimnastică din fundul culoarului, o adevărată fundătură — Fiindcă tu cunoşti locurile mai bine decât atacatorii, pune-te în pielea lor şi zi de unde ai începe? — Nu sunt în stare să mă pun în pielea lor nici măcar pentru un minut, replică ea cu glas tremurător Mateo îşi dădu seama că Ekaterina era mai afectată decât bănuise el O luă de mână — Te rog, fă un efort, e important, insistă el, calm Ekaterina închise ochii şi inspiră adânc — Aş ataca întâi sala de sport Comandoul meu ar avea siguranţa că nu se aude nimic din exterior Apoi biblioteca mi-ar fi în drum – se încruntă înainte de a continua – dar faţada este din sticlă şi, noaptea, împuşcăturile ar atrage atenţia pe aleile învecinate – trase iar aer în piept –, aşa că aş opta pentru parlamentul studenţilor ca a doua lovitură Ţi-am zis, ar fi suficientă o sticlă cu benzină şi clădirea s-ar aprinde ca o grămadă de paie În plus, e izolată Incendiul ar declanşa alarma, însă ajutoarele ar sosi pe-aici – arătă cazarma pompierilor pe schiţă – şi nu s-ar întâlni cu comandoul care s-ar îndrepta spre bibliotecă Da, biblioteca aş ataca-o ultima, acolo sunt cele mai multe căi pe unde aş putea pleca Cu motocicleta, aş ieşi pe autostradă fără să întâmpin nici cea mai mică rezistenţă Mateo se plimbă încolo şi-ncoace prin cameră, cu mâinile la spate, apoi se întoarse la măsuţa joasă pe care Ekaterina pusese schiţa — Nu se potriveşte, mă rog, nu complet, zise el Oamenii lui Vickersen trebuie să pretindă că i-au imobilizat pe presupuşii terorişti când aceştia fugeau Ca să fie credibil, trebuie ca tipii din fotografie să se afle prin împrejurimi Părerea mea e că-i vor ţine undeva în apropiere cât se desfăşoară masacrul — Dar unde? întrebă Ekaterina aplecându-se peste schiţă — Probabil legaţi şi cu căluş în gură, în portbagajul unei maşini sau al unei camionete parcate între bibliotecă şi drumul pe care va fugi adevăratul comando Profitând de panica generală, îi vor lua de acolo, îi vor ucide, dacă n-au făcut-o deja înainte, le vor pune nişte arme în mâini şi-i vor abandona pe o alee Adevăraţii criminali se vor transforma în eroi pentru că i-au doborât — Ai dreptate, membrii comandoului nu vor încerca să părăsească locul Dimpotrivă, au tot interesul să rămână lângă prăzile lor Uite, aici! exclamă Ekaterina, arătând cu degetul o străduţă Blindenverjen trece pe lângă un mic teren cu vegetaţie chiar în faţa parlamentului studenţilor, e singurul punct unde se intersectează cele trei ţinte Dacă, dintr-un motiv sau altul, nu reuşesc să le lovească pe toate, poziţia lor rămâne favorabilă strategic În anotimpul ăsta, frunzişul e des, ei ar putea să acţioneze la adăpostul arbuştilor şi să iasă pentru a declanşa alarma după ce abandonează cadavrele acolo Ekaterina se simţea foarte rău, de parcă tocmai asistase la masacru — Să admitem că le-am înţeles modul de operare La ce ne foloseşte? întrebă ea — Să-i înfruntăm, ca ultimă soluţie? — Să înfruntăm nişte oameni înarmaţi? Vorbeşti prostii Ekaterina se uită la ceas Se scurseseră două ore, dar nu aveau nicio veste de la Janice — Nici ea n-o să reuşească, oftă Ekaterina şi se ridică de la calculator Înhăţă cheile de pe măsuţa de la intrare, îşi luă geanta, apoi îi aruncă o privire încărcată de regrete lui Mateo — Unde pleci? — Am încredere în tine, nu-mi umbla prin lucruri, OK? Dacă ţi-e sete, ia ce vrei din frigider Şi cu aceste cuvinte, Ekaterina trânti uşa apartamentului Mateo se duse la fereastră, de unde o văzu ieşind din imobil şi alergând spre Lada ei Se repezi la computer, studie rapid harta oraşului Oslo, îşi îndesă lucrurile în geantă şi părăsi, la rândul său, apartamentul Coborî scările în fugă, traversă parcarea şi încalecă pe motocicletă * Ekaterina urmă itinerarul pe care-l folosea în dimineţile când era în întârziere Străbătu FV161 cu pedala la podea, încetini la intrarea în sensul giratoriu, apoi, după ce trecu de el, acceleră din nou Soarele cobora deja pe cer Avea să se înnopteze peste trei ore, poate puţin mai mult Ekaterina se hotărâse: nu-l va lăsa pe Vickersen să treacă la acţiune 12 Seara a doua, Tel Aviv Janice se instalase în sala de documentare Deşi se dovedea mai prudentă lucrând aici decât la postul ei, nu era cel mai sigur loc pentru a conduce un atac informatic Dar când termenele erau scurte, nu avea de ales Ajunsese la capcana ghicită de Ekaterina şi se străduia să străpungă a doua linie de apărare a serverelor lui Vickersen Trecuse de prima fără să fie reperată, ceea ce era deja o mare realizare Depăşise timpul prevăzut, dar, dacă nu determina exact problema, nu avea să reuşească niciodată Începuse prin a pătrunde în organele cel mai puţin protejate ale reţelei, atacând aparatele conectate la domiciliul lui Vickersen Nu exista un dispozitiv Alexa – ar fi fost prea simplu –, ci camere de supraveghere în fiecare încăpere Probabil că Vickersen avea mare încredere în colaboratorii săi Graţie acestor camere, Janice putea să vadă biroul secretarului general Când numărul doi din Partidul Naţiunii se conectă la computerul său, se dovedi foarte simplu şi să-i descopere parola, şi să citească e-mailul pe care bărbatul îl scria Janice deschise fereastra bibliotecii înainte de a-şi aprinde o ţigară şi se aşeză să reflecteze *** — Cine e Janice? — O femeie tânără cu înfăţişare robustă E dificil de spus câţi ani are, în jur de 30 Părul bogat, ondulat, ochii albastru-cobalt şi bărbia bine conturată îi dau o expresie hotărâtă Gesturile vioaie dovedesc o energie inepuizabilă, tipa degajă o impresie de zile trăite în ritm alert, de tensiune permanentă şi totuşi, când îţi vorbeşte, glasul ei răguşit este bizar de liniştitor Rod al dragostei dintre un diplomat israelian şi o pictoriţă olandeză, Janice n-a avut o copilărie depravată, n-a consumat niciodată droguri; în schimb, a dezvoltat foarte devreme o înclinaţie accentuată pentru bărbaţi Janice resimte această nevoie de dragoste ca un remediu la o boală de care suferă de la o vârstă fragedă: o aversiune faţă de violenţă atât de puternică, încât ea crede că o are înscrisă în gene — Chiar aşa? — Când era adolescentă, un profesor de istorie atent a observat că, atunci când vorbea despre conflicte, eleva lui manifesta o stare de rău evidentă Intrigat, i-a dat o temă: „Reprezentaţi violenţa printr-un câmp lexical” Janice a scris un sigur cuvânt: opresiune Discuţiile care se desfăşurau în biroul tatălui ei, unde, în copilărie, lui Janice îi plăcea să se ascundă, avuseseră consecinţe asupra modului în care ea îşi imaginase foarte devreme, prea devreme, lumea în care creştea Ironie a sorţii, la universitate, a împărţit camera cu o activistă Gloria era o revoltată, mai ales împotriva rasei masculine şi a tendinţei sale hegemonice Aşa au ajuns foarte repede în dezacord asupra modului de a acţiona pentru a schimba lumea Lui Janice îi plăceau băieţii prea mult ca să-i înfrunte toată ziua Precum Martin Luther King, idolul ei, era convinsă că ura se combate cu iubire De altfel, în patul ei, bărbaţii se arătau dispuşi la orice concesii, pe când cei care se întâlneau cu Gloria manifestau mai multă rezistenţă Janice era conştientă că vitalitatea ei sexuală nu avea valoare de exemplu, însă Gloria se lupta pentru libertatea femeilor, iar libertatea ei era să acţioneze aşa cum voia Însă Janice a învăţat destule lucruri ascultându-şi colega, în primul rând, despre virtuţile activismului Există oameni care se gândesc la ce-ar trebui făcut şi oameni care acţionează Conştiinţa ei socială cunoscuse o trezire precoce, iar dorinţa ei de schimbare era ceva rar în rândurile tineretului din care făcea parte La 10 ani, înţelesese deja că a asculta cuvintele politicienilor reprezenta o sursă de plictiseală teribilă şi o pierdere de vreme În ochii lui Janice, politicienii erau pentru societate ceea ce marabout sunt pentru medicină Puteai s-o acuzi de naivitate, nu se supăra Până la proba contrară, nu stingi un foc doar propunând să fie udat, ci punând mâna pe găleată şi mişcându-ţi fundul Şi aşa a devenit şi Janice activistă, hotărâtă, dar mereu tolerantă, o combinaţie de o rară originalitate I se părea că modul cel mai eficient de a-şi duce lupta era să demonstreze că împreună putem să construim, în loc să distrugem Pentru asta, Janice a învăţat programare, fiindcă oamenii îşi încredinţează toate secretele computerelor, inclusiv minciunile şi ticăloşiile Într-o lume în care totul merge cu 100 de kilometri la oră, în afară de justiţie, demascarea autorilor răului avea pentru ea o incontestabilă valoare socială, iar legea îi întărea convingerea: În cazuri de infracţiuni grave flagrante [ ] orice persoană este autorizată să-l aresteze pe autor şi să-l ducă în faţa celui mai apropiat ofiţer de poliţie judiciară Însă poliţia nu e mereu dispusă să te asculte, mai ales când eşti un hacker tânăr La sfaturile mamei sale, Janice a îmbrăţişat o carieră de jurnalist de investigaţie O meserie periculoasă în care duşmanii sunt mai numeroşi decât prietenii Câţiva ani mai târziu, când efectua o anchetă ce viza un miliardar englez pe cât de rău, pe atât de puternic, i s-a întins o cursă Janice, care cam abuza de talentele sale informatice ca să-şi procure dovezi, a căzut în ea Asta a costat-o reputaţia şi locul de muncă Fără slujbă, dar hotărâtă să-şi continue lupta, a răspuns invitaţiei de a se asocia cu o bandă veselă de hackeri care îi împărtăşeau valorile şi intenţiile Astăzi, în paralel cu activităţile din sânul Grupului, Janice lucrează ca freelancer pentru cotidianul Haaretz — Cum l-a convins pe redactorul-şef să creadă în probitatea ei? — Deşi compromisă în mediul ei, Janice nu duce lipsă de atuuri E seducătoare, manipulatoare, are un fel deschis de a vorbi şi talentul deosebit de a dezlega limbile, precum şi o rezistenţă ieşită din comun la oboseală *** Oricât de strălucită ar fi fost ea ca hacker, spargerea fortăreţei partidului lui Vickersen se dovedea o provocare inedită pentru Janice Şi, cu toate că viaţa şi moartea constituiau miza, simţea o uşoară excitaţie Să navigheze prin computerul numărului doi al Partidului Naţiunii necesita o mare prudenţă În interiorul unui muzeu, piesele cele mai preţioase sunt echipate cu alarme proprii Janice se plimbă din program în program, căutând mai întâi să observe structura reţelei Descoperi o arhitectură remarcabil de bine concepută şi se gândi că finanţatorii unui sistem atât de sofisticat trebuie să fi făcut apel la serviciile unui White Hat de nivel foarte înalt Era foarte tentant să-l sfideze, însă Janice învăţase pe propria piele să-şi înghită orgoliul Pentru început, se mulţumi să copieze 10 dosare, pândind o ripostă care nu veni Două ţigări mai târziu, se apucă să le decripteze Când reuşi să-l deschidă pe primul, conţinutul lui o lăsă cu gura căscată Un e-mail, datând din februarie, cerea confirmarea unui virament de 100 000 de lire sterline Uitându-se cu atenţie la adresa destinatarului, recunoscuse logoul unei instituţii financiare pe care i-ar fi plăcut să nu-l mai vadă niciodată În cursul faimoasei anchete care îi pusese capăt carierei, Janice pătrunsese în sistemele informatice ale acestei bănci cu sediul în insula Jersey, paradis fiscal, printre ai cărei clienţi importanţi se număra maleficul şi puternicul miliardar englez Ayrton Cash Puţin probabil să fi fost o coincidenţă Ce amestec avea acest demon în afacerile lui Vickersen? se întrebă ea Businessmanul englez contribuise din plin la succesul Brexitului, finanţând ample campanii de dezinformare, astfel încât se văzuse glorificat ca „marele finanţator al divorţului” al cărui mare beneficiar fusese, de asemenea Ayrton nu acţionase din convingere patriotică, ci pentru a trage foloase considerabile Un al doilea e-mail atrase atenţia lui Janice Data din ianuarie şi confirma stabilirea unei conversaţii telefonice între Robert Berdoch, magnat al presei populiste anglo-saxone, Stefan Baron, Vickersen şi Vladik Libidof, un oligarh rus care-şi oferise cotidianul englez Morning News şi un paşaport al Majestăţii Sale, pe deasupra Janice înţelese că această descoperire o va duce mult dincolo de sarcina pe care i-o încredinţaseră Mateo şi Ekaterina Luă din geantă o sticluţă cu whisky, mai fumă o ţigară şi se lăsă absorbită de ecran 13 Seara a doua, Oslo Ekaterina opri maşina în faţa postului de securitate al universităţii Îi cunoştea pe toţi poliţiştii care lucrau în această anexă În fiecare an, la câteva zile după reluarea cursurilor, profesorii erau invitaţi la o informare matinală despre securitatea campusului Pe şeful securităţii îl chema Olav Avea 50 de ani, era pântecos, cu o înfăţişare rudimentară, prea încăpăţânat pentru gustul ei, totuşi se dovedea un tip de treabă dacă ştiai cum să-l iei De mult nu-i mai făcea observaţii atunci când îşi parca Lada strâmb, ocupând două locuri, şi de câteva ori îi readusese la viaţă bateria atunci când frigul iernii o afectase Ekaterina spera că o va crede pe cuvânt Verifică să aibă în geantă fotografia cu cei doi bărbaţi, îşi repetă în minte discursul pe care urma să i-l ţină, promiţându-şi că îşi va păstra calmul Un ciocănit în geam o făcu să tresară Era Mateo, care o îndemnă prin semne să rămână în maşină Ekaterina îl studie în timp ce el ocolea maşina Avea distincţie, nu încăpea îndoială La fel de mult ca vocea lui, îi plăcea felul atent în care o privea când vorbea O frapă o contradicţie: era furioasă că el o urmărise şi tulburată că-i citise gândurile aşa de bine, încât înţelesese ce voia ea să facă Mateo se aşeză pe scaunul din dreapta, închise portiera şi o fixă cu unul dintre acele zâmbete afectate care îţi pot trezi dorinţe ucigaşe — Ce cauţi aici? se răsti ea — Măcar ştii cui te predai? — Dacă te referi la Olav, e un tip cumsecade N-o fi vreun geniu, dar — Care e numele lui de familie? întrebă Mateo, scoţându-şi laptopul din geantă Ekaterina se uită la el perplexă — Bun, oftă Mateo după ce tastă puţin Olav Berg, şeful poliţiei universităţii Continuă să scrie — Asta e un mic algoritm pe care l-am pus la punct, îi explică, întorcând ecranul spre ea Mă conectez la profilul lui de pe FriendsNet, copiez fotografiile, mesajele, comentariile, like-urile rapid şi introduc totul în programul meu — Şi ce se întâmplă? întrebă ea, curioasă — Algoritmul verifică dacă un alt profil conţine suficiente date similare pentru a da de bănuit că ambele conturi aparţin aceleiaşi persoane O tăcere apăsătoare domnea în maşină în timp ce programul lucra Când termină, Mateo puse laptopul pe genunchii Ekaterinei — Poliţistul tău are un pseudonim şi, judecând după ce postează pe pagina lui, e simpatizant al Partidului Naţiunii Nu ţi-a trecut prin minte că Vickersen ar avea complici la faţa locului? Acum, dacă mai ai chef să te destăinui lui Olav cel cumsecade — Ţi s-a mai spus cât de enervant poţi fi uneori? — Bine că ai adăugat „uneori”, replică Mateo, impasibil Ekaterina închise ochii — Cum ai ghicit? îl întrebă — N-am ghicit nimic, am verificat N-am niciun drept să-ţi dau lecţii, dar, te rog, încearcă să fii mai prudentă Ekaterina oftă prelung şi se cuibări în scaun Puse capul pe umărul lui Mateo, descurajată — Şi acum ce facem? Niciodată nu m-am simţit atât de singură — Ţi s-a mai spus cât de nepoliticoasă poţi fi? — Ai uitat să adaugi „uneori” Mateo nu vedea altă soluţie pentru a preveni atacul decât să-i oprească ei înşişi pe atacatori Ekaterina îl urmă spre zona cu arbuşti, în căutarea camionetei Aceasta sosi la căderea serii Trei bărbaţi coborâră din ea Mateo şi Ekaterina nu se gândiseră că atacurile puteau fi simultane şi nu mai aveau timp să conceapă alt plan Dacă voiau să-i salveze pe studenţi, trebuiau să acţioneze acum Ekaterina se năpusti spre bibliotecă pentru a o evacua Dădu buzna în sala cea mare, urlând şi îndemnându-i pe toţi să fugă Studenţii o luară drept o nebună şi râseră Când Ekaterina încercă să-i împingă spre uşă, un individ voinic se proţăpi în faţa ei, crezând că era beată, şi îi aminti că liniştea era obligatorie într-un astfel de loc Mateo rămăsese lângă camionetă ca să-i supravegheze pe cei trei bărbaţi Îşi consultă îngrijorat smartphone-ul Bărbaţii porniră în direcţii diferite şi mişcarea lor îl luă pe nepregătite Dacă ar fi reuşit să-l imobilizeze măcar pe unul, ar fi salvat destule vieţi, chit că şi-ar fi pierdut-o pe a sa Există momente când curajul se impune brusc şi ne dă forţa de a îndeplini ce ni se părea imposibil Cei trei bărbaţi nu erau decât la câteva zeci de metri unul de altul, îndepărtându-se în pas de plimbare, pentru a nu trezi vreo suspiciune Pe care dintre ei să-l oprească din cursa lui sângeroasă? Îl alese pe cel care pornise spre bibliotecă Ekaterina se afla acolo, iar ea îi devenise deja mai dragă decât voia el să recunoască Se pregătea să sară asupra bărbatului, când acesta se opri şi-şi scoase telefonul din buzunar ca să răspundă la un apel Închise aproape imediat, apoi fluieră de trei ori cu degetele, făcându-le semn tovarăşilor săi să se întoarcă la camionetă Mateo îi văzu suindu-se în ea şi plecând aşa cum veniseră Rămase câteva clipe pe alee, încremenit, cu inima bătând să-i spargă pieptul În viaţa lui nu-i fusese atât de frică După ce îşi reveni, se grăbi să se ducă după Ekaterina Ekaterina se învârtea de colo până colo în faţa bibliotecii, ca de pe altă lume, ţipând şi barându-le trecerea studenţilor care voiau să ajungă la sala de lectură Parcă era posedată Mateo observă trei poliţişti din campus care se îndreptau spre ea O apucă de mână şi o trase repede spre parcare Acolo, lângă motocicleta lui, o cuprinse în braţe Ekaterina tremura din tot corpul — Coşmarul s-a terminat, îi spuse el Ea ridică privirea, năucită — Ce-ai făcut? — Nimic ei au renunţat în ultimul moment, nu pricep de ce, răspunse el Îi întinse casca lui, însă Ekaterina o refuză — Am nevoie de aer Încăleca pe motocicletă şi-l rugă să ruleze cu viteză maximă Mateo demară şi o duse departe, în noapte *** — Ce s-a întâmplat de i-a făcut pe oamenii lui Vickersen să renunţe? — Un eveniment care a picat exact la fix Cu puţin înainte să înceapă atacul, Knut Thorek, secretarul general şi numărul doi din partidul lui Vikersen, a primit pe e-mail o ameninţare explicită Expeditorul i-a acordat două minute ca să anuleze operaţiunea înainte de a trimite presei documentul ataşat e-mailului Thorek s-a grăbit să-l deschidă şi a descoperit fotografia celor doi bărbaţi ostatici, aşezată peste ediţia de dimineaţă a unui ziar, ca să ateste data S-a albit la faţă ca varul Pe ecran, lângă imaginea celor două victime pe care zbirii lor le ţineau prizoniere, un cronometru număra secundele, 120, 119, 118, 117 Vickersen nu era acasă, politicianul îşi dădea aere într-un restaurant în vogă din Oslo, ca să fie văzut de cât mai mulţi martori posibil Thorek nu avea nicio şansă să discute cu el înainte de expirarea ultimatumului Când cronometrul a afişat „60 de secunde”, numărul doi din Partidul Naţiunii a decis să-şi sune oamenii şi să pună capăt misiunii în curs A confirmat ordinul trimiţându-i expeditorului anonim, ca răspuns la e-mail, o altă fotografie, cu cei doi bărbaţi într-o stare jalnică, dar aparent liberi Cronometrul s-a oprit la „5 secunde” Secretarul general a închis uşa biroului, turbând de furie, şi i-a trimis un mesaj lui Baron ca să-l anunţe că operaţiunea Naţiune Puternică era compromisă Baron şi-a sunat imediat omul responsabil cu securitatea sa şi i-a cerut să-i pregătească avionul privat Două ore mai târziu, zbura spre Londra *** Seara a doua, Tel Aviv Janice continua să pătrundă, cu infinite precauţii, în reţeaua informatică a lui Vickersen, copiind tot ce găsea Întreruperea brutală a funcţionării serverelor o opri Şi camerele de supraveghere dispăruseră de pe ecranul ei, chiar după ce secretarul general primise un e-mail de ameninţare Janice se gândi că prietenii ei atacaseră violent O lovitură riscantă potrivit gustului ei, dar, când citi mai târziu un mesaj de la Mateo care o informa că atacul fusese anulat, conchise că scopul scuzase mijloacele *** — Nu Janice trimisese documentele? — Nu, şi nu contează această confuzie Contează însă că Janice a hotărât să-şi desfăşoare mai departe cercetările, fiindcă nu găsise răspunsul la trei întrebări esenţiale Cum putuse acest mic partid de extremă dreaptă să-şi ofere un asemenea nivel de protecţie? Din ce motive îl instalase? Şi ce amestec aveau trei miliardari, dintre care doi magnaţi ai presei, în această afacere? Mai ales că Janice nu era singura care pusese mâna pe nişte informaţii scandaloase Hidra câştiga teren, iar Janice, Mateo şi Ekaterina, la fel ca Diego, Cordelia, Maya sau camarazii lor din Ucraina nu puteau să prevadă că acţiunile lor îi pregăteau pentru luptă 14 Seara a doua, Londra Cordelia stătea turceşte în mijlocul camerei de zi, aplecată deasupra listelor găsite în servieta de piele a lui Sheldon Dacă bunicul ei ar mai fi trăit, i-ar fi tras un perdaf zdravăn pentru comiterea acestui furt şi ar fi felicitat-o imediat ce Cordelia i-ar fi explicat motivul Antonio era un om liber, republican de la bun început, un revoltat permanent, care nu se lăsa uşor impresionat Ar fi fost mândru să-şi vadă nepoata cum examinează paginile unui dosar exploziv, verifică informaţiile, ia notiţe rapid, uluită de ce descoperă În mod excepţional, vremea era splendidă la Londra Soarele încălzea cărămizile construcţiei de la nr 60 de pe Oval Road, un fost depozit din cartierul Camden, transformat în imobil de locuit Efluviile canalului urcau până la ferestrele deschise ale loftului prea mare pentru Cordelia Locuia singură, însă spaţiul era luxul căruia nu putea să-i reziste Visa la o casă cu o pisică, un şemineu care să degaje miros de lemn ars, o grădină în care să se „prăjească” atunci când dogoarea zilei redevenea suportabilă, o bucătărie mare şi ferestre umbrite de arbuşti masivi de bougainvillea O casă veche precum cea din Cordoba unde îşi petrecea vacanţele în copilărie Soarele dispărea în spatele imobilului situat de cealaltă parte a canalului Cordelia îşi recitea notiţele, însă nu reuşea să-şi imagineze amploarea descoperirilor sale, deopotrivă consternante şi îngrozitoare Îşi amintea de serile când îl întreba pe bunicul ei de ce teama apare noaptea Antonio îi răspundea că teama era prezentă şi ziua, însă era ascunsă de lumină O învăţase să-şi facă din ea un aliat, un motiv de luptă Amintindu-şi de copilărie, îşi dădu seama cât de mult îi lipsea Diego Fratele ei, alter egoul ei, tot ce-i mai rămăsese din familie Opusul ei, de asemenea, atât de calm şi de rezistent Detesta această singurătate care o urmărea ca o umbră Altă lecţie învăţată de la bunicul ei: cei care caută adevărul trebuie să renunţe la compania celorlalţi Antonio afirma că este o copilă promiţătoare, fără să-i spună însă ce trebuie să promită S-o răzbune pe Alba, poate Cum să-şi imagineze atunci în ce măsură o va lega acest jurământ? Dar la ce bun, dacă nu-l vedea niciodată pe Diego? O sunase mai devreme, dar ea, cufundată în muncă, nu-i răspunsese Acum îi era ciudă, probabil că Diego îşi făcea griji Cordelia lăsă capul pe spate şi inspiră adânc Reveni cu privirea la liste; nu mai era vreme de furie şi de revoltă, sosise momentul răzbunării, era ferm hotărâtă să se dedice complet acestei misiuni Nu doar pentru Alba, ci pentru toţi cei morţi ca victime ale lăcomiei câtorva bărbaţi şi femei care urmăreau doar să se îmbogăţească Ale căror nume îi apăreau acum sub ochi Îi trimise un e-mail patronului ei, informându-l că o obligaţie familială o forţa să lipsească opt zile Se va ocupa de dosare de la distanţă O decizie fără consecinţe grave, şefii o apreciau, le era indispensabilă Apoi se apucă să-i scrie un e-mail lui Diego Ca să-l anunţe că găsise dovezi convingătoare despre manevrele criminale şi că manipulările laboratoarelor întreceau tot ce-şi imaginau ei Se întrerupse şi, dintr-un impuls, se conectă la un site de călătorii Ultimul zbor spre Madrid decola la 20:25 Dacă se grăbea, putea să-l prindă chiar şi pe cel de la 19:00 Adună foile, îşi luă laptopul şi umplu o geantă cu haine pentru o săptămână Această plecare inopinată avea să facă o persoană fericită Penny Rose Penny Rose era o fată cu sufletul şi trupul greu încercate, care umbla de colo-colo prin cartier dintotdeauna Îşi câştiga traiul cântând la chitară pe la terasele restaurantelor de pe malul canalului, mereu gata să ajute la căratul mărfurilor în schimbul câtorva bănuţi Cordelia o cunoscuse într-o seară, când o văzuse tremurând pe o bancă Îi oferise un palton, nişte bani şi, lucru mai important, prezenţa cuiva, o ureche dispusă să asculte Într-o iarnă, când nu se putea sta pe stradă de frig, îi deschisese uşa Aşa era Cordelia Penny Rose ocupase canapeaua până când temperaturile deveniseră mai blânde, apoi plecase, lăsând în urmă un ursuleţ de porţelan şi un cuvânt de mulţumire Penny Rose era săracă, însă avea mândria şi libertatea ei De atunci, Cordelia îi încredinţa mici sarcini care să justifice cele 20 de lire pe care i le dădea în fiecare săptămână; să ude plantele, să primească un colet, să expedieze altul Pentru asta, aveau o ascunzătoare în curtea imobilului, înapoia unei cărămizi desprinse din zid Cordelia lăsă acolo un bilet, cheile şi bancnota de 20 de lire Îi cerea lui Penny să aibă grijă de plante şi mai ales să se servească în voie din frigider, fiindcă ea nu se va întoarce decât peste opt zile Printr-un noroc chior, cum ajunse pe trotuar, observă un taxi Pe M5, avu impresia că se trezeşte la viaţă! La ce bun să-şi asume atâtea riscuri, dacă nu putea să împărtăşească victoria cu Diego? Şterse e-mailul pe care începuse să i-l scrie mai devreme şi formulă altul, mai concis: Sper că bucătăria restaurantului tău va mai fi deschisă la miezul nopţii, mi-e deja foame Sora ta Noaptea a doua, Oslo Rulau de aproape o oră Ekaterina făcea corp comun cu motocicleta, se lăsa în voia ei la viraje, chiar dăduse drumul taliei lui Mateo ca să se ţină de barele din lateralele şeii În dreptul portului pentru vase de agrement, abandonară E18, care se întindea de-a lungul ţărmului, şi cotiră pe Flipstadveien Ekaterina nu încerca să afle unde o ducea Aşa cum nu încerca să se gândească la o justificare pentru momentul când rectorul o va chema la el Nu-şi făcea iluzii, comportamentul ei de la bibliotecă dăduse roată campusului şi alimenta discuţiile studenţilor şi ale profesorilor Dar i se rupea şi de asta, complet Oricum ar fi stat lucrurile, era sigură că jucase un rol în anularea planurilor lui Vickersen Ce importanţă avea dacă, în loc de o medalie fiindcă-şi riscase viaţa, încasa o sancţiune sau o suspendare? Ea ştia adevărul, la fel şi Mateo, altceva nu conta Era prima oară când mergea cu motocicleta Viteza o îmbăta, chiar dacă bănuia că Mateo nu rula atât de repede cum i-ar fi plăcut lui, fiindcă ea refuzase să poarte cască Se simţea bine, aproape prea bine Între ei sclipea o inteligenţă pe care Ekaterina o sesiza de fiecare dată când el o privea Motocicleta încetini pe Tjuvholmen şi se opri lângă un restaurant cu fructe-de-mare Mateo sprijini motocicleta pe cric, coborî şi-i întinse mâna Ekaterinei — Ţi-e foame? o întrebă Ekaterina îl privi lung Tăcută, făcu un pas spre el şi-l sărută — Mi-e poftă mai degrabă de tine decât de un homar, îi şopti la ureche Îl apucă de mână şi-l trase după ea Neonul azuriu al unui hotel se reflecta în apele calme ale portului Oslo Ekaterinei i se părea că numele stabilimentului li se potriveşte de minune: The Thief Ekaterina simţea o dorinţă nebună să fure puţină fericire Noaptea a doua, Madrid Avionul ateriză pe pista aeroportului Madrid Barajas Cordelia era înapoi în ţara ei, un sentiment care o îmbăta Imediat ce semnalele luminoase se stinseră, îşi înşfăcă geanta din compartimentul de bagaje şi se ridică Îşi luase bilet la clasa business ca să iasă printre primii din cabină Urcă pasarela cu pas grăbit Dacă se circula bine, o să-l vadă pe Diego cel mult peste o oră, dar chiar şi aşa i părea un timp prea lung Se repezi în terminal, dar un fluierat o opri în plină cursă Faţa i se lumină De câte ori îi spusese fratelui ei că nu trebuie să fluieri după fete! Se întoarse şi se aruncă în braţele lui — Cum de-ai ştiut, Chiquito? Îl gratifica din copilărie cu această poreclă pe care el o detesta — N-a fost prea complicat, am studiat orarele, nu puteai să fii decât în zborul de acum sau în următorul — Lasă-mă să te privesc! Îţi vine bine hanoracul ăsta cu glugă, ai slăbit? — Nu cred, însă tu ai o mutră groaznică — Am mai ales o foame de lup, te-am prevenit — La o asemenea oră, restaurantul e închis, se scuză Diego, luându-şi sora de umeri Dar nu-ţi face griji, ţi-am pregătit ceva Autostrada era liberă, Cordelia privea când înainte, când în lateral, cu ochii unui copil fascinat — Madridul nu s-a schimbat chiar atât de mult, s-ar zice că abia îl descoperi, se amuză fratele ei — Ştii de cât timp n-am mai venit? Diego nu răspunse, ştiau amândoi că ultima vizită a Cordeliei avusese loc la înmormântarea Albei — Ba da, Madridul s-a schimbat mult Cu ţoalele astea ridicole şi cu barbă, fratele meu aduce a rapper, abia te recunosc Ai pe cineva, Chiquito? — Da Şi aş prefera să nu-mi spui Chiquito în prezenţa ei — Atunci înseamnă că e ceva serios? întrebă Cordelia, răsucindu-se spre el — Poate, e încă devreme ca să mă pronunţ — Dar sigur nu atât de devreme încât să nu mi-o prezinţi — Dacă avem timp, în funcţie de durata şederii tale — Stau minimum o săptămână Am atâtea lucruri să-ţi povestesc! Şi ţin neapărat s-o cunosc pe cucerirea ta dacă nu cumva ea te-a cucerit pe tine, caz în care mi-ar fi mai puţin simpatică — Ai rămas la fel de nebună — Bineînţeles că sunt nebună, nu mi-ai spus nimic Vreau să aflu tot Cum v-aţi întâlnit? Sper că nu lucrează la restaurantul tău Niciodată nu trebuie să amesteci munca şi iubirea — Dar ce indiscretă ai devenit! Ştii că am o viaţă în afara restaurantului? — Asta ar fi o altă noutate madrilenă — Dar tu ai pe cineva? o întrebă Diego — Chiquito, nu începe un astfel de joc cu mine Întâi vorbeşti tu, pe urmă, eu Diego zâmbi maliţios şi parcă maşina lângă trotuar — Mureai de foame, nu? Să cinăm întâi; confidenţele, după aceea, zise el aplecându-se să-i deschidă portiera Cordelia trase adânc în piept aerul serii, fericită să se afle iar în oraşul ei Diego se opri în faţa restaurantului, descuie şi îşi lăsă sora să intre prima Ea rămase perplexă când descoperi sala Admiră în tăcere fotografiile de Masats agăţate pe pereţi, mesele acoperite cu pânză albă, imaculată, pe care se înşirau tacâmuri elegante, canapelele de piele, podeaua de marmură ca o tablă de şah, şi cu greu îşi mască emoţia — Chiquito, credeam că ai o bodegă, nu un loc atât de frumos Cum ai reuşit? — Dacă ai fi ştiut, ai fi venit mai demult să guşti din preparatele mele? replică el ironic, arătându-i locul ce le fusese rezervat Bucătarul-şef ţi-a pregătit câteva dintre specialităţile noastre Aşteaptă o clipă, revin imediat Diego reapăru cu o sticlă în mână Îşi pusese o vestă albă, brodată cu numele localului său: Alba Cordelia nu comentă Se aşternu liniştea pentru o vreme Apoi Cordelia se entuziasmă când Diego destupă sticla — Ai vreun anunţ de făcut? — Prezenţa surorii mele în acest loc este în sine un eveniment Vinul curgea, iar Diego îi servi o cină demnă de o regină Calamari de Andaluzia, pincho de tortilla, sparanghel de Aranjuez Cordelia se delecta, continuând să-l descoasă despre iubita lui, iar el era într-un permanent du-te-vino între bucătărie şi masă ca să nu-i răspundă — Cu toate chestiile astea în spate, mai ai timp să te ocupi de programare? — De obicei, aici lucrează mulţi oameni Echipa mea numără vreo 30 de persoane Cordelia se holbă la el — Şi reuşeşti să-i plăteşti pe toţi? — O să-mi spui, în sfârşit, de ce ai venit? Niciodată nu te-am văzut bând atât şi mai ales atât de repede — Îmi era sete! Zi-mi măcar prenumele ei, cu cine seamănă şi dacă e generoasă cu tine — O cheamă Flores şi se ocupă cu comerţul angro de băuturi alcoolice — Ei bine, comentă Cordelia, cu un ochi la sticla aproape goală, ştie să te facă să cheltuieşti — OK, dacă o iei aşa, schimbăm subiectul — Ce sensibil eşti Înseamnă că o placi mult Câţi ani are? Diego îşi scoase portofelul din buzunarul de la spate al pantalonilor — Oh, nu! strigă Cordelia Nu-mi spune că ai o fotografie cu ea în portofel! Studie fotografia strâmbându-se ostentativ — Are ceva din Pénélope Cruz şi, cum tu nu eşti Javier Bardem, recunosc că ţi-ai dat silinţa E sublimă Ce defect are? Diego nu rămase insensibil la complimentul surorii lui — Bun, termină cu asta Ce era în servietă? Cordelia scoase un plic kraft din geantă şi îl puse pe masă — Totul e înăuntru, zise ea Dovezile sunt atât de zdrobitoare, că nici nu ştiu de unde să încep Va trebui să decidem amândoi ce vrem să facem Diego parcurse foile Pagini de tabele cu coloane cuprinzând nume de medicamente şi tarifele la care se vindeau în farmacii Lamivudine, pentru tratamentul hepatitei cronice şi al HIV, Zidovudine, pentru seropozitivitate, Budesonide, pentru astm; antibiotice, anticanceroase, antidepresive, contraceptive, lista nu se mai termina A treia coloană conţinea date ce demonstrau că laboratoarele farmaceutice se înţelegeau între ele de ani întregi pentru a umfla artificial preţurile, nu doar al insulinei, ci a 100 de produse, ca să scoată profituri de sute de milioane de dolari Ca urmare a acestor practici, cei mai săraci nu aveau acces la un număr mare de remedii — De data aceasta, chiar le avem, anunţă cu mândrie Cordelia Diego nu se bucura la fel de mult Puse documentele pe masă, încruntat — Ai făcut bine că ai părăsit Londra, zise el posomorât — Ce te-a apucat? Credeam că o să ţopăi de fericire — Îţi dai seama ce reprezintă asta? Cei de la care ai furat listele nu se vor da înapoi de la nimic ca să le recupereze, eşti conştientă? — Mi-am luat măsuri de precauţie — Eşti sora mea mai mare şi totuşi, odată cu trecerea anilor, am impresia că sunt singurul adult Ştii cât de puternice sunt aceste grupuri? Şi dispun de relaţii la fel de puternice La ora asta, înregistrările de pe camerele de supraveghere de la Heathrow au fost deja studiate cu lupa, iar programele de recunoaştere facială au lucrat din plin ca să-l identifice pe hoţ Ei ştiu cine eşti, unde munceşti, unde locuieşti Mi se pare halucinant să nu conştientizezi deloc pericolul! — Mă subestimezi, replică sec Cordelia Ţi-am zis că mi-am luat măsuri de precauţie, ce-ţi închipui? — Exact contrariul Pentru că nu erai pregătită, aşa cum am fost pentru toate atacurile noastre de după — Moartea Albei Spune-o, dacă nu cumva Flores te-a făcut deja s-o uiţi Iartă-mă, a fost o prostie, am băut prea mult, nu cred asta cu adevărat — Dacă n-am fi improvizat, continuă Diego impasibil, am fi aflat unde sunt poziţionate camerele, cele ascunse în spatele gurilor de aerisire, al oglinzilor, al panourilor publicitare, în buticuri Omeneşte vorbind, este imposibil să treci neobservat într-un aeroport fără o pregătire meticuloasă E suficientă o mică eroare ca să fii reperată Doar ştii bine! Există sute de camere în terminalul 3, pe trotuare, în parcări, în baruri şi restaurante, în sălile de aşteptare, în spaţiile de odihnă, vrei să continui sau pricepi în sfârşit în ce belea te-ai băgat furând servieta? Cordelia îşi goli paharul dintr-o înghiţitură, apoi îşi şterse buzele cu dosul palmei — OK, să ne închipuim că m-au filmat Care ar fi urmarea în scenariul tău catastrofal? — Probabil, poliţia îţi percheziţionează apartamentul, dacă nu s-a întâmplat deja — Ai văzut ce conţin documentele pe care le ai sub ochi, m-ar mira ca ei să apeleze la poliţie pentru a le recupera — OK Atunci, la poliţia lor, dacă preferi Mercenari care nu umblă cu mănuşi Mâine se vor prezenta la locul tău de muncă, vor face legătura cu meseria ta, cu echipamentul la care ai acces Te vor denunţa la şefii tăi Încearcă să te conectezi mâine-dimineaţă la computerul de la birou şi o să vezi dacă scenariul meu e catastrofal sau doar realist Acum, concentrează-te! Există vreo cale ca ei să afle că ai un frate la Madrid? — Postez minimumul necesar pe reţelele sociale ca să nu trezesc bănuieli, câteva fotografii idioate, ca majoritatea oamenilor Nişte apusuri prăpădite, doi-trei câini şi pisici care adună o grămadă de like-uri, dar niciodată ceva compromiţător, ştii bine Iar la serviciu, nu ţi se cere arborele genealogic Familiile engleze sunt atât de disfuncţionale, că directorii de resurse umane au renunţat de multă vreme să se intereseze de părinţii angajaţilor şi cu atât mai puţin de fraţii şi surorile lor Cât despre apelurile şi mesajele noastre, am folosit mereu canale securizate, aşa că nu, nu cred că ei ar putea bănui că eşti fratele meu — Probabil, ştiu deja că ai plecat în Spania Plecarea ta îi va determina să creadă că-ţi plănuiseşi fuga — Dar n-am plănuit nimic! Mai ales să fur servieta! — Sper că ai scăpat de ea, da? întrebă alarmat Diego Expresia încurcată a Cordeliei nu-l linişti deloc — Trebuie să ne asigurăm spatele Dacă ei vor găsi servieta, vinovăţia ta va fi clară — Rahat, întorci totul pe dos! Eu sunt cea care are dovezile vinovăţiei lor! — Ţinând cont de modul în care ai procurat aceste dovezi, ele nu vor fi acceptate la tribunal — Eşti şi jurist acum? protestă vehement Cordelia El îi aruncă o privire consternată — Bine Să sintetizăm situaţia Camerele ţi-au dezvăluit identitatea, ei ştiu acum că tu eşti cea pe care o caută, ştiu de biletul tău de avion, ştiu unde ai fugit — La dracu’! Nu am fugit, am venit să te văd! strigă Cordelia Privirile li se întâlniră Diego se aplecă înainte şi se sprijini apăsat cu coatele de masă, ca un patriarh care vrea să-şi afirme autoritatea — Vor încerca să afle de ce ai ales Madridul Vor presupune că ai un complice, o persoană sau o organizaţie pentru care lucrezi Cu ajutorul contactelor sus-puse, şi au aşa ceva, te vor urmări până aici Ai lăsat indicii de când ai ajuns în terminal Noroc că purtam hanoracul cu glugă Acum lasă-mă să mă gândesc — La ce? — Cum să te protejez Mi-ai atras atenţia pe autostradă că am uitat să aprind farurile, nu-i aşa? — Şi ce-i cu asta? — Erau stinse şi când am părăsit parcarea Fiind întuneric, în cel mai rău caz ei vor recunoaşte modelul, dar nu vor citi ce scrie pe plăcuţa de înmatriculare Vechiul Madrid nu este încă sub supraveghere Ne vor pierde urma la virajul pe Calle de Miguel Ángel, poate mai devreme Aşa câştigăm puţin timp, o să ascund maşina într-un garaj mâine-dimineaţă şi o să ne deplasăm pe motocicletă — Ai motocicletă? — O să am mâine Diego se ridică, strânse farfuriile şi o rugă pe Cordelia să-i dea o mână de ajutor — Şi pe Penélope o pui să strângă masa? — O cheamă Flores, ai face bine să ţii minte dacă vrei să ţi-o prezint, iar Flores nu fură serviete în aeroporturi! — Ei bine, probabil că te plictiseşti teribil cu ea! replică ironic Cordelia, luând paharele 15 Ziua a treia, Oslo Ekaterina deschise ochii Ceasul arăta 4:05 dimineaţa, Oslo ieşea deja din noapte Întoarse capul şi-l privi pe Mateo, care dormea I se părea că faţa lui arată altfel, chinuită Ce visa? Astă-noapte, în braţele lui, îi fusese teamă, nu de el, ci să nu-i ghicească el emoţia, teama de ziua următoare şi de cele ce aveau să vină Se strecură afară din aşternuturi şi se înfăşură într-un prosop Întredeschise uşa de sticlă şi se furişă în balcon Sprijinită de balustradă, se uită la velierele ce străluceau pe valuri în lumina argintie a zorilor Avea poftă să fumeze, chiar dacă era încă foarte devreme, sau târziu, pentru cineva care dormise puţin — Îmi place sunetul ghiurilor şi al hobanelor, murmură când auzi paşi în spatele ei Mi se întâmplă în unele seri să hoinăresc pe chei ca să le aud trosnind în vânt Lumea e atât de calmă aici! Rămase cu ochii la ambarcaţiuni, în timp ce el o observa în tăcere Ea îi întinse ţigara, pe care el o refuză politicos, apoi îşi strânse prosopul şi trase un fum lung — Pleci înapoi la Milano? — Am crescut la Milano, dar trăiesc şi lucrez la Roma — Tot nu mi-ai spus nimic despre munca ta — Acum 10 ani, am dezvoltat o aplicaţie şi am înfiinţat o companie — Ciudat, mi te închipuiam lucrând în domeniul artei, galerist sau negustor de artă, mă rog, cam aşa ceva — Italia te face să te gândeşti la asta? — Mai degrabă bătrânul tău prieten litograf şi imprimeria lui — Ai fi preferat să fiu galerist sau negustor de artă? — Cu ce-ar schimba lucrurile? Oricum drumurile noastre se vor despărţi curând Ce-i cu aplicaţia ta? — O greşeală de tinereţe — De ce? întrebă Ekaterina, întorcându-se spre el — Ideea era simplă, deşi foarte originală pentru vremea respectivă: le permitea prietenilor să se localizeze uşor, să descopere, de exemplu, că se aflau în acelaşi cartier, să se întâlnească pentru a merge împreună la cinema, pentru a bea o cafea, pentru a vizita o expoziţie — Şi în ce a constat greşeala? — Nu aplicaţia a fost greşeala, ci faptul că am vândut-o, cu tot cu firma, unui mare grup — Cui ai cedat-o? — FriendsNet — Precursor şi om de afaceri bogat Bine că nu ştiam asta ieri, m-aş fi zăpăcit, comentă ea cu ironie — La un an după cesiune, am descoperit anomalii în program, care nu existau înainte de integrarea de către gigantul californian Fuseseră adăugate linii de cod Am căutat să le aflu rostul şi l-am descoperit până la urmă: colectarea datelor personale ale utilizatorilor fără ştirea lor — Adică voi nu făceaţi astfel de lucruri — Bineînţeles că nu Modelul nostru economic era sănătos, se baza pe abonamente, nu pe furturi N-am fi acceptat niciodată să facem comerţ cu intimitatea oamenilor şi cu atât mai puţin cu opiniile lor Dimpotrivă, noi le furnizam informaţii — Ce gen de informaţii? — Programele spectacolelor, ale restaurantelor, ale concertelor, ale sărbătorilor, exact ca un jurnal al cartierului ale cărui pagini se deschideau pe măsură ce ei se deplasau prin oraş — Şi a funcţionat? — Suficient ca să fim cumpăraţi Din păcate, din motive greşite Am fost orbit, flatat de suma oferită Mult prea mare, raportată la valoarea companiei noastre — Trebuie să fi avut motive întemeiate ca să plătească o asemenea sumă, nu? — Utilizatorii noştri au între 15 şi 30 de ani, exploatarea datelor acestei grupe de vârstă înseamnă aur curat M-am purtat ca un agricultor care-şi vinde scump pământul deoarece adăposteşte petrol, prefăcându-se că nu ştie că puţurile de foraj îi vor distruge toată munca de până atunci Nu ştiu dacă imaginea mea e clară — Să zicem că e foarte metaforică, râse Ekaterina Dar, având în vedere ce se întâmplă azi, n-ai niciun motiv să te învinovăţeşti — Ba da, am contribuit la construirea unui sistem care mă revoltă — Văd şi din căinţă ai devenit hacker? întrebă amuzată Ekaterina — Poate, dar nu numai pentru loviturile pe care le cunoşti tu Ekaterina se încruntă — O să-ţi dezvălui un secret pe care nu l-am spus nimănui, nici măcar celor mai apropiaţi colaboratori Vorbeai de precursori, aşa am fost noi în materie de geolocaţie; FriendsNet a integrat programele noastre în ale lor pentru a-i spiona şi a-i manipula pe tineri Când am înţeles, am plasat cai troieni în aplicaţia mea ca să-i denunţ într-o bună zi Ekaterina aruncă ţigara departe, sceptică — Vrei să mă faci să cred că ai reuşit să pătrunzi în serverele FriendsNet? — Nu există citadelă impenetrabilă, orice sistem are o slăbiciune S-o găseşti e o chestiune de pregătire şi sincronizare Ekaterina tot nu era convinsă Securitatea informatică a gigantului californian se număra printre cele mai eficiente din lume — Crezi ce vrei, dar ţine-o pentru tine — Dacă tot am ajuns la confidenţe, unde ai fost înainte să debarci la Milano? — M-am născut la Nậm Pố, un sat din nordul Vietnamului, la 10 kilometri în linie dreaptă de frontiera cu Laos Am doar amintiri vagi de acolo, lumina verde a serii, mirosurile de humus din pădure, mireasma pământului, lemnul unei trăsuri şi chipul tatei Nu prea am chef să vorbesc despre copilăria mea, dar aş vrea să mi-o povesteşti pe a ta — Mirosurile copilăriei mele erau mai contrastante Duhoare de alcool, ploaia pe trotuare, lemnul băncilor pe care se întâmpla să-mi petrec noaptea, transpiraţia curselor pe străduţe pentru a scăpa de poliţişti, dar şi amintirea mutrelor frumoase întâlnite în adăposturile de iarnă În vizuinele alea am văzut mai multe spirite libere decât în cartierele elegante Fără legături, fără proprietăţi, nimic nu te opreşte să mergi unde ai chef, înţelegi? Numai că nu-i uşor, e chiar foarte dificil Pentru că în fiecare zi trebuie să găseşti un motiv de care să te agăţi Pe mine, obsesia de a fi curată mă făcea să rezist, îmi pusesem în ea toată demnitatea Şi-apoi, există întâlniri care pot schimba cursul unei vieţi Poţi să-i spui destin sau noroc O profesoară de Drept m-a remarcat într-o dimineaţă, în parcul Snippenparken Aveam 12 ani, ea, 40 Îmi plăcea să mă duc şi să privesc puştii de la locurile de joacă, să-i observ cum se dau în balansoare Poate că încântarea cu care părinţii îi luau în braţe mă făcea să visez şi să mă înfurii în acelaşi timp Profa s-a aşezat aproape de mine, fără să scoată niciun cuvânt A scos din buzunar o punguţă de hârtie şi şi-a mâncat în linişte croasantul Se uita şi ea la copii Când trăieşti pe străzi, ţi se dezvoltă anumite instincte, o aptitudine specială de a şti imediat dacă persoana de lângă tine reprezintă o ameninţare sau nu În primele zile, femeia se purta de parcă eu nici nu existam Dar îmi dădusem seama de manevrele ei şi înţelesesem că încerca să mă îmblânzească aşa cum faci cu un câine când nu ştii încă dacă îi e foame sau vrea să te muşte Venea în fiecare dimineaţă cu două cornuri într-o pungă, pe care o punea pe bancă Lua unul, îl mânca lângă mine şi pleca liniştită fără să se uite înapoi Până la urmă, jocul ei a început să mă agaseze şi am întrebat-o de ce nu-mi dădea cornul celălalt direct Mi-a zâmbit şi a răspuns: „Pentru ca tu să-ţi pui întrebarea şi apoi să mi-o pui şi mie” Aşa am început să vorbim Nu ştiu de ce-ţi povestesc asta, nici eu n-am mai spus-o nimănui, niciodată Pe Ekaterina o impresionă felul în care o privea Mateo, atât de atent, încât ea îşi simţea cuvintele prinzând viaţă O uşă se deschisese la întretăierea unor drumuri din cele două lumi ale lor — Într-o noapte, continuă ea, am mâncat bătaie Nimic grav, aveam totuşi o tăietură urâtă pe antebraţ Dimineaţă, când mi-a văzut rana, profa m-a luat de mână şi m-a târât la o farmacie La ieşire, mi-a zis că un croasant nu-i destul, pierdusem sânge, aveam nevoie să-mi recapăt forţele Ne-am aşezat pe terasa de la Grand Hôtel, să fi văzut ce mutră a făcut chelnerul când a trebuit să-mi dea un meniu! Arătam jalnic, recunosc Bunăvoinţa femeii era evidentă, însă eu rămâneam în defensivă Am întrebat-o ce voia de la mine Mi-a întors prompt întrebarea, amuzată Habar n-aveam ce voiam Am văzut zâmbetul acru al mamei aşternându-se pe faţa acestei femei şi răspunsul mi-a venit imediat Mama obişnuia să-mi spună: „Născută din nimic, eşti nimic şi n-o să fii niciodată altceva” Aveam să-i dovedesc contrariul Instinctul de care am pomenit m-a împins s-o urmez pe femeie Ea m-a condus la Barnevernet, o instituţie care se ocupa de copiii singuri, lăsaţi de capul lor Acolo am reluat şcoala şi am fost ajutată să mă reconstruiesc Astăzi predau Dreptul Mama avea dreptate într-o privinţă, am devenit un delincvent, dar nu din motivele pe care şi le imagina ea, ci doar pentru a da înapoi puţin din ce mi s-a oferit Bun, acum tu cunoşti aproape totul despre viaţa mea, iar eu, tot nimic despre a ta Răspunde-mi măcar la o întrebare: pleci azi? — Încă nu m-am hotărât — Am înţeles, pleci azi E mai bine aşa Nu-ţi face griji, nu ne-am promis nimic unul altuia Măcar atunci când o să schimbăm mesaje din spatele ecranelor, o să-mi aduc aminte de mirosul pielii tale Pentru că miroşi într-adevăr bine, Mateo, încheie Ekaterina, întorcându-se în cameră El vru s-o prindă de mână ca să o reţină, însă ea intră în baie şi închise uşa În ciuda atitudinii dure, îi venea greu să se despartă şi prefera ca el să plece fără să-şi ia la revedere Înţelepciunea îi dicta lui Mateo să-şi strângă lucrurile, să se îmbrace şi să iasă din cameră înainte să fie prea târziu, să respecte regula Însă Ekaterina însemna ceva pentru el Mult mai mult decât bănuia ea Intră în baie Ea îl primi fără să scoată niciun cuvânt După ce făcură dragoste, adormiră îmbrăţişaţi pe patul desfăcut Mateo se trezi primul Înfometat şi nerăbdător să li se aducă micul dejun, se ridică să caute un meniu de la room-service Ekaterina se întinse şi-i ceru să comande tot ce era în meniu Apoi se răsuci, îşi îngropă capul sub pernă, bodogănind împotriva zilelor de vară norvegiene, care începeau prea devreme şi se sfârşeau prea târziu Mateo îşi privi telefonul şi, fără un cuvânt, o zgâlţâi cu putere Ekaterina se săltă în capul oaselor, speriată, şi îi smulse aparatul din mână — Fy faen! înjură în limba ei maternă O telegramă NTB anunţa moartea lui Vickersen Conducătorul partidului naţionalist fusese „înjunghiat cu sălbăticie” în cursul nopţii, când se întorcea acasă Criminalii erau doi imigranţi, care ar fi încercat să-i fure portofelul Şoferul lui Vickersen pornise în urmărirea lor Izbucnise o încăierare, iar el scosese arma şi-i împuşcase, în legitimă apărare Sfârşitul comunicatului — Presa se va dezlănţui Cu două săptămâni înainte de alegeri, îţi imaginezi unda de şoc care va zgudui ţara — Cine a decis moartea lui Vickersen şi cum a organizat totul într-un timp atât de scurt? — Ne-am înşelat Aveau un plan B Pentru Baron, atacarea campusului era doar un mijloc printre altele de a-şi atinge scopul Doi imigranţi îl asasinează pe şeful Partidului Naţiunii sau cum să semeni panica şi furia în rândul cetăţenilor şi să întorci voturile în favoarea celor care fac campanie pe tema securităţii O sincronizare perfectă! Ekaterina puse mâna pe telecomandă şi deschise televizorul Mateo se aşeză lângă ea, pe canapeaua de la picioarele patului O bandă roşie cu ştirea despre crimă se învârtea continuu în partea de jos a ecranului, în timp ce un jurnalist se străduia să umple timpul, repetând întruna puţinele informaţii existente deocamdată despre circumstanţele dramei Secretarul general, în impermeabil bej şi cu brasardă în culorile partidului naţionalist, apăru brusc şi microfoanele începură să se agite în faţa lui Începu o conferinţă de presă improvizată Însă tonul şi textul i se părură Ekaterinei ciudat de bine pregătite — Ce zice? întrebă Mateo Ea îşi dădu silinţa să traducă simultan: Forţele vii ale naţiunii nu se vor da bătute după acest odios atentat, fiindcă nu e vorba, cum vi s-a spus, de o crimă obişnuită, ci de un atentat Şeful poliţiei o să vă confirme curând S-au găsit documente asupra barbarilor care l-au asasinat în mod laş pe preşedintele nostru, documente care ne îndreptăţesc să credem că pregăteau şi alte acţiuni Nu o să ne comportăm ca nişte victime, o să acţionăm rezistând în faţa acestor agresiuni, a acestei invazii crescânde de criminali, la care guvernul actual este complice Tuturor celor care vor să distrugă societatea noastră le vom dovedi pe calea urnelor că atacurile lor ne fac mai puternici, mai uniţi Celor care ieri încă se îndoiau de datoria fiecărui norvegian de a repune ţara noastră pe calea cea bună, de a transforma siguranţa concetăţenilor noştri în prioritate, vor înţelege că trebuie să răspundem urgent Fiindcă, după cum o demonstrează trista realitate, e de datoria noastră să ne protejăm identitatea, pământul, cultura şi copiii Ucigându-l pe Berg Vickersen, teroriştii au vrut să asasineze înseşi fundamentele democraţiei noastre Nu-i vom lăsa s-o facă! În această zi de doliu, Partidul Naţiunii mi-a cerut să asigur continuitatea E o grea responsabilitate şi o onoare să accept este bulversant, dar mai motivant decât oricând să vă anunţ candidatura mea la alegeri Vă mulţumesc Secretarul general, devenit de facto numărul unu al partidului naţionalist, se retrase După expresia sumbră de la începutul discursului, urmase aroganţa omului care tocmai triumfase — Naţionaliştii vor răsturna puterea la urne, o lovitură de stat perfectă, şi sunt convinsă că Baron a conceput totul, se înfurie Ekaterina Ştiau că au fost descoperiţi şi au anulat operaţiunea Ne-am lăsat complet păcăliţi Cei doi bărbaţi nu se aflau în camionetă Ai auzit ca şi mine, înainte de a-i ucide, le-au îndesat în buzunare documente Schiţa pe care am găsit-o în mobilul lui Vickersen, cu siguranţă Peste o zi sau două, poliţia o să anunţe că pregăteau un atentat asupra campusului Vickersen şi-a pecetluit soarta, fudulindu-se după ce i-am surprins la micul dejun Moartea lui era planificată Baron s-a aliat cu secretarul general Knut Thorek e un om echilibrat şi, prin asta, mai de temut decât Vickersen Ar trebui să trimit fotografia cu cei doi nevinovaţi presei şi să dezvălui tot ce ştim — N-ar servi la nimic, decât să ne expună pe noi Nimeni nu te va crede şi, chiar dacă ai reuşi să trezeşti interesul unui jurnalist, nu va publica nimic înainte de a se întâlni cu tine, ceea ce este de neconceput Tocmai ai demonstrat că Baron este viclean şi periculos Nu sunt liniştit la gândul că rămâi la Oslo, mai ales după cursa cu bodyguardul lui Şi orice-ai crede tu, nu am fost complet păcăliţi, fiindcă sunt sigur că am contribuit la evitarea masacrului — Dar, în final, ei au câştigat oricum partida şi vor ieşi victorioşi în alegeri — În final ai salvat viaţa a numeroşi studenţi Iar ei încă n-au câştigat Îmbracă-te, te duc acasă să-ţi iei câteva lucruri şi plecăm imediat Ai paşaport, da? — În primul rând, se spune „îmbracă-te, te rog” În al doilea rând, paşaport ca să merg unde? — La Londra te rog — De ce Londra? — Acolo s-a dus Baron — De unde ştii? Mateo îşi vântură smartphone-ul ca pe o baghetă magică — Credeam că trebuie să fii aproape de spyware ca să-i poţi spiona mobilul — Ca să colectez date, da, însă geolocalizarea este specialitatea mea — Nu pot să părăsesc Oslo pur şi simplu, îmi risc postul de la facultate — Tocmai pentru a evita să te concedieze ei, le-o iei tu înainte Sună-l pe rector, cere-ţi scuze pentru comportamentul de aseară de la bibliotecă, pretextează un burnout şi spune-i că ţi se pare mai înţelept să lipseşti câteva săptămâni — Dacă priveşti lucrurile aşa ar fi chiar obligat să-mi plătească în continuare salariul Aş evita şi să dau explicaţii poliţiei din campus De acord! Te însoţesc la Londra, însă doar pentru câteva zile 16 Ziua a treia, Madrid În timp ce Diego încă dormea, Cordelia îşi făcu o cafea în bucătărie, iar acum descoperea apartamentul la prima licărire a dimineţii madrilene Fratele ei se schimbase foarte mult în câţiva ani Îl ştia extrem de dezordonat, dar acum locuia în două camere uimitor de organizate Chiar şi decoraţiunea o surprindea, prea feminină ca să fi fost doar ideea lui Dovadă, buchetul de clematite de pe raftul bibliotecii, probabil Flores petrecea mai mult timp aici decât lăsa el să se înţeleagă Cordelia îşi promise să lămurească această chestiune Până atunci însă, se aşeză în faţa laptopului şi începu să dea formă planurilor de răzbunare pe care le avea în minte — Lucrezi deja? o întrebă Diego, intrând în cameră — Să-mi spui unde sunt lucrurile lui Penélope Nu voiam să înregistrez bagajul, aşa că am renunţat să-mi iau şamponul şi demachiantul Aş avea nevoie şi de puţină cremă de faţă E o nebunie în ce hal avionul îţi usucă pielea, spuse ea cu glas inocent Diego rămase imperturbabil — Adu-mi o ceaşcă cu cafea, te rog Trebuie să mă duc la Mercado de San Miguel, pentru restaurant Mă aştepţi aici, e mai prudent — Nici vorbă! N-am venit să te văd la Madrid ca să stau închisă la tine acasă şi să-ţi servesc cafele Şi tu cu gura ta ai zis ieri că oamenii lui Sheldon n-ar putea să ne dea de urmă Diego era contrariat, însă ştia că nu-şi putea ţine sora prizonieră Imediat după plecarea lui, ea ar face exact ce o va tăia capul, iar ideea că s-ar plimba singură prin oraş îl îngrijora şi mai mult — De acord, mergem să luăm o motocicletă de la Juan O să-l anunţ — Juan? — Un amic care-mi datorează câteva favoruri Destul de frumuşel, genul Bardem, dacă înţelegi ce vreau să spun Cordelia îi răspunse ridicând degetul mare şi se duse să se pregătească Găsi trusa de machiaj a lui Flores, ascunsă sub chiuveta din baie * Diego nu minţise, Juan chiar era un bărbat frumos Iar pe Cordelia o mai aşteptau şi alte surprize Diego parcase în faţa unui magazin mare de accesorii pentru motociclişti, în Paseo de la Infanta Isabel, în plin centru al oraşului Nu arăta nici pe departe precum garajul murdar, dintr-o fundătură întunecată, pe care şi-l imaginase ea Căşti şi combinezoane de toate felurile umpleau rafturile Motociclete strălucitoare tronau pe piedestaluri, printre care şi o Derbi splendidă, pe care Cordelia o admiră Juan se apropie din spatele ei şi o întrebă dacă a ales — Nu intenţionez să cumpăr, răspunse ea dur — Cine vorbeşte de cumpărat? Sunteţi aici la dumneavoastră acasă — Şi seducător, pe deasupra Bună ziua, nepriceputule — Cordelia, fii amabilă, interveni Diego — Dar eu sunt întotdeauna amabilă Juan, impasibil, îi conduse în atelier Diego îi dădu cheile maşinii sale şi primi în schimb cheia unei Guzzi Bobber, dotată cu un V9 puternic şi cu o şa pe care încăpea şi un pasager Cât îşi alese Cordelia o cască, Juan nu-şi luă ochii de la ea Motorul zbârnâi, iar Cordelia se sui în spatele fratelui ei şi se întoarse ca să-i trimită o bezea lui Juan Motocicleta urcă pe Calle de Atocha şi se opri lângă Mercado de San Miguel La câţiva paşi de celebra Plaza Mayor, hala centenară era deja plină de vizitatori Diego îşi croi drum printre ei, poposind la furnizorii săi obişnuiţi Toată lumea părea să-l cunoască, din spatele standurilor, comercianţii ridicau mâna să-l salute — Nu ştiam că eşti atât de celebru — Nu contează Ce ai de gând să faci cu documentele din servietă? — Între tine şi Flores e o poveste serioasă, nu? — Termină odată cu asta! Ai sărit în primul avion ca să ne gândim împreună sau ai decis deja totul şi ai venit doar să-mi obţii girul? — Chiar doream să te văd, Chiquito — Atunci, povesteşte-mi ce ai în minte, zise el continuând cumpărăturile — Îţi aminteşti de programul trucat de Volkswagen ca să vândă milioane de maşini poluante? Dieselgate — Da, de ce? — Ce-i poate împinge pe nişte oameni educaţi şi altminteri respectabili să comercializeze maşini care emit dioxid de azot la niveluri chiar şi de 35 de ori mai mari decât norma autorizată? — Ai devenit o ecologistă experimentată! — Răspunde-mi la întrebare! — Dorinţa de a se îmbogăţi mereu, indiferent prin ce mijloace, răspunse nonşalant Diego În timp ce înaintau pe alee, Cordelia se opri o clipă Avea impresia că s-au întâlnit cu acelaşi om de trei ori În fond, aşa ceva nu era deloc anormal în incinta unei pieţe Cordelia refuza să-şi facă griji la fel ca fratele ei El îşi făcea mereu prea multe griji când era vorba de ea O servietă fusese furată într-un aeroport, nu era crima secolului Într-un oraş mare, astfel de furturi se produceau cu zecile în fiecare zi, fără să alimenteze scenariul unei catastrofe Cât despre Sheldon, el ar fi avut toate motivele să înăbuşe afacerea, mai ales fată de şefii săi Ce ho’ s-ar interesa de nişte documente încâlcite când a pus mâna, în mod miraculos, pe o ditamai suma? Cordelia se ferise să-i pomenească lui Diego de cele 50 000 de lire, pe de-o parte, ca să nu-l scoată din minţi şi mai rău, iar pe de alta, pentru că el, cu cinstea lui excesivă, i-ar fi cerut să restituie banii Cordelia îşi reproşa că fusese atât de inconştientă, încât lăsase servieta acasă, dar măcar bancnotele se aflau la loc sigur — OK, continuă ea Şi afacerea Deep Horizon Când grupul BP, făcând economii la întreţinerea platformelor de foraj, a provocat o maree neagră fără precedent în golful Mexic 11 morţi, 180 000 de kilometri pătraţi de ocean murdăriţi, ecosisteme distruse cu miile, la fel ca viaţa a sute de pescari şi a familiilor lor Una dintre cele mai mari catastrofe ecologice din istorie Pedeapsa? O amendă de 20 de miliarde de dolari, calificată drept istorică de către Departamentul de Justiţie al Statelor Unite — Sunt totuşi 20 de miliarde! — Cunoşti cifra de afaceri anuală a gigantului petrolier englez? — Nu, dar nu mă îndoiesc că o să mi-o spui — 300 de miliarde de dolari Amenda aşa-zis istorică este o pişcătură de ţânţar pe fundul unei vaci Multinaţionalele nu riscă aproape nimic când încalcă legile — Exagerezi Volkswagen a încasat o amendă de 30 de miliarde, iar imaginea mărcii a fost extrem de afectată, replică Diego, apropiindu-se de un vânzător de condimente — 20 sau 30 de miliarde, tot o pişcătură de ţânţar pe fundul unei vaci — Până la urmă, o să le apuce mâncărimea pe vacile astea ale tale! — Chiar crezi că reputaţia lor a avut de suferit? Anul următor, cifra de afaceri a Volkswagen a cunoscut o creştere de două cifre, 250 de miliarde de euro Pricepi unde bat? — Nu prea — Ei prevăd amenzile, mecanismele financiare le reduc cu o treime, dacă nu cu jumătate Fă un calcul, consideri că sancţiunea este pe măsura crimelor comise? Această impunitate îi determină să-şi permită orice ca să-şi sporească profiturile De ce să renunţe când riscă, în cel mai rău caz, un avertisment? Cei care s-au înţeles asupra preţurilor în industria farmaceutică reprezintă exemplul perfect Guvernele ştiu şi nu fac nimic Iar partea absurdă, continuă Cordelia, e că cei care dau alarma se expun la mai multe riscuri decât criminalii Aşa că am o idee ca s-o răzbunăm cu adevărat pe Alba Şi de data asta, nu va fi vorba să provocăm încă un scandal sau să aşteptăm un proces lung, cu pedepse greu de prevăzut De data asta, o să fie mult mai dureros pentru ei Numele Albei îi reţinuse atenţia lui Diego Lăsă baltă cumpărăturile şi o conduse pe Cordelia spre masa unui chioşc cu tapas — Te ascult! — Spargem conturile bancare ale şefilor de la Talovi implicaţi în acest scandal şi îi stoarcem pe nemernici până la ultimul bănuţ Le confiscăm averea personală, şi banii lor câştigaţi pe nedrept îi transferăm victimelor Diego ridică din sprâncene şi puse mâinile peste ale surorii sale — Ştii de ce te iubesc atât? zise apăsat Pentru că n-ai teamă de nimic Iar eu, nici atât 17 Ziua a treia, Tel Aviv Janice se trezi cu capul greu şi cu gura uscată, semne ale unei rezistenţe la alcool puse la grea încercare şi al unei nopţi lungi petrecute cu studiul dosarelor sustrase din serverele Partidului Naţiunii Se târî până la fereastră şi deschise obloanele Soarele care inundă brusc camera o sili să mijească ochii — Sper că a meritat, auzi o voce care striga din încăperea alăturată Era David, prieten, pictor şi colocatar al frumoasei case pe care ea o ocupa în centrul cartierului Florentin Janice se întoarse şi se lungi în pat, cu un horcăit de agonie Uşile duble ale camerei se deschiseră brutal David intră cu o atitudine regească şi o ţintui cu privirea — Unde ai fost azi-noapte de-ai ajuns în halul ăsta? Şi mai ales cu cine? Ai greşit abandonându-mă, seara s-a dovedit formidabilă Am făcut turul cabaretelor, cum spunea amicul tău francez Paul? Pierre? Alain? Am uitat Am început cu Satchmo, am continuat la Hoodna Bar, ca să sfârşim, nu mai ştiu la ce oră, la Joz — David, te implor, mormăi Janice, mai puţine cuvinte, niciunul ar fi şi mai bine — Ce dai să-ţi aduc o cafea? — Orice vrei tu, dar în linişte — Orice vreau? repetă David, gânditor Nişte bârfe picante! Apropo, ghici cu cine iese Simonetta! Janice apucă perna şi i-o aruncă direct în faţă — Înseamnă că n-a meritat, dacă Diva e atât de prost dispusă David se întoarse peste câteva minute cu o cană aburindă şi o farfurie cu prăjiturele orientale pe care le prepara el însuşi — Mănâncă, arăţi ca un cadavru, nu sunt sigur că mai ai sânge în alcoolul din vene Janice se ridică, deschise un ochi, luă cafeaua şi-i mulţumi vag lui David, încreţindu-şi fruntea El se apropie să-i adulmece cămaşa de noapte — Ai înnebunit, te crezi câine? protestă Janice — Ciudat, nu miroşi a bărbat, duhneşti a tutun, ai ochii unui iepure albinos Stai puţin, nu-mi spune că te-ai apucat iar să munceşti pe rupte! — Te iubesc, David, dar mă calci pe nervi — E reciproc, scumpo Dacă-ţi închipui că nu m-ai trezit când ai venit acasă la 5 dimineaţa O nouă anchetă infernală? O să avem curând dreptul la o altă descindere a poliţiei? Bun, mă întorc la lucru, e târziu — Cât e ceasul? întrebă Janice neliniştită, căutându-şi telefonul — L-am pus la încărcat în hol, o anunţă David, obişnuit cu dezordinea colocatarei lui L-am găsit pe jos, lângă cheile tale; noroc că de data asta erau înăuntru Dacă te-ai reapucat de scris, vreau să ştiu totul, în primul rând, pe cine ai în colimator azi — Tocmai că nu ştiu, bodogăni Janice Deocamdată n-am decât nişte indicii — De aceea trebuie să vorbeşti cu mine Holmes fără Watson nu-i decât un detectiv ratat — Ai dreptate, trebuie să mănânc, altfel nu merge — Foarte bine, mă duc în bucătărie, iar tu încearcă să te aranjezi puţin, arăţi ca o marionetă tristă în cămaşa asta oribilă de noapte Să vii în salon când o să fii mai prezentabilă Janice aşteptă ca David să iasă pentru a coborî din pat Se târî până la dulap şi îşi examină faţa în oglindă Părul îi stătea vâlvoi, cearcănele îi îngreunau ochii mari, obrajii nu mai aveau culoare O constatare deprimantă Rămase o vreme sub duş, îşi puse un halat, îşi înfăşură părul într-un prosop şi se duse în salon David o aştepta aşezat pe canapeaua ecru veche, pe care o descoperiseră într-un magazin cu antichităţi Când o văzu apărând, aplaudă cu entuziasm — Acum ce mai e? — Să treci, doar după un popas în baie, de la vrăjitoare la Esmeralda în mizerie nu-i la îndemâna oricui O împunsătură care îi atrase o privire nimicitoare David nu-şi asuma un risc prea mare Când era mahmură, Janice îşi pierdea capacitatea de a da replici prompte Luă platoul de pe măsuţa joasă şi se instală în fotoliul din faţa lui David În timp ce ea se delecta cu un mic dejun bogat – omletă; salată, măsline şi labane cu za’atar, cum îi plăcea ei –, David îşi încrucişa şi-şi descrucişa picioarele, fixând-o continuu Janice ştia că nu o s-o lase în pace până nu-i va satisface curiozitatea — Bine, oftă ea În ianuarie s-a ţinut o reuniune telefonică între un magnat al presei care stă la New York, un miliardar londonez, un oligarh moscovit, un consilier politic american aflat în deplasare şi şeful partidului naţionalist norvegian Ce legătură poate fi între aceşti oameni? — Ca în poveştile alea idioate cu un avion care se prăbuşeşte, n-are importanţă Ceea ce mă face să-ţi pun o întrebare mai pertinentă: de ce îţi trezeşte reuniunea asta instinctul de copoi? — Ar putea avea ca obiect un virament efectuat de o bancă off-shore, adăugă Janice — Absolut banal Altceva n-ai? insistă David, dându-şi ochii peste cap — Banca respectivă îl are drept client pe Ayrton Cash, i-o trânti ea, sigură de efect — Ah, nu, asta nu, îţi interzic! protestă David cu indignare Nu ţi-a ajuns o dată? Dacă te mai iei de el, o să te acuze de hărţuire — A uzat şi abuzat deja de acest argument — Şi era cât pe ce să câştige şi să te aducă în mizerie Ca şi cum nu eram deja destul, mă rog, mai ales tu Şi-n plus, nimic nu-i împiedică pe vulturii ăştia să trăncănească între ei, presupun că-i apropie anumite interese financiare — De acord, dar care anume, dragul meu Watson? Punct ochit, punct lovit David îi înţelesese intenţiile Pentru a afla, Janice trebuia să urmărească viramentul până la sursă şi, pentru asta, să spargă registrele electronice ale băncii Lucru pe care îl mai făcuse în trecut, dar cu ce preţ? — Stai puţin, ai zis că şeful unui partid politic norvegian făcea parte din vesela adunare? Janice dădu aprobator din cap David se contorsionă ca să-şi scoată telefonul din buzunarul de la pantaloni — Chiar am citit ceva dimineaţă despre un eveniment petrecut în Norvegia Derula mesajele, găsi ştirea pe care o căuta şi i-o arătă mândru — Din întâmplare, n-o fi omul tău? Şi astfel Janice află că Vickersen fusese asasinat — Da, el este Dar mă îndoiesc că din întâmplare Însă nu se îndoia că dibuise o afacere bogată în ramificaţii Un miracol care i-ar oferi şansa să se răzbune şi ocazia să-şi recâştige credibilitatea — Sau dintr-un blestem, se corectă David Janice se duse să-şi ia mobilul din hol şi-i trimise un mesaj Ekaterinei Trebuia să le împărtăşească urgent ce aflase Le dădu întâlnire pe forumul de care membrii Grupului 9 se foloseau pentru a comunica Intenţiona să-şi petreacă ziua la ziar, iar reţeaua informatică de acolo nu era destul de securizată, după părerea ei, ca să discute direct — Deja unelteşti iar cu amicii tăi cu pălării albe? se îngrijoră David Janice se întoarse în salon râzând — Grey Hat, imbecilule — Să-mi explici diferenţa, replică el ofensat Bun, eu ce trebuie să fac? — Nimic, du-te în atelierul tău şi pictează, ca de obicei — Ah, înţeleg Când eşti întrebată ce face prietenul tău David în viaţă, tu răspunzi: nimic — Nu asta voiam să spun — Dar ai făcut-o! Afremov, Grinberg şi Malnovitzer s-ar bucura să ştie că n-au făcut nimic, la fel ca Rubin şi Chagall — Bine, David, e-n regulă — Nici Yitzhak, nici Zoya Cherkassky nu fac nimic? continuă David ridicând tonul — OK, ai putea să mă ajuţi la anchetă, e bine acum? — Cred că da, în fine, deocamdată, replică David, afişând o falsă expresie de demnitate ofensată — Cu o condiţie Încetează să te mai porţi ca mama ta evreică Indiferent ce decizii o să iau, nu vreau să mă îndemni la prudenţă — Mamă evreică ce mă flatezi! Cheamă-mă când o să ai nevoie de serviciile mele Până atunci, mă întorc în atelierul meu, să fac nimic Janice se duse să se îmbrace, era deja târziu şi voia să ajungă cât mai repede la sediul Haaretz, ca să stea de vorbă cu redactorul-şef Ziua a treia, Londra Avionul ateriză înaintea orei prevăzute După ce trecură de vamă, Ekaterina vru să ia transportul în comun ca să ajungă în centrul Londrei Mateo dorea să caute ceva pe internet şi ar fi preferat să rămână la suprafaţă Aşa că o conduse pe Ekaterina la o staţie de taxiuri şi-i dădu şoferului adresa unui hotel din cartierul Mayfair Când intră în holul de la Connaught, Ekaterina admiră luxul discret al stabilimentului Mateo îşi luă cheile de la recepţie, iar ea se miră că nu i se cere să prezinte paşaportul Farmecul discret al burgheziei engleze, îşi zise Ekaterina — Eşti de-ai casei sau m-au luat drept amanta ta? îl întrebă ea în şoaptă, în ascensor — Cred că o să-ţi placă panorama, se mulţumi el să răspundă, apăsând pe butonul pentru ultimul etaj Junior suite-ul o lăsă fără cuvinte Ekaterina nu dormise niciodată într-o cameră atât de rafinată Un birou şi un fotoliu în stil Régence mobilau micul salon; în încăperea alăturată, patul era atât de mare, că putea să se întindă de-a latul lui Se aruncă în el şi oftă de plăcere când se afundă în salteaua moale Apoi ieşi în balcon ca să admire panorama de care pomenise Mateo Acoperişurile Londrei se întindeau în faţa ei şi îşi imagină în depărtare cartierele care o făcuseră să viseze, Westminster şi palatul lui, Primerose Hill şi anticarii, Covent Garden şi music-hallurile, Camden şi talciocul Connaught domina o piaţă umbrită de doi platani maiestuoşi Ekaterina se aplecă să observe restaurantul de la parterul hotelului Ferestrele mari o duceau cu gândul la braseria din Oslo, la amintirea unei dimineţi neobişnuite şi la prima întâlnire cu un bărbat care o dusese departe de oraşul ei şi care avea să doarmă lângă ea diseară Se întoarse să-l privească în tăcere Aşezat la biroul din micul salon, Mateo îşi mişca degetele ca un virtuoz pe tastatura laptopului Avea expresia unui copil absorbit complet de sarcina lui Ekaterina îl lăsă să lucreze şi se abandonă căldurii razelor de soare ce scăldau faţada de cărămidă Un SMS puse capăt acestui scurt moment de răgaz totuşi binemeritat — Janice vrea să ne întâlnim pe forum peste două ore, îl anunţă ea pe Mateo — Ştiu, tocmai mi-a trimis un e-mail, a descoperit nişte informaţii pe serverele lui Vickersen Între timp, vrei să te duci să te plimbi? — Sau să desfac acest pat mare care ne sfidează cu pernele lui moi şi să ne plimbăm mai târziu, dar depinde în ce ordine preferi tu Mateo se ridică, cu un aer contrariat — Uită ce am spus, rosti Ekaterina, vexată El se apropie şi îi cuprinse mâinile într-ale sale — Diseară trebuie să lipsesc câteva ore Baron se duce la o serată oficială la Dorchester, am găsit o cale de a pătrunde acolo, dar n-ar fi prudent să vii cu mine Nu putem risca să te recunoască bodyguardul lui Pot să-i cer recepţionerului să-ţi caute un bilet la o piesă de teatru şi ne întâlnim după spectacol Nu apucă să-şi termine fraza Ekaterina îşi luă jacheta şi plecă trântind uşa După ce ieşi din hotel, traversă piaţa şi coti pe Mount Street Magazinele de lux se ţineau lanţ Ekaterina se opri lângă o vitrină şi împinse uşa magazinului Se plimbă prin butic, întoarse într-o doară eticheta prinsă de decolteul unei rochii şi se înfioră când văzu preţul — E făcută pentru dumneavoastră, o asigură vânzătoarea care se apropiase — Dar eu nu sunt făcută pentru ea, nu avem aceleaşi mijloace Vânzătoarea zâmbi politicos, scoase un alt model de pe suport şi i-l prezentă — Reducerile încep mâine Dacă aceasta vă place, am putea să ne înţelegem Ekaterina nu purtase niciodată rochie lungă, de altfel, nici nu-şi imaginase că va purta vreodată Se uită, de astă dată discret, la etichetă şi vânzătoarea îi şopti la fel de discret că i-ar da-o la jumătate de preţ Nu costa nimic s-o probeze, aşa că Ekaterina intră în cabină Se învârti şi se studie în oglinda înaltă Londra era oraşul „primelor dăţi”: primul sejur în afara Norvegiei, prima călătorie în doi, prima oară când se considera frumoasă — Cum e? întrebă vânzătoarea din spatele draperiei Ekaterina nu răspunse, incapabilă să-şi ia ochii de la oglindă Voia să renunţe la o nebunie care i-ar fi înghiţit salariul pe o lună Însă se gândea că viaţa ei s-ar fi putut sfârşi în ajun, în campus şi că nu venise până aici ca să joace roluri secundare Vânzătoarea băgă capul pe după draperie şi afişă un aer aprobator — Arătaţi sublim Acum, pantofii — Ce pantofi? Se uită în jos şi constată că sandalele ei nu se potriveau cu ţinuta Vânzătoarea estimă dintr-o privire mărimea şi se întoarse cu o pereche de balerini negri Un sfert de oră mai târziu, Ekaterina mergea înapoi pe Mount Street, cu o pungă mare şi o expresie încântată Intră în Connaught şi se grăbi spre ascensor Nerăbdarea creştea în ea pe măsură ce cabina urca La primul etaj, scoase cutia din pungă şi-i deznodă funda, la al doilea, se dezbrăcă de pantaloni şi de tricou, îşi puse rochia la al treilea şi, ajunsă la ultimul palier, o luă la fugă pe culoar La uşa apartamentului, îşi desfăcu părul, inspiră adânc şi ciocăni Mateo deschise şi o privi buimac — Eşti de nerecunoscut! — Sper că-i un compliment Şi fiindcă sunt de nerecunoscut, nu există niciun risc să mă recunoască bodyguardul lui Baron, nu-i aşa? Vin cu tine diseară! Îl trase în cameră şi îl rugă s-o ajute să-şi descheie rochia — De acord, zise el, ai câştigat Dacă-l zăreşti, fă în aşa fel încât să stai la distanţă — În ce lume trăiesc oamenii ăştia? întrebă ea — Ce oameni? — Cei pe care-i vom întâlni diseară, printre care treci neobservat doar dacă îmbraci o rochie îngrozitor de scumpă Ce se vorbeşte şi ce nu se vorbeşte la o astfel de serată? — O să fii uimită de banalitatea discuţiilor lor În timp ce Ekaterina se schimba, Mateo se întoarse în salon să se conecteze la forum, întâlnirea cu Janice se apropia *** — Dându-le o mână de ajutor lui Mateo şi Ekaterinei, Janice descoperă că omul care i-a distrus cariera ar putea avea o legătură cu atentatul care se punea la cale la Oslo E o pură coincidenţă? — Ce credeţi? V-am spus, acţiunile desfăşurate de membrii Grupului convergeau spre acelaşi plan — Ce loc ocupa Ayrton Cash în el? — Forţa Diavolului stă în discreţia sa proporţională cu puterea de distrugere Aroganţa este pentru el călcâiul lui Ahile, îl face să se creadă invincibil Amintiţi-vă că pe Vickersen vanitatea l-a dus la pierzanie William Barr, ministrul american al Justiţiei, corupt până în măduva oaselor, îi declara cu zâmbetul pe buze unui confrate de-ai dumneavoastră care-l întreba despre posteritate: „Istoria este scrisă de învingători” Se înşela, istoria e scrisă de istorici Ayrton Cash se număra printre acei oameni care trăiesc deasupra legilor, care îşi închipuie că sunt superiori şi-şi dispreţuiesc adversarii Un noroc pentru noi Un hacker de nivel ridicat nu dă înapoi în faţa dimensiunilor unei fortăreţe, dimpotrivă, dacă zidurile sunt înalte, înseamnă că ascund ceva important Prin urmare, caută cu încăpăţânare o breşă ca să pătrundă în ea şi s-o distrugă din interior Pe Ayrton Cash orgoliul l-a împins să vrea s-o nimicească pe Janice Mare greşeală! Făcând asta, a devenit calul nostru troian 18 Ziua a treia, între Londra şi Tel Aviv — Jos pălăria pentru ieri, aţi fost curajoşi, începu Janice — Nu aveam de ales, răspunse Ekaterina — Mi-am dedicat noaptea acestei chestii, dar am reuşit să ajung la sursă, continuă Janice — Te-ai mişcat repede, constată Ekaterina, care venise lângă Mateo în micul birou din apartamentul lor Deşi forumul asigura un anonimat deplin, confidenţialitatea mesajelor rămânea totuşi relativă Membrii Grupului 9 vorbeau întotdeauna pe ocolite, ca să nu atragă atenţia asupra adevăratei naturi a discuţiilor lor — Am mai escaladat acest perete Apa e opacă, dar în timpul coborârii am găsit lucruri surprinzătoare Pârâul trece prin lacuri subterane, se umflă, din ce în ce mai poluat, devine un râu care ar putea fi afluentul unui fluviu — Alimentat de alte râuri poluate? — Foarte probabil Şi provenind din izvoare pe care n-am reuşit să le identific — Ai idee în ce loc se varsă fluviul? întrebă Ekaterina — Deloc, reţeaua e mai complexă decât toate cele pe care le-am studiat până acum Trebuie s-o cartografiez, dar fără garanţia că-i voi da de capăt, atât de numeroase sunt ramificaţiile Voi ce-aţi aflat? — Nimic ce tu să nu ştii deja Plecăm în explorare diseară — OK, fiecare munceşte în partea lui Vorbim iar mai târziu, tastă Janice — Ai veşti de la Maya? întrebă cu îngrijorare Mateo — Nu recente — Dacă primeşti vreuna, anunţă-mă — Nicio problemă Încă ceva, pot să vă întreb unde sunteţi? Ekaterina şi Mateo se priviră înainte de a-i răspunde lui Janice — De ce? tastă Mateo — Ai zis că plecaţi în explorare, ca şi cum aţi fi în acelaşi loc, ceea ce e imposibil, nu-i aşa? — Evident, se grăbi el să răspundă înainte de a se deconecta Janice rămase pe gânduri, în faţa ecranului — Mă credeţi fraieră, bodogăni ea Tare mi-ar plăcea să ştiu ce naiba faceţi împreună Însă Janice avea preocupări mai importante Făcuse două descoperiri în dosarele lui Vickersen, un mesaj scurt, ce conţinea un acronim, şi un desen cu o piesă de şah, un cal Era prea complicat să-şi informeze pe ocolite prietenii Se strădui să-l copieze pe coperta blocnotesului, începând prin a desena cu creionul coroana de frunze de măslin ce înconjura capul calului – văzut din profil, cu gura deschisă, ochiul fioros şi urechea ridicată – şi dispărea sub coamă Janice evaluă rezultatul, părea să fie vorba de o emblemă, dar a cui? A unui club de şah, a unui cerc hipic? Găsi pe net o mulţime de tatuaje şi blazoane de societăţi ecvestre încadrate într-un cerc sau un triunghi, dar niciunul în forma pentagonală pe care o avea sub ochii ei Un impas care o determină să se concentreze asupra textului: ORXNOR sunt desfăşuraţi O altă enigmă, şi nu dintre cele mai uşoare Telefonul vibră de 10 ori pe birou înainte ca Janice să-l ia şi să citească cele 10 SMS-uri de la prietena ei cea mai bună, cu care avea întâlnire pentru un prânz fixat de mult şi care o aştepta de o jumătate de oră Îşi înşfăcă documentele, haina şi geanta, ieşi din birou şi coborî valvârtej scările, alergând spre stradă Janice lua rareori un taxi Obişnuia să ridice mâna şi să aştepte ca un şofer să binevoiască să oprească, apoi un altul şi încă unul, până găsea un suflet generos care mergea în aceeaşi direcţie cu ea Însă de data asta, şansa nu-i surâse Restaurantul se afla la 10 minute de mers pe jos, aşa că Janice ajunse pe terasă gâfâind Noa comandase de mult şi chelnerul puse pe masă două salate chiar în clipa când Janice luă loc pe scaun — Scuze, nici nu ştiu cum a trecut timpul — Mi-am dat seama, replică Noa Ce face redactorul-şef? — În şedinţe, ca de obicei, e imposibil de vorbit cu el, sper să reuşesc până diseară să-l văd, o să-ţi dau veşti mâine Noa avusese o relaţie îndelungată cu Efron Janice nu aflase niciodată care dintre ei doi pusese capăt relaţiei, însă, de când se despărţiseră, nu se întâlnea o dată cu prietena ei fără ca Noa să-i ceară veşti despre el Fie pentru că îi era dor, fie pentru că avea remuşcări Noa era o femeie tânără de o inteligenţă sclipitoare, o dovedea cariera ei Şi strălucitoare, de asemenea Radia o lumină veselă care te cucerea din clipa în care ţi se adresa Era un remediu pentru tristeţe, capabilă să-ţi insufle forţă în câteva cuvinte Empatică, preocupându-se de ceilalţi cu o sinceritate dezarmantă, mereu gata să ajute, fără pic de curiozitate deplasată, Noa ştia mereu să găsească frazele potrivite, îţi trezea pur şi simplu dorinţa de a fi fericit Însă destinul are uneori triste întorsături Cine şi-ar fi imaginat că un prânz luat împreună cu cineva pe terasa însorită a unui restaurant din Tel Aviv avea s-o coste viaţa într-o zi? — Ai cumva o ţigară? o întrebă Janice Ce întrebare idioată, tu nu fumezi! Nu ştiu cum fac de sunt atât de dezordonată, nici nu-ţi imaginezi cât timp pierd căutându-mi cheile, se plânse ea aplecându-se să-şi ia geanta — Vrei să-i cer una chelnerului? sugeră Noa — Nu, trebuie să fie pe aici pe undeva în talmeş-balmeşul ăsta Janice îngrămădi pe masă un stilou, o periuţă de dinţi, un tub de pastă de dinţi, cheile, o eşarfă strânsă ghem, un creion de ochi, o cutie cu aspirine turtită, un blocnotes cu coperta mâzgălită, două brichete goale, o pereche de căşti încâlcite la capătul unui fir şi, în final, etuiul cu ţigări pe care îl căuta Când ridică privirea, Noa avea ochii aţintiţi asupra blocnotesului şi o întrebă imediat unde găsise desenul Janice se încruntă, în timp ce Noa arătă cu degetul spre capul de cal pe care Janice îl copiase — Ştii ce este? Noa se uită fix la prietena ei — Cum a ajuns ecusonul ăsta la tine? — O să-ţi răspund când o să-mi spui despre ce vorba — Strânge-ţi întâi calabalâcul Şi uite o idee: în loc să plăteşti o chirie exorbitantă pentru casă, de ce nu te muţi pur şi simplu în geantă? Pare să conţină toată viaţa ta Janice se grăbi să elibereze masa, punând totul la loc, apoi se aplecă spre Noa — Ce reprezintă calul? — Ce investighezi mai exact? şopti Noa — Ştii bine că n-o să-ţi răspund Aşadar? — Nu vreau să mă amestec în treburile tale, dar iată ce-aş face eu în locul tău Noa luă stiloul care se rostogolise sub marginea farfuriei sale şi trase linie după linie peste desen până-l făcu să dispară complet sub cerneala neagră — De-a ce te joci? se revoltă Janice — Mi-ar plăcea să fie un joc, dar jur că nu-i aşa Eşti prietena mea, deci ascultă-mă bine: chiar dacă ai pus mâna pe ştirea secolului, las-o baltă! Singura dată când Noa îi mai vorbise pe un ton atât de autoritar se întâmplase pe vremea instrucţiei militare; Noa intrase în rândurile unei unităţi de luptă mixte, Bardelas, însă Janice fusese reformată după o lună de antrenament din cauza unei probleme la urechea internă Şi suportase consecinţele, fiindcă stagiul în armată constituia un atu major în CV, la interviul de angajare erai întrebat ce rol îndepliniseşi în perioada respectivă şi adesea la fel se petreceau lucrurile şi la întâlnirile galante — Îmi pare rău, draga mea Sinceră să fiu, habar n-aveam că acest cal ar putea fi atât de important Dar tu tocmai mi-ai oferit un motiv adevărat ca să aflu mai multe Cu sau fără ajutorul tău Janice deschise blocnotesul şi-i arătă cuvântul pe care-l copiase — Chiar dacă nu vrei să-mi spui nimic despre ecuson, ştii ce înseamnă ORXNOR? Noa studie acronimul câteva clipe şi îi înapoie blocnotesul — Atunci află fără ajutorul meu, răspunse ea Janice bănuia că n-o va face pe Noa să se răzgândească, totuşi mai ştia nişte şmecherii ca să dezlege limbile, inclusiv ale unor candidaţi atât de duri ca prietena ei — OK, spune-mi măcar dacă acest cap de cal provine de la noi — Nu Şi această conversaţie se încheie aici — Dacă nu provine din Israel, atunci de ce atâtea mistere? — Vrei desert? — Serviciile secrete? Noa comandă două cafele — Te mai rog o dată, ca prietenă, uită tot! Sunt gata chiar să-ţi procur o informaţie bine păzită Uite, ce-ar fi dacă ţi-aş da un pont pentru un alt articol exclusiv? — Ce gen de articol? — Mai întâi, promite-mi! — Ştii bine că nu pot s-o fac Dar ai zis „un alt articol exclusiv” — Să trecem la un subiect mai amuzant, o întrerupse Noa Ştii cu cine iese Simonetta? — Iar! Dar ce-aveţi toţi cu ea? David mi-a pus aceeaşi întrebare azi-dimineaţă — Atunci, îi las lui trufandaua, râse în hohote Noa Bun, trebuie să mă întorc la treabă — Cum merge la muncă? Noa îşi bău cafeaua dintr-o sorbitură, plăti jumătate din notă şi se ridică — Fii atentă când pui întrebări, necazurile pe care le-ai avut în trecut sunt un fleac pe lângă cele care te-aşteaptă dacă te încăpăţânezi — Dacă te temi că o să mă arunc în gura lupului, de ce nu-mi oferi tu informaţiile? Câteva clipe, Noa tăcu şi se uită drept în ochii ei — Ai văzut 2001: Odiseea spaţială? — Acum mult timp De ce? — La revedere, Janice, trebuie să plec Mai nedumerită decât oricând, Janice o privi pe Noa îndepărtându-se pe stradă Îşi aruncă ochii la ceas şi flutură mâna cu speranţa de a găsi un suflet generos care s-o ducă până la sediul ziarului Dar în mod clar nu era ziua ei norocoasă, în consecinţă, o luă la fugă Efron îi promisese o întrevedere la ora 15 Era ora 15 Când ajunse în holul redacţiei, îl văzu urcând scara, alergă după el şi îl prinse din urmă la uşa biroului său — Prea târziu, zise el, trebuie să dau un telefon şi să mă duc la paginare Poate să aştepte până mâine? — Da Mâine-dimineaţă? — Tu, aici, dimineaţa? Înseamnă că ai ceva cu adevărat important să-mi ceri — Efron? — Ce mai e? — Ce are 2001 atât de special? — Anul? — Filmul lui Kubrick Redactorul-şef de la Haaretz o privi amuzat — Ei bine, aş zice că, alături de Fitzcarraldo, este probabil cea mai mare odisee a cinematografiei Şi cel mai influent film SF al secolului trecut Mult mai mult decât Star Wars, dacă e să mă întrebi pe mine Vrei să te transfer la rubrica de cinema? Paginile cu spectacole nu mai sunt — Nu, n-are nicio legătură, îl întrerupse Janice Ce altceva mai poţi să-mi spui? — Nu se rosteşte niciun cuvânt în primele 25 de minute din film şi în ultimele 25 În tinereţea mea, când un tip sosea la redacţie cu mintea plină de iluzii, cineva îi trântea un „Good morning, Dave”, cu voce suavă Una dintre cele mai celebre replici din filme Inconştientul colectiv e fascinant, fiindcă această replică nu există, HAL n-a rostit-o niciodată — HAL? — Numele computerului care conduce nava spaţială Dacă iei literele imediat următoare din alfabet, obţii IBM Lumea întreagă s-a entuziasmat, considerând ideea genială În 1968, IBM întruchipa ea singură noţiunea de Big Brother Însă Clarke, autorul romanului, a afirmat răspicat că nu asta fusese intenţia lui şi că, dacă şi-ar fi dat seama, l-ar fi numit pe HAL altfel Te-ai văzut recent cu Noa? — De ce? — E filmul ei preferat, răspunse Efron închizând uşa biroului Janice rămase încremenită pe culoare, dusă pe gânduri Până când un cuvânt pronunţat de Efron îi veni în minte Se precipită în biroul ei, scoase blocnotesul şi căută acronimul pe care îl copiase Înlocuind literele cu cele imediat următoare în alfabet, ORXNOR devenea PSYOPS cu nimic mai explicit Totuşi, ghicise ce intenţionase Noa După ce refuzase să-i ghideze cercetările pe care le considera periculoase, prietena ei se hotărâse să-i dea un indiciu Efron avea dreptate, inconştientul colectiv e fascinant, începând cu al prietenilor care îţi vor binele Janice deduse că succesiunea de litere avea o semnificaţie la fel de importantă precum calul desenat Cu Noa, fiecare cuvânt conta Janice îşi aminti întrebarea prietenei sale: „Cum a ajuns blazonul ăsta la tine?” — Nu „blazon” „ecuson”, murmură Janice — Vorbeşti singură? întrebă o editorialistă băgând capul pe uşă Efron nu-i cu tine? — E în biroul lui Stai o secundă La ce foloseşte un ecuson? Colega ei o privi surprinsă Însă şi cele mai prosteşti întrebări duc uneori la o soluţie — Să acoperi o ruptură pe o haină, de exemplu — Şi la mai ce? — Să te deosebeşti de ceilalţi, adăugă ea nonşalant — În ce fel? De pildă? insistă Janice — Arătându-ţi apartenenţa Ştiu eu la ce? La un club de fotbal, la o echipă de tenis sau la o divizie a armatei Bun, văd că nu gâfâi de muncă Eu da, Efron mă aşteaptă Rămasă singură, Janice începu iar să reflecteze Noa îi dezvăluise că desenul nu era de origine israeliană Ce organizaţie avea ca emblemă un cap de cal înconjurat de o coroană de frunze de măslin şi încadrat într-o formă pentagonală? Se aplecă peste tastatură apoi se răzgândi Noa o sfătuise să dea dovadă de prudenţă Cât îşi desfăşura cercetările, era mai bine ca nimeni să nu poată stabili o legătură cu adresa IP a unui computer de la sediul Haaretz Plecă de la redacţie, se decise să ia un taxi şi coborî la un cămin de bătrâni unde, acum câţiva ani, trăia bunica ei Miercurea la prânz, când Janice împingea uşa camerei sale, Yvonne striga: „Cine-i acolo?” Era un joc pe care Janice îl întreţinea cu plăcere Zâmbind în colţul gurii, Yvonne bătea cu palma peste pătură, chemându-şi nepoata să se aşeze lângă ea Înainte de a-i da ascultare, Janice trăgea în lături perdelele de la geam pentru ca soarele să intre în cameră Apoi se ducea la dulapul vechi, ultima amintire din apartamentul ei de pe strada Ranak, şi lua de acolo o cutie de metal cu biscuiţi sfărâmicioşi Asculta cu răbdare poveştile de familie de atâtea ori spuse, mai vechi şi decât dulapul lustruit, până când Yvonne îşi scotea ochelarii şi căsca ostentativ, ducând mâna la gură Janice punea biscuiţii la loc pe raft, acoperea geamul cu perdeaua şi depunea patru sărutări pe obrajii bunicii ei înainte de plecare În momentul când se pregătea să iasă, Yvonne, căreia îi plăcea să trezească în ceilalţi un sentiment de vină, îi repeta întotdeauna aceeaşi litanie: „Să nu uiţi, draga mea, după ce mă vei conduce la cimitir, după ce pământul va fi aruncat peste mormântul meu, atunci când vei pleca, s-o iei pe alt drum, pentru ca moartea să nu se prindă de paşii tăi” O frază printre atâtea altele culese din cărţile pe care le citea Yvonne nu mai e, Janice a părăsit cimitirul pe un alt drum, dar îl străbate adesea pe cel spre căminul de bătrâni Tel Hashomer Grădina acestuia este mereu deschisă şi poţi să te plimbi liber prin ea Dacă te apropii de clădirea mare şi albă, te conectezi uşor la reţeaua Wi-Fi Parola nu a fost schimbată niciodată, persoanele de o anumită vârstă au acest avantaj, nu se îndoiesc de ele Aşezată pe o bancă, Janice îşi deschise laptopul, îşi extinse o reţea privată cu ajutorul unui VPN şi pătrunse în Darknet Tastă literele PSYOPS şi află, stupefiată, că armata americană folosea personal înalt calificat pentru a influenţa populaţiile din zonele ocupate „Niciodată văzuţi, dar mereu ascultaţi” era deviza corpului de operaţiuni psihologice speciale: PSYOPS 19 Ziua a treia, Tel Aviv Noa îşi părăsi biroul de la centrul de comandă al armatei Janice o aştepta pe banca din staţia de autobuz unde cobora în fiecare seară, în jurul orei 19 — Ce încăpăţânată poţi să fii! Vino cu mine, îi ordonă Noa când o văzu Merseră în tăcere până la locuinţa ei de pe strada Sheinkin Janice luă loc la masa din bucătărie, în timp ce Noa pregătea un ceai — Ce poţi să-mi spui despre PSYOPS? — N-ai pierdut vremea, te-a ajutat Efron? — Ar trebui să fiţi împreună din nou Ţie ţi-e dor de el, iar lui, de tine — Ţi-a zis el? — Îl vezi mărturisind o chestie ca asta? — În ziua când o va face, să mă anunţi — Cred că tocmai te-am anunţat Noa nu comentă Puse două ceşti pe masă şi se aşeză în faţa lui Janice — Destabilizarea adversarului este o tactică veche de când lumea Soldaţii din Imperiul Persan eliberau pisici pe câmpul de bătălie pentru a-i împiedica pe egipteni să lupte, întrucât credinţele lor religioase nu le permiteau să le rănească Războiul psihologic a prins cu adevărat formă în cursul Primului Război Mondial Americanii şi englezii tipăreau ziare false pe care le aruncau din avion în apropierea liniilor Astfel vântul purta către germani veşti alarmante despre debandada din rândul propriilor divizii Pentru asta, au fost recrutaţi scriitori distinşi: Thomas Hardy, Rudyard Kipling, Arthur Conan Doyle şi H G Wells au redactat peste o mie de texte ca să deruteze inamicul Wells conducea departamentul de propagandă, încă de la începutul celui de-al Doilea Război Mondial, englezii şi americanii şi-au intensificat acţiunile OSS, SIS, unităţile de operaţiuni psihologice se întreceau în materie de imaginaţie Agenţi dubli, prizonieri plătiţi, apoi eliberaţi ca să răspândească informaţii false, împrăştierea de foi de propagandă, megafoane montate pe camioane, care difuzau zgomotele unor coloane de tancuri în marş pentru a-i speria pe combatanţi şi a-i determina să dezerteze — Şi a funcţionat? — Puţin, da! O treime dintre soldaţii care s-au predat au declarat că au fost influenţaţi de foile de propagandă Hitler, convins că germanii pierduseră Primul Război Mondial în mare parte din cauza a ceea ce el numea otrava manipulării psihologice, a devenit la rândul său un maestru al propagandei de masă Imediat ce-a ajuns la putere, a creat un minister special, pe care i l-a încredinţat lui Goebbels Până la Războiul din Coreea, operaţiunile psihologice se limitau la răspândirea de informaţii false Însă în timpul Războiului din Vietnam, americanii au căutat sa ridice populaţia împotriva Vietcongului Aşa că au format divizii specializate, PSYOPS, care au folosit mijloace depăşind cu mult cadrul operaţiunilor de dezinformare Programul Phoenix recompensa asasinarea membrilor Frontului Naţional pentru Eliberare Au mers şi mai departe în Irak şi Afganistan, unde aveau nevoie de susţinerea activă a populaţiei ca să obţină informaţii despre atacurile şi atentatele plănuite de islamişti şi talibani Tehnicile de manipulare politică au fost perfecţionate continuu Iar rezultatele s-au dovedit convingătoare — Dacă PSYOPS acţionează de atâta timp, existenţa lor nu mai constituie un secret de stat — Nu, într-adevăr, cu câteva căutări bine conduse pe internet, ai fi aflat tot ce ţi-am spus eu — Atunci, de ce atâtea mistere mai devreme? — Din cauza unor anomalii din desenul tău Capul calului întors spre dreapta, în loc de stânga, ca în emblema PSYOPS Coroana din frunze de măslin, nu de dafin, şi mai ales lipsa devizei „Niciodată văzuţi, dar mereu ascultaţi” — Şi e grav? — Modificarea unei embleme este un procedeu utilizat de foştii militari pentru a se recunoaşte între ei când se regrupează în sânul unor miliţii private — Vrei să zici că unii foşti soldaţi din PSYOPS au creat unităţi de propagandă private? — Nu simpli soldaţi, ci înalt gradaţi Janice începu să se învârtă prin bucătărie şi, cum aceasta nu era mare, făcu zece ture dus-întors între fereastră şi uşă înainte să vorbească — Tot nu înţeleg de ce insişti să renunţ la anchetă — Am vreo şansă să te conving? suspină Noa — Ştii ce i-a răspuns Dumnezeu lui Iţic care se plângea că n-a Câştigat la loto în viaţa lui: „Cumpără măcar o dată un bilet!” Noa surâse uitându-se cum Janice se aşază iar pe scaun, însă zâmbetul i se şterse repede — O să-ţi povestesc ceva ce n-o să găseşti pe internet Dă-ţi cuvântul de onoare că n-o să pomeneşti de asta niciodată în vreun articol, nici acum, nici mai târziu — Ai cuvântul meu! — OK Anul trecut, derularea alegerilor naţionale într-o ţară al cărei nume prefer să nu-l rostesc a alertat serviciile noastre de informaţii — Au fost falsificate? — Da, însă modul de comitere a fraudei s-a dovedit ieşit din comun Numărarea buletinelor s-a desfăşurat perfect legal Scamatoria s-a produs înainte de vot În urma investigaţiilor noastre, am descoperit că, înainte cu câteva luni de scrutin, şase americani sosiseră în capitală Trei se instalaseră acolo şi trei călătoriseră continuu prin teritoriu, poposind mai ales în oraşe care prezentau acelaşi specific — Care anume? — Populaţia acestei ţări se compune din două etnii, pe care le voi numi A şi B, fiecare reprezentată de o formaţiune politică Cele două partide se înfruntă sistematic la alegeri Programele lor nu se deosebeau suficient pentru a-i determina pe cei indecişi să încline de-o parte sau de alta, mai ales că populaţia este extrem de polarizată în funcţie de etnie Pentru ca o tabără să câştige, trebuiau descurajate trupele adverse Începi să înţelegi unde vreau să ajung? Cei şase americani prezentau o particularitate, luau specialişti angajaţi de o societate care avea drept client partidul politic al etniei A, însă ei aparţineau ca origine etniei B O contradicţie care ne-a atras atenţia Aduseseră în valizele lor un material de propagandă sofisticat Avantajaţi de cunoaşterea terenului şi de uşurinţa de a se amesteca în mulţime, aveau ca misiune schimbarea modului de a gândi al celor din grupul lor şi schimbarea comportamentului lor Au lansat operaţiuni de microtargeting, exploatând pulberile pe care le colectaseră în prealabil — Ce vrei să spui cu „exploatarea pulberilor”? — Sunt surprinsă că o jurnalistă de calibrul tău nu ştie la ce mă refer Janice prefera ca Noa să se mire, în loc s-o considere suspect de pricepută la informatică — Pulberi este numele atribuit tuturor datelor pe care le răspândeşti continuu De câte ori pe an găseşti pe pagina ta FriendsNet jocuri inofensive sub forma unor scurte chestionare cu răspunsuri multiple? Unde ţi-ar plăcea să pleci în vacanţă şi cu cine? Ce-ai schimba în lume dacă ai dispune de puterea necesară? Ce ai vrea să primeşti de ziua ta de naştere? Care e personalitatea ta publică preferată? Principala ta calitate şi principalul tău defect? Ce îţi place şi ce deteşti la un bărbat? La o femeie? Ce-ţi place şi ce nu-ţi place la tine? Răspunde la aceste întrebări şi o să-ţi cunosc hobby-urile, aspiraţiile, punctele tari şi punctele slabe, apartenenţa socială, nivelul studiilor şi mai ales opiniile politice Mai sunt la fel de inofensive întrebările mele? Iar răspunsurile permit stabilirea profilului psihologic al unui individ cu un grad de precizie pe care nici nu-l bănuieşti Janice aprobă cu o grimasă Noa, mulţumită de efectul cuvintelor ei, plescăi din limbă — Adaugă la toate astea şi datele referitoare la tine revândute de reţelele sociale, site-urile de pe care-ţi faci cumpărăturile, organismele care acordă cărţi de credit, aplicaţiile de pe mobilul tău care au acces la contactele şi fotografiile tale, la agenda ta — Am înţeles, dar care-i legătura cu alegerile din ţara respectivă? — Ceea ce ţi-am spus adineauri nu e tocmai un secret de stat Ştii toate astea, sau cel puţin eşti conştientă de ele, dar le accepţi în principiu, considerând că exploatarea datelor personale nu are alt scop decât să-ţi propună publicitate adaptată gusturilor tale, publicitate aşa-zis, ţintită Datele individuale sunt aurul negru al secolului XXI O piaţă de trei triliarde de dolari, pe care o împart întreprinderile care le colectează, le grupează şi scot profit din asta, întreprinderi care ştiu mai multe despre tine şi despre viaţa ta decât ştiu părinţii tăi, partenerul sau prietenii tăi Eşti produsul lor şi lista clienţilor lor e de natură să dea fiori reci Pe scurt, înainte de a sosi pe teren, PSYOPS identificase, graţie datelor vândute de FriendsNet, toţi indivizii susceptibili să influenţeze decisiv alegerile, cu condiţia să fie manipulaţi în mod abil Trebuiau să îndeplinească trei criterii: să aparţină etniei B, să aibă între 18 şi 35 de ani şi să nu fi votat niciodată sau maximum o dată Scopul era să-i incite să nu meargă la urne în ziua alegerilor O dezertare Evident, civică, nu militară Pentru asta, trebuia răspândit un mesaj care să nu fie făţiş politic, fiindcă tinerilor nu le pasă de politică în general, care să le dea impresia că sunt proactivi, fiindcă tinerii sunt calificaţi drept leneşi, şi, în fine, care să le ofere promisiunea unei apartenenţe, fiindcă majoritatea tinerilor traversează o criză de identitate Să facă parte dintr-o mişcare cool Cei din PSYOPS trimişi la faţa locului au elaborat un slogan unificator, „Fă-o!”, o variantă a celebrului „Yes we can” al lui Obama Însă sensul acestui „Fă-o!” era să îndemne la respingerea unui aparat politic părtinitor şi corupt „Fă-o!”, arată-ţi furia refuzând să votezi Şi ca să dea şi mai multă forţă mişcării, i-au asociat un gest de raliere, doi pumni încrucişaţi pe piept, simbolul opoziţiei faţă de sistem Afişe, autocolante, ecusoane, insigne, şepci şi tricouri distribuite gratuit în pieţe, la ieşirea din universităţi, difuzarea zilnică de spoturi cu noi adeziuni sau clipuri înregistrate de rapperi foarte fericiţi să se vadă propulsaţi ca ambasadori şi figuri emblematice ale mişcării, toate doar pe conturile FriendsNet şi YouTube ale tinerilor aparţinând etniei B Noa fredonă pe o melodie rap cuvintele de la „Fă-o!”: Rezistă, nu guvernului, nu ţării tale, dar rezistă politicii de azi Fă-o pentru ca asta să se schimbe, da, fă-o! — Nu-i rău, nu? În orice caz, supereficient PSYOPS ştiau că, la sfârşitul campaniei, tinerii din clanul B nu vor merge la vot, pentru că „Fă-o!” În privinţa clanului A, chiar dacă unii se amuzaseră participând la sărbătoare, tinerii aveau să-şi asculte părinţii: „Ieşi şi te duci să votezi!” Cifrele au fost edificatoare, 45% dintre persoanele între 18 şi 35 de ani din clanul B s-au abţinut să meargă la urne, convinse că duc o luptă admirabilă Ele reprezentau 6% din totalul de voturi Partidul clanului A a câştigat alegerile cu o diferenţă de exact 6% fată de clanul B PSYOPS au plecat liniştiţi Noi am supravegheat conturile de campanie ale partidului ales şi am descoperit aproape cinci milioane de dolari viramente în beneficiul unei societăţi off-shore cu sediul în insula Jersey, un paradis fiscal englez De ce îţi povestesc toate astea şi mai ales de ce trebuie să rămână între noi? Unele descoperiri se nasc dintr-un concurs de împrejurări periculos sau providenţial Una dintre agentele noastre se interesa de un om de afaceri american pe care îl bănuia că spală sume importante în sectorul imobiliar din Israel Era pe ecranul ei radar de ceva vreme şi, când a debarcat în ţara despre care am vorbit, spectrul radarului s-a lărgit Agenta a bănuit imediat că un trafic de influenţă atât de sofisticat nu putea fi decât opera unor profesionişti cu experienţă Înainte de a transmite informaţiile şefilor ei, a întreprins singură o anchetă Dacă n-ar fi avut prezenţa de spirit să consemneze tot ce găsea într-un folder de tip „Time Bomb” ştii despre ce vorbesc? — Da, marii reporteri utilizează tehnica asta ca asigurare de viaţă când anchetează subiecte sensibile Programezi trimiterea unui fişier la un moment precis În fiecare zi, amâni trimiterea cu 24 de ore Dacă lipseşti la apel, dosarul pleacă spre destinatari la ora prevăzută — Exact Într-o dimineaţă, agenta noastră a lipsit la apel Nu i-am găsit niciodată corpul Apartamentul ei era mai curat decât dacă s-ar fi ocupat de el o armată de menajere Înţelegi de ce sunt în stare oamenii ăştia şi de ce te-am pus în gardă? Acum e rândul tău să-mi dai câteva lămuriri Cum a ajuns insigna asta la tine? Janice nu voia să rişte să compromită Grupul 9 mărturisind că ei o îndreptaseră către această pistă pentru a preveni un atentat Şi trebuia s-o inducă de două ori în eroare pe Noa, fiindcă îşi simţise inima bătând mai repede când ea pomenise de insula Jersey Cât despre ceea ce tocmai aflase, viramentul emis de complicii miliardarului englez Ayrton Cash ar fi putut servi şi la manipularea alegerilor în Norvegia şi trebuia urgent să-i anunţe pe Mateo şi pe Ekaterina — Noa, nu-mi pot divulga sursele, niciun jurnalist n-ar face-o, dar să presupunem că mai am şi alte informaţii, intenţionezi să mă ajuţi? — E imposibil fără să obţin o cascadă de autorizaţii de la şefii mei Şi ce aş avea de câştigat? — V-aţi răzbuna agenta — Nu m-ai ascultat Am pierdut pe unul de-ai noştri, n-am niciun chef să adaug pe listă şi o prietenă — Jurnalistul sapă după informaţii, iar militarul e pe teren De fapt, mai degrabă eu risc să te pun pe tine în pericol — Şi constat că asta nu te nelinişteşte prea tare — Ce altceva propui? Să ne încrucişăm pumnii dansând pe melodia „Fă-o”? Janice era conştientă de joaca ei cu focul Dar ocazia de a se folosi de Noa pentru a pătrunde în serverele băncii JSBC era nesperată — Ce ştii, mai exact? mormăi Noa — Un alt virament la fel de dubios a fost emis recent de la o bancă din Jersey ar putea fi aceeaşi Dacă acest transfer de fonduri are ca beneficiar tot firma care-i angajează pe foştii PSYOPS? — Ai referinţe? Cine ţi-a spus? Janice îi zâmbi larg pentru a-i aminti că nu va răspunde la o asemenea întrebare, din motive evidente — Am numerele de cont ale emitenţilor şi ale beneficiarilor care însă nu-mi arată identitatea lor, după cum bănuieşti — Îmi închipui că n-o să-mi spui cum le-ai obţinut — Îţi închipui bine — Ce altceva? Văd că surprizele nu se mai termină — Habar n-am pe ce continent se află ţara misterioasă despre care ai vorbit, dar cea care pare să fie următoarea ţintă a PSYOPS e în Europa Noa făcu câţiva paşi spre fereastră, reflectând Situaţia se dovedea mai alarmantă decât presupusese ea, suficient de alarmantă pentru a înainta acest dosar şefilor, dar nu şi pentru a obţine neapărat autorizaţia pentru anchetă — „Fă-o!” a fost doar un test pentru PSYOPS, conchise ea De acord, dă-mi numerele de cont şi o să văd dacă putem descoperi cui aparţin — Când zici „putem”, te referi la mine şi la tine sau doar la voi? — Oficial sau confidenţial? *** — Deşi lucra pentru serviciile de informaţii ale armatei israeliene, Noa nu bănuia nimic despre activităţile paralele ale prietenei sale? — Cu riscul de a părea că nu ştiu ce-i aia modestie, vă repet că toţi membrii Grupului 9 sunt hackeri ieşiţi din comun — Şi faptul că aceeaşi Noa s-a aplecat deasupra unui desen cu un cap de cal, în timpul unui prânz, pe o terasă, ţine de purul hazard? — Hazardul e forma pe care o ia Dumnezeu ca să treacă incognito; atunci când le zâmbeşte, ateii numesc asta noroc Ne legăm de oameni din întâmplare sau pentru că, în fond, ei ne oferă ceva? Noa lucra în serviciile secrete, Janice este jurnalistă, meseriile lor se învârt în jurul informaţiei, iar prietenia lor le dădea ocazia să împărtăşească anumite lucruri fără să fie nevoie să-şi pună alte întrebări În ziua aceea, între cele două prietene s-a pecetluit un pact Grupul 9 avea să tragă foloase de pe urma lui, însă preţul plătit a fost aşa de mare, încât regret sincer că a existat 20 Seara a treia, Istanbul Pe Maya începuseră s-o îngrijoreze serios motivele prezenţei sale la Istanbul Ca să-şi omoare timpul, vizitase câteva dintre ultimele locuri la modă, făcuse act de prezenţă la un vernisaj la galeria Zilberman pe Iskital, se întâlnise cu directorii a două hoteluri recent deschise şi petrecuse o după-amiază întreagă în bazarul egiptean, un loc pe care-l aprecia în mod special Dar joaca de-a turista solitară nu era pentru ea Maya avea în oraş o amantă, pe care ezita încă să o sune Eylem era o iubită pasională şi, chiar dacă Maya găsea în asta indiscutabile avantaje, cea mai fugară privire aruncată altei femei putea declanşa un întreg scandal După ce ieşi din baia apartamentului ei de la Pera Palace Hotel, se aşeză în pat şi luă telefonul Discuţia debută cu un reproş Persoane bine intenţionate îi povestiseră lui Eylem că, în ajun, Maya ciocnea paharul cu o mulţime de lume la o expoziţie de fotografie la Kare Art, în cartierul Nisantasi — N-am avut o clipă de răgaz de când am sosit, se scuză Maya — Când adică? — Alaltăieri, minţi Maya din nou Eylem îi propuse să se vadă la Café Malvan sau, de ce nu, la Nicole, mâncarea era excelentă, iar sala, aflată pe acoperiş, înconjurată de pereţi din sticlă, oferea o vedere frumoasă asupra Bosforului Maya nu cunoştea acest restaurant Stabiliră o întâlnire pentru ora 20 Eylem îi trimise un SMS cu adresa: Tomtom Kaptan, nr 18, o stradă închisă la un capăt Mayei nu-i plăceau fundăturile Deschise dulapul şi alese o rochie care îi venea foarte bine, apoi se răzgândi, optă pentru o pereche de pantaloni şi o cămaşă şi se aşeză la măsuţa de toaletă să se machieze În taxi, pe drum spre Karaköy, luă o decizie: avea să mai aştepte o zi, nu mai mult Dacă în 24 de ore nu va primi niciun fel de instrucţiuni, se va întoarce la Paris, pierduse destul timp Taxiul o lăsă la colţul străzii, accesul maşinilor fiind barat de trei stâlpi încastraţi în asfalt Străbătu pe jos drumul îngust Mai departe, o scară din piatră ducea spre fostul tribunal francez, o clădire veche, împodobită cu un frontispiciu pe care se putea citi „Lege, Dreptate, Forţă” Un lampadar bâzâia, becul muribund se stingea cu intermitenţe Un loc cu adevărat periculos, se gândi Maya Intră în imobil şi luă ascensorul până la ultimul etaj Eylem era deja acolo Când o văzu ridicându-se ca să o întâmpine, Mayei i se păru şi mai frumoasă decât la precedenta lor întâlnire, atât de senzuală în rochia decoltată, încât Maya ar fi sărit cu uşurinţă peste cină Însă prietena ei o anunţă că murea de foame, ceea ce era, probabil, tot o minciună Maya ştia că Eylem se răzbuna pentru că nu o sunase imediat ce ajunsese la Istanbul Se aşeză la masă şi studie meniul, ridicând o sprânceană — Nu-ţi place? întrebă neliniştită Eylem — Sunt vegetariană, ştii doar Aşa că ezit între picioruşe de broască, terină de raţă şi miel Dacă aş cere o salată, oare ar aduce un pui şi i-ar tăia gâtul în faţa mea ca să se răzbune? Bun o să iau coşul cu pâine Eylem se întoarse spre chelner şi comandă o sticlă de pinot alb Apoi, imediat ce bărbatul se îndepărtă, o luă de mână pe Maya — Ai avut timp să te bronzezi, din câte văd Dar nu contează Sigur eşti foarte ocupată Ce te aduce la noi? — Cum faci să fii de fiecare dată mai frumoasă? — Eu nu fac nimic, tu mă uiţi între două călătorii Somelierul se apropie şi le turnă în pahare un vin de culoare pură — E prima dată când te văd atât de sperioasă, se miră Maya când Eylem îşi retrase mâna în prezenţa chelnerului — Ţara s-a schimbat, la fel cum s-au schimbat purtările şi privirile, nici măcar la Istanbul nu mai e ca înainte Puţine femei mai îndrăznesc să se îmbrace ca mine când se plimbă pe Iskital, răspunse Eylem Religia îi înnebuneşte pe toţi, nu ştiu unde o să ne ducă asta, dar sunt atentă, ca toată lumea — Atentă la ce? — La părerile celorlalţi, la insultele care sunt aruncate cu prima ocazie Femeile ca noi nu se mai simt libere — Femeile care iubesc alte femei? — Tu câte iubeşti? — Te rog, nu începe Eylem zâmbi forţat Nu o să fie niciun scandal astă-seară, nu mai e posibil aşa ceva în public, o linişti ea înainte de a adăuga: — În plus, m-am apucat de yoga, mi-am echilibrat chakrele Brusc, Maya se simţi observată Scoase din geantă trusa cu fard de pleoape şi o deschise nepăsătoare, astfel încât să vadă în oglinjoară ce se petrecea în spatele ei — Şi tu te-ai schimbat, continuă Eylem Înainte, îţi refăceai machiajul la toaletă Mai ales că nici n-ai nevoie de el, eşti fermecătoare şi foarte sexy în ţinuta asta Vrei o salată? — Bărbatul care cinează singur în spatele nostru era acolo când ai sosit tu? — Ah, înţeleg! Nu arată rău, vrei să-i cer numărul de telefon? — Nu te prosti! — Nu cred, răspunse Eylem Îl cunoşti? — Ce-ar fi să plecăm? Să mergem într-un loc unde să te pot ţine de mână — Genul ăsta de serenade nu te caracterizează Ce-ai păţit? Nu-i prima dată când te admiră un bărbat — Gândeşte-te la maestrul tău yoghin Puţin îmi pasă că mă priveşte De altfel, în mod sigur îl atrage decolteul tău şi îl înţeleg Maya scoase din geantă trei bancnote de 100 de lire turceşti şi le puse pe masă, după care se ridică Eylem dădu din umeri, îşi luă jacheta de pe spătarul scaunului şi o urmă Eylem îşi parcase maşina în josul străzii Maya o prinse de mână şi o trase în direcţie opusă, ducând-o în sus, pe scările vechiului palat de justiţie francez O împinse în grilajul porticului adâncit în penumbră şi o sărută pasional, orientându-se să nu scape strada din ochi Fiind cu spatele, Eylem nu-l putea vedea pe bărbatul de mai devreme ieşind de la Nicole şi coborând în fugă pe Tomtom Kaptan Seara a treia, Londra Ekaterina îşi privi în oglindă decolteul care i se părea ameţitor — Cum e? întrebă Mateo, ieşind din baie Părea să se simtă în largul lui în smoching – mult mai mult decât se simţea Ekaterina în rochie lungă – şi întinse mâinile spre ea ca să-i încheie butonii de la manşete — E cam devreme pentru astfel de lucruri, i-o trânti ea, apropiindu-se — Serata a început deja, replică Mateo, nu ajungem înainte — Vorbeam de noi doi, parcă am fi de mult împreună — Pot să mă descurc singur, dacă preferi Mateo o privea fix — De ce zâmbeşti? îl întrebă Ekaterina — În privinţa discreţiei, eşec total Arăţi splendid — Încă o tâmpenie ca asta şi tu eşti cel care va rămâne aici Ce-ai făcut până acum? — Am pregătit terenul — Uitându-te la televizor? — Căutând informaţii Prim-ministrul este aşteptat la serată, ar trebui chiar să gratifice adunarea cu un discurs — Cum te-ai descurcat? Nu-i la îndemâna oricui să fie invitat la genul ăsta de ceremonie — Am aflat despre serată din datele pe care le-am sustras de la Baron — Pe care noi le-am sustras şi pe care eu le-am decriptat! — Bineînţeles Adresa indica DCS Mayfair, am periat cartierul şi am dedus că trebuia să fie vorba despre hotelul Dorchester Ca să fiu sigur, am pătruns în sistemul lor de rezervări M-am oprit la cea a unui lord care sosea azi şi pleca mâine Contele de Waterford Apoi i-am accesat adresa de e-mail E incredibil cât de slab protejată e Camera Lorzilor, n-au nici măcar un firewall Am sunat la recepţie la Dorchester, dându-mă drept secretarul său particular şi am întrebat dacă reuniunea care se va ţine seara în salonul cel mare riscă să tulbure somnul contelui, explicând că el nu are intenţia să rămână prea mult Recepţionera mi-a dat toate asigurările în această privinţă Astfel, am obţinut confirmarea — Şi cu invitaţiile cum ai făcut? — Am profitat de ocazie ca să-i rog să le lase la intrare şi am precizat că pe conte îl va însoţi o nepoată — Vrei să trec drept nepoata unui conte englez? Cu accentul meu? Măcar are vreo nepoată? — A fost fotografiat de Waterford News and Star cu această presupusă nepoată, la un cocktail, la Dublin, în decembrie N-aş putea spune că trăsăturile de familie prezintă o asemănare frapantă Dar linişteşte-te, odată ce trecem de control, poţi să redevii tu însăţi — Şi dacă el, contele, ajunge înaintea noastră? — Nu există niciun risc, n-a luat trenul — De unde ştii? — Cât ai dormit tu, i-am trimis un e-mail rugându-l să asiste neapărat la sesiunea care se ţine la sfârşitul după-amiezii la parlamentul din Dublin Ekaterina se uită lung la Mateo — Vezi tu smochingul tău frumos, butonii de sidef, pantofii de lac, chiar şi mutra ta frumoasă, toate astea îmi sunt indiferente, însă ceea ce se află aici înăuntru, zise ea punând un deget pe fruntea lui, îmi place enorm Se ridică în vârful picioarelor şi-l sărută Seara a treia, Madrid Cordelia se privi în oglinda din baia restaurantului, apoi urcă la mezanin şi intră valvârtej în biroul lui Diego — Arăt ca naiba! Când mi-am făcut bagajul la Londra, nu m-am gândit la o astfel de cină — Tu ai insistat s-o cunoşti Te-ai răzgândit? — Mă enervezi, Diego Dă-te mai încolo, trebuie să vezi ceva Cordelia scrise o adresă pe tastatura computerului şi îi arătă pagina care se afişase — Ce e asta? — Al 21-lea congres mondial farmaceutic, care se deschide mâine la Washington Şi partea cea mai frumoasă e că poţi să participi la conferinţe pe internet 250 de tipi importanţi din domeniu, într-un singur loc, dormind în şase hoteluri şi plătind la greu cu cărţile de credit Chiar mă întreb dacă nu cumva suntem binecuvântaţi de zei Graţie documentelor găsite în servieta lui Sheldon, am reuşit să-i identific pe cei implicaţi până-n gât — Câţi sunt? — Vreo 50 Mi se părea meschin să ne gândim doar la noi răzbunând-o numai pe Alba Listele din servietă demonstrează că scandalul nu se limitează la insulină Un număr impresionant de oameni a căror supravieţuire depindea de preţul medicamentelor au fost victimele aceloraşi manevre, aşa că mi-am extins lista de infractori cu gulere albe Toţi cei pe care-i vom ruina sunt răspunzători de moartea a zeci de mii de pacienţi Diego se aşeză pe colţul biroului şi stinse ecranul pentru ca sora lui să-i acorde maximă atenţie — Ai făcut o treabă remarcabilă, iar concluziile tale sunt înfricoşătoare O să le luăm toată averea acestor asasini Pentru nesătuii ăştia va fi mai rău să ajungă la sapă de lemn decât să stea câteva luni la închisoare Însă o asemenea lovitură se pregăteşte riguros dacă vrei să reuşeşti Nu-i loc de improvizaţii şi, dat fiind că dispunem de prea puţin timp, trebuie să le cerem celorlalţi să ne dea o mână de ajutor — Având în vedere cum ne-au ajutat la Paddington — Eu vorbesc de atacuri simultane cu rezultat fulgerător Fiecare se infiltrează după metoda lui Chiar dacă unul dintre noi e reperat, nimeni nu va bănui amploarea operaţiunii Trebuie să planificăm tot Şi, în primul rând, să găsim o cale de a ajunge la conturile bancare ale prăzilor noastre — Imprimanta ta funcţionează? întrebă Cordelia reaprinzând ecranul Şi, până să răspundă Diego, recuperă trei foi din cutie — Uite lista cu ţintele noastre, zise ea Diseară se vor înregistra la recepţiile hotelurilor Domicilii, numere de telefon, adrese de e-mail, copii ale actelor de identitate cu fotografii Până mâine-dimineaţă, cele 50 de dosare ale noastre vor fi aproape complete Mai rămâne să ajungem la conturile lor bancare Diego se gândi puţin — Numai că e foarte probabil ca firmele să le achite cheltuielile profesionale — Probabil, însă nu şi cheltuielile personale Telefoanele mobile ne vor permite să-i urmărim pas cu pas Punem mâna pe numerele cărţilor de credit înainte să se întoarcă acasă Să le conectăm apoi cu conturile lor va fi doar o chestiune de timp, pariez că toţi au legături cu cel mult 10 bănci mari — Băncile mari nu se sparg uşor, replică Diego Dar s-ar putea să am o idee, adăugă el, făcând o copie a ecranului unde era afişat logoul congresului Falsific programul conferinţelor, pretinzând că e actualizat, şi îl trimit pe e-mail ţintelor noastre, împreună cu un mic virus care se va propaga în smartphone-ul lor imediat ce-l vor deschide — OK, dar, ca să nu dăm de bănuit, îl vom trimite tuturor participanţilor şi chiar de pe serverele congresului M-aş mira ca, pentru două zile de conferinţe, organizatorii să le fi echipat cu un sistem de protecţie sofisticat — Bună idee, continuă Diego, care intrase în joc Odată mobilele infectate, când se vor conecta la aplicaţiile bancare, vom avea şi numele lor de utilizatori — Putem face un check-list, dacă vrei Acte de identitate, fotografii, adrese personale, geolocalizare, mail, checked! — Şi numerele conturilor din bănci, cât de curând, dacă norocul ne surâde Şi cina noastră este checked, Flores mi-a dat un SMS adineauri că ne aşteaptă la bar — Du-te, vin şi eu mai târziu — Nici vorbă, te cunosc prea bine Cât timp avem la dispoziţie pentru a ne completa lista? — Congresul durează două zile, deci avem două zile — Diseară le voi trimite celor din grup un mesaj pentru a-i informa despre operaţiune, dar nu vom lansa adevăratul atac decât după ce toată lumea va răspunde la apel Putem foarte bine să ne lipsim de ceilalţi Programăm operaţiunea şi o lansăm de pe o duzină de servere din toată lumea Şi mai bine: în fiecare dintre oraşele în care locuiesc ţintele noastre Servere relativ slab protejate, case de asigurări sociale, spitale, şcoli, în fine, ai prins ideea În consecinţă, originea atacului va fi aproape imposibil de detectat — Însă, dacă luăm sume mari, băncile o să le ceară clienţilor confirmarea ordinelor de virament — Nu şi cu dubla autentificare, iar noi vom avea control asupra telefoanelor lor Dar să n-o lăsăm pe Flores să aştepte, o să-ţi explic la noapte ce am în minte, partea a doua a planului meu O să vezi că e şi mai machiavelică Părăsiră biroul şi coborâră scara de la mezanin În timp ce traversau bucătăria, Cordelia se întoarse spre Diego — Te previn că dacă ea e în rochie sau în fustă — Îţi aduc aminte că eşti sora mea, nu rivala ei, râse Diego — Cele două aspecte nu sunt incompatibile, răspunse Cordelia Intrară în sală Cordelia îl apucă de braţ pe fratele ei când o văzu pe Flores, îmbrăcată într-o rochie scurtă, mulată şi arătând chiar mai frumoasă decât în fotografie 21 Seara a treia, Londra Sub candelabrele de cristal ale sălii de bal, se strânseseră 200 de persoane Lambriuri aurite, pardoseală de marmură, tapiţerii de mătase gris perle, un cvartet de coarde cântând pe o estradă şi trei bufete somptuoase alcătuiau decorul marii recepţii date la Dorchester Mateo şi Ekaterina scrutau adunarea, el căutându-l pe Baron, iar ea privind totul curioasă Industriaşi influenţi, mari finanţişti, administratori de fonduri de investiţii, comercianţi de arme şi de materii prime discutau despre un viitor nesigur, promiţător pentru unii, înspăimântător pentru alţii Recesiunea, inflaţia, noile tratate comerciale, acordurile bilaterale alimentau conversaţii însufleţite — Pe cât punem pariu că sparg telefonul prim-ministrului? şopti Ekaterina — Ar fi necinstit din partea mea, fiindcă ai pierde Englezii sunt foarte scrupuloşi în materie de securitate informatică — Nu şi la Camera Lorzilor, din câte mi s-a spus — Vorbesc de serviciile secrete, nu de parlamentari — Iar eu, de telefonul lui personal, sunt sigură că are unul la el — E prim-ministru, nu un tip oarecare — Cu doar câteva săptămâni în urmă, Jarvis Borson nu era decât un alcoolic inveterat, iar primele sale discursuri ca şef al guvernului nu mi-au dat impresia că a lăsat-o mai uşor cu ginul Chiar şi părul din capul lui e beat mort — Avem lucruri mai urgente de făcut, nu? — Decât să-l piratăm pe Jarvis Borson? Vorbeşte în numele tău — Şi cum intenţionezi să-l abordezi? — E suficient să preiau controlul Wi-Fi-ului hotelului la care mobilul său trebuie să se fi conectat deja, pentru că reţeaua celulară e zero în clădirea asta somptuoasă Apoi pândesc momentul când îi trimite un SMS amantei, rutina, ceva — Eşti răutăcioasă, o asigură el arătându-i discret o femeie ce stătea singură lângă bufetul numărul trei A venit cu partenera lui — Acordă-mi o jumătate de oră şi te las să alegi pe ce pariem, fiindcă ştiu să accept o înfrângere, adăugă ea înainte de a-l părăsi Ekaterina se îndreptă spre partenera prim-ministrului Îi făcu un compliment, admirându-i rochia şi o întrebă dacă locuieşte în Londra, ceea ce o amuză pe interlocutoarea sa — Scuze, a fost o întrebare prostească, îşi reveni Ekaterina — Nu neapărat, am crescut în Sussex, încă locuiam acolo până de curând Dar dumneavoastră, londoneză? — În ce domeniu lucraţi? continuă Ekaterina, respectându-şi planul întocmai — Politică, răspunse calm tânăra femeie, întrebându-se în sinea ei pe ce lume trăia Ekaterina — Atunci, felicitări pentru Brexit, aţi reuşit într-un final — Nu fără greutăţi — Mă tem că greutăţile abia urmează, replică Ekaterina Tăcură amândouă câteva clipe — Cine sunteţi? o chestionă partenera prim-ministrului — O străină neinteresantă — Lăsaţi-mă să ghicesc Jurnalistă, nu? — Da’ de unde! Ce idee! — Oamenii pe care-i întâlnesc au mai degrabă obiceiul să-şi exagereze calităţile decât să declare că nu prezintă interes În plus, cum nimeni aici nu doreşte cu adevărat să stea de vorbă cu mine, vă daţi seama că francheţea dumneavoastră mă face circumspectă — De ce circumspectă? — E prima oară când veniţi la Londra? Aveţi un accent suedez? — Norvegian — Sunt prima femeie necăsătorită care stă în Downing Street Asta nu le pică bine multora, adăugă ea, rotindu-şi ochii prin sală Ekaterina făcu un tur de orizont, observând condescendenţa tuturor celor care le aruncau priviri pe furiş Nu-l aprecia deloc pe prim-ministru, însă se simţi brusc complice cu femeia care îi făcuse această mărturisire şi care părea la fel de pierdută ca ea în mijlocul prestigioasei adunări — Lucrez în domeniul securităţii informatice, minţi Ekaterina, asumându-şi un risc calculat — Foarte original Şi în ce constă asta mai exact? — Daţi-mi telefonul pentru câteva minute şi o să vă explic mai uşor decât printr-un discurs lung Sau, dacă preferaţi, vă pot arăta pe al meu Partenera prim-ministrului zâmbi, îşi deschise geanta şi strecură discret mobilul în mâna Ekaterinei care, cu o mişcare din cap, îi ceru să-l deblocheze Apoi studie ecranul, verifică parametrii aparatului şi i-l înapoie proprietarei — Ar trebui să vă protejaţi mai bine Dacă aş lucra de partea negativă a forţei, aş putea să îl piratez uşor Îmi imaginez că, în situaţia dumneavoastră, ar fi preferabil ca mesajele şi fotografiile să nu ajungă publice — Şi cum să mă protejez? întrebă tânăra femeie — Instalaţi-vă pe telefon o reţea virtuală privată Acestea acţionează ca nişte bariere invizibile, dar eficiente În zilele noastre, e un minimum necesar Găsiţi destule astfel de aplicaţii care funcţionează foarte bine Alegeţi o marcă europeană în locul uneia ruseşti şi, în cazul unor conversaţii intime, evitaţi căştile fără fir E floare la ureche să le interceptezi Văzându-şi partenera în plină conversaţie, prim-ministrul deveni curios Se apropie jovial şi insistă să fie prezentat Ekaterina îi întinse mâna cu stângăcie, iar el îşi îndoi spinarea să i-o sărute, profitând de ocazie ca să se aplece peste decolteul ei Ekaterina nu avu timp să-şi rostească numele, fiindcă numărul trei de la British Petroleum îl înhăţă pe prim-ministru — Exuberant în public şi discret în particular, cine să-i mai înţeleagă pe bărbaţi? comentă tânăra femeie, un pic stânjenită Vă mulţumesc pentru sfaturi, le-am reţinut şi le voi pune în aplicare chiar de mâine Cred că sunteţi aşteptată sau aţi produs o impresie puternică Bărbatul de lângă coloana aceea nu vă scapă din ochi Ekaterina o lămuri că bărbatul respectiv era însoţitorul ei, un cuvânt a cărui rezonanţă o auzi în clipa când îl pronunţă Se scuză politicos şi se îndepărtă Acum dispunea de informaţiile necesare pentru a controla mobilul acestei femei şi a-i umbla în agendă de la distanţă Nici nu mai trebuia să aştepte ca prim-ministrul să-l activeze pe al său Şi totuşi, nu o mai interesa să pătrundă în telefonul partenerei lui, singurătatea femeii o mişcase Se opri lângă Mateo care îi arătă trei bărbaţi discutând retraşi în apropierea unei ferestre Ekaterina îl recunoscu pe Baron Îşi scoase mobilul, îl ridică în dreptul feţei, prefăcându-se că-şi aranjează părul şi trase o rafală de fotografii Apoi merse liniştită spre ieşirea din sala de bal şi îl aşteptă pe Mateo La scurt timp, părăsiră hotelul Dorchester Frunzişul argintiu al arţarilor se înălţa deasupra grilajului din Hyde Park, Marble Arch strălucea cu putere, taxiurile negre defilau pe Park Lane Să meargă în rochie de seară pe un trotuar din Londra, într-o noapte de vară, în compania lui Mateo, era pentru Ekaterina ceva atât de străin de viaţa ei, încât chiar se întrebă dacă trăia în realitate acest moment — Cine erau bărbaţii cu care vorbea Baron? zise ea — Potrivit informaţiilor mele, cel cu barbă este noul ambasador american, venit la post de câteva luni Un fost general în dizgraţie, nevoit să se pensioneze anticipat sub precedenta administraţie, nimeni n-a aflat vreodată de ce — Şi celălalt? — David Kich, un magnat din domeniul energiilor fosile El şi fratele său domnesc peste un imperiu care nu se limitează la petrol sau mine de cărbune În ultimii ani, au cumpărat aproape toate canalele de televiziune locale americane, precum şi un număr impresionant de publicaţii regionale — Ciudate investiţii în condiţiile în care presa scrisă se zbate să supravieţuiască — Nu ca să câştige bani au făcut-o; ci ca să cheltuiască Fraţii Kich sunt nişte lobbişti care au vărsat sume considerabile în cercuri de influenţă Amândoi sunt fanatici ai economiei libertariene, lucrează pentru ca subvenţiile guvernamentale şi programele de ajutorare a celor mai defavorizaţi să înceteze pur şi simplu să existe Au contribuit din plin la alegerea lui Trump — Cât au injectat în campania lui? — E mai complicat de-atât Au angajat sute de persoane care au dat mii de telefoane, au bătut la zeci de mii de uşi în statele-cheie pentru alegeri Fraţii Kich au făcut apel la persoane dispuse să semene îndoiala, au finanţat campanii de dezinformare despre încălzirea climatică, evident, pentru propriile interese Cu ajutorul a milioane de dolari, au reuşit să dea peste cap măsurile luate pentru reglarea emisiilor toxice şi să împiedice apariţia unei taxe pe carbon — Aşadar, nişte dobitoci de toată frumuseţea Şi nimeni nu i-a dat în gât Dacă aş fi ştiut, cu mare plăcere aş fi — Au făcut-o câţiva jurnalişti, însă când fraţii Kich au simţit că vântul începe să bată din altă direcţie, s-au apucat să-şi îmbunătăţească imaginea, făcând donaţii isteţ mediatizate către diverse fundaţii — Roosevelt spunea că nicio fracţiune din marile averi cheltuită în scopuri caritabile nu va putea să compenseze imoralitatea cu care acestea au fost dobândite Trebuie să descoperim ce naiba făceau Baron cu David Kich şi cu un fost general devenit ambasador — Am recuperat destule date din mobilul lui Să vedem unde ne duc ele O adiere începu să sufle rece şi Ekaterina se înfioră Mateo o strânse la piept şi o luă spre Mount Street — Apropo, pariul nostru? întrebă el, ducând-o să cineze la Scott, un restaurant renumit din Mayfair — L-am pierdut, minţi ea Noaptea a treia, Istanbul Eylem se încadră în fluxul circulaţiei din Istanbul, care nu se domolea niciodată, nici măcar seara — Ce te-a apucat în restaurant? întrebă ea — Nimic, un acces de oboseală — Când m-ai sărutat sub portic, nu păreai obosită Eylem ştia că Maya minţea, dar nu voia să strice seara, aşa că nu comentă — Mergem să ciugulim ceva la tine? propuse Maya — Ţi-am zis, vremurile se schimbă Vecinii mă observă şi prefer să evit bârfele de cartier — Atunci, la mine la hotel Eylem o luă în direcţia districtului Beyoglu Maya coborî parasolarul şi îl potrivi astfel încât să vadă geamul din spate în oglindă — Am câştiga timp dacă mi-ai spune ce te frământă Ai probleme? o chestionă Eylem — Cred că totul e doar în mintea mea — Are legătură cu bărbatul care te privea mai devreme? Maya rămase tăcută — Ce învârţi la Istanbul? continuă Eylem — Vând sejururi de lux unei clientele VIP — Şi ce le furnizezi clienţilor tăi VIP? Droguri? Fete? — Eşti nebună? Drept cine mă iei? — Drept cineva care nu pare să aibă conştiinţa liniştită Maya reperase o berlină neagră rulând la distanţă constantă în urma lor — Ce-ar fi să mergem să dansăm? — E cam devreme, nu? — Opreşte la staţia de benzină de-acolo! Eylem coti brusc, aruncând-o pe Maya în geam — Drace, puteai să mă previi! — Crezi că n-am observat micul tău joc, replică Eylem, oprind maşina Plecarea precipitată de la Nicole, sărutul pasional pe o străduţă întunecoasă, dorinţa ta de a schimba destinaţia, iar acum, direcţia Nu ştiu ce e în capul tău, sunt treburile tale, dar am dreptul să ştiu dacă mă expui unor riscuri Oricare ar fi fost intenţia şoferului berlinei, mişcarea abruptă de volan al lui Eylem îl surprinse la fel de mult ca pe Maya Audiul negru depăşi claxonând zona benzinăriei şi-şi continuă drumul — Cunoşti un traseu ocolit spre Pera Palace? Eylem o privi sfidător şi demară Era inutil să încerce să obţină explicaţii În plus, sărutul Mayei îi dădea o senzaţie de lucru neterminat Îi puse mâna pe coapsă şi urcă încetişor până între picioare Maya se lăsă în voia ei şi coborî geamul Căldura serii intră în habitaclu Imediat ce ajunseră la hotel, Eylem puse stăpânire pe baie Maya profită ca să-şi deschidă laptopul Scoase din geantă fotografia fetiţei şi se uită atent la faţa ei slabă De când sosise la Istanbul, impresia că a picat într-o cursă se întărea de la o oră la alta De ce nu i se comunicaseră până acum coordonatele de la post-restant, de unde trebuia să ridice instrucţiunile? Această aşteptare era anormală, dacă nu cumva se încercase instalarea unui dispozitiv de supraveghere în jurul ei Nu putea să contacteze RG, dar un alt aliat ar fi ajutat-o să clarifice situaţia, un prieten vechi şi demn de toată încrederea Eylem se pregătea să facă baie, aşa că avea să mai lipsească o vreme Maya porni televizorul, îşi lăsă intenţionat geanta şi telefonul mobil pe pat şi se strecură afară din cameră, închizând cu grijă uşa ca să nu facă zgomot Centrul de afaceri se afla la primul etaj şi, la ora aceasta, era pustiu Maya introduse stickul USB de care nu se despărţea niciodată în unitatea centrală a unuia dintre calculatoarele puse de hotel la dispoziţia clienţilor, redirecţionă conexiunea spre un server situat în Argentina şi trimise un mesaj criptat Ecranul rămase inert Maya se uită la ceas, sperând că Eylem se relaxa în cadă În sfârşit, trei puncte clipiră Vitalik răspunsese la apelul ei — Lastivka, ce mare bucurie să te citesc Lastivka însemna „rândunică” în ucraineană, Vitalik obişnuia să-i spună aşa pentru că îl contacta întotdeauna când se afla într-o călătorie Maya îl adora Vitalik avea un umor nebun, o poftă de viaţă inepuizabilă Se exprima într-un limbaj înflorit, presărat cu expresii pe care le inventa sau le adapta după dispoziţia de moment, folosind un vocabular aproximativ, dar reuşind mereu să se facă înţeles Vitalik era o stâncă Şi un strateg de o precizie redutabilă în atacurile sale — Eşti bine? îl întrebă ea — Nu aici e problema, Lastivka Tu nu eşti bine, altfel nu l-ai căuta pe scumpul tău Vitalik la o asemenea oră, doar dacă nu cumva vrei să mă anunţi că eşti la Kiev Eşti la Kiev? — Nu, dar aş prefera să fiu — Deci ai o problemă Servantul tău devotat îţi stă la dispoziţie, ce pot să fac pentru Lastivka mea? Maya îi mărturisi că se simţea supravegheată De când sosise la Istanbul, avusese certitudinea că era urmărită, de două ori, până la un restaurant de a cărui existenţă nici nu ştia cu o oră înainte să se ducă acolo — Crezi că cineva a pus un păianjen pe tine? Ai fi ca grădinarul udat — Stropitorul stropit, îl corectă ea — În ziua când o să vorbeşti ucraineana cum vorbeşte Vitalik limba ta, o să putem face concurs de vocabulă — Vocabular — Ai nevoie de ajutor sau mă tulburi în plin meci de fotbal ca să faci pe profesorul? — Nu vreau să-mi testez laptopul sau telefonul, dar unul dintre ele este compromis, cei care mă supraveghează îşi vor da seama că am bănuieli Ai putea să verifici tu dacă sunt curate? — De ce nu faci asta de la alt calculator? — Tu eşti mult mai talentat decât mine la astfel de lucruri — Ştiu, dar preferam să te aud scriind — Spunând — Nu mă mai corecta sau mă întorc la televizor — Poţi să te apuci de treabă acum? — Imposibil, Sidorciuk a luat adineauri cartonaş galben Dacă viaţa ta nu e în pericol imediat, verificarea va aştepta sfârşitul meciului — Mâine-dimineaţă ar fi deja formidabil — Mâine va fi, promise Vitalik — Mulţumesc, răspunse Maya Se pregătea să întrerupă comunicarea, când apăru un ultim mesaj — Fii prudentă, Lastivka Acord o mare încredere instinctului tău Maya urcă în cameră şi deschise încet uşa, pândind cel mai mic zgomot Televizorul era stins Eylem o aştepta pe pat, cu un prosop prins în jurul taliei Maya căută un motiv cu care să-şi justifice absenţa, însă Eylem desfăcu prosopul şi nu-i mai lăsă timp *** — Maya nu putea să apeleze la RG nici dacă se simţea în pericol? — Era regula jocului, fiindcă ei nu o foloseau oficial — Un joc periculos totuşi, în condiţiile în care ei o trimiseseră în misiune la Istanbul! Ştiau că e supravegheată şi de aceea informaţiile îi erau transmise cu picătura? — Informaţiile nu erau transmise cu picătura, se aştepta localizarea fetiţei din fotografie Dar se impuneau anumite precauţii Contrar a ceea ce credea Maya, nu RG o trimisese la Istanbul 22 Dimineaţa a patra, Tel Aviv Janice se uită cu un ochi la ceasul deşteptător şi sări din pat Îşi trase pe ea un halat de baie şi traversă salonul pustiu Probabil că David era în atelierul lui În bucătărie, găsi o tavă cu micul dejun şi se întrebă cum s-ar fi descurcat să trăiască fără colocatarul ei Aprinse focul sub cafetieră şi profită de razele soarelui în faţa ferestrei Cu ceaşca de cafea într-o mână şi cu telefonul în cealaltă, îşi consultă mesajele Mateo o căutase, Vitalik dorea să ştie la ce oră ar putea să comunice cu ea, un al treilea mesaj îi sugera să treacă să-şi vadă bunica la începutul după-amiezii O recomandare aparent anodină, dar care îi reţinu toată atenţia Noa îi dădea întâlnire în grădina căminului de bătrâni Tel Hashomer David intră în bucătărie şi îşi pregăti un ceai — Efron te caută de la 9 dimineaţa, eşti foarte aşteptată, se pare Mă rog, mai ales articolul pe care i l-ai promis de opt zile M-a rugat să-ţi amintesc că paginarea e practic terminată — De ce te sună pe tine? — Pentru că a încercat să te sune de 10 ori Somnul tău e de o profunzime abisală Janice luă iar telefonul şi constată că numărul lui Efron apărea efectiv de 10 ori Nu terminase nici pe departe articolul şi chiar nu era momentul să fie concediată Făcu un duş rapid şi îl rugă pe David să o lase la redacţie El acceptă fără să comenteze, ceea ce nu-i stătea în fire, însă prietena lui era atât de strânsă cu uşa şi în aşa hal de stresată, încât David consideră că nu avea niciun rost să-i mai arunce şi el o înţepătură Pe drum, îi atrase totuşi atenţia că sandalele erau desperecheate Conduse cât de repede putea, în timp ce Janice căuta o scuză În clipa în care David opri în faţa redacţiei, Janice ţâşni din maşină mulţumindu-i, apoi urcă vijelios scara cea mare şi dădu buzna în biroul ei Căldura era sufocantă Deschise fereastra şi încercă să-şi adune gândurile, preocupată de discuţia pe care trebuia să o aibă cu Efron şi, pe deasupra, arzând de nerăbdare să afle ce descoperise Noa Îşi pipăi buzunarul după pachetul de ţigări şi fumă una, aplecată peste computer, încercând să-i trimită un mesaj pentru a o convinge să devanseze întâlnirea Până la urmă, tastă: Bunica o să vrea probabil să-şi facă siesta, aş prefera s-o vizitez înainte de prânz, ce zici? Ecranul rămase mut Poate Noa era într-o şedinţă sau pur şi simplu în imposibilitatea de a-i răspunde Efron intră în birou fără să ciocăne — Fumezi de dimineaţă, în redacţie? Deci articolul nu-i gata Mă bagi în rahat Am obosit să te acopăr, Janice, durează de prea multă vreme, zise el aşezându-se pe scaun, în faţa ei Fără să o slăbească din ochi, îi făcu semn să-i dea ţigara, ceea ce Janice acceptă cu dragă inimă, susţinându-i privirea în timp ce el trăgea adânc fumul în piept — Spune-mi că ai o ştire exclusivă de prima pagină, o chestie credibilă, dă-mi un singur motiv ca să nu te concediez Janice era împietrită, derutată şi furioasă că nu putea să-i explice de ce lucrul care-i ocupa tot timpul era cumva mai important decât articolul pe care ar fi trebuit să i-l predea — Îţi rezervasem jumătate de pagină, îţi dai seama? Ce-o să spun acum la machetare? Ea îşi luă ţigara înapoi şi inspiră profund, hotărâtă să mizeze totul pe o carte — E mai mult decât o ştire exclusivă, e ceva ameţitor, te implor să mă crezi Am nevoie de patru zile, poate o săptămână, e ceva atât de uriaş, că nu-i văd sfârşitul, dar, dacă reuşesc să-mi duc ancheta la capăt, o să-ţi ofer un articol de prima pagină, care va fi preluat de ziarele din toată lumea — Atunci, bine! exclamă Efron, plesnindu-se peste genunchi De mult nu te-am mai văzut sub presiune, îmi place! Fii totuşi atentă să nu cazi în aceeaşi capcană Janice ştia cu certitudine la ce făcea aluzie redactorul-şef Când îl atacase pe Ayrton Cash, miliardarul englez folosise mijloace importante pentru a o discredita În ancheta ei, Janice îl acuza că finanţase o campanie de dezinformare pentru a câştiga voturi în favoarea Brexitului, detaliind, pe bază de dovezi, beneficiile colosale pe care el personal urma să le tragă Introducerea articolului era elocventă: „Un miliardar cumpără Marea Britanie” Furios că fusese prezentat astfel, Cash angajase o armată de troli pe net pentru a găsi toate articolele pe care ea le semnase de la începutul carierei, expunându-i erorile din tinereţe, decupând abil textele şi scoţând fragmentele din context pentru a-i pune la îndoială obiectivitatea şi a-i atribui poziţii politice extreme, dezvăluindu-i viaţa dezordonată, înclinaţia pentru alcool, minţind în privinţa motivelor care o împiedicaseră să servească în armată Acestor agenţi anonimi ce desfăşurau o activitate de subminare şi distrugere li se adăugase o cohortă de comentatori antisemiţi Un val de insulte şi de ameninţări se revărsase pe reţelele sociale, cerând concedierea ei imediată, acuzând-o că inventase totul ca să se remarce, că, prin intermediul unei anchete false, ataca suveranitatea poporului englez, că acţiona în folosul unei puteri străine ostile intereselor Marii Britanii Cash câştigase bătălia Furia faţă de jurnalistă lăsase în umbră scandalul pe care ar fi trebuit să-l declanşeze manevrele miliardarului Când bănuieşti pe cineva că e manipulat de forţe nevăzute, niciunul dintre cuvintele sale nu mai e credibil Discreditată, Janice plătise scump, avusese nevoie de câteva luni ca să ridice capul şi să se apuce iar de scris — Îţi dau opt zile, continuă Efron, şi patru înainte să-mi explici la ce lucrezi Dar, dacă nu finalizezi ancheta asta, o să fie ultima Efron se plesni iar peste genunchi, ticul lui atunci când era entuziasmat, şi se ridică — Şi-ţi reamintesc că e interzis să fumezi în birou, adăugă el trăgând un ultim fum înainte de a stinge ţigara în scrumieră Imediat ce Efron ieşi din încăpere, screensaverul lui Janice lăsă loc unui mesaj Buni te aşteaptă la ora 11 în grădină Era 10:45 Dimineaţa a patra, Londra Când se trezi, Ekaterina găsi locul de lângă ea, din pat, gol Mateo lucra în camera alăturată Se ridică şi deschise dulapul ca să se îmbrace, dar dădu cu ochii de rochie — Ai fost foarte elegantă, îi şopti Mateo apărând în spatele ei — Mulţumesc O s-o înapoiez, e o nebunie mult peste posibilităţile mele materiale — Ar trebui s-o păstrezi Vino cu mine, am pus mâna pe ceva care o s-o intereseze mult pe Janice, zise el înainte de a se întoarce la birou Ekaterina îl ignoră complet Se duse la fereastră şi inspiră adânc, umplându-şi plămânii cu aerul de vară Nu se grăbea, aşa cum nu se grăbea să afle ce a descoperit Mateo — Urăsc tonul ăsta autoritar de şef În plus, nici nu ţi se potriveşte, zise ea — Dacă binevoieşti să vii lângă mine, cred că o să mă urăşti mai puţin — Ce-ai dibuit? întrebă ea apropiindu-se Mateo făcuse cercetări despre ambasadorul care stătea de vorbă cu Baron în seara precedentă Afişă pe ecran o fotografie, pe care o găsise pe net La vremea respectivă, ambasadorul era doar un locotenent de infanterie şi purta o uniformă acoperită de decoraţii Ekaterina se aplecă spre ecran Mateo mări imaginea, făcând zoom pe reverul hainei, unde era prinsă o broşă metalică cu un cap de cal întors spre stânga — Ambasadorul Statelor Unite aflat la post în Londra făcea parte din PSYOPS! exclamă ea — Aşa mi se pare şi mie — Trebuie s-o anunţăm pe Janice — S-a rezolvat Şi m-am apucat să transcriu informaţiile sustrase din mobilul lui Baron Următoarea lui escală e Roma Şeful ligii de extremă dreaptă participă din nou la alegerile generale care vor avea loc peste o lună — Crezi că pune la cale o lovitură în Italia ca la Oslo? se îngrijoră Ekaterina — Deocamdată, nimic nu indică aşa ceva, dar nu încape îndoială că se duce acolo ca să manipuleze alegerile Am cât de cât idee despre natura proiectelor sale Citeşte e-mailul ăsta Mateo afişă un e-mail pe ecran Baron îi scria unui responsabil din Liga Nordului: Caii sunt în boxele lor, gata pentru începerea cursei — Cei din PSYOPS? — E atât de evident, că pare imposibil! răspunse Mateo — La Barnevernet, un educator ne tot spunea: „Nu căutaţi logica acolo unde oamenii nu au pus-o” Ai mai găsit ceva în mobilul lui? — Hotelul unde va sta, Palazzo Montemartini, şi lista întâlnirilor de la Londra, înainte de plecare — Cu cine trebuie să se vadă? — Cu Darnel Garbage, fost lider al unui partid de extremă dreaptă, reconvertit în şeful partidului independenţei Regatului Unit, herald autoproclamat al Brexitului, dar care încasează de 10 ani salariu de parlamentar european, haios, nu? Diseară, Baron ia cina cu el, în compania proprietarului extrem de bogat al unui cotidian englez Nu m-ar mira să participe şi Kich — Oslo, Londra, Roma Profilurile oamenilor cu care ia legătura în fiecare oraş Turneul ăsta înseamnă mai mult decât o campanie de influenţă Ne scapă o chestie — Influenţă şi manipulare în acelaşi timp, exact ce vinde el Dar sunt de acord cu tine Norvegia, Marea Britanie, în curând Italia încotro se mai îndreaptă ca să-şi răspândească veninul? Trebuie să ne ţinem după el, mâine plecăm la Roma, o anunţă Mateo — Mâine vom merge la Roma repetă Ekaterina, dusă pe gânduri Mateo o privi atent, tristeţea i se reflecta în zâmbet Ekaterina îşi feri ochii şi ieşi pe balcon El o urmă, dar rămase la câţiva paşi în spatele ei — Te-a deranjat ceva? — Ieri, Norvegia; azi, Anglia; mâine, Italia Nu cunoşteam ţările astea decât din filme şi din cărţi, nu purtasem niciodată rochie lungă, nici nu participasem la vreo serată mondenă, apartamentul meu e mai mic decât camera asta Vieţile noastre sunt foarte diferite Însă îmi place viaţa pe care mi-am construit-o şi am impresia că-i întorc spatele — Asta te face nefericită? — Mă sperie — Camera în care dormim are prea puţină importanţă, noi ne-am întâlnit ca să acţionăm, restul nu contează — Atunci, poate că acest „noi” de care vorbeşti tu mă înfricoşează, rosti ea şi se retrase în cameră Dimineaţa a patra, Madrid Cordelia şi Diego petrecuseră o bună parte din noapte în faţa ecranelor După ce pătrunseseră în serverele hotelurilor şi trimiseseră virusul în telefoanele mobile ale participanţilor la congresul farmaceutic, verificaseră din oră în oră dacă transmiterea informaţiilor se efectua după cum era prevăzut În final, Diego se dusese la culcare Cordelia, neputând să doarmă, făcea puţină ordine prin apartament Când aranjă ramele de pe etajeră, se opri în faţa unei fotografii cu părinţii săi, făcută pe terasa casei din Cordoba Amintirea verilor prinse viaţă Străduţele înguste cu miros de iasomie, bougainvillea roşie ce acoperea zidurile, parcul unde tata o dădea în balansoar la umbra unui tei, plimbările cu mama la piaţa de flori O ediţie veche din Războiul sfârşitului lumii îi atrase privirea, era cartea pe care ea i-o dăruise lui Diego chiar înainte să plece la Boston Când o scoase din bibliotecă să o răsfoiască, descoperi în spatele ei o casetă de lemn în care se afla o mulţime de scrisori cu caligrafia Albei — Închide-o, te rog, îi zise fratele ei intrând în cameră Cordelia coborî capacul şi se întoarse cu faţa la el — N-ai decât să mă crezi o exaltată, dar să dai peste scrisorile astea la trezire e un semn, poate — Uneori, mă întreb dacă nu cumva tu ai impresia că ai iubit-o mai mult decât mine Moartea Albei a lăsat un gol nemărginit, Flores s-a străduit să-l umple N-a fost uşor pentru ea la început, dar, cu răbdare, a intrat în viaţa mea Fie că vrei tu, fie că nu — Ştiu, Chiquito, am observat cum te privea şi am văzut cum te uitai şi tu la ea Trebuie să mă obişnuiesc cu ideea că de-acum n-o să mai am decât o parte din fratele meu pentru mine Soneria telefonului mobil al lui Diego întrerupse discuţia Numărul afişat începea cu un prefix englezesc, dar nu figura în agenda sa I-l arătă şi surorii lui — Răspunde! Cordelia se îngrijoră văzându-i faţa descompusă Diego făcu câţiva paşi, concentrat asupra interlocutorului Cordelia se apropie, dar el o atenţionă printr-un semn să nu scoată niciun cuvânt — Înţeleg, şopti Diego în engleză, vin cât pot de repede Vă mulţumesc Da, am notat numărul Vă sun imediat ce ajung Lăsă aparatul din mână şi îşi strânse sora în braţe — Nici nu-ţi imaginezi cât sunt de fericit că eşti aici, rosti el cu glas tremurător — Ce te-a apucat? Cine era? întrebă ea, împingându-l — Un inspector de la Scotland Yard Azi, dis-de-dimineaţă, ţi-au găsit corpul plutind în canal Vor să mă duc să-l identific, trăsăturile sunt de nerecunoscut 23 Ziua a patra, Tel Aviv Noa aştepta pe o bancă în grădina căminului de bătrâni Janice îşi ceru scuze pentru întârziere şi se aşeză lângă ea — N-am mult timp la dispoziţie, zise Noa Apoi o anunţă cu mândrie că reuşise să meargă pe fir până la sursa viramentului Contrar a ceea ce credea Janice, Ayrton Cash nu era emitentul — Şi cine este la originea acestui transfer de fonduri? — Oxford Teknika, o aşa-zisă societate de marketing turistic, cu sediul în Londra Aparent, fără nicio legătură cu PSYOPS Unul dintre contactele mele la faţa locului a acceptat să treacă pe la adresa din antetul lor — Şi? — E o adresă-fantomă O plăcuţă pe stradă şi o alta la etaj, aplicată pe uşa unei cămăruţe Un truc destul de frecvent pentru a stabili sediul unei societăţi Dar genul ăsta de practici e rezervat, în general, paradisurilor fiscale, Insulele Cayman, Insulele Normande, Luxembourg În plin centru al Londrei, n-are niciun sens — Dar, după cum te cunosc eu, sigur ai găsit unul — Oxford Teknika desfăşoară alte activităţi decât turismul şi proprietarii săi nu doresc să se afle care anume Nu pot să-mi mai continui investigaţiile multă vreme, fără o autorizaţie oficială Nu ţin neapărat să mă admonesteze şefii Dar scormonind în serverul JSBC, am văzut un al doilea virament suspect emis în aceeaşi zi De astă dată, din Statele Unite, în dolari şi pentru o sumă identică Banii, dintr-o sursă încă necunoscută, au intrat în contul Oxford Teknika şi au plecat imediat spre casieriile partidului naţionalist norvegian Şi aşa ajungem la întrebarea pe care vreau să ţi-o pun Ce mi-ai ascuns? Janice ezita să i se destăinuie prietenei sale Însă n-ar mai fi obţinut nimic de la ea fără să-i ofere motive întemeiate — Un partid neonazist primeşte fonduri provenind din Statele Unite, care trec printr-un paradis fiscal ca să nu fie observate Nu-ţi trezeşte dorinţa de a afla mai multe? — Cu riscurile la care mă faci să mă expun, nu, răspunse Noa — Bine, de acord Am pomenit ieri de o ţară europeană unde PSYOPS ar putea acţiona, la Norvegia mă refeream Numai că de data asta nu intenţionau să manipuleze alegerile cu sprijinul rapperilor şi cu sloganuri pentru tineret Partidul neonazist pregătea un atentat la universitatea din Oslo, cu intenţia de a arunca vina asupra imigranţilor N-are rost să-ţi explic efectele scontate cu două săptămâni înaintea votului Noa rămase fără glas — Un război de comunicare este un act de ingerinţă indiscutabil; zise ea într-un târziu, dar aici vorbim de terorism — Ai putea să le şopteşti un cuvânt superiorilor tăi şi să-i convingi să deschidă o anchetă oficială? — Depinde ce altceva vrei să-mi mai spui, insistă Noa Te rog, Janice, nu mă face să pierd timp preţios Ai zis „pregătea”, deci atentatul nu va avea loc? Cine ţi-a furnizat informaţiile şi de ce autorii au renunţat la planul lor? Jucăm cu cărţile pe faţă sau mă întorc la birou, declară ea, ridicându-se Janice nu răspunse Supărată, Noa plecă fără să-şi ia la revedere — Stai! strigă Janice, alergând după ea O prinse din urmă pe Noa, care se îndrepta spre gardul de fier forjat al grădinii, şi o apucă de braţ — Cineva s-a infiltrat în Partidul Naţiunii, le-a descoperit planurile, precum şi o dovadă compromiţătoare pentru şefi Cu câteva ore înaintea atacului, persoana în chestiune i-a trimis o copie a respectivei dovezi unuia dintre ei, ameninţând că dezvăluie totul presei dacă atacul nu era anulat — De ce n-a trimis dovada direct poliţiei? Complotul ar fi fost demascat, iar vinovaţii, interogaţi — Pentru că era prea târziu, mărturisi Janice Poate n-o fi fost soluţia ideală, dar s-a evitat răul cel mai mare — Poţi să-mi explici de ce o persoană – sursa ta, îmi imaginez – infiltrată într-un partid norvegian contactează o jurnalistă din Tel Aviv atunci când află că un atentat la Oslo e iminent? — Să zicem că e o veche cunoştinţă — Nu ştiam că ai astfel de relaţii, replică Noa Şi-mi închipui de asemenea că toate astea nu au nicio legătură cu asasinarea şefului acestui partid şi înlocuirea sa la repezeală cu numărul doi din partid, nu? Janice păstră tăcerea, calculând consecinţele acestei discuţii şi până unde trebuia să meargă pentru a-şi atinge scopul — Ai făcut deja mult, zise ea, nu vreau să te compromit Dă-mi o copie a celui de-al doilea virament, o să văd ce pot face la rândul meu — Vrei să spui că cineva dintre relaţiile tale, replică Noa, rostind apăsat cuvântul, ar putea să descopere în locul meu cine l-a emis? Nici nu se pune problema! Dacă sunt prinsă, îmi pierd jobul, e caz de indisciplină E interzis să părăsim birourile cu o hârtie cât de mică, fără o autorizaţie semnată de superiori Iar înainte de a ieşi pe uşă, trecem prin detectorul de metale, în scopul prevenirii oricărei sustrageri de informaţii sensibile pe suport magnetic Suntem în Israel, Janice Aici protecţia impune vigilenţă permanentă, nicio măsură de precauţie nu e neglijată — OK, vezi ce poţi face fără să te expui, acum cunoşti miza — Nu-ţi promit nimic Hai să ne luăm la revedere ca nişte prietene bune Noa se apropie, o sărută pe Janice pe obraz şi ieşi din parc Ziua a patra, Istanbul Maya mai aduna câteva fărâme de somn după o noapte agitată Auzi un fâsâit la uşa camerei şi deschise ochii Eylem îşi consulta e-mailurile pe smartphone — Ai comandat ceva la room-service? Eylem clătină din cap, concentrată să citească Maya dădu la o parte cearşaful, se ridică şi zări un plic strecurat pe sub uşă Scoase capul pe culoar, însă mesagerul dispăruse Plicul conţinea o carte poştală, o imagine cu terasa cafenelei Pierre Loti, aşezată pe o colină, în mijlocul unui cimitir Pe spatele cărţii poştale nu era scris nimic Maya cunoştea bine locul, foarte apreciat de turişti, chiar îşi ducea adesea clienţii acolo De pe terasă, vederea asupra Cornului de Aur era splendidă Privind cartea poştală, Maya simţi uşurare la gândul că o să afle în sfârşit ceva despre misiunea care o adusese aici, cu condiţia ca asta să nu însemne că se arunca în gura lupului Întotdeauna primea instrucţiunile pe mobilul ei securizat O carte poştală strecurată pe sub uşa camerei de hotel reprezenta o abatere de la regulă Şi era cu atât mai tulburător, cu cât trăsese pentru prima dată la Pera, fiindcă Le Meridien, unde obişnuia să se cazeze, era ocupat complet Îşi puse o pereche de pantaloni subţiri, o bluză din tricot ecru şi sandale — Pleci? o întrebă Eylem — Te tentează un mic dejun la cafeneaua Pierre Loti? Eylem sări din pat 30 de minute mai târziu, în cartierul Sultanahmet, Eylem parca la poalele colinei, apoi o invită pe Maya să parcurgă ultima parte a drumului pe jos Plimbarea avea să le sporească apetitul Urcară străzile pavate, traversară potecile cimitirului, printre stele funerare vechi de sute de ani, şi luară loc la masă, pe terasa aglomerată în ciuda orei matinale Eylem căzu în extaz, apele Cornului de Aur scânteiau sub soarele deja fierbinte — Trebuia să ajungi tu la Istanbul ca să iau micul dejun în această cafenea Nu vin niciodată aici, deşi e magnific — Normal, replică Maya, cu gândul aiurea Parizienii se duc rareori să ia micul dejun în Montmartre — Te-am simţit absentă azi-noapte Din cauza mea? Nu erai obligată să mă suni, oftă Eylem — N-are nicio legătură cu tine, te asigur — Atunci, ce căutăm aici? Te cunosc bine, îţi place să leneveşti în pat dimineaţa — Încă nu ştiu şi te asigur că e adevărul adevărat — Dai multe asigurări Maya se uită la ceas I se indicase locul întâlnirii, însă nu şi ora Chelnerul le aduse un meniu, pe care Eylem să grăbi să-l studieze — Scuză-mă un minut, zise Maya când telefonul începu să-i vibreze în buzunar Intră în cafenea, străbătu sala cea mare şi se închise în toaletă ca să citească mesajul pe care tocmai îl primise Un SMS scurt, dar care spunea multe; îi dădu fiori reci când îl citi Lastivka, ai simţit corect Vitalik îi confirma temerile Şi dacă el se rezumase doar la un mesaj, asta însemna că smartphone-ul ei era infectat Îşi dădu cu apă rece pe faţă, deasupra chiuvetei, ca să se calmeze Unde şi când îi întinseseră capcana? Pierre Loti, un stabiliment aproape centenar, îşi păstrase vechea înfăţişare, cabina telefonică din lemn de cireş o dovedea Maya se duse la bar şi schimbă cele câteva bancnote turceşti pe care le avea la ea în fise Dacă ar fi scos cartela SIM sau ar fi închis telefonul, ar fi riscat să se dea de gol Puse mobilul în geantă, pe care o lăsă în afara cabinei, apoi îl sună pe Vitalik — Linia e sigură? întrebă el — Atât cât poate să fie o cabină dintr-o cafenea Am puţine fise, spune repede — Măcar n-o să mai încerci să mă corectezi tot timpul Eşti supravegheată, dar nu pot să te asigur că prin telefon Am făcut teste, scuze ca mi-am băgat nasul în chestiile tale telefonice Apelurile tale sunt retransmise Atunci când îl activez, semnalul face un ecou, indiscutabil Dar degeaba am periat aparatul, n-am găsit niciun virus Asta e foarte ciudat — Am un dispozitiv de ascultare plantat? — În orice caz, nu-i activ acum, când vorbeşti cu mine, mă uit pe ecran la activitatea telefonului tău şi doarme ca un bebeluş — În camera mea de la hotel? — Erai acolo când ţi-am trimis mesajul? — Nu, sunt departe de Pera — Atunci caută în geantă O brichetă, un pix, un tub de ruj, ai cumpărat lucruri recent? Oricum, la gunoi tot, apoi o să facem alte teste Lastivka, gândeşte-te să-ţi schimbi locul de vacanţă, pot să-ţi organizez un sejur de călătorie rapid — Imposibil, încă nu am Maya auzi trei bipuri, scotoci în buzunar după fise, dar legătura se întrerupse Ieşi din cabină, îşi luă geanta şi se întoarse la Eylem, care o primi cu un zâmbet larg — Cineva m-a luat drept tine, mă simt flatată — Cum adică te-a luat drept mine? întrebă Maya, îngrijorată — Băiatul care ne-a adus micul dejun m-a întrebat dacă sunt Maya Mandel şi mi-a dat plicul ăsta Şi fiindcă tu eşti mult mai drăguţă decât mine, asta m-a flatat — Aiurea! răspunse Maya luând plicul, pe care nu era scris nimic Înăuntru găsi o invitaţie la un cocktail, seara, la ora 18, la Institutul Francez — Care băiat? întrebă ea — Nu-l mai văd — Eşti sigură? — Da, de ce? E un bilet de amor? Maya îi arătă cartonaşul — O invitaţie pentru o persoană, tot un drac, oftă Eylem — Te sun când ies şi ne întâlnim undeva — Cine zice că mi-am rezervat seara pentru tine? Maya încercă s-o sărute pe gură, însă Eylem întoarse capul şi sărutul nimeri pe obraz — Pleci deja? — N-am încotro Pe curând, îţi promit! — Termină cu promisiunile, mă enervezi! Eylem n-o lăsă pe Maya să plătească nota şi îi ceru politicos să dispară Maya coborî colina până la pontonul Eyüp, unde aşteptă vaporul pentru Eminönü Traversarea dura 20 de minute Profitând de răcoarea răspândită de apele Bosforului, se sprijini în coate de bastingaj, reflectând Când începuseră să o spioneze şi cu ce scop? Îşi consultă mesajele şi nu găsi niciunul care să o compromită Podul Galata se apropia, vasul avea să acosteze curând la capăt Maya făcu inventarul genţii Nu găsi niciun obiect pe care să nu-l fi avut deja când se îmbarcase spre Turcia, cu excepţia unui pachet de batiste de hârtie şi a unei cutiuţe de bomboane cu mentă Renunţă să le arunce peste bord Mai bine să nu dea de înţeles că se ştia supravegheată De ce nu îi strecuraseră invitaţia la cocktail direct pe uşa de la hotel? Probabil ştiau că sunt două persoane în cameră şi aşteptaseră să fie singură pe terasa de la Pierre Loti ca să i-o înmâneze Însă mesagerul greşise destinatarul, deci nu avea de-a face cu un profesionist Şi de ce această invitaţie trebuia să rămână confidenţială? Ce cursă încercau să-i întindă? Maya cercetă cu privirea orizontul Puntea vasului era pustie, doar un cuplu de bătrâni urcase odată cu ea la Eyüp, însă ei se aşezaseră pe puntea inferioară Maya deschise iar geanta şi luă în mână fotografia copilului Cine era această fetiţă care o punea în pericol? Dimineaţa a patra, Londra Ekaterina îşi închise laptopul — La ce oră pleacă avionul nostru spre Roma? — Te-ai răzgândit? o întrebă Mateo, frunzărind nepăsător The Guardian — E greu să nu te răzgândeşti după cele aflate de la Janice Mă duc să-mi fac bagajul Se opri brusc şi se întoarse — Ceva mă intrigă Baron intervine în alegerile din Norvegia, plănuieşte să facă la fel în Italia, dar banii pentru operaţiunile sale ar proveni din Statele Unite De ce? Mateo împinse ziarul pe birou — Deocamdată, nimic nu dovedeşte că banii care au finanţat atacul prevăzut la Oslo provin din aceleaşi surse care servesc şi pentru proiectele sale la Roma — Totuşi, continuă Ekaterina, gânditoare Un fost membru al PSYOPS devenit ambasador al Statelor Unite Un prim-ministru englez numit de curând, ca şi el Robert Berdoch şi Libidof, magnaţi ai presei populiste anglo-saxone, unul, american, celălalt, de origine rusă Kich, miliardar ultraconservator american şi lobbist al energiilor poluante Vickersen, Garbage şi Malaparti, trei şefi de partide de extremă dreaptă europene — Poţi să-l tai pe Vickersen de pe listă — Atunci, Thorek, succesorul lui, ceea ce e cam acelaşi lucru Iar în centrul întregii nebuloase, Baron, bineînţeles, Ayrton Cash, un alt miliardar englez, şi, în sfârşit, JSBC, o bancă mai mult decât dubios ascunsă într-un paradis fiscal — Dacă o luăm aşa, trebuie să recunosc că — că undeva, în spate, există un proiect mai vast, care încă ne scapă, completă Ekaterina — Şi dacă Baron n-a venit la Londra ca să pună în aplicare un nou plan, ci ca să culeagă roadele unei munci deja îndeplinite? Ciocnea cu Jarvis Borson Cine zice că n-a apelat la PSYOPS pentru a manipula votul care a determinat Anglia să se despartă de cei mai apropiaţi aliaţi? — Ceea ce ar explica şi discuţia cu ambasadorul, adăugă Ekaterina — Sau şi mai rău, continuă Mateo Dacă sărbătoreau o victorie şi pregăteau terenul pentru următoarele? În Irlanda, ca şi în Scoţia, se ridică voci care cer separarea de Londra Dacă aşa ceva se va întâmpla, va însemna sfârşitul Regatului Unit Marea Britanie este capătul de pod dintre America şi Europa Izolată, cu teritoriul şi populaţia divizate, nu va mai conta deloc pe eşichierul mondial — Pentru Brexit, să admitem, aprobă Ekaterina Jarvis şi-a mizat viitorul politic pe diviziunea ţării, dar ce interes ar avea prim-ministrul englez să împingă sinuciderea până la dezintegrarea Regatului Unit? — Niciunul, dacă nu cumva slujeşte unor interese mai importante pentru el decât propria ţară — Ce interese? întrebă Ekaterina Ce anume uneşte toată lumea asta bună? *** — Ekaterina era singura care bănuia ce se punea la cale? — Nimeni nu-i poate lua acest merit; a fost prima din bandă care a înţeles amploarea — Şi anume? — O adunare a fiarelor decisese o nouă ordine a lumii Nişte prădători, puternici, lipsiţi de simţ moral, ce statornicesc haosul şi înaintează în rânduri strânse pentru a-şi înghiţi prăzile, fără să le scape vreuna Mateo, care dădea mereu o mare atenţie cuvintelor Ekaterinei, înţelese la rândul său Hotărî să grăbească plecarea lor la Roma, ca să-l urmărească pe Baron şi să se doteze cu un echipament mult mai performant decât cel pe care îl folosiseră la Oslo Nu vânezi animale de pradă mari cu aceleaşi arme ca pentru vânat mic 24 Ziua a patra, Madrid Cordelia simţi cum i se întoarce stomacul pe dos şi alergă spre baie Diego rămase în spatele uşii, gata să-i vină în ajutor, deşi era la fel de zdruncinat ca şi ea Cui aparţinea corpul găsit în canal? După spusele poliţistului, victima era într-o asemenea stare, încât doar cardul de acces la un club de gimnastică, găsit în buzunarul gecii, permisese o identificare preliminară Însă el trebuia să meargă s-o recunoască pentru confirmare Cordelia avea trei geci, una de piele, una de blugi şi una de piele întoarsă Poliţistul nu precizase ce fel de geacă Era ferm convinsă că, atunci când părăsise Londra, cardul de la clubul de sport se afla pe măsuţa de la intrare Cum ajunsese în apele întunecate din Regent’s Canal? Un jaf? Agentul de la Scotland Yard nu menţionase nici asta Singura explicaţie posibilă o făcuse să se repeadă deasupra chiuvetei Când ieşi, cu ochii înroşiţi, Diego îi dădu să bea un pahar de alcool tare şi o strânse în braţe Din stradă se auziră brusc ţipete de copii şi Cordelia tresări Se duse în balcon Deşi căldura era sufocantă, imaginea unor puşti care se dondăneau în scuar îi oferea o oarecare mângâiere Să vezi viaţa atunci când nu te mai gândeşti decât la moarte Penny Rose nu i-ar fi furat niciodată geaca Şi nu era deloc genul sportiv Cordelia se agăţă de asta ca de un colac de salvare Cum să suporte ideea că Penny Rose murise din cauza ei? În plus, Penny Rose era descurcăreaţă, cu caracterul ei de irlandeză, sigur s-ar fi împotrivit! Dar poate tocmai de aceea faţa îi devenise de nerecunoscut Era bunătatea întruchipată, imposibil ca un om cu o inimă atât de mare să sfârşească precum un peşte ţeapăn într-un canal! Nu Diego se va duce să o recunoască Era de datoria ei să o facă, să-i închidă ochii, să spună o rugăciune şi să-i ceară iertare Diego o asigură că ea nu avea niciun amestec În fiecare zi se petrec crime în oraşele mari, mai ales în Londra unde, de la o vreme, erai înjunghiat pentru un pachet de ţigări Probabil, prietena ei îi luase cu împrumut hainele ca să se plimbe cine ştie pe unde şi fusese atacată Şi, în fond, nu exista încă nicio confirmare că era ea Însă vocea îi suna fals, Cordelia ştia că el nu crede un cuvânt din ce spune Măcar, dacă o credeau moartă, adăugase el, Cordelia nu se mai afla în pericol, cel puţin deocamdată, şi barem asta era o veste bună — Ce-o să povestesc la poliţie? întrebă el Cordelia se aruncă asupra lui şi începu să-l lovească în piept cu pumnii Dacă Penny Rose murise, nimic nu mai era o veste bună! Ar fi vrut să se teleporteze în curtea imobilului din Londra, să scoată cărămida ascunzătorii şi să-şi recupereze cheile şi cele 20 de lire, uşurată că protejata ei nu venise să se ocupe de apartament! Şi chiar dacă Penny Rose se instalase în el, ca să se adăpostească sub un acoperiş, să doarmă într-un pat adevărat, să facă o baie şi să mănânce pe săturate, trebuind doar să se servească din frigider, aşa cum o îndemnase ea, nu ar fi deschis niciodată uşa unui necunoscut De ce nu avusese Diego prezenţa de spirit să întrebe unde se petrecuse crima? Diego o prinse de mâini şi o strânse la piept O să se descurce ei, nu era decât un coşmar O să se ducă la Londra şi o să se ocupe de tot, ea nu trebuia decât să aştepte aici şi, cât lipsea el, dacă avea chef, ar putea să-i rearanjeze apartamentul Cordelia se abandonă în braţele fratelui ei, îşi lipi capul de gâtul lui şi o plânse pe Penny Rose, încă sperând să o găsească cântând la chitară pe aleile din piaţa Camden * Se scursese o oră de la apelul agentului Scotland Yard Cordelia, doborâtă de o migrenă, se întinse în patul din dormitor, iar Diego îi puse o compresă umedă pe frunte Cât se va odihni ea, el o să treacă pe la restaurant să-l anunţe pe bucătarul-şef că urmează să lipsească două zile O să profite de drum ca să-i cumpere surorii sale toate cele necesare şi o să-l sune pe Juan, prietenul de la care împrumutase motocicleta, pentru a-l ruga să aibă grijă de ea în absenţa lui Lăsă uşa dormitorului întredeschisă, îşi luă cheile şi casca şi promise să se întoarcă peste cel mult două ore * Diego îşi ţinu promisiunea Numai că, la întoarcere, găsi apartamentul gol şi un bilet de la Cordelia lăsat pe pernă Scumpul meu Diego, Eu trebuie să mă duc la Londra Nu te nelinişti, Chiquito, şi nu încerca să vii după mine, te rog Te sun îndată ce ajung Am nevoie să înţeleg ce s-a întâmplat şi nu vreau să te duci la poliţie înainte O să mergem amândoi să vorbim cu ei mai târziu Până atunci, ai grijă de Flores şi mai ales verifică dacă transferul de date de la congresiştii noştri decurge aşa cum am prevăzut Gândeşte-te să salvezi toate fişierele O să ne întâlnim la momentul potrivit, deocamdată rămâi aici şi continuă să te ocupi de misiunea noastră Sora ta, care te iubeşte * Ziua a patra, Tel Aviv Întâlnirea cu Noa îi dăduse o stare de beţie lui Janice Simţea o maximă exaltare la ideea de a pătrunde iar în secretele băncii JSBC În redacţie, conexiunile informatice nu erau suficient de securizate Ar fi putut să folosească reţeaua Wi-Fi a căminului de bătrâni, însă se conectase la ea în ajun şi se temea că, tot umblând prin zonă, cineva o să-i remarce până la urmă prezenţa şi o să se alarmeze Sări într-un autobuz şi profită de drum ca să reflecteze la cel mai sigur mijloc de a opera Avea să-şi redirecţioneze conexiunile spre servere aflate la distanţă de Tel Aviv şi extrem de bine securizate Iar pentru asta, ştia la cine să apeleze Autobuzul se apropia de staţia ei Janice îşi căută cheile pe fundul genţii, cum se întâmpla întotdeauna; fără succes, cum se întâmpla de cele mai multe ori Căută şi în buzunarele jachetei şi găsi o batistă de hârtie Intenţiona să o arunce, dar, cuprinsă de o bănuială, o desfăcu Nu şi-ar fi imaginat niciodată că un Kleenex vechi ar putea fi atât de preţios Noa se descurcase să-i transmită referinţele viramentului fără ca ea să-şi dea seama Se simţi aproape vinovată gândindu-se la riscurile pe care prietena ei şi le asumase ca să extragă o asemenea informaţie din biroul armatei Coborî din autobuz, alergă până acasă şi începu să bată cu putere în uşă pentru ca David să-şi părăsească atelierul şi să vină să-i deschidă — Eşti ca o rană vie, se plânse el întâmpinând-o — După ce termini cu amabilităţile, ai putea să-mi faci un imens serviciu? — Mi se pare că tocmai ţi l-am făcut întrerupându-mi lucrul — David, îl rugă Janice lăsându-şi jos geanta, e ceva cu adevărat important El îşi arcui o sprânceană şi o privi cercetător din cap până-n picioare — Bine, hai în atelier, o să-mi explici despre ce-i vorba în timp ce eu pictez şi o să ne prefacem că nu mă deranjezi Nimeni nu avea permisiunea să pătrundă în bârlogul lui David aplica ultima tuşă la un portret, culmea artei sale, şi, în ciuda aerului inocent pe care-l afişa, voia să-şi uimească prietena Îşi ocupă locul în faţa şevaletului, luă o pensulă fină şi adăugă un strop de roşu, pândindu-i reacţia Însă ochii şi gândurile lui Janice rătăceau aiurea — Te ascult, zise David pe un ton detaşat — Mai eşti în relaţii bune cu tipul care locuieşte deasupra băcăniei de la colţul străzii? — Nu cunosc niciun tip! răspunse David, agasat — Ba da, un bărbat destul de frumos, la vreo 30 de ani, are un scuter Vespa vechi, se plimbă mereu cu o pălărie de paie pe cap, poartă cămăşi hawaiiene şi — Cine ţi-a vorbit despre el? o întrerupse David — Tu, cine altcineva? — Ei bine, n-ar fi trebuit s-o fac, e de domeniul trecutului Şi, în plus, relaţiile mele sentimentale nu te privesc — Exceptând momentele când eşti îngrozitor de trist Dar pe mine mă interesează cartelele de telefon pe care le vinde pe sub mână Te lăudai că frecventezi un derbedeu — Poate dar a fost doar o chestie de scurtă durată, o poveste de-o seară, mă rog, de câteva seri — Câteva săptămâni, îl corectă Janice Şi câteva luni ca să-ţi revii — Atunci ai răspunsul la întrebarea ta Nu! Janice nu mai scoase niciun cuvânt, ştiind cu certitudine că nimic nu l-ar agasa mai tare pe David decât tăcerea ei Iar la jocul ăsta, era sigură că o să câştige ea, fiindcă David nu avea pic de răbdare — Spune! oftă el, lăsând pensula din mână — Ai putea să-l cauţi? Aş vrea să cumpăr o cartelă, nu contează preţul În fine, dacă ai reuşi să te înţelegi cu el ca să nu mă ruineze, îţi voi fi şi mai recunoscătoare — Mi se rupe de cartelele tale de rahat, eu mă refer la lucrarea mea! Janice făcu ochii mari şi se apropie de pictura în ulei pe pânză, de un metru cincizeci pe un metru, înfăţişând o femeie întinsă pe un şezlong Culorile calde redau bucuria pe care trăsăturile fetei nu o lăsau să se manifeste Roşul viu al gurii îi dădea personajului o senzualitate explozivă În fundal, se contura o terasă într-un peisaj cu orizontul delimitat de o mare mai albastră decât cerul ce ocupa jumătate din tablou — Magnific! exclamă Janice — Nu bate câmpii! Nu crezi un cuvânt din ce spui — Dacă nu mi-ar fi plăcut, ţi-aş fi zis E superb Dar cine este încântătoarea creatură? — Tu! Janice duse mâna la gură, înăbuşindu-şi râsul — Bine, şterge-o de-aici, mă calci pe nervi — Adică sunt foarte goală — Nu eşti foarte îmbrăcată atunci când te bronzezi în grădină! Janice dădu din cap aprobator — Nimic de comentat, e remarcabil, zici că-i Matisse — O comparaţie e întotdeauna ofensatoare pentru un artist, dar treacă de la mine Chiar îţi place? — Repet, este impresionant — Câte unităţi pe cartelă? întrebă David, oftând — Cât să vorbesc o oră în străinătate — Şi cam când ţi-ar trebui? — Acum — Bine, o să văd ce pot face Dar să ştii că pe mine asta mă costă enorm, adăugă David părăsind atelierul Janice auzi sunetul slab al unei conversaţii în spatele uşii, un murmur care se transformă în strigăte, apoi în râs David apăru după câteva secunde — Ai noroc, e acasă Poţi să-ţi iei cartela de la băcănie O să te coste 350 de şekeli, cu alte cuvinte, mai nimic Găseşti bani în cutia de metal de pe raft, deasupra mesei de lucru; presupun că n-ai un chior Dacă o să mi-i înapoiezi cândva, să adaugi 100 de şekeli, am fost nevoit să-mi invit prietenul la cină ca să-i mulţumesc pentru favoare Janice sări şi-l îmbrăţişă cu toată ardoarea Apoi se ridică în vârful picioarelor, luă cutia şi scoase din ea 400 de şekeli, promiţându-i lui David că o să-i aducă ţigări Înainte de a pleca, se opri în prag şi se întoarse spre el — Mă întreb dacă nu cumva ai cam forţat nota în privinţa sânilor, ca să mă flatezi — Ieşi! urlă David Janice alergă până la colţul străzii, luă cartela SIM şi se întoarse O introduse în telefonul mobil şi sună la un număr de la periferia Kievului * — Dar ce-aveţi toţi acum? întrebă Vitalik, cu îngrijorare — De ce spui asta? — Dacă mă suni pe o linie ca asta, înseamnă că ai o problemă sau ai nevoie de ceva ce doar eu îţi pot oferi Janice îi explică planul ei lui Vitalik şi îi comunică succesiunea de cifre şi de litere ale viramentului — Vrei să pătrund în serverul unei bănci de afaceri şi să descopăr originea unui transfer de bani spre o societate cu sediul la Londra? — Exact aşa — Dar, Metelik, nu-i un lucru care se face cât ai mânca un rogaliki E complex, ca să intri acolo, trebuie să găseşti veriga lor slabă — Nu-i nevoie, am deja acces la un backdoor în serverele lor — Atunci, e mai puţin dificil, dar nu uşor — Şi am plasat un virus de tip Conficker rămas nedetectat — Te-ai culcat cu casierul băncii? De acord, o să văd ce pot să reuşesc Dar categoric tu nu o să fii conectată în acelaşi timp În genul ăsta de isprăvi, Vitalik lucrează întotdeauna solo — Nu-i adevărat, am făcut chestii mai rele împreună Şi eu cunosc sistemele lor de apărare mai bine decât oricine Când apare o problemă, aş putea să te ghidez — Vitalik n-are nevoie de ghid, lasă-mă să lucrez Prin ce mijloc ai intrat prima dată în sistemul lor? — Am aplicat vechea tehnică a stickului USB pierdut în parcare M-am dus în insula Jersey şi am împrăştiat vreo 10 stickuri printre maşini A fost de-ajuns o zi pentru ca unul dintre angajaţii lor să găsească unul, să muşte momeala şi să-l conecteze la terminalul său ca să vadă ce conţine — E incredibil că trucul ăsta mai ţine — Şi ţine de fiecare dată Bun, îmi configurez computerul şi îţi dau semnalul — Şi dacă aş fi foarte ocupat în acest moment, ai spune „te rog”? — Te cunosc perfect, eşti şi mai entuziasmat decât mine de acest mic atac, ai deja degetele pe tastatură — Aştept! replică Vitalik — Te rog Vitalik scoase un geamăt uşor de plăcere Janice îşi conectă computerul la telefon, în care instalase microcipul nedetectabil Din prudenţă, făcu să treacă legătură printr-un server din India, apoi printr-unul din Germania şi, în sfârşit, printr-unul din Rusia Dacă serviciile de securitate informatică ale JSBC vor detecta intruziunea, se vor gândi la un atac pornit din ţările Europei de Est Vitalik nu trebuia să se pregătească în mod special, biroul lui era o veritabilă fortăreaţă electronică * La ora 15 GMT, două avioane se încrucişară pe cerul Parisului Unul zbura spre sud, Ekaterina şi Mateo urmau să aterizeze peste mai puţin de două ore la Roma; celălalt se îndrepta spre Luton, la periferia Londrei, unde Cordelia avea să sosească într-o oră De la Kiev şi Tel Aviv, un atac informatic se desfăşura împotriva serverelor unei bănci situate în Insulele Normande La Istanbul, Maya alerga de-a lungul Bosforului, îmbrăcată de jogging, căutând un plan B ca să iasă din ceea ce semăna clar a capcană 25 Ziua a patra, Londra Îngrijorată, Cordelia stătea la coada pentru verificarea paşapoartelor Când părăsise Madridul, presupusese că poliţia nu o declarase moartă, întrucât corpul găsit în canal nu fusese identificat legal În caz contrar, ar fi foarte dificil să-i explice situaţia ei ofiţerului de la imigrări Se strădui să afişeze un aer cât mai relaxat posibil cât timp bărbatul îi examină minuţios actele, înainte de a o lăsa să intre pe teritoriul britanic Un autobuz, apoi un tren o duseră la gara St Pancras, unde se înfioră la amintirea cursei ei nebuneşti dintr-o altă gară Se precipită spre metrou în staţia Mornington Crescent, urmă Northern Line şi ieşi în Camden Town Cu geanta pe umăr, umblă prin piaţă în căutarea lui Penny Rose Un sunet de chitară o făcu să se repeadă pe aleea anticarilor, dar îşi întrerupse cursa brutal când auzi primele cuvinte din „Yesterday” cântate de un bărbat Îşi continuă ancheta două ore, chestionându-i pe vânzătorii pe care-i cunoştea, pe angajaţii de la salubritate, pe doi poliţişti ce patrulau, întrebând pe fiecare dacă o zărise pe prietena ei astăzi Chelneriţa dintr-un restaurant cu quesadillas, care îi oferea din când în când un prânz gratuit lui Penny Rose, îi răspunse că ultima dată o văzuse cu trei zile în urmă Cordelia merse mai departe spre West Yard, traversă porţiunea cu mărfuri second-hand şi o luă pe lângă canal, strigându-şi prietena pe numele mic Un vagabond se apropie de ea şi o apucă de braţ — Ce vrei de la micuţă? zise el, cu răsuflarea urât mirositoare — Aţi întâlnit-o? îl întrebă Cordelia — Poate, răspunse bărbatul Cordelia îi întinse o bancnotă de 5 lire — Cred că ieri se învârtea pe lângă Castelul Piraţilor Cordelia cunoştea locul, îl vedea de la fereastra ei, pe malul opus al canalului, vizavi de imobilul în care locuia Replica în miniatură a unui castel cu donjon, ferestre înguste şi metereze Castelul Piraţilor era o glumă a arhitectului Richard Steifer, care îl ridicase la începutul anilor 1970, în mijlocul unei zone de docuri În prezent adăpostea o asociaţie pentru copii Penny Rose urca uneori pasarela şi se aşeza să cânte la chitară între două parapete Cordelia îi mulţumi vagabondului şi străbătu în fugă podul mobil Ajunse sus, în donjon, gâfâind Penny Rose nu era acolo Aruncă o privire spre ferestrele apartamentului ei şi observă că perdelele fuseseră trase de când plecase ea Probabil de inspectorii de la Scotland Yard Dacă nu cumva de oamenii pe care Sheldon îi trimisese, cum estima Diego Curând avea să se înnopteze şi Cordelia decise să-şi înceteze căutările Făcu cale-ntoarsă şi se strecură în curtea de pe Oval Road, 60 Împinse containerul de gunoi, cu grijă să nu-i scârţâie roţile, şi scoase cărămida din spatele lui Dublura cheilor şi bancnota de 20 de lire nu se aflau în ascunzătoarea lor Cordelia trase adânc aer în piept şi intră în holul clădirii Urcă pe scara de serviciu şi, ajunsă pe palierul ei, descoperi banda albastră cu menţiunea „Accesul interzis” pusă de poliţie de-a latul uşii sparte Trecu pe dedesubt şi pătrunse în penumbra apartamentului Aprinse lanterna telefonului înainte de a se aventura mai departe Camera de zi era complet răvăşită, sertarele, scoase şi aruncate pe podea Nu arăta a jaf, singurele obiecte de valoare pe care le avea, două sfeşnice de argint masiv moştenite de la părinţi, încă tronau în colţul blatului din bucătărie Uşa frigiderului era întredeschisă, dulapurile, răscolite de mâini brutale, cioburi de sticlă sclipeau în fasciculul lanternei În dormitor, salteaua şi pernele fuseseră spintecate Poliţia n-ar fi adus niciodată apartamentul într-un asemenea hal Oare aşa îl găsiseră şi inspectorii de la Scotland Yard? Îl preveniseră pe Diego sau aşteptau venirea lui? Se întoarse în camera de zi, se apropie de peretele din sticlă, dar renunţă să dea perdelele la o parte, risca să-şi semnaleze prezenţa în caz că cineva o pândea Geanta dispăruse Din fericire, pusese conţinutul ei la loc sigur În fine, poate că nu „din fericire”, se gândi ea Poate că, dacă indivizii care devastaseră locul ar fi recuperat banii, corpul tinerei femei nu ar fi fost găsit în canal Cordelia se duse la şifonier Hainele ei zăceau de-a valma pe jos Scotoci printre ele cu înfrigurare, găsi geaca de piele, pe cea din piele întoarsă, dar nu şi pe cea de blugi Mătură camera cu privirea şi zări la picioarele fotoliului, lângă fereastră, chitara lui Penny Rose Îngenunche în faţa instrumentului şi izbucni în lacrimi Brusc, cineva o înhăţă de păr şi o trase în spate Primi o palmă răsunătoare, apoi un pumn în stomac, care o făcu să se încovoaie Încercă să se apere, să-şi zgârie atacatorul pe faţă, dar el o împinse cu violenţă Capul i se izbi de zid şi Cordelia îşi pierdu cunoştinţa Ziua a patra, Kiev şi Tel Aviv Janice şi Vitalik comunicau prin intermediul ecranelor — E bine, Metelik, am intrat, nu atinge nimic — Te văd înaintând de parcă aş fi în serverul ăla — Atunci, priveşte şi nu face totul praişte — Se spune „vraişte” — Şi tu o să-ţi petreci timpul corectându-mă? — Cine se mai ambiţionează să te înveţe să scrii corect? Vrei să mă faci geloasă? Sper că nu ai altă Metelik — Nu, doar pe tine te am Mayei îi spun Lastivka — Ai veşti de la ea? O caută Mateo — Vitalik ştie M-a întrebat şi pe mine — Şi ai putut să-i dai informaţii? — Dacă vrea să discute cu ea, e foarte mare ca s-o facă singur Vitalik are o regulă, treburile Mayei o privesc pe Maya, treburile lui Mateo, pe Mateo şi cele ale lui Metelik, la fel — O să-mi spui într-o zi ce înseamnă Metelik? — Că-mi distragi mintea într-un moment crucial Janice ridică degetele de pe tastatură, însă doar o clipă Nu reuşi să-şi stăpânească nerăbdarea, aşa că scrise: — Ce faci? Liniile de cod nu se mai mişcă — Instalez o minunăţie tehnică drăguţă, un rootkit de fabricaţie proprie cu care o să preluăm controlul asupra operaţiunilor băncii Dacă ai datorii, acum e momentul, pot să te îmbogăţesc cu tot ce ai nevoie, dolari, euro, şekeli, nu trebuie decât să spui — Nu pentru asta suntem aici În plus, genul ăsta de atac informatic e de domeniul trecutului — Vorbeşte pentru tine, Metelik, dar facem cum doreşti Bun, rootkitul e instalat Îţi trimit codurile de acces, nu sunt egoist, dar prudenţa cere să ne cărăm de-aici O să ne întoarcem mâine — Nu pot să aştept până mâine — Trebuie! Îţi ofer o aventură formidabilă, nu strica totul Aşteptăm să vedem dacă ne-au reperat Mâine o să fim liniştiţi Şi mai am o tactică uimitoare să-ţi propun, Vitalik nu pleacă niciodată cu mâinile goale Studiază dosarul pe care ţi l-am trimis, o să vorbim iar mai târziu, am şi alte ocupaţii în afară de tine Vitalik întrerupse conexiunea Janice deschise e-mailul şi găsi două documente de la el Le decriptă imediat şi înţelese ingeniozitatea planului conceput de prietenul ei ucrainean: dintre datele colectate, să le izoleze pe acelea care aveau legătură cu al doilea transfer suspect În caz că viramentele se repetau, să descopere dacă exista un protocol şi, în această eventualitate, să caute o operaţiune cât de măruntă care s-ar fi abătut de la el Un hacker caută întotdeauna o breşă, momentul în care prada sa lasă garda jos, consecinţa unei erori, veriga slabă De ce să ataci un zid, când poţi să intri pe fereastră? Janice îşi aminti de obsesia Ekaterinei din timpul unui atac, care le adusese împreună Totul începuse într-o dimineaţă, la sediul Haaretz, când Efron intrase furios în sala de şedinţe Aruncase pe masă ediţia din ziua respectivă a cotidianului The New York Times şi urlase că noii ayatollahi ai Americii lucrau să-şi ducă ţara cu un secol înapoi Janice se uitase peste articol şi descoperise fotografia unui senator american ultraconservator care promovase o lege ce interzicea avortul în statul său, inclusiv în caz de viol şi de incest Medicii riscau până la 90 de ani de închisoare dacă nu o respectau Parlamentul din Alabama ratificase textul cu o zi în urmă Ca să fie aplicată, legea nu mai avea nevoie decât de semnătura guvernatorului Janice o contactase pe Ekaterina în aceeaşi seară pentru a-i propune o operaţiune punitivă la adresa respectivului senator, care declarase cu mândrie: „Când Dumnezeu a creat miracolul vieţii în pântecul unei femei, omul n-are niciun drept să se opună” Poate omul, nu, dar femeia, cu siguranţă! răspunsese Ekaterina înainte de a accepta propunerea lui Janice Două săptămâni de supraveghere a senatorului şi a anturajului său scoseseră la iveală o corespondenţă consternantă Şeful unei asociaţii „pentru viaţă” era singurul autor al acestei legislaţii demne de Povestea slujitoarei Şi-i donase sume considerabile senatorului pentru a-i finanţa realegerea Adresele de e-mail ale familiei senatorului dezvăluisem că bunul samaritean nu avea decât o pojghiţă de religiozitate Cu câţiva ani în urmă, îşi trimisese fiica în Canada pentru a scăpa de o sarcină nedorită În ziua următoare publicării rezultatelor atacurilor, senatorul demisionase, iar legea lui făcea de atunci obiectul unui apel la Curtea Supremă, unde avea mari şanse să fie anulată În cursul acestei operaţiuni, Ekaterina îi repetase de nenumărate ori lui Janice: „Caută metodic, chiar dacă nu ştii ce cauţi” Aplicând cu sfinţenie sfatul, Janice descoperi până la urmă, în dosarul de la Vitalik, o societate al cărei nume îi era cunoscut Încălcând ordinele prietenului ei, pătrunse din nou în serverele JSBC, folosindu-se de rootkitul pe care el îl introdusese, şi izolă operaţiunile BlackColony Capital, unul dintre cele mai mari fonduri de investiţii din lume, implicat în finanţări oculte şi mare trezorier al partidului republican american Înainte de a-l informa despre descoperirea ei, decise să i-o împărtăşească lui Noa Îi trimise un SMS ca s-o informeze că starea de sănătate a bunicii se ameliorase şi că i-ar plăcea mult să aibă veşti de la ea Aşteptă răspunsul prietenei sale, care sosi după o oră — A trebuit să spun că mă duc să-mi cumpăr gumă de mestecat, bodogăni Noa, sunând-o pe Janice dintr-o cabină telefonică O să mă bagi până la urmă în belea Ce s-a întâmplat? — În cursul ultimelor 10 luni, BlackColony Capital a transferat cinci milioane de dolari în contul Oxford Teknika, aşa-zisa societate de marketing turistic despre care mi-ai vorbit Crezi în coincidenţe? — Cum ai obţinut informaţia? Sursa ta e amestecată în toată afacerea, nu există altă posibilitate! — Să nu pierdem timpul! Să înţeleg că nu-ţi spun nimic nou? — Bănuiam că ei sunt la originea acestor viramente — Care „ei”? — Un portofoliu de 7,5 triliarde de dolari nu este administrat de un singur om Fă-ţi temele înainte să mă deranjezi! Şi dacă vrei să continuăm colaborarea, trimite-mi tot ce ai descoperit, altfel jur că e ultimul telefon pe care ţi-l dau — Recuperez listele tranzacţiilor şi ţi le înmânez personal, e mai sigur aşa — OK, o să văd ce găsesc şi eu Diseară iau cina cu un bărbat care-mi place, n-am chef s-o anulez N-ai decât să treci pe la mine pe-acasă, în jurul orei 22, o să-ţi las un rând de chei în ghiveciul mare cu flori de la baza scărilor în caz că întârzii puţin Iar dacă ajungi prima, scuteşte-mă de orice comentariu despre haosul din apartamentul meu Ghici ce! N-am avut o secundă pentru mine de două zile încoace! — Noa, ce ascund toate astea? Te ia cu frică — O să vorbim mai târziu Noa închise şi se îndepărtă de cabină Înainte de a se întoarce la birou, se opri la taraba unui vânzător ambulant şi cumpără gumă de mestecat şi un pachet de ţigări Noblesse pentru comandantul ei După ce se învârti nervoasă prin camera ei, Janice se aşeză la computer şi-i anunţă pe Mateo şi pe Ekaterina că are noutăţi Ziua a patra, Roma Mateo îi ceru şoferului să oprească în faţa bisericii Sant’Apollinare După intersecţie, circulaţia devenea imposibilă Mateo o duse pe Ekaterina pe Via Agonale Ea căzu în extaz când descoperi Piazza Navona, pe care o traversară, şi se opri să admire Fontana del Moro Era prima ei călătorie la Roma Tritoni aplecaţi peste marginea bazinului interior suflau în cochilii, figuri magnifice scuipau apă în jurul statuii din marmură a Maurului ce se lupta cu un şarpe — Avem multă treabă, îi aminti Mateo Ekaterina nu-i răspunse, ci se îndreptă spre Fontana dei Fiumi din centrul pieţei, un obelisc înconjurat de patru divinităţi splendide — Papa Inocenţiu al X-lea a comandat-o, statuile reprezintă fluviile cele mai importante de pe cele patru continente cunoscute la începutul secolului al XVII-lea Haide, o să facem turism în altă zi Mateo o călăuzi pe o străduţă îngustă care dădea în Via Della Pace Se opri să-i ofere o îngheţată, apoi traversară Tibrul pe podul Umberto I Ajunseră curând la o villa romană pe Via Ezio Ekaterina ridică ochii şi observă muşcatele şi bougainvillea care încărcau terasa de la primul etaj, într-o dezordine uluitoare — Trăieşti în palatul ăsta? întrebă ea — Aici sunt birourile, răspunse Mateo, împingând poarta grea, cu două canaturi, din lemn sculptat Paşii lor răsunau pe scara cea mare, luminată de un lampion aurit Ekaterina se simţea transportată cu patru secole în urmă Îşi imagină servitori în livrea întâmpinând oaspeţii, femei cu rochii de mătase, brodate cu aur şi argint, curteni în veşminte garnisite cu dantele şi purtând veste în culori aprinse La primul palier, Mateo îi făcu semn să o ia înainte Ekaterina intră şi descoperi un spaţiu larg, deschis, a cărui modernitate contrasta cu aspectul exterior al clădirii Compartimentele din sticlă, adăpostind servere cu diode scânteietoare, împărţeau geometric locul, iar pe jos se întindeau fascicule de cabluri Pe mese lungi, se înşirau ecrane şi tastaturi Vreo 50 de tineri şi tinere lucrau de zor la posturile lor, rupţi de lume Niciunul dintre ei nu le dădu atenţie — Bine ai venit în stup! o anunţă Mateo Hai în biroul meu, e mai multă linişte acolo Trecură prin open space şi, dincolo de un geam cât tot peretele, Ekaterina zări încă o încăpere, la fel de mare ca prima, unde lucrau alţi angajaţi — Sunteţi mulţi! — 200, repartizaţi pe trei etaje Biroul lui Mateo i se păru mai modest, două ferestre luminau o cameră cu mobilier minimalist Mateo deschise un dulap şi îi dădu Ekaterinei un laptop — Uite, pentru tine — Mă descurc foarte bine cu al meu — E un model special, cred că o să-ţi placă — Ah, da? De ce? — Există metode mai rapide de a da un atac decât cu ajutorul unui software despre care nu am ce să te mai învăţ De pildă, intervenind direct asupra hardware-ului Toate smarphone-urile sunt echipate cu un accelerometru De fiecare dată când telefonul este luat în mână, el emite o frecvenţă proprie poziţionării sale în spaţiu E suficient să te afli în apropiere şi să înregistrezi aceste frecvenţe, apoi să le recunoşti prin intermediul unei mici aplicaţii pentru a obţine codul de deblocare introdus de utilizator — Poftim? Adică te instalezi calm într-o cafenea, cu laptopul pe care vrei să mi-l oferi, şi, când un tip aşezat nu prea departe de tine tastează codul smartphone-ului, tu l-ai prins, asta vrei să spui? — Da, mă bucur că-ţi place cadoul meu, se entuziasmă Mateo Acest gen de atac se numeşte side-channel Ekaterina afişă un aer neîncrezător, pe măsura enervării sale — Şi înainte să-mi risc pielea în cafeneaua din Oslo, ideea de a-mi vorbi despre side-channel-ul ăsta al tău ţi s-a părut inutilă? — Dimpotrivă, se bâlbâi Mateo, tocmai de-aia ţi-am propus să preiau eu, în caz de vreme nefavorabilă — Bun pretext, vremea asta! Mateo o luă de mână — Vino! Surprizele nu s-au terminat Traversară stupul în sens invers şi se opriră în capătul unui culoar, în faţa unei uşi blindate, pe care Mateo o deschise cu ecusonul lui Ekaterina păşi într-un laborator în toată puterea cuvântului Sub lentila unui microscop de pe masa din centrul încăperii, observă o plăcuţă de silicon conectată printr-un mănunchi de fire electrice la o cutie neagră — Ce este? întrebă ea, curioasă — Un echipament care ne permite să pătrundem în secretele unui coprocesor Trebuie doar să-l subtilizezi înainte de la proprietar Dar să presupunem că aspectul e rezolvat — Stai puţin! Eu credeam că lucrezi în domeniul reţelelor sociale — Aia este chestia pe care le-am cedat-o celor de la FriendsNet, ocupă etajul al doilea şi al treilea din clădire La etajul întâi sunt încă la mine acasă Aici concepem instrumente de securitate informatică de vârf, destinate mai ales protecţiei portofelelor cu criptomonede — Dai atacuri informatice sau securizezi? — Amândouă ţin de aceeaşi mentalitate, nu? Care ne-a făcut ceea ce suntem Din prima zi în care, aplecaţi deasupra computerului, fascinaţi de puterea pe care putea să ne-o dea, a trebuit să alegem cum s-o utilizăm până când am intrat în Grupul 9 Câte atacuri ai dat la început doar pentru plăcerea de a străpunge zidurile unei fortăreţe, pentru frumuseţea gestului, din sfidare, pentru a-i arăta adversarului că eşti mai tare decât el? — Atacul informatic are nobleţea lui, mă rog, în funcţie de cum îl foloseşti — Eu am văzut mereu asta ca un turneu de şah unde, la fiecare mişcare, îţi măsori inteligenţa cu a adversarului Aici dezvoltăm sisteme de protecţie şi, când sunt gata, facem totul pentru a le sparge, pentru a le identifica slăbiciunea, fiindcă întotdeauna exista una, ştii prea bine Apoi lucrăm să o corectăm înainte s-o descopere alt hacker Dacă eşti cu un pas înaintea adversarului, poţi câştiga partida — Ştiam că nu eşti un tip obişnuit, Mateo Bănuiam de ani întregi, din faţa ecranului meu, dar am avut certitudinea abia când te-am întâlnit pe ponton, la Ljan Cred chiar că asta mi-a plăcut cel mai mult la tine Bun acum explică-mi ce se poate face cu minunăţiile tale tehnologice, nici nu mai ştiu de când n-am mai fost atât de entuziasmată, se aprinse Ekaterina — Foarte bine, ca să dăm un pic de frivolitate zilei, pune-te în pielea lui Bond şi acordă-mi toată atenţia pe care el i-o acordă fidelului său Q chiar şi atunci când nu înţelege nimic din ce-i explică acesta Mateo zâmbi, trase un sertar al mesei, alese o componentă electronică şi o aşeză sub lentila microscopului — Un coprocesor este ritmat de un ceasornic intern, graţie unui cristal de cuarţ care trimite impulsuri atunci când este supus unui curent electric La fiecare bătaie a ceasului, coprocesorul execută o acţiune corespunzând unei instrucţiuni Instrucţiunile sunt clasate în categorii Pe scurt: accesări ale memoriei, operaţiuni aritmetice, adunări, scăderi, împărţiri sau înmulţiri, operaţiuni logice şi controale Jocul instrucţiunilor se realizează cu ajutorul unor tranzistori asamblaţi pe bucăţi de siliciu, decupate în elemente dreptunghiulare şi plasate într-o carcasă neagră ce conţine conectori intrare-ieşire Adică aceşti pini mici, ca nişte picioruşe de insecte Şi după explicaţiile mele de până acum care, nu mă îndoiesc, te-au fascinat, pot în sfârşit să te lămuresc cum lucrează magia Printre toţi aceşti tranzistori, se găsesc mereu unii care au un defect Verigile noastre slabe! Pot fi identificaţi uşor la microscop După identificare, plasăm coprocesorul pe placa aceasta care ţi-a atras atenţia Ea este conectată la un laser, cutia neagră pe care o vezi alături Iar partida capătă aspectul unei bătălii navale Atacăm tranzistorii defecţi cu laserul şi punct ochit, punct lovit Învelişul coprocesorului este străpuns, avem acces la creierul ordinatorului şi putem prelua controlul asupra lui, ca să-i transmitem orice instrucţiune dorim — Şi poţi să-l controlezi în întregime de la distanţă? — Exact! Imaginează-ţi că am reuşi să-i subtilizăm telefonul lui Baron pentru 10 minute, să zicem Servieta pe care o observi la capătul mesei conţine tot materialul necesar pentru a-l deschide, a scoate coprocesorul, a identifica tranzistorii defecţi şi, odată aceştia loviţi, pentru a realiza o copie perfectă, la care vom adăuga un mic program Copia este pusă în smartphone şi, începând din momentul respectiv, poate fi condusă de la distanţă şi comunică simultan cu originalul — Susţii că poţi să deschizi carcasa unui smartphone, să ataci procesorul, să-l copiezi şi să pui totul la loc în 10 minute? Serios? — Recordul stabilit în acest laborator este de opt minute şi 29 de secunde Pe teren, un minut şi 30 de secunde în plus constituie o marjă rezonabilă, consider eu Vrei o demonstraţie cu telefonul tău? — Nu, prefer să te cred pe cuvânt — Bine faci, replică Mateo cu o notă de mândrie în voce — Şi cum ai de gând să-i iei telefonul lui Baron pentru 10 minute fără ca el să-şi dea seama? — Pentru asta am venit la Roma fără a neglija vizita în Piazza Navona, bineînţeles Ekaterina nu băgă în seamă ironia, alegând să-şi satisfacă mai degrabă curiozitatea Dar până să se aplece deasupra microscopului, telefonul îi vibră La fel şi al lui Mateo *** — Ce făcea Janice în acest timp? — Tot ce putea fi mai rău pentru ea: aştepta Nu voia să încalce pentru a doua oară promisiunea făcută lui Vitalik de a nu intra în serverele JSBC mai devreme de ziua următoare Şi, ca să-i treacă timpul mai uşor, a adunat într-un fişier tot ce aflase până atunci După ce l-a criptat, l-a expediat lui Mateo şi Ekaterinei, îndemnându-i să-l studieze cât mai repede Încă nu cunoştea concluziile la care complicii ei ajunseseră înainte de a părăsi Londra, dar de-acum era membru cu drepturi depline al echipei lor Se pare chiar că preluase conducerea În mesaj nu doar le spunea să-şi continue activ ancheta, ci le şi reamintea că participarea lor era absolut necesară Le-a propus o nouă întâlnire pe forum la miezul nopţii GMT Ekaterina a confirmat primirea documentelor şi a promis să se uite pe ele cât de curând Însă Janice nu s-a oprit aici, presimţea că vor avea nevoie şi de alte resurse — Diego şi Cordelia? — Da, nu doar fiarele îşi strângeau rândurile 26 Ziua a patra, Londra Ameţită, la picioarele patului, Cordelia îşi venea în fire Simţea în obrazul stâng o durere vie, care se intensifică atunci când şi-l atinse cu mâna Agresorul ei, călare pe un scaun întors cu spătarul în faţă, o privea atent Stătea tăcut şi zâmbitor, lovindu-se uşor în palmă cu un baston telescopic Corpul masiv era strâns într-un costum în carouri, prost croit dintr-o stofă mizerabilă şi prea groasă pentru anotimpul în care se aflau Printre nasturii cămăşii se iţeau două pernuţe de grăsime Avea faţa pătrată, părul tuns periuţă şi ochii mici, înfundaţi în orbite, sub sprâncenele groase şi fruntea plată I se adresă Cordeliei cu o amabilitate derutantă, întrebând-o dacă se simţea bine Spera că nu o lovise prea tare Dar, adăugă el, nici ea nu ar fi trebuit să se zbată, fusese cât pe ce să-i scoată un ochi Şi pentru ce? Partida era pierdută din start, nimeni nu reuşise vreodată să-l doboare pe Mulvaney El era Mulvaney, îi explică Vorbea cu un calm înfricoşător, sigur de autoritatea lui Cordelia trăia la Londra de suficientă vreme ca să recunoască după accent un infractor din Brixton Probabil, unul dintre recuperatorii de datorii pe care-i angajau bookmaker-ii — Ce doriţi? mormăi ea — Ajungem şi acolo, răspunse el, scoţând o fotografie din buzunarul sacoului Aruncă o privire fotografiei, o puse la loc şi plescăi — Cam neclară, zise el, însă asemănarea e mai evidentă decât în cazul micuţei Eram convins că mă minte — Ce micuţă? întrebă Cordelia — Haide, ştii foarte bine de ce mă aflu aici Mulvaney era sigur că o să te întorci la cuib, toţi o fac, chiar dacă adulmecă pericolul O chestie pe care n-am s-o înţeleg niciodată Pot să-ţi spun că eu, dacă Mulvaney ar fi pe urmele mele, aş lua primul tren spre capătul lumii şi n-aş mai pune piciorul în Londra până la sfârşitul zilelor mele Cordelia se întreba de ce boală mintală suferea acest om ca să vorbească despre el însuşi la persoana a treia — Dacă mă gândesc bine, puştoaica a fost curajoasă Aş fi putut să mă mulţumesc cu atât, îmi îndeplinisem contractul De altfel, cei mai mulţi tipi din branşă aşa ar fi procedat, însă Mulvaney e un perfecţionist Perfecţionist, un cuvânt frumos, nu? Dar, vezi tu, mi-a dat de bănuit un amănunt Fata nu cadra cu standardul apartamentului Evident că noaptea, din stradă, e greu să-ţi dai seama Dar când am venit aici, ceva nu mi-a mirosit a bine Decorul e mai degrabă minimalist, aşa că o geacă de blugi, nişte nădragi pestriţi, o eşarfă hippy la gât şi parfumul ăla de paciuli nu se potriveau cu locul Degeaba a jurat că e casa ei, Mulvaney şi-a zis, tu, fetiţo, eşti dubioasă Cu Mulvaney, trebuie să fii corect, altfel se lasă cu bătaie Să nu crezi că-mi place violenţa Din contră, mereu le spun oamenilor mei că nu foloseşte la nimic să începi prin a lovi Putem să ne înţelegem discutând, nu suntem sălbatici, nu? De exemplu, acum, dacă tu ciripeşti despre ce vreau eu să aflu, ei bine, nu ai niciun motiv să mai încasezi o scatoalcă Dacă nu vrei, asta-i altă poveste Te-ai prins? — Da, şopti Cordelia — Foarte bine Şi te scutesc de „domnule”, mi se rupe Aşadar, suntem de acord că tu eşti adevărata stăpână a casei Atunci, cine era cealaltă? — Nu ştiu despre ce vorbiţi Mulvaney strânse din buze, scoase fotografia din buzunar, apoi, cu o mişcare scurtă, o aruncă spre Cordelia şi o privi mulţumit cum îi aterizează pe genunchi — Suntem de acord că tu eşti? Cordelia recunoscu momentul când se urcase într-un taxi, la Heathrow Dădu din cap aprobator — Repet întrebarea Cine era tipa care stătea la tine? Ca să câştigăm timp, o să-ţi spun ce ştiu eu, apoi vine rândul tău, dar, atenţie, nu am toată noaptea la dispoziţie Canalul e sub ferestrele tale, dacă pricepi unde bate Mulvaney Am început s-o filez pe la prânz, când a ieşit să mănânce Mi s-a acrit de cât am urmărit-o toată după-amiaza, dar la Camden, cu toată lumea aia care umblă brambura, e greu să ai o discuţie între patru ochi După cum ţi-am spus, fotografia nu e clară, dar la adresa asta m-au trimis Ea s-a întors pe la 6 seara; am un talent al meu, pot să-ţi zic ce oră este doar uitându-mă la soare Ceasurile sunt pentru zilele cu ploaie M-am ascuns vizavi, de partea cealaltă a canalului E mişto Castelul Piraţilor, dar ai tot interesul să tragi perdelele, dacă nu vrei să se zgâiască la tine vreun libidinos De acolo se vede tot ce se întâmplă în casa ta S-a plimbat o bună bucată de vreme în pielea goală după ce-a făcut duş Bine zidită, oricum, însă asta m-a lăsat rece, nu intra în categoria mea de vârstă Mulvaney nu-i pervers După care a ieşit iar în oraş Restul a fost aritmetică, înţelegi tu Adresa, fotografia, mă rog, nu grozavă, dar, după ce i-am găsit în buzunar permisul de la sala de gimnastică, am avut toate scuzele să mă înşel asupra mărfii I-am pus întrebarea pe care o să ţi-o pun şi ţie şi dacă, spre deosebire de ea, tu îmi răspunzi politicos, mâine o să ai doar o vânătaie pe obraz În caz contrar, cunoşti preţul — Ce i-aţi făcut? — Ea a început Cum să-i zici unui om să se ducă la mama dracu’? Cum să tratezi o persoană respectabilă drept jigodie? Astea-s maniere? Pe bune! se enervă Mulvaney Îşi recăpătă calmul, se ridică de pe scaun cu o sprinteneală uimitoare – dovedindu-se a fi mult mai scund decât îşi imaginase Cordelia – şi se apropie de fereastră Dădu perdeaua într-o parte şi oftă — Nu sunt un asasin Cunosc unii cărora chiar le place asta, dar nu şi lui Mulvaney Nu zic că lucrurile nu degenerează uneori, dar niciodată din plăcere Grosolănia ei m-a indispus, însă ea m-a pocnit prima, scârba, într-un loc sacru, unde nu trebuie să loveşti un bărbat Mulvaney are nişte reguli! Aş fi putut să-ţi trag un pumn, dar ai încasat doar o palmă Pe moment, doare la fel, însă după pumn ai fi sângerat şi, când zici sânge, zici cicatrice Nu strici faţa unei dame, asta e Loveşti în burtă, dacă nu-i bine dotată, în coaste, la nevoie, dar fără semne pe faţă, pur şi simplu nu se face La fel şi când e vorba de bărbaţi, să loveşti sub centură nu-i cinstit Bun, mai am şi alţi clienţi pe care trebuie să-i văd astă-seară, haide să fim sinceri! Prietena ta nu s-a purtat frumos, s-a ajuns la bătaie şi m-a apucat furia Acum, că ţi-am spus tot, e rândul tău să treci la mărturisiri, explică Mulvaney îngenunchind în faţa Cordeliei Nu cred că ai chef să faci şi tu o baie în canal, zi-mi unde-s lovelele şi ne oprim aici Cordelia reflectă repede Se îndoia că Sheldon a trimis un om să recupereze doar banii Suma era substanţială, însă valoarea documentelor furate de ea depăşea cu mult cele 50 000 de lire Mulvaney o punea la încercare Ca să-i cunoască intenţiile, ca să ştie dacă ea premeditase lovitura de la Heathrow Sheldon voia să se asigure că, odată banii recuperaţi, incidentul nu va avea alte consecinţe nici pentru laboratorul farmaceutic, nici pentru cariera lui Cordelia avea asupra ei stickul USB cu listele laboratoarelor, ascuns acolo unde Mulvaney nu îndrăznise s-o controleze, iar el nu trebuia sub nicio formă să pună mâna pe stick — De ce o fată care-şi poate permite un apartament atât de dichisit are nevoie să se joace de-a hoţul de buzunare? Doar dacă nu cumva oi fi cleptomană, aşa s-ar explica totul, adăugă el apropiindu-se de faţa ei Mă gândesc la actriţa aia americană, am uitat cum o cheamă, care a fost prinsă şparlind ţoale dintr-un magazin Chiar e o boală nenorocită, i-a făcut praf cariera Pentru o fustă, îţi dai seama! În cazul tău, care-i motivul? — Am datorii, răspunse Cordelia, coborând privirea — Şi ştiai ce conţine servieta? — Fireşte că nu, speram să găsesc un portofel, nişte carduri de credit, câteva bancnote — OK Ce fel de datorii? — La pocher — N-ai fost în mână? — Mai multe seri la rând — Nu te-am văzut niciodată pe la bookmaker-i, pe unde joci? Ai o adresă în minte pe care să mi-o spui fără să te gândeşti prea mult? Cordelia, care tocmai inventase scuza, nu era capabilă să menţioneze numele unui cazinou — Jucăm aici, uneori la alţii acasă Mulvaney se apropie şi mai mult, o apucă de gât şi se sculă în picioare, trăgând-o în sus după el — Regula număra’ unu: nu-l minţi pe Mulvaney Regula număru’ doi: nu-l iei pe Mulvaney de prost Regula număru’ trei: nu-l faci să piardă timpul Mulvaney o strangula, degetele lui groase şi puternice îi comprimau carotidele, împiedicând-o să respire Însă până ca ea să leşine, slăbi strânsoarea — Îţi mai dau o şansă înainte să-ţi ard încă o palmă, zise el ridicând mâna — N-aş face asta în locul dumneavoastră Mulvaney se opri brusc şi se uită la Cordelia, surprins, apoi izbucni în râs, împroşcându-i faţa cu stropi de salivă — Fata asta e minunată! „N-aş face asta în locul dumneavoastră”, repetă el, amuzat Te crezi în vreun film? — Spuneaţi că nu vă place violenţa şi — Şi ce? zbieră el — Şi nimic, răspunse calm Cordelia în clipa când Diego îl izbi în ceafă pe Mulvaney cu un sfeşnic de argint masiv Lovitura se dovedi atât de violentă, încât Cordeliei i se păru că aude osul pârâind Chipul lui Mulvaney îngheţă într-o expresie de stupefacţie Încercă să tragă aer în piept, buimac, după care încremeni şi se prăbuşi greoi într-o rână Diego se apucă să-i care şuturi în pântec, în coaste, în faţă Corpul lui Mulvaney încasa inert atacurile Cordelia se năpusti spre fratele ei şi îl imploră să înceteze, însă furia care îl cuprinsese părea de nepotolit Cordelia îşi adună puterile şi îl îmbrânci cât colo — Diego, opreşte-te! urlă la el O să-l omori! El dădu drumul sfeşnicului, care căzu pe podea cu un zgomot înfundat, apoi se rostogoli pe parchet Cordelia i se aruncă în braţe — Niciodată n-am fost atât de bucuroasă că te văd, îi şopti ea, cu capul sprijinit de obrazul lui El o împinse uşor, se lăsă în genunchi lângă Mulvaney, puse două degete pe carotida acestuia şi aşteptă să simtă bătaia inimii — Nu-i mort, constată el şi se ridică — I-am auzit ceafa trosnind, murmură Cordelia — Mă bucur că a fost a lui, şi nu a ta Sună la poliţie! — Şi ce să spun? — Adevărul, Madre de Dios! se aprinse Diego Un tip ţi-a spart uşa şi a încercat să te omoare! Tu eşti victima, nu el! Cordelia îi aruncă o privire de dezgust lui Mulvaney şi dădu să pornească spre camera de zi — Diego, uşa era deschisă, poliţiştii au pus o bandă care interzicea accesul Au constatat deja spargerea Cum o să le explici, unu, că sunt în viaţă, doi, că am încălcat legea trecând de sub această bandă şi, trei, că nu i-am chemat înainte să intru, deşi am văzut starea apartamentului? Vor vrea să ştie ce căutam, de ce mi-am asumat un asemenea risc Imaginează-ţi reacţia lor când vor descoperi corpul matahalei ăsteia zăcând la picioarele patului meu — Şi ce căutai atât de preţios, de ce ai părăsit Madridul ca o hoaţă? Cordelia îşi plecă ochii — Urma să-ţi povestesc Vino cu mine, prefer să mă însoţeşti În dormitor, Cordelia deschise şifonierul, trase afară hainele îngrămădite jos şi izbi violent cu călcâiul în podeaua din interior O şipcă se săltă la un capăt cu câţiva centimetri Cordelia o desprinse complet şi scoase un plic ascuns între podeaua şi şapa de beton — Asta căutam! îi arătă lui Diego Lire sterline, echivalentul a 60 000 de euro — Nu-mi spune că erau în servieta lui Sheldon! — Ba da, îţi spun — Eşti nebună De ce nu mi-ai pomenit de ei? — Ca să nu mă faci nebună Diego strânse din dinţi Se duse să verifice dacă Mulvaney era tot leşinat şi îi luă pulsul, ca să aibă conştiinţa împăcată Cordelia rămase tăcută, în timp ce fratele ei, nervos, se învârtea prin cameră — Gata cu prostiile! exclamă el Chemăm poliţiştii şi le povestim tot — La dracu’, ce vrei să le povesteşti? — Totul! Cauza morţii Albei, setea mea de răzbunare, dorinţa ta de a mă ajuta, o să le spunem că nu ţi-ai dat seama ce faci la Heathrow, că singura ta intenţie era să strângi dovezi ale crimelor comise de ei Faptul că nu te-ai atins de bani dovedeşte buna ta credinţă Nu te-ai atins de ei, nu? — Doar 200 de lire pentru taxi, răspunse ea jenată Nu mă privi aşa, nu aveam cash la mine, voiai să plătesc cu cartea de credit? — Îi punem imediat la loc în plic, continuă Diego, scoţând din buzunar 200 de euro Pentru că eu m-am gândit să mă opresc la un bancomat înainte de a mă urca în taxi O să le explicăm că ai fugit în Spania de frică, pe drept cuvânt, având în vedere ce s-a întâmplat de atunci, şi că te-ai decis să te întorci ca să restitui tot Ai circumstanţe atenuante, nu ai cazier O să-ţi plătesc cauţiunea În plus, eu l-am doborât pe ticălosul ăsta, nu tu Ce risc în cel mai rău caz? Eliberarea condiţionată? În plus, le predăm un asasin, trebuie să conteze — Ai terminat? Cordelia îşi regăsise autoritatea de soră mai mare Diego amuţi — Decizia mea de a mă întoarce după ce te-au sunat ei să te anunţe că au descoperit în canal corpul „meu”! Chestia asta o să fie simplu de lămurit O să mă lase sigur să plec, cu mulţumirile ofiţerului de serviciu! — Ăsta-i umor? — Foarte negru Uiţi esenţialul Nenorociţii au ucis două persoane pe care le iubeam şi asta înseamnă mult, mult prea mult — Ai fost să recunoşti corpul? — Nu, dar chitara lui Penny Rose e aici, iar tipul pe care l-ai anihilat s-a lăudat că a omorât-o Îţi jur, Chiquito, că suma pe care le-am furat-o nu reprezintă nimic pe lângă preţul pe care o să-l plătească Crede-mă, o să plătească! Îţi voi fi veşnic recunoscătoare că m-ai urmărit, că mi-ai salvat viaţa, că ţi-ai asumat atâtea riscuri pentru cretina de soră-ta Ţi-ai făcut datoria de frate cu vârf şi îndesat Bunicul ar fi mândru de tine, cum sunt şi eu Întoarce-te la Madrid, lângă Flores, dacă vrei Eu o să continui Nu voi chema poliţia, nu contează dacă dobitocul ăla de colo se mai trezeşte sau nu Dacă-şi revine, n-o să se laude în faţa poliţiştilor, bazează-te pe ce-ţi spun Şi e prea infatuat ca să le povestească persoanelor care l-au angajat că nu şi-a îndeplinit contractul Mâine o să te duci la poliţie, Penny Rose e de nerecunoscut, o să pretinzi că nu poţi să mă identifici O să te arăţi îngrijorat, fiindcă nu mai ai veşti de la mine de câteva zile, dar şi plin de speranţă, pentru că nu se întâmplă prima dată ca sora ta să dispară, să plece în lume După care te duci acasă şi îi laşi să se descurce Diego o strânse tandru în braţe — Mi s-a confirmat acum, eşti nebună de legat Chiar crezi că o să te las să le răzbuni singură pe Alba şi pe Penny Rose? O să găsim un hotel, o să achităm nota cash, cu banii lui Sheldon, şi mâine luăm o hotărâre * Cordelia îşi adună câteva lucruri şi le îndesă într-o geantă Apoi aşeză chitara lui Penny Rose în şifonier şi părăsi apartamentul împreună cu fratele ei 27 Ziua a patra, Istanbul Maya se îmbrăcă în grabă, apoi îşi puse într-o gentuţă neagră cele două telefoane mobile, cheia camerei de hotel, invitaţia, paşaportul şi fotografia fetiţei, de care nu se despărţise de când plecase din Paris După ce aruncă o ultimă privire prin încăpere, strecură laptopul sub saltea, închise uşile dressingului şi coborî în hol O jumătate de oră mai târziu, un taxi o lăsa în piaţa Taksim De acolo, străbătu pe jos strada Istiklal şi intră la numărul 4 În grădina interioară, pe care Institutul Francez o împărţea cu serviciile consulare, se adunaseră antreprenori turci şi francezi O armată de chelneri cu sacouri albe forfotea pe aleile cu pietriş, cărând platouri cu gustări şi fursecuri sau oferindu-le pahare cu şampanie invitaţilor Maya se duse să-l salute pe consul; se cunoscuseră la Montréal, cu şase ani în urmă, când el era la post în Québec Nu rămase mult cu el, îşi ceru scuze şi îl părăsi ca să stea de vorbă cu directorul unui mare hotel, cu care colabora în mod regulat Evitară să abordeze evoluţia situaţiei politice din ţară, mulţumindu-se să facă o constatare îmbucurătoare pentru afacerile lor: turiştii uitaseră de lovitura de stat şi reveneau la Istanbul Directorul aduse ca dovadă faptul că hotelul său era plin toată săptămâna Maya îi confirmă, nici ea nu reuşise să se cazeze acolo Directorul o privi consternat O asigură că, dacă ar fi ştiut, i-ar fi pus imediat un apartament la dispoziţie Maya nu credea o iotă, dar oricum nu-i păsa, se gândea la altceva Îşi plimbă privirea peste întreaga adunare, căutând să-şi dea seama cine o invitase aici şi cu ce scop Un chip din mulţime îi dădu de înţeles că găsise răspunsul François Verdier era un ataşat consular pe care, de la prima lor întâlnire, Maya îl bănuia că lucrează pentru DGSE Un bărbat amabil, dar nu flecar, două calităţi pe care ea le aprecia cu atât mai mult cu cât rareori se întâlneau la aceeaşi persoană Se simpatizaseră reciproc, luaseră cina împreună în câteva rânduri şi, într-o seară în care consumaseră mai mult alcool decât de obicei, Maya îl informase despre orientarea ei sexuală ca să evite orice echivoc Verdier nu-şi schimbase atitudinea, rămânând la fel de amabil Să mai spună cineva că nu puteai să întâlneşti şi bărbaţi dezinteresaţi, asta dacă nu cumva Maya îl interesa din alte motive Se apropie de el la bufet, prinse delicat între degete o frunză de viţă-de-vie şi i-o oferi, zâmbindu-i complice Verdier era într-o dispoziţie proastă A lăsat frunza într-un bol şi s-a îndepărtat Maya l-a urmat şi a luat loc pe banca unde el se aşezase, în fundul parcului Nu i-a pus nicio întrebare, a aşteptat ca el să vorbească primul Unele detalii spuneau mai mult decât cuvintele Încruntarea lui, felul în care îşi îndoia degetele, în care îşi strângea nodul la cravată erau tot atâtea indicii că Verdier nu se simţea în largul său — Tu m-ai invitat? Ataşatul consular se uită la ceasul de mână — Am auzit nişte zvonuri pe culoarele consulatului, zise el N-ar trebui să le dezvălui, dar Maya duse un deget la buze, deschise geanta, scoase invitaţia şi îl întrebă dacă avea ceva de scris Verdier găsi un pix în buzunarul sacoului şi i-l întinse Ea îi împinse uşor mâna şi îi dădu bucata de carton lucios Verdier îi înţelese intenţia şi scrise în mare grabă: — Serviciile turce de informaţii vânează un agent francez venit la Istanbul pentru o extracţie sensibilă Maya luă cartonul şi scrise la rândul ei — Extracţie sensibilă??? — Un opozant al regimului sau informaţii compromiţătoare despre afacerile de corupţie în care e implicată puterea — Şi ce legătură are cu Franţa? — Niciuna, tocmai, agentul ar lucra singur — De ce îmi povesteşti asta? Verdier îi smulse pixul din mână şi se repezi să scrie — Pentru că dacă aş fi acest agent, aş pleca de aici cu primul zbor, chiar fără să mai trec pe la hotel Verdier îi aruncă o privire sfredelitoare, fapt ce o nelinişti pe Maya în cel mai înalt grad — Eşti nebun? Nu sunt cine crezi sau ce crezi tu că sunt!!! — Contează ce cred serviciile turce de informaţii Maya ardea de dorinţa de a-i pune o întrebare, dar risca să se dea de gol Mecanismul capcanei se închidea în jurul ei Atât de repede, încât îl bănuia pe Verdier că ar fi o rotiţă din angrenaj — Şi dacă agentul şi-a lăsat paşaportul în camera de hotel? Verdier afişă aerul unui profesor disperat de nepriceperea elevului său — Să se grăbească să-l recupereze Deşi, în locul lui, aş încerca mai degrabă să trec graniţa pe rute secundare, spre Bulgaria — Cât timp mai are până să fie arestat? — Trimite-mi o carte poştală de la Paris, mi-e dor de ţară, răspunse Verdier cu glas tare, înapoindu-i bucata de carton lucios Apoi se ridică şi se întoarse la bufet Ziua a patra, Tel Aviv Comandantul cu care împărţea biroul tocmai îşi părăsise postul pentru pauza de ţigară pe care şi-o acorda din două în două ore Noa ştia că avea la dispoziţie 10 minute ca să acţioneze Ieşi din birou şi coborî cu ascensorul la subsol, la nivelul trei, străbătu culoarul lung şi-şi lipi faţa de ferestruica zăbrelită de la uşa arhivelor Zări umbra funcţionarului care aranja nişte dosare pe o poliţă Deblocă uşa cu ecusonul, o împinse uşor şi o închise cu grijă să nu facă zgomot Se furişă prin spatele ultimelor două rânduri de rafturi şi se opri brusc când auzi paşii arhivarului Aşteptă ca acesta să se întoarcă la masa de lucru şi mai înaintă cu două rânduri Sala arhivelor cuprinde 40 de rânduri, repartizate la distanţe egale pe o suprafaţă de 500 de metri pătraţi Noa îşi continuă drumul, însă tălpile de cauciuc ale încălţărilor ei scârţâiră pe podeaua de beton şi Noa încremeni, ţinându-şi respiraţia — E cineva acolo? strigă arhivarul Se uită pe ecranele de supraveghere şi, nevăzând nimic, ridică din umeri şi îşi continuă lectura Noa ajunse la rândul de rafturi unde erau depozitate dosarele agenţilor căzuţi în misiune Citi repede etichetele şi luă cutia cu numele lui Sarah Weizman Săltă capacul, scoase dosarul aflat înăuntru şi se lăsă în genunchi ca să fotografieze paginile cu telefonul mobil Aproape terminase, când uşa arhivelor se trânti Cineva intrase şi acum îl saluta pe arhivar Apoi Noa îi auzi pe cei doi mergând în direcţia ei Puse repede dosarul în cutie şi cutia la loc pe raft După care făcu tiptil cale-ntoarsă, oprindu-se o clipă în dreptul fiecărui şir de rafturi Era imposibil să părăsească locul fără să atragă atenţia Din lipsă de timp, se hotărî să blufeze Se trânti de uşă, acţionă mânerul şi se răsuci imediat ca şi cum tocmai intrase în încăpere Stratagema păru să funcţioneze Îl recunoscu pe al doilea bărbat, un caporal care o salută respectuos; arhivarul se limită la un gest scurt din mână, care să-i dea de înţeles că se va ocupa imediat de ea Noa profită de autoritatea gradului, voia să consulte fără întârziere inventarele loturilor de arme retrase din uz O solicitare care nu avea nimic anormal întrucât, oficial, ea desfăşura o anchetă despre o afacere privind traficul de lansatoare de rachetă RPG-7 De fapt, o acoperire în cadrul serviciilor armatei, unde servea neoficial ca agent de legătură pe lângă angajaţi ai informaţiilor care lucrau în afara frontierelor Arhivarul îi indică rândul numărul 11 şi îi reaminti să treacă în registru referinţele documentelor pe care le lua şi să le aducă înapoi până la sfârşitul zilei Noa îşi ceru scuze şi părăsi arhiva Trecuseră nouă minute şi mai trebuia să aştepte ascensorul Aşa că urcă scările în fugă până la etajul unde lucra, încetini pasul pe culoar ca să facă impresie bună şi îşi apropie urechea de uşa biroului ei Auzi o conversaţie telefonică Se duse la toaletă, recuperă o revistă din coşul de gunoi, ascunse în ea dosarul pe care-l luase de formă de la arhivă, inspiră adânc în faţa oglinzii şi se întoarse la postul ei În acest timp, la subsol, arhivarul îl conduse pe caporal până la uşă Rămas singur, rememoră şirul evenimentelor produse cu câteva clipe în urmă Cuprins de o bănuială, deschise iar calculatorul Cititorul de ecusoane înregistra ora de intrare a fiecărui vizitator şi, studiind ecranul, bărbatul tresări Noa sosise cu cinci minute înaintea caporalului Arhivarul îşi împinse scaunul înapoi şi se duse să inspecteze rafturile Se opri lângă un Post-it care zăcea pe jos şi, ridicând capul, constată că o cutie nu avea etichetă O scoase de la locul ei şi înţelese că fusese aşezată invers pe raft Dosarul lui Sarah Weizman nu avea nimic de-a face cu o anchetă despre armele scoase din uz Se întoarse imediat la masa de lucru şi dădu un telefon Un ofiţer de informaţii se prezentă peste 15 minute şi îi ordonă să consemneze tot ce observase Cât îşi scrise arhivarul raportul, ofiţerul merse să recupereze dosarul lui Sarah Weizman şi luă de asemenea cu el şi raportul detaliat al arhivarului, căruia îi ordonă să nu pomenească nimănui despre acest incident Seara a patra, Londra Diego ţinuse neapărat să se îndepărteze de Camden Cordelia dibuise un mic hotel chiar în centrul districtului South Kensington El părăsise în asemenea grabă Madridul, că nu-şi luase în geantă decât laptopul Ea îl duse să-şi cumpere o periuţă de dinţi şi schimburi pentru câteva zile Apoi frate şi soră intrară într-un pub, se aşezară la masă într-un separeu şi comandară două halbe de bere — Ai anunţat-o pe Flores? îl întrebă ea, văzându-l dus pe gânduri — O s-o anunţ, nu la ea mă gândeam — Şi la ce te gândeai, dacă nu sunt indiscretă? — La acelaşi lucru ca tine Odată obţinute toate numerele de conturi bancare, va trebui să acţionăm repede Nu ne putem asuma riscul ca intruziunile noastre să fie remarcate până la urmă — Strângerea datelor se va termina la miezul nopţii Mâine-dimineaţă vom avea şi codurile de acces Virusul se propagă în mobilele tuturor congresiştilor Mai rămâne să separăm grâul de neghină — Şi să rezolvăm o problemă importantă, sublinie Diego Unde transferăm fondurile! Suma va fi considerabilă, trebuie să punem banii la adăpost înainte să-i putem redistribui victimelor Un motiv bun să reunim toate capacităţile Grupului — Va trebui să părăsim Anglia, să găsim un loc sigur de unde să operăm Dacă Mulvaney o să-şi povestească păţania Sheldon va căuta să pună gheara pe noi cu orice preţ, şi nu duce lipsă de mijloace pentru a o face La Madrid nu mai e posibil să revenim şi, oriunde am vrea să mergem să ne baricadăm, călătoria cu avionul iese din discuţie Cordelia întoarse ecranul smartphone-ului înainte de a continua — Există o legătură cu feribotul între Harwich şi Haga Mâine, am putea să ajungem acolo cu trenul Şi de la Haga, pe şosea, până la Amsterdam — Dacă alegem Olanda, Rotterdam ar fi mai aproape, dar fie cum vrei tu — Şi după ce ne vedem în Ţările de Jos? Nu putem lucra de la hotel Ne trebuie o ascunzătoare echipată cu conexiune la internet de mare viteză, argumentă Cordelia Diego reflecta la diferite posibilităţi — De ce să nu mergem până la Oslo cu maşina? I-am putea cere Ekaterinei să ne găsească o ascunzătoare — Nu conta pe ea! Când am plecat din Madrid, am schimbat câteva mesaje cu Janice, iar ea mi-a dat de înţeles că Ekaterina e în Italia cu Mateo — De ce ai contactat-o pe Janice? — Ca să nu mă simt singură în timpul călătoriei — Aiureli! Cordelia nu răspunse imediat — Mi-a trimis ea un e-mail Voia să vorbim despre o chestie importantă N-a apucat să-mi spună mai multe, trebuia să urc în avion Diego îşi puse telefonul pe masă şi se uită fix la sora lui, preocupat — Mateo şi Ekaterina sunt împreună? — Exact asta am zis adineauri, dar, de vreme ce sunt nişte aiureli, să lăsăm subiectul — Ba nu, să discutăm! — Ţi-e foame? întrebă Cordelia şi deschise meniul 28 Ziua a patra, Istanbul Plecând de la cocktail, Maya nu ştia încotro să o apuce Îi trimise o cerere de ajutor lui Vitalik, care o sună peste câteva minute — Lastivka, am informaţii să — Scuză-mă, n-am găsit o cabină, dar e urgent, îl întrerupse ea — Nu-ţi face griji momentan pentru vorbăreţu’ nostru, îţi supraveghez mobilul de ieri şi e chiar ciudat, nu mai eşti sub auzire — Urmărire? — Aşa am zis şi eu Ai crede că păianjenul s-a stricat Nici nu mă miră, turcii cumpără porcării de materiale de la vecinii noştri, deci să lăsăm fiabilitatea Maya simţi o imensă uşurare aflând că nu mai era spionată, însă avertismentul dat de Verdier îi copleşea toate gândurile Îi împărtăşi lui Vitalik discuţia avută cu ataşatul consular în grădina Institutului — E mai mult decât important să asculţi sfaturile prietenului tău francez Înţeleg că laptopul tău e de o mare preţiozitate, dar o să-ţi cumperi unul nou Acesta era glasul raţiunii Maya putea să prăjească laptopul printr-o simplă conexiune de la distanţă, însă cum să se hotărască să-şi distrugă un camarad de arme alături de care înfăptuise atâtea? — Imediat mă ocup de retragerea ta, continuă Vitalik La periferia de vest din Istanbul, e un birou de schimb Îţi trimit adresa pe telefon, o ştergi după aia Nu se ştie niciodată, poate păianjenul începe să meargă, se opreşte la întâmplare, am încredere în el ca-n ciumă Să fii acolo mâine, la 11 dimineaţă fix Spui că vrei să schimbi exact 180 289 de lire turceşti în grivne Patronul este un prieten de-ai mei Vine, te salută, îţi dă un telefon nou şi te duce până la Sofia Mă suni imediat ce ajungi în Bulgaria, da? — De ce 180 289? — E data mea de naştere, acum nu mai ai niciun pretext să-mi uiţi aniversarea Drum bun, Lastivka! Până atunci, găseşte un loc sigur ca să stai peste noapte şi nu umbla pe străzi După ce Vitalik închise, Maya se simţi teribil de singură În ce loc sigur să-şi petreacă noaptea acum, când nu se mai putea întoarce la hotel? Soluţia veni printr-un SMS „E o prostie, dar mi-e dor de tine Unde eşti?” întreba Eylem Maya îi propuse să se întâlnească într-o cafenea din Karaköy, lângă podul Galata Eylem ajunsese înaintea ei Maya o anunţă că trebuia să părăsească Istanbulul în zori, dar o asigură că nu ar fi plecat fără să-şi ia la revedere Eylem nu era naivă, aşa că vru să ştie adevărul Maya îi explică, fără prea multe detalii, că se afla într-o situaţie delicată cu unul dintre clienţii ei şi se temea că e aşteptată la hotel, însă avea nevoie să-şi recupereze din cameră lucrurile cele mai preţioase — De acord Mă voi duce să-ţi iau laptopul, tu o să mă aştepţi în parcare, apoi mergem să dormim la mine Maya deschise portofelul să plătească nota, lăsând să se vadă, din greşeală, fotografia ce se găsea înăuntru — Cine e puştoaica? întrebă Eylem, scoţând fotografia Maya i-o luă din mână şi o puse în geantă — Nu contează — Aş fi curioasă să aflu de ce ai portretul unei fetiţe Yazidi la tine Are legătură cu necazurile tale? — Nu, răspunse Maya, ferm convinsă de contrariu — Şi-atunci? — Cunosc nişte rude de-ale ei care trăiesc la Paris, ei sperau să mă întâlnesc cu fata, răspunse Maya, afundându-se în minciună — Familie din Paris? Tare m-ar mira! Yazidi sau kurdă, fata e o refugiată, judecând după paloare şi după praful de pe faţă Îţi urez mult noroc ca s-o găseşti Peste trei milioane de refugiaţi s-au instalat la noi Îi vezi pretutindeni în oraş, la Izmir sunt şi mai mulţi, umplu taberele de la frontiera siriană Şi sosesc alţii în fiecare zi E o adevărată dramă ce se întâmplă acolo, iar voi, în Europa, închideţi ochii şi nu faceţi nimic — Îţi împărtăşesc tulburarea, dar nu sunt răspunzătoare de politica umanitară europeană — Nu, tu organizezi voiaje de lux, din câte se pare, totuşi te plimbi cu fotografia acestei puştoaice în geantă Uite, prefer să nu ştiu nimic decât să te văd minţindu-mă cu atâta tupeu Acum să mergem să ne ocupăm de laptopul tău Vezi, nici măcar nu te întreb de ce este atât de preţios Dacă nici asta nu-i dragoste *** — Dacă această copilă era rătăcită printre milioanele de refugiaţi din Turcia, ce şanse avea Maya să dea de ea? — Copila era urmărită de când fugise — De ce? În ce consta, de fapt, misiunea Mayei? — S-o întâlnească Însă fetiţa, simţindu-se urmărită, dispăruse Noi trebuia s-o găsim şi s-o scoatem de-acolo înainte ca fiarele să pună mâna pe ea — Noi? — Soarta unui copil ne priveşte pe toţi — Inclusiv pe fiare? De ce tocmai ea? — Pentru că era purtătoarea unui simbol *** Eylem nu scoase un cuvânt tot drumul Opri maşina în parcarea subterană de la Pera Palace, în dreptul lifturilor Maya îi dădu cardul magnetic de la camera ei — Îţi adun lucrurile şi mă întorc imediat, zise Eylem, deschizând portiera — Lasă valiza, ia doar ce încape în geanta ta, o rugă Maya — Ce bine că astă-seară am optat pentru o geantă de umăr încăpătoare! replică Eylem Vrei vreo haină anume? — Doar ceva ca să mă schimb mâine, atât, trusa de toaletă şi — Laptopul tău adorat! În ce parte a patului doarme? A ta sau a mea? întrebă Eylem, apoi se îndepărtă În hol, Eylem luă alt lift ca să ajungă la etaj Culoarul era pustiu Intră în cameră, aprinse lustra şi îndesă în geantă câteva haine În baie, luă parfumul Mayei şi-şi dădu puţin pe ceafă Nu-i mai rămânea decât să recupereze nepreţuita comoară şi să plece În maşină, Maya fierbea Până acum, nu căutase niciodată să se informeze despre natura mesajelor pe care le transmitea, aşa cum nu fusese conştientă nici că-şi asumă riscuri reale Se jură că această misiune avea să fie ultima Data viitoare când celălalt mobil o să sune, o să-l arunce direct în Sena Se uită la ceas, trecuse un sfert de oră Neliniştită şi simţindu-se vinovată că o lăsase pe Eylem să se aventureze singură în hotel, coborî din maşină ca să-i iasă înainte Un mesaj de la Vitalik se afişă pe ecranul mobilului, făcând-o să se oprească brusc: Păianjen activ! Clopoţelul liftului răsună Maya se ascunse în spatele unui stâlp în timp ce uşile cabinei se deschideau Seara a patra, Tel Aviv Măcar o dată, ajunsese şi Janice prima La etajul trei, sună la uşa apartamentului în care locuia Noa, aşteptă câteva minute, apoi coborî să caute cheile în ghiveciul cu flori Urcă înapoi, intră în apartament şi îşi strigă prietena, să se asigure că nu era acolo În camera de zi domnea o ordine impecabilă Janice se trânti pe canapea şi luă prima revistă din teancul de pe măsuţa joasă La ora 23, îi trimise un mesaj prietenei sale ca să afle dacă intenţiona să vină acasă curând Nu primi niciun răspuns Aţipise de mult, când pocnetele unei motociclete care trecu pe stradă o făcură să tresară Era 2 noaptea şi Noa tot nu apăruse Seara trebuie să se fi dovedit mult mai fermecătoare decât se aşteptase, se părea că adormise în altă parte Cu atât mai bine pentru ea, totuşi ar fi putut s-o anunţe Janice căscă de câteva ori şi se întinse Înainte de a pleca, puse revista la loc, cu grijă să respecte alinierea perfectă a teancului, şi brusc îi veniră în minte cuvintele prietenei sale: „Dacă ajungi prima, scuteşte-mă de orice comentariu despre haosul ” O altă frază spusă de Noa o alarmă: „Apartamentul ei era mai curat decât dacă s-ar fi ocupat de el o armată de menajere” Janice se repezi în dormitor şi deschise şifonierul Era gol, la fel ca sertarele comodei, rafturile din baie şi dulapurile din bucătărie Apartamentul fusese curăţat complet Îşi aduse aminte în ce context rostise Noa această frază, atunci când îi povestise despre asasinarea colegei sale, şi sângele îi îngheţă în vine Janice îşi luă în fugă geanta, coborî valvârtej scările şi opri prima maşină care se ivi pe stradă, implorându-l pe şofer s-o ducă în cartierul ei Ajunsă acasă cu inima bătând să-i spargă pieptul, vru să descuie uşa şi, din greşeală, scoase rândul de chei de la apartamentul prietenei sale Abia atunci observă forma neobişnuită a brelocului Introduse unghia într-o crestătură şi săltă capacul, dând la iveală un stick USB Janice se năpusti spre computer şi introduse stickul Se deschise o fereastră cu un fişier securizat La cele dintâi licăriri ale zilei, raportul pe care Noa reuşise să i-l transmită apăru clar pe ecran Primele trei litere ale textului confirmau că îi este, într-adevăr, adresat HAL, Contul pe care l-ai descoperit la Jersey serveşte drept placă turnantă pentru o nebuloasă financiară mult mai vastă decât tot ce presupuneam noi Nu e vorba de un virament, nici de două, ci de o mulţime de viramente care se repetă din lună în lună Aceste transferuri privesc numeroase entităţi De câţiva ani, un fond de investiţii american, BlackColony, face să treacă prin JSBC sume considerabile Banii pleacă imediat spre un alt cont la German Bank Viramente similare, făcute din Rusia, trec prin acelaşi cont Americanii le împrumută bani ruşilor, iar ruşii le împrumută bani americanilor Această metodă le permite să-şi desfăşoare afacerile pe teritoriu străin la adăpost de orice pedeapsă Dar ce afaceri? Şi pentru nişte sume atât de mari? Încă n-am idee De asemenea, am descoperit sume ce par să fi aterizat în Regatul Unit şi un nume important asociat cu această afacere Tom Schwarson este omul despre care făcea cercetări Sarah Weizman, agentul nostru, înainte de a fi asasinată Foloseşte eficient informaţiile şi distruge-le! Dacă citeşti aceste rânduri, înseamnă că nu mai pot să te protejez Ai grijă de tine! Eşti în pericol Prietena ta Janice le expedie imediat o copie a documentului lui Mateo, Ekaterinei şi lui Vitalik, pe e-mail, trimiţându-le cheia de criptare prin SMS Apoi se îndreptă spre şifonier, îmbrăcă sacoul negru de la un costum de seară şi se duse în faţa oglinzii celei mari, agăţate pe peretele salonului Îşi privi imaginea reflectată, îşi aranjă puţin părul, apoi, ştergându-şi lacrimile ce-i şiroiau pe obraji, rupse buzunarul de sus al hainei, cum cerea tradiţia 29 ULTIMA ZI ÎNAINTEA PULBERII Dimineaţă, Londra Înainte de a părăsi hotelul, pe la 8 dimineaţa, Cordelia salvă informaţiile colectate peste noapte şi îşi anunţă fratele că prima fază a operaţiunii se încheiase Lui Diego nu-i mai rămânea decât să le trimită un mesaj celorlalţi şi să achite nota Luară un taxi până la gară Cordelia privea pe geam cum oraşul defilează pe lângă ei şi avea presentimentul că nu o să se întoarcă aici decât peste multă vreme Amândoi erau epuizaţi, ultimele zile nu le cruţaseră puterile, iar farurile maşinilor care treceau întruna pe Old Brompton Road le luminaseră camera toată noaptea Două ore mai târziu, sprijiniţi unul de altul, Cordelia şi Diego dormeau în trenul ce străbătea cu viteză zona rurală, ducându-i spre portul Harwich Dimineaţă, Roma Ekaterina îşi căută smartphone-ul pe noptieră, îşi consultă mesajele şi se ridică să-l caute pe Mateo Traversă salonul, merse pe lângă biblioteca impunătoare şi intră în bucătărie — Janice ne-a trimis un fişier, îi zise lui Mateo, care lua micul dejun — Ştiu, am primit cheia de criptare prin SMS Cafea? îi propuse el — Mi s-a părut că e urgent, sublinie Ekaterina — Ce nu-i urgent când e vorba de Janice? Sunt sigur că poate să aştepte 10 minute Ţi-e foame? Ea nu răspunse Posomorâtă, îşi turnă cafea într-o ceaşcă — Bucătăria ta e mai mare decât tot apartamentul meu din Oslo — E doar o bucătărie Ce contează? Ekaterina încuviinţă din cap, gata să se întoarcă în dormitor ca să studieze documentul trimis de Janice — Care-i problema? insistă Mateo — Problema e că mă ataşez de tine, însă nu facem parte din aceeaşi lume, iar asta mă sperie — Ia loc, te rog, Janice o să aştepte E timpul să-ţi spun o poveste Mateo privea în gol Inspiră adânc, pentru că avea nevoie de aer ca să se scufunde în trecut şi să scoată la suprafaţă ceea ce făcuse din el omul care era în prezent Apoi puse mâinile pe masă, ca un povestitor pregătit să deschidă poarta lumii sale — În dimineaţa în care trei sate au fost incendiate pe o rază de 20 de kilometri de casa lui, Hoan a înţeles că membrii familiei lui erau expuşi la riscuri mai mari dacă rămâneau acasă decât dacă plecau Mărturiile despre soarta celor care fugiseră nu erau de natură să-l încurajeze Forţele guvernamentale îi ţineau pe civili ca ostatici în conflictul dintre ele şi trupele de gherilă Laţul se strângea de la zi la zi Câmpuri minate, drumuri măturate de tiruri de mortiere, bombardarea cătunelor În plus, umblau zvonuri despre khmeri, care răpeau copii pentru a-i înrola La căderea nopţii, Hoan n-a reuşit să-şi calmeze fata, care avea opt ani; fiul său avea cinci Aşa că a luat o decizie Sosise momentul despărţirii, ei vor pleca a doua zi Era într-o marţi, la începutul sezonului secetos Lumina zilei se furişa în spatele colinelor Cei care se aventurau dincolo de ele puteau vedea dantele roşietice zăbovind pe câmpie înainte de a se stinge în dosul munţilor Hoan adunase într-un sac strictul necesar ca să le asigure copiilor lui supravieţuirea timp de câteva zile Biscuiţi, trei plăcinte de orez, fructe uscate şi două bucăţi de lemn-dulce Păstrase dulciurile ca pe o comoară, pentru ziua când pacea va reveni Înainte să se culce, se dusese tiptil să se uite la copii, să-i admire cu fervoarea celor care privesc îndelung statuia unei divinităţi, implorând un miracol Hoan i-a dat traista fiicei sale şi a aşezat-o lângă frăţiorul ei, în căruţă Ţăranii din zonă puteau încă să meargă de-a lungul graniţei la căderea serii Erau prea bătrâni ca să trezească bănuieli, iar atelajele lor, prea joase ca să se ascundă în ele combatanţi, însă doi copii puteau trece neobservaţi sub o pătură neagră ca noaptea Hoan şi-a sărutat copiii şi le-a urat drum bun, promiţându-le că o să vină după ei îndată ce va fi posibil S-a străduit să-şi consoleze fata şi şi-a strâns fiul la piept, punându-l să promită că o să aibă grijă de ea I-am promis şi am aşteptat să se îndepărteze căruţa ca să plâng Tata nu mai era decât un punct în zare Am luat-o de mână pe sora mea şi i-am jurat că ne vom întoarce curând O minciună sfruntată, însă tata minţise primul când pretinsese că o să vină după noi Convoiul nostru a fost atacat în momentul când treceam graniţa Nu am mai văzut-o niciodată pe sora mea şi astăzi nu reuşesc nici măcar să-mi amintesc chipul ei Aşa că, atunci când spui că nu venim din aceeaşi lume, poate că ai dreptate Însă trebuie să ştii şi că teama mi-a bântuit copilăria în asemenea măsură, încât acum nu mai pot s-o simt Mateo se ridică, îşi lipi buzele de ale Ekaterinei şi ieşi din bucătărie Ea alergă după el, îl opri şi se ghemui în braţele lui În jurul prânzului, Kiev Vital bătea nervos cu degetele în birou Fratele său ciocăni la uşă — Intră! Parcă aş putea veni eu să-ţi deschid! — Eşti în toane bune, din câte văd! Ai veşti de la Maya? întrebă Malik — Dacă aveam, eram într-o dispoziţie mai bună — Îţi faci griji? — Nu ştiu nimic Nu s-a prezentat la întâlnire Dar am încredere în ea, să dăm dovadă de răbdare — Pot să fac ceva pentru tine? — Să-mi schimbi poziţia scaunului şi să-l tragi puţin înapoi Nenorocitele astea de suporturi pentru picioare s-au agăţat iar de cablurile calculatorului Malik se apropie să manevreze scaunul cu rotile al fratelui său geamăn Vital îl opri cu un gest şi se aplecă spre ecran — Vezi şi tu ce văd eu? întrebă el, în culmea mirării Malik citi mesajul afişat — Anunţă-i pe ceilalţi, îi zise lui Vital Spune-le tuturor să vină aici cât mai repede Plăteşte-le drumul, la nevoie Nu uita să le spui că e urgent şi că nu au de ales O să pregătesc camerele şi fug să activez Donjonul 11:30, Tel Aviv David o găsi pe Janice adormită pe canapeaua din salon Observând buzunarul rupt al hainei, se aşeză lângă ea şi aşteptă Când ea deschise ochii, o luă în braţe şi o consolă, fără să-i pună nicio întrebare Apoi, aşa cum obişnuia, se duse în bucătărie să-i pregătească tava cu micul dejun Janice se uită fix la el şi îi mărturisi că era un prieten nesperat, probabil cel mai bun din lume Şi un artist desăvârşit care trebuia să se întoarcă fără întârziere la pictura lui Ea, una, provocase destulă dezordine David o privi cu îndoială, în timp ce Janice se îndrepta spre camera ei Rămase sub duş un timp şi reapăru îmbrăcată în negru — Te duci la muncă? o întrebă David, care nu se mişcase din salon — E cel mai bun lucru pe care pot să-l fac — Sau poţi să te distanţezi puţin, să călătoreşti, să părăseşti Tel Avivul pentru o vreme Mă rog, zic şi eu sau să nu faci nimic — Poate, răspunse ea, dar întâi trebuie să stau de vorbă cu Efron David o conduse până pe trotuar În clipa când ea urcă în taxi, el o strigă ca să o întrebe ceva: — Ce ai vrut să spui cu „probabil”? În jurul orei 13, Marea Nordului În ciuda stropilor reci, a vântului şi a spumei proiectate de etravă, Cordelia vru să rămână pe puntea navei Sprijinită în coate de bastingaj, observa orizontul Coasta Olandei apărea deja — Mergem la proră să ne jucăm de-a Titanicul? îl întrebă pe fratele ei, care îşi consulta mesajele Diego ridică ochii — Mergem la Kiev, o anunţă el pe un ton grav — De ce Kiev? — Au răspuns la solicitarea mea, tot Grupul se reuneşte la Vitalik — O să ne întâlnim cu toţii, am auzit eu bine? Ce le-ai spus? îl chestionă Cordelia, uluită — Adevărul Că Sheldon a încercat să te asasineze Cordelia afişă o expresie hotărâtă — Vezi, îmi ţin promisiunea, zise ea Acum ştiu că toţi aceşti ani nu au fost în zadar, Alba va fi răzbunată în curând, o să-i jumulim, o să-i distrugem Zâmbi, se întoarse, fixă ţărmul cu privirea şi strigă în vânt: — o să dăm lovitura secolului! În acelaşi moment, la Roma Mateo şi Ekaterina se pregăteau să ia legătura cu Janice, când telefoanele lor mobile vibrară la unison Îşi strânseră în grabă lucrurile şi săriră într-un taxi care îi duse la aeroportul Fiumicino Urmărirea lui Baron nu mai reprezenta prioritatea lor, mesajul lui Vitalik era lipsit de orice echivoc În acelaşi moment, la Tel Aviv Ajungând la sediul ziarului, Janice se duse direct în sala de reuniuni Şedinţa de redacţie era pe terminate, echipa dezbătea ultimele subiecte pentru ediţia de a doua zi Văzându-i expresia gravă, Efron se întrerupse şi o luă în biroul lui — Ce s-a întâmplat? o întrebă Janice îi împărtăşi informaţiile din biletul de la Noa, dar nimic mai mult Nu suflă o vorbă despre soarta prietenei sale — E o chestiune delicată, Janice În mod clar, ai în mână un dosar fierbinte, miroase a material exclusiv de prima pagină, aşa cum visează orice redactor-şef Dar trebuie să am grijă de siguranţa colaboratorilor mei Ce-ai vrea să-ţi spun? Să-i dai bătaie sau să laşi totul baltă, fiindcă o afacere de genul ăsta e mult prea riscantă? Ayrton Cash e vânat mărunt prin comparaţie cu Schwarson Averea lui se ridică la 57 de miliarde de dolari, nu există om mai puternic şi mai periculos decât el, sau decât cei din anturajul lui, de altfel Înţelegi ce vreau să spun prin „delicat”? Mobilul lui Janice vibră, ea citi mesajul lui Vitalik şi îşi ceru scuze faţă de Efron — Trebuie să plec, e urgent — Pot să ştiu unde te duci? — În Ucraina, am nevoie să-mi dai un avans, ai putea să mi-l virezi în cont? Scuze, dar trebuie să plec, am timp doar să trec pe-acasă să-mi strâng câteva lucruri Efron o privi ţintă, zâmbind în colţul gurii — De fapt, luaseşi deja decizia asta înainte de a vorbi cu mine Drum bun! Şi-ţi ordon să-mi dai veşti despre tine regulat Janice cobora deja scările în fugă *** — Fusese suficientă o solicitare din partea lui Diego pentru a-i convinge pe Vital şi pe Malik să încalce regula cea mai importantă de securitate, reunind tot Grupul la Kiev? Ce le dădea lor această putere şi ce anume impunea o asemenea grabă? — Nu, nu e vorba despre solicitarea trimisă de pe puntea feribotului Fireşte, Cordelia şi Diego aveau nevoie de ceilalţi ca să-şi ducă la capăt planurile, dar, chiar şi pentru a reuşi lovitura secolului, cum o numise cu mândrie Cordelia, atacul informatic putea fi foarte bine operat de la distanţă Cât despre Vital şi Malik, ei nu se bucurau de o autoritate deosebită Ei doar folosiseră un cuvânt-cheie stabilit de multă vreme Niciun om nu are dreptul mai mult decât alţii să tragă semnalul de alarmă în tren, însă cel care o face trebuie să ia această decizie şi să-şi asume consecinţele — Atunci, ce au citit fraţii Vitalik pe ecran ca să-i determine să adune Grupul? — O propoziţie ce rezumă tot ceea ce Mateo şi Ekaterina bănuiau deja în camera lor de hotel din Londra acest proiect vast a cărui esenţă, după cum a spus chiar Ekaterina, încă le scăpa, dar ale cărui contururi le întrezăreau, fapt ce i-a împins să se ducă la Roma: Amurgul fiarelor a început De ani întregi, se formase o alianţă compusă din oligarhi atât de bogaţi şi atât de puternici, încât nicio forţă nu-i putea opri După ce puseseră mâna pe resursele energetice, agroalimentare şi farmaceutice, după ce preluaseră controlul şi supravegheau mijloacele de comunicare şi de informare – reţele sociale, canale de televiziune şi majoritatea ziarelor –, fiarele se pregăteau să lanseze ultima fază a planului lor Decisivă şi fără întoarcere Să ia în stăpânire ţările cele mai bogate, să le supună instalând guverne autoritare conduse de ai lor China, Indonezia, India, Rusia, Turcia, Brazilia, ţările din Golf şi, de curând, şi Statele Unite peste patru miliarde şi jumătate de oameni trăiau deja la cheremul lor; omenirea mergea lent în direcţia impusă de ei Mai rămânea un focar de rezistenţă, un ultim bastion: Europa Iar Baron, ambasadorul Alianţei, lucra s-o dărâme Să dezintegreze ultimele democraţii pentru a domni în mod exclusiv asupra popoarelor şi a bogăţiilor lor Înţelegeţi acum motivul care i-a împins pe Vital şi pe Malik să convoace Grupul de urgenţă? — Monstrul cu mai multe capete Ayrton Cash, Robert Berdoch, fraţii Kich, Schwarson, Stefan Baron şi toţi cei cărora nu le cunosc încă numele Ce puteau să facă membrii Grupului 9 în faţa unor forţe atât de redutabile? — V-am spus la începutul discuţiei noastre: să nu se mulţumească să se supere, să protesteze sau să condamne, ci să acţioneze — În ce fel? — Ekaterina, Mateo, Cordelia, Diego, Janice, Vital, Malik, Maya nu au fost recrutaţi la întâmplare Anii lor ca hackeri nu au reprezentat altceva decât un lung proces de formare Ce s-a întâmplat noaptea, la Oslo, a fost un început Fără să ştie, toţi erau legaţi pentru ca, într-o zi, să poarte această luptă periculoasă Prima lor bătălie, care stătea să înceapă la Kiev, consta în punerea laolaltă a probelor Talentele lor nu ar fi fost de ajuns pentru a-i proteja de pericolele care îi aşteptau Acum, că regulile erau încălcate, nu mai exista niciuna, nici de partea binelui, nici de partea răului — Şi care e relaţia dintre această bătălie şi lupta dusă de Diego şi de Cordelia? — Să înveţi de la adversar înseamnă să dai dovadă de modestie şi de inteligenţă Nu intenţionam să le lăsăm celor din PSYOPS monopolul manipulării Ţineţi minte ce-i explica Noa lui Janice? Să-ţi înfricoşezi duşmanul este o tehnică veche de când lumea Atacând portofelul şefilor de laboratoare farmaceutice, Diego şi Cordelia urmau să transmită un mesaj către armata de fiare „Existăm Nu ştiţi cine suntem, dar ştiţi acum că putem ajunge la voi ” Le dădea de gândit şi, în plus, cream o diversiune — Confiscând de la fiecare cinci milioane? O pişcătură de ţânţar, ca s-o citez pe Cordelia — Un simbol nu are preţ iar noi eram pe cale să le luăm mult mai mult decât atât — Şi Maya? Care era legătura cu misiunea ce o dusese la Istanbul, cu fotografia fetiţei cu chip de înger? — O cheamă Naëlle şi ea va fi cheia — Cheia de la ce? — De la cuşca în care să închidem fiarele — Dar cine i-a trimis fotografia Mayei, cine a postat mesajul pentru Vital şi Malik şi, în fond, cine a dat alarma şi a decis să reunească Grupul? — Eu — Cine sunteţi dumneavoastră printre ei? — Eu sunt 9 O sală de videoconferinţă Întrerupere momentană a conexiunii stabilite la 00:00 GMT prin protocol criptat *** Luna se înălţa pe cerul Kievului, făcând să scânteieze apele Niprului La marginea fluviului, un mic castel din secolul al XIX-lea se trezea din toropeală Deschizăturile înguste ale donjonului străluceau ca un far în noapte Înăuntru, nouă ecrane erau aranjate în jurul unei mese rotunde În spate, diodele serverelor licăreau de-a lungul pereţilor, în dulapurile lor climatizate Peste câteva ore şi pentru prima dată, Grupul 9 se va reuni, în efectiv aproape complet Amurgul fiarelor era pe punctul de a începe Mulţumiri Pentru: Raymond Pauline, Louis, Georges şi Cléa Danièle şi Lorraine Susanna Lea, Léonard Anthony Emmanuelle Hardouin, Soazig Delteil Cécile Boyer-Runge, Antoine Caro Juliette Duchemin, Sandrine Perrier-Replein, Lætitia Beauvillain, Alix de Cazotte, Lydie Leroy, Marie Dubois, Joël Renaudat, Céline Chiflet, Marie Grée, toate echipele de la Éditions Robert Laffont Pauline Normand, Marie-Ève Provost, Jean Bouchard Sébastien Canot, Mark Kessler, Xavière Jarty, Estelle Rolloy, Carole Delmon Devon Halliday, Noa Rosen, Kerry Glencorse Sarah Altenloh Rémi Pépin Carole Cadwalladr Gilles şi Carine Eisa de Saignes Societatea Ledger şi geniala sa echipă, care m-au învăţat atâtea Marc Levy este, de 20 de ani, scriitorul francez cel mai citit din întreaga lume, cu peste 50 de milioane de exemplare vândute În Franţa, romanele sale au fost vândute în mai mult de 23 de milioane de exemplare A debutat în 2000, cu romanul Şi dacă e adevărat, ecranizat în 2005 cu titlul Ca în rai, cu Reese Witherspoon şi Mark Ruffalo în rolurile principale La Editura Trei au apărut Şi dacă e adevărat Te voi revedea În altă viaţă Şapte zile pentru o eternitate Toate acele lucruri pe care nu ni le-am spus Prietenii mei, iubirile mele Prima zi Prima noapte Hoţul de umbre Strania călătorie a domnului Daldry Mai puternic decât frica Şi dacă aş mai trăi o dată Unde eşti? Un alt fel de fericire Copiii libertăţii Ea & el, Orizontul răsturnat Ultima din clanul Stanfield O fată ca ea Fantoma şi iubirea 172 171